id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
810e8d64-d2d8-4632-ba86-398d12310cf0 | រដ្ឋបាលខេត្តបាត់ដំបង ជំរុញឲ្យមន្ត្រីជំនាញពាក់ព័ន្ធ បន្តឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងអំឡុងជំងឺកូវីដ-១៩ | នារសៀលថ្ងៃទី៩ ខែកក្កដា ឆ្នាំ២០២០ លោក ងួន រតនៈ អភិបាលខេត្ត និងជាប្រធានគណ:បញ្ជាការរដ្ឋបាលឯកភាពខេត្តបាត់ដំបង បានជំរុញឲ្យមន្ត្រីជំនាញពាក់ព័ន្ធបន្តធ្វើការ ឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះក្នុងកំលុងជំងឺកូវីដ-១៩ ឲ្យបានច្បាស់លាស់ និងចំគោលដៅមានតម្លាភាពនឹងត្រូវបានបញ្ចប់ក្នុងពេលដ៏ខ្លីឆាប់ៗនេះ។ ការជំរុញនេះបានធ្វើឡើង ក្នុងកិច្ចប្រជុំគណៈបញ្ជាការរដ្ឋបាលឯកភាពខេត្តប្រចាំខែមិថុនា ឆ្នាំ២០២០ ដោយមានការចូលរួមពីថ្នាក់អភិបាលរងខេត្ត កងកម្លាំងប្រតិបត្តិការសឹករងបាត់ដំបង អភិបាលក្រុងស្រុក មន្ទីរជំនាញនានាជុំវិញខេត្តចូលរួមផងដែរ។ ប្រធានមន្ទីរជំនាញរដ្ឋបាលក្រុងស្រុក បានឡើងរាយការណ៍ពីលទ្ធផលការងារ និងមានបញ្ហាប្រឈមនានាខ្លះជូនថ្នាក់ដឹកនាំផ្តល់ការណែនាំ និងជួយធ្វើការដោះស្រាយ ពាក់ ព័ន្ធនឹងការផ្តល់ប័ណ្ណក្រីក្រ ក្នុងកំលុងជំងឺកូវីដ១៩កន្លងទៅ ជូនប្រជាពលរដ្ឋនៅតាមមូលដ្ឋានក្នុងដែនសមត្ថកិច្ចរបស់ខ្លួន។ ក្នុងនោះ ក៏មានរបាយការណ៍ស្តីពីការដាំដុស វិស័យកសិកម្ម ជាដំណាំគ្រប់ប្រភេទ ពិសេសដាំបន្លែមានការរីកចម្រើនខ្លាំងដោយបានទទួលផលល្អ សម្រាប់ទ្រទ្រង់ជីវភាពគ្រួសារគួឲ្យកត់ សម្គាល់។ ក្នុងកិច្ចប្រជុំនេះដែរ រដ្ឋបាលខេត្ត បានផ្សព្វផ្សាយលិខិតរបស់ក្រសួងមហាផ្ទៃស្តីពី ការទប់ស្កាត់ការទន្ទ្រានយកដីព្រៃលិចទឹករបស់រដ្ឋ និងដីរដ្ឋហាមឃាត់ផ្សេងទៀតដោយខុសច្បាប់។ លោក ងួន រតនៈ បានកោតសសើរមន្រ្តីជំនាញនៅតាមស្ថាប័ននានាបានខិតខំធ្វើការងារនេះបានល្អប្រសើសម្រេចជោគជ័យ និងសូមឲ្យមន្រ្តីយើងបន្តធ្វើការងារបម្រើប្រជាពលរដ្ឋយើង ពិសេសជនក្រីក្រ ជនងាយរងគ្រោះ និងយកចិត្តទុកដាក់អនុវត្តគោលនយោបាយភូមិ-ឃុំមានសុវត្តិភាពនៅតាមមូលដ្ឋាន។ លោកប្រធានគណ:បញ្ជាការ បានផ្តាំផ្ញើដល់ពលរដ្ឋបន្ត ការពារការឆ្លងរីករាលដាលជម្ងឺកូវីដ-១៩ តាមការណែនាំរបស់ក្រសួងសុខាភិបាលនៅតាមសហគមនិងនៅតាមក្លឹមកម្សាន្តជាដើម។ អាជ្ញាធរមូលដ្ឋានយើងត្រូវតាមដានរាល់បទល្មើសទន្ទ្រានយកដីរដ្ឋខុសច្បាប់ទប់ស្កាត់ឲ្យបានដាច់ខាត។ ដោយឡែក ស្រុកចំនួន៣ជាប់បឹងទន្លេសាបតំបន់៣ យើងត្រូវដកហូតយកដីរដ្ឋទាំងនេះដែលបានទន្ទ្រានកន្លងមកយកមកវិញផងដែរ៕ | 2020-07-09T23:56:00+07:00 | freshnewsasia.com | https://m.freshnewsasia.com/index.php/en/localnews/164793-2020-07-09-09-56-49.html |
85e8e9d4-a87a-4fe0-b8c8-ba1d8806c326 | រដ្ឋមន្រ្តី វង សូត៖ ការបើកប្រាក់ឧបត្ថម្ភសាច់ប្រាក់ជូនគ្រួសារក្រីក្រ និងជនងាយរងគ្រោះ ក្នុងអំឡុងពេលប្រឆាំងជំងឺកូវីដ១៩ សម្រាប់ជុំទី១ ទទួលបានជោគជ័យ | លោក វង សូត រដ្ឋមន្រ្តីក្រសួងសង្គមកិច្ច អតីតយុទ្ធជន និងយុវនីតិសម្បទា បានលើកឡើងថា ការបើកប្រាក់ឧបត្ថម្ភសាច់ប្រាក់ជូនគ្រួសារក្រីក្រ និងជនងាយរងគ្រោះ ក្នុងអំឡុងពេលប្រឆាំងជំងឺកូវីដ១៩ សម្រាប់ជុំទី១ គឺទទួលបានជោគជ័យ។ ថ្លែងប្រាប់អ្នកសារព័ត៌មាននាថ្ងៃដដែលនោះ លោក វង សូត បានលើកឡើងថា គិតត្រឹមថ្ងៃទី០៨ ខែកក្កដា ឆ្នាំ២០២០ ការបើកប្រាក់ឧបត្ថម្ភ ជូនប្រជាពលរដ្ឋក្រីក្រ និងងាយរងគ្រោះក្នុងកំលុង ពេលជំងឺកូវីដ-១៩ បានចំនួន ៥១០២៤៥គ្រួសារ (ជាង៥០ម៉ឺនគ្រួសារ)។ បន្ថែមពីលើនេះរដ្ឋមន្រ្តី វង សូត បានលើកឡើងថា ប្រជាពលរដ្ឋដែលនៅសេសសល់ សូមអញ្ជើញរួសរាន់មកបើកឲ្យបានមុនថ្ងៃកំណត់ សម្រាប់ជុំទី១នេះ ចាប់ផ្ដើមអនុវត្ដ ពីថ្ងៃទី២៤ ខែមិថុនា ឆ្នាំ២០២០ ដល់ថ្ងៃទី២៤ ខែកក្កដា ឆ្នាំ២០២០។ ដោយឡែកសម្រាប់ប្រជាពលរដ្ឋ ដែលបានបើករួចហើយ សូមអញ្ជើញទៅបើកជុំទី២ នៅថ្ងៃទី២៥ ខែកក្កដា រហូតដល់ថ្ងៃទី២៤ ខែសីហា ឆ្នាំ២០២០ ដែលនេះជាការជួយក្នុងខែទី២ របស់រាជរដ្ឋាភិបាលកម្ពុជា។ ការលើកឡើងរបស់លោក វង សូត បានធ្វើឡើងក្នុងកិច្ចប្រជុំស្តីពីវឌ្ឍនភាពនៃការអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងជនងាយរងគ្រោះ ក្នុងអំឡុងពេលប្រឆាំងជំងឺកូវីដ១៩ រៀបចំធ្វើនៅថ្ងៃទី០៩ ខែកក្កដា ឆ្នាំ២០២០ នាទីស្តីការក្រសួងសង្គមកិច្ច ដោយមានការចូលរួមពីថ្នាក់ដឹកនាំជាន់ខ្ពស់ក្រសួងសង្គមកិច្ច គ្រប់លំដាប់ថ្នាក់ និងមន្រ្តីក្រសួងពាក់ព័ន្ធ និងភាគីមកពីអង្គការជាច្រើនរូបទៀត។ សូមបញ្ជាក់ថា ដើម្បីទទួលបានប្រាក់ឧបត្ថម្ភនេះ គ្រួសារក្រីក្រ និងងាយរងគ្រោះ ត្រូវមានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រ កម្រិត១ (ទីទ័លក្រ) ឬ ក្រកម្រិត២ (ក្រ) និងបានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ លោកឧបនាយករដ្ឋមន្ត្រី អូន ព័ន្ធមុនីរ័ត្ន រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ បានគូសបញ្ជាក់ថា ការឧបត្ថម្ភសាច់ប្រាក់នេះនឹងត្រូវផ្តល់ជូនទៅតាមប្រភេទគ្រួសារក្រីក្រ និងងាយរងគ្រោះ។ ការឧបត្ថម្ភសាច់ប្រាក់នេះ កំណត់ដូចខាងក្រោម៖ * ទី១៖ តំបន់ទីប្រជុំជនក្នុងរាជធានីភ្នំពេញ * «សម្រាប់បណ្ណ ក្រ-១» ៖ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៥២០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម៤ ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំឡើង និងអ្នកផ្ទុកមេរោគអេដស៍។ * «សម្រាប់បណ្ណ ក្រ-២»៖ ក្នុង១គ្រួសារ ទទួលបានប្រាក់ចំនួន ១២ ម៉ឺនរៀល បូកបន្ថែម ៣៦ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៨ ០០០៛ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំឡើង និងអ្នកផ្ទុកមេរោគអេដស៍។ * ទី២៖ តំបន់ទីប្រជុំជនក្រៅពីរាជធានីភ្នំពេញ * «សម្រាប់បណ្ណ ក្រ-១» ៖ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៤ម៉ឺនរៀល)សម្រាប់សមាជិកគ្រួសារម្នាក់ៗ ហើយបូកបន្ថែម ៤ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំឡើង និងអ្នកផ្ទុកមេរោគអេដស៍ ។ * «សម្រាប់បណ្ណ ក្រ-២» ៖ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម២៨ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៨ ០០០៛ ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំ ឡើង និង អ្នកផ្ទុកមេរោគអេដស៍ ។ * ទី៣៖ តំបន់ជនបទ * «សម្រាប់បណ្ណ ក្រ១» ៖ ក្នុង ១គ្រួសារទទួលបានប្រាក់ចំនួន ៨ម៉ឺនរៀល បូកបន្ថែម ២៤ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៤ ០០០៛ ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំ ឡើង និង អ្នកផ្ទុកមេរោគអេដស៍។ * «សម្រាប់បណ្ណ ក្រ-២» ៖ ក្នុង ១គ្រួសារទទួលបានប្រាក់ចំនួន ៨ ម៉ឺនរៀល បូកបន្ថែម ១៦ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម១៦ ០០០៛ ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំ ឡើង និងអ្នកផ្ទុកមេរោគអេដស៍៕ | 2020-07-09T21:43:00+07:00 | freshnewsasia.com | https://m.freshnewsasia.com/index.php/en/localnews/164772-2020-07-09-07-43-00.html |
e30d33a4-3c92-47de-8441-f82fd662b539 | អំឡុងជំងឺកូវីដ១៩ និងក្នុងសម័យកាលឧស្សាហកម្មទី៤ សាកលវិទ្យាល័យ អាស៊ី អឺរ៉ុប បាននិងកំពុងបណ្តុះបណ្តាលនិស្សិត តាមបែបឌីជីថល | ក្នុងបរិការណ៍ជំងឺកូវីដ១៩ និងក្នុងបរិបទនៃសង្គមពុទ្ធិក្នុងសម័យកាលឧស្សាហកម្មទី៤ សាកលវិទ្យាល័យ អាស៊ី អឺរ៉ុប បាននិងកំពុងបណ្តុះបណ្តាលនិស្សិតថ្នាក់បរិញ្ញាបត្រជាន់ខ្ពស់ និងបណ្ឌិត តាមបែបឌីជីថល (Digital) ដោយប្រើប្រាស់ប្រព័ន្ធអេឡិចត្រូនិក (E-Learning) ផ្ទាល់ខ្លួន ប្រកបដោយគុណភាពខ្ពស់។ សាកលវិទ្យាល័យ អាស៊ី អឺរ៉ុប ប្រកាសជ្រើសរើសនិស្សិតឱ្យចូលសិក្សាថ្នាក់បណ្ឌិត និងថ្នាក់បរិញ្ញាបត្រជាន់ខ្ពស់ នៅថ្ងៃទី16 ខែ07 ឆ្នាំ2020 ខាងមុខនេះ, សិក្សាជាមួយសាស្រ្តាចារ្យបណ្ឌិតជាតិនិងអន្តរជាតិល្បីៗ ដែលមានបទពិសោធន៍ និងចំណេះដឹងខ្ពស់។ ទទួលពាក្យចូលសិក្សា ចាប់ពីថ្ងៃជូនដំណឹងនេះ រហូតដល់ថ្ងៃទី15 ខែ07 ឆ្នាំ2020។ សម្រាប់អ្នកចុះឈ្មោះមុនថ្ងៃចូលរៀន នឹងបញ្ចុះតម្លៃ 300 ដុល្លារ, ដោយឡែកអតីតនិស្សិតសាកលវិទ្យាល័យ អាស៊ី អឺរ៉ុប និងមន្រ្តីរាជការ បញ្ចុះតម្លៃជូន 5០% (សម្រាប់ 200កន្លែងតែប៉ុណ្ណោះ) ។ ថ្នាក់បរិញ្ញាបត្រជាន់ខ្ពស់ ឯកទេសដែលត្រូវជ្រើសរើសរួមមាន៖ ១-បច្ចេកវិទ្យាព័ត៌មាន, ២-វិទ្យាសាស្រ្តអប់រំ, ៣-បង្រៀនភាសាអង់គ្លេស, ៤-គ្រប់គ្រងណិជ្ជកម្ម, ៥-នីតិសាស្រ្ត, ៦-រដ្ឋបាលសាធារណៈ, ៧-ទំនាក់ទំនងអន្តរជាតិ, ៨-វិទ្យាសាស្រ្តនយោបាយ, ៩-គ្រប់គ្រងសណ្ឋាគារនិងទេសចរណ៍, ១០-ម៉ាឃីទីង និង ១១-ធនាគារនិងហិរញ្ញវត្ថុ។ ថ្នាក់បណ្ឌិត ឯកទេសដែលត្រូវជ្រើសរើសរួមមាន៖ ១-នីតិសាស្រ្ត, ២-វិទ្យាសាស្រ្តអប់រំ, ៣-សេដ្ឋកិច្ចកសិកម្ម, ៤-វិទ្យាសាស្រ្តសេដ្ឋកិច្ច, ៥-គ្រប់គ្រងពាណិជ្ជកម្ម, ៦-រដ្ឋបាលសាធារណៈ ៧-ទំនាក់ទំនងអន្តរជាតិ និង៨-វិទ្យាសាស្រ្តនយោបាយ។ អាស្រ័យដូចបានជម្រាបជូនខាងលើ សូមអ្នកសិក្សាទាំងអស់ មេត្តាអញ្ជើញមកចុះឈ្មោះចូលរៀនឱ្យបានឆាប់ ព្រោះកន្លែងមានកំណត់។ ព័ត៌មានលម្អិតទំនាក់ទំនងទូរស័ព្ទលេខ៖ ០១៥ ៧២ ០០ ៧២, ០១៧ ៧៩៩ ៨៨៩ ៕ | 2020-07-09T19:55:00+07:00 | freshnewsasia.com | https://m.freshnewsasia.com/index.php/en/localnews/164756-2020-07-09-05-55-46.html |
9be445c2-e7fb-46b2-96d5-a635c44f41e6 | សម្ដេចតេជោ ហ៊ុន សែន ប្តេជ្ញាបន្ដកិច្ចខិតខំប្រឹងប្រែង និងពង្រឹងកិច្ចសហការល្អ ជាមួយគ្រប់ភាគីពាក់ព័ន្ធ ជាពិសេសអង្គការសុខភាពពិភពលោក ក្នុងការប្រយុទ្ធប្រឆាំងនឹងជំងឺឆ្លងកូវីដ-១៩ (Video inside) | សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅថ្ងៃទី០៩ ខែកក្កដានេះ បានបញ្ជាក់ថា រាជរដ្ឋាភិបាលកម្ពុជាប្តេជ្ញាចិត្តបន្តកិច្ចខិតខំ ប្រឹងប្រែង និងពង្រឹងកិច្ចសហការល្អ ជាមួយនឹងស្ថាប័នរបស់អង្គការសហប្រជាជាតិ និងប្រទេស ជារដ្ឋភាគីទាំងអស់ ជាពិសេសអង្គការសុខភាពពិភពលោក ក្នុងការប្រយុទ្ធប្រឆាំងនឹងជំងឺឆ្លងកូវីដ-១៩។ នេះបើតាមសារលិខិត សម្ដេចតេជោ ហ៊ុន សែន ក្នុងឱកាសទិវាប្រជាជនពិភពលោកលើកទី៣១ ថ្ងៃទី១១ ខែកក្កដា ឆ្នាំ២០២០ ដែលបណ្ដាញព័ត៌មាន Fresh News ទទួលបាននៅថ្ងៃទី០៩ ខែកក្កដា ឆ្នាំ២០២០នេះ។ សម្ដេចតេជោ ហ៊ុន សែន បានបញ្ជាក់យ៉ាងដូច្នេះថា ។ សម្ដេចតេជោ ហ៊ុន សែន បានបន្ថែមទៀតថា ។ ក្នុងឱកាសនោះ សម្ដេចតេជោ ហ៊ុន សែន សូមថ្លែងអំណរគុណដល់ជនរួមជាតិទាំងអស់ ជាពិសេសមន្ត្រីសុខាភិបាល ជួរមុខ ដែលបានចូលរួមគាំទ្រ និងរួមចំណែកជាមួយនឹងរាជរដ្ឋាភិបាល ក្នុងការប្រយុទ្ធប្រឆាំងនឹងជំងឺកូវីដ-១៩។ សម្ដេចតេជោ ហ៊ុន សែន ក៏សូមថ្លែងអំណរគុណ ដ៏ជ្រាលជ្រៅបំផុតចំពោះអង្គការសហប្រជាជាតិ ជាពិសេស អង្គការសុខភាពពិភពលោក និងបណ្ដាប្រទេស ជាមិត្តទាំងអស់ ដែលបានគាំទ្រដល់កម្ពុជា ទាំងស្មារតី ទាំង សម្ភារៈសុខាភិបាល និងវិធីសាស្ដ្រព្យាបាល និងទប់ស្កាត់ការឆ្លងកូវីដ-១៩ ជាពិសេស សាធារណរដ្ឋប្រជាមានិតចិន ប្រទេសជប៉ុន និងសហរដ្ឋអាមេរិក ដែលបានគាំទ្រដល់ប្រជាជនកម្ពុជា នៅក្នុងស្ថានភាពដ៏លំបាកនេះ។ គូសបញ្ជាក់ថា គិតត្រឹមព្រឹកថ្ងៃ០២ ខែមិថុនា ឆ្នាំ២០២០ នៅកម្ពុជារកឃើញអ្នកឆ្លងជំងឺកូវីដ១៩សរុប ១៤១នាក់។ អ្នកជំងឺសរុប១៣១នាក់ ត្រូវបានព្យាបាល ឲ្យជាសះស្បើយ នៅសល់តែ១០នាក់ទៀតប៉ុណ្ណោះ កំពុងសម្រាកព្យាបាល ក្រោមការយកចិត្តទុកដាក់ខ្ពស់បំផុត ពីកងទ័ពអាវសដ៏អង់អាចរបស់កម្ពុជា៕ | 2020-07-09T19:18:00+07:00 | freshnewsasia.com | https://m.freshnewsasia.com/index.php/en/localnews/164751-2020-07-09-05-18-34.html |
e29221e3-6407-4b30-930a-9049b6a1d2fe | ធនាគារជាតិ៖ កម្ពុជានៅតែរក្សាបាននូវស្ថិរភាពម៉ាក្រូសេដ្ឋកិច្ច និងហិរញ្ញវត្ថុល្អប្រសើរ ទោះស្ថិតក្នុងវិបត្តិនៃជំងឺកូវីដ១៩ក្ដី! | ធនាគារជាតិនៃកម្ពុជា (NBC) បានអះអាងថា កម្ពុជានៅតែរក្សាបាន នូវស្ថិរភាពម៉ាក្រូសេដ្ឋកិច្ច និងហិរញ្ញវត្ថុបានល្អប្រសើរ ទោះបីបច្ចុប្បន្នកម្ពុជាកំពុងប្រឈម នឹងវិបត្តិនៃជំងឺកូវីដ១៩ក្ដី។ នេះបើយោងតាមរបាយការណ៍ សង្ខេបលទ្ធផលការងារប្រចាំឆមាសទី១ និងដាក់ទិសដៅ សម្រាប់ការងារឆមាសទី២ ឆ្នាំ២០២០ របស់ធនាគារជាតិនៃកម្ពុជា ដែលអង្គភាពព័ត៌មាន Fresh News ទទួលបាននៅថ្ងៃទី៩ ខែកក្កដា ឆ្នាំ២០២០នេះ។ យោងតាមរបាយការណ៍ឲ្យដឹងថា សេដ្ឋកិច្ចពិភពលោកកំពុងទទួលរងផលប៉ះពាល់ធ្ងន់ធ្ងរ ពីការរីករាលដាលជំងឺកូវីដ១៩ ហើយសេដ្ឋកិច្ចកម្ពុជាក៏បានទទួលឥទ្ធិពលអវិជ្ជមានផងដែរ ពិសេសវិស័យទេសចរណ៍ កម្មន្តសាល និងសំណង់។ រាជរដ្ឋាភិបាល ក្រោមការដឹកនាំ របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានដាក់ចេញវិធានការ ប្រកបដោយប្រសិទ្ធភាព ក្នុងការទប់ស្កាត់ការឆ្លងជំងឺកូវីដ១៩។ ជាមួយគ្នានេះវិធានការគាំទ្រ ចំពោះវិស័យដែលប៉ះពាល់ និងប្រជាពលរដ្ឋងាយរងគ្រោះ ដែលបានកាត់បន្ថយផលប៉ះពាល់ រក្សាលំនឹងសង្គម-សេដ្ឋកិច្ច និងគាំទ្រសកម្មភាពសេដ្ឋកិច្ច។ ស្របតាមគោលនយោបាយ របស់រាជរដ្ឋាភិបាល ធនាគារជាតិនៃកម្ពុជា បានដាក់ចេញនូវ គោលនយោបាយរបស់រាជរដ្ឋាភិបាល ដោយដាក់ចេញនូវគោនយោបាយរូបិយវុត្ថុវិត្ថារកម្ម និងវិធានការក្នុងវិស័យធនាគារ សំដៅបង្កើនសាច់ប្រាក់ក្នុងវិស័យធនាគារ សម្រាប់ឆ្លើយតបនឹងសេចក្ដីត្រូវការហិរញ្ញប្បទាន គាំទ្រសកម្មភាពសេដ្ឋកិច្ចនានា និងលើកទឹកចិត្តឲ្យមានការរៀបចំឥណទានឡើងវិញ សម្រាប់រក្សានិរន្ដភាពនៃអាជីវកម្ម និងសម្រាប់ការលំបាករបស់ប្រជាពលរដ្ឋ ដែលទទួលរងផលប៉ះពាល់។ តាមរបាយការណ៍បានបញ្ជាក់ថា ។ ចំណែកឯទុនបម្រុងអន្ដរជាតិបានបន្ដកើនឡើង និងអាចធានាការនាំចូលទំនិញ និងសេវាសម្រាប់គ្រាបន្ទាប់ប្រមាណ១០ខែ ខ្ពស់ជាងកម្រិតអប្បបរិមា សម្រាប់ប្រទេសកំពុងអភិវឌ្ឍន៍គួរមាន៣ខែ។ របាយការណ៍បញ្ជាក់ទៀតថា «ទន្ទឹមនេះវិស័យធនាគារបន្ដមានវឌ្ឍនភាព ប្រកបដោយទំនុកចិត្ត និងបានរួមចំណែកយ៉ាងសកម្មក្នុងការគាំទ្រសកម្មភាពសេដ្ឋកិច្ច ដោយឥណទានបានបន្ដកើន១៩.៦ភាគរយ ហើយប្រាក់បញ្ញើកើនឡើង១២.៣ភាគរយ។ គ្រឹះស្ថានធនាគារ និងហិរញ្ញវត្ថុមានសុខភាពរឹងមាំ ហើយបានពង្រីកបណ្ដាញប្រតិបត្តិការ និងសេវាហិរញ្ញវត្ថុជាលំដាប់ និងបានលើកកម្ពស់បរិយាបន្នហិរញ្ញវត្ថុឲ្យកើនឡើង ប្រកបដោយចីរភាព៕ | 2020-07-09T19:07:00+07:00 | freshnewsasia.com | https://m.freshnewsasia.com/index.php/en/localnews/164747-2020-07-09-05-07-28.html |
2270bf8f-1de7-4f2f-80ec-4e4265ced5bf | សមត្ថកិច្ចខេត្តសៀមរាប ឃាត់ខ្លួនជនបរទេសម្នាក់ ពីបទស្នាក់នៅខុសច្បាប់ គ្មានលិខិតឆ្លងដែនជាប់ខ្លួន | កាលពី ថ្ងៃទី៨ ខែកក្កដា ឆ្នាំ២០២០ កម្លាំងការិយាល័យស៊ើបអង្កេត និងអនុវត្តនីតិវិធីបានទទួលជនបរទេសម្នាក់ពីអធិការដ្ឋាននគរបាលក្រុងសៀមរាបពាក់ព័ន្ធនឹងករណីលួចស្នាក់នៅខុសច្បាប់។ ជនបរទេសរូបនេះឈ្មោះ BRADY CAROL ANNE ភេទស្រី កើតថ្ងៃទី២៥-០៥-១៩៦៩ ជនជាតិអាហ្រ្វិកខាងត្បូងមុខរបរគ្មាន ស្នាក់នៅបន្ទប់ជួលភូមិស្ទឹងថ្មី សង្កាត់ស្វាយដង្គំ ក្រុង/ខេត្តសៀមរាប។ ចូលមកព្រះរាជាណាចក្រកម្ពុជាកាលពីឆ្នាំ២០១៥ តាមច្រកព្រលានយន្តហោះអន្តរជាតិភ្នំពេញ រួចបន្តដំណើរមកស្នាក់នៅខេត្តសៀមរាប បម្រើការងារជាគ្រូបង្រៀនភាសាអង់គ្លេស។ លិខិតឆ្លងដែនបានផ្ញើទៅបន្តទិដ្ឋាការនៅភ្នំពេញ (គ្មានឯកសារបញ្ជាក់) និងពុំមានថវិកាសម្រាប់ចំណាយលើការស្នាក់នៅហូបចុកប្រចាំថ្ងៃទេ។ បច្ចុប្បន្នសមត្ថកិច្ចបានចាត់បញ្ជូនជនបរទេស រូបនេះទៅស្នាក់ការត្រៀមបណ្តេញចេញប្រចាំខេត្តសៀមរាប ចាត់ការបន្តតាមនីតិវិធី៕ | 2020-07-09T16:01:46+07:00 | kbnnews.com | https://kbn.news/archives/171054 |
44917366-bb7c-4f44-b386-4ed004130ccc | ជំងឺផ្លូវដង្ហើមធ្ងន់ធ្ងរ កូវីដ១៩ បានប៉ះពាល់ដ៏ធ្ងន់ធ្ងរសម្រាប់ជីវិតមនុស្ស សហគមន៍ និងសេដ្ឋកិច្ចសង្គម នៅគ្រប់ទិសទីទូទាំងពិភពលោក | ភ្នំពេញ៖ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី៩ ខែកក្កដា ឆ្នាំ២០២០នេះ បានចេញសារលិខិត ក្នុងឱកាសទិវាប្រជាជនពិភពលោក លើកទី៣១ ដែលប្រព្រឹត្តទៅនៅថ្ងៃទី១១ ខែកក្កដា ឆ្នាំ២០២០ខាងមុខនេះ។ ក្នុងសារលិខិតនេះ សម្តេចតេជោនាយករដ្ឋមន្ត្រី បានឲ្យដឹងថា ប្រជាជនកម្ពុជាមានសេចក្តីសោមនស្សរីករាយ ដោយបានចូលរួមជាមួយប្រជាជាតិទូទាំងពិភពលោកប្រារព្ធ ទិវាប្រជាជនពិភពលោក លើកទី៣១។ អង្គការសហប្រជាជាតិ តែងតែលើកទឹកចិត្តដល់បណ្តារដ្ឋភាគីទាំងអស់ ឲ្យប្រារព្ធទិវានេះជារៀងរាល់ឆ្នាំ នៅថ្ងៃទី១១ ខែកក្កដា ដោយផ្តោតលើប្រធានបទផ្សេងៗគ្នា។ ប្រធានបទក្នុងឆ្នាំ២០២០នេះគឺ «ការបញ្ចប់ការរីករាលដាលជំងឺកូវីដ១៩៖ តើពេលនេះយើងត្រូវការពារសុខភាព និងសិទ្ធិរបស់ស្ត្រី និងកូនក្មេងដោយរបៀបណា?»។ ប្រធានបទនេះ ពិតជាមានអត្ថន័យធំធេងក្នុងស្ថានភាព ដែលពិភពលោកទាំងមូលកំពុងប្រយុទ្ធប្រឆាំងនឹងការរីករាលដាលនៃជំងឺផ្លូវដង្ហើមធ្ងន់ធ្ងរ (កូវីដ១៩) ដែលបានប៉ះពាល់ដ៏ធ្ងន់ធ្ងរសម្រាប់ជីវិតមនុស្ស សហគមន៍ និងសេដ្ឋកិច្ចសង្គម នៅគ្រប់ទិសទីទូទាំងពិភពលោក។ សម្តេចតេជោ ហ៊ុន សែន បានថ្លែងថា ជំងឺកូវីដ១៩ បានបង្កបញ្ហាប្រឈមដល់មនុស្សគ្រប់គ្នានៅលើពិភពលោក ក្នុងនោះស្ត្រីជាមុខសញ្ញាចម្បង ដែលអាចទទួល រងនូវការប៉ះពាល់មុនគេ ជាពិសេសបុគ្គលិកសុខាភិបាលជាស្ត្រី។ ជាក់ស្តែង ថ្មីៗនេះការស្រាវជ្រាវរបស់អង្គការមូលនិធិ សហប្រជាជាតិសម្រាប់ប្រជាជន (UNFPA) បង្ហាញថា ប្រសិនបើវិធានការបង្ខាំង បន្តរយៈពេល៦ខែទៀត ហើយការផ្តល់សេវាសុខភាពមិនបានពេញលេញដោយសារជំងឺកូវីដ១៩ ពេលនោះ នឹងមានស្ត្រីជាង៤៧លាននាក់ នៅក្នុងបណ្តាប្រទេសដែលមានចំណូលទាប និងចំណូលមធ្យម នឹងមិនអាចទទួលបានសេវាពន្យារកំណើតទំនើប ដែលជាលទ្ធផល ស្ត្រីប្រហែល៧លាននាក់ នឹងអាចមានផ្ទៃពោះមិនតាមប្រាថ្នា ហើយអំពើហិង្សាផ្អែកលើយែនឌ័រ នឹងអាចកើតមានប្រហែល ៣១លានករណីបន្ថែមទៀត។ លើសពីនេះទៀត បើធៀបនឹងបុរស ស្ត្រីធ្វើការនៅក្នុងផ្សារពលកម្ម ដែលមិនសូវមានសុវត្ថិភាព ត្រូវរងផលប៉ះពាល់ផ្នែកសេដ្ឋកិច្ចធ្ងន់ធ្ងរជាង ពីវិបត្តិកូវីដ១៩។ ស្ត្រីជិត ៦០% នៅទូទាំងពិភពលោក កំពុងធ្វើការនៅក្នុងវិស័យសេដ្ឋកិច្ចក្រៅប្រព័ន្ធ ដែលងាយរងហានិភ័យខ្ពស់ ក្នុងការធ្លាក់ចូលក្នុងភាពក្រីក្រ។ ការងារថែទាំ ដែលមិនមានប្រាក់កម្រៃរបស់ស្ត្រី មានការកើនឡើង ដោយសារការបិទសាលារៀន និងការកើនឡើងនៃតម្រូវការរបស់មនុស្សវ័យចាស់។ ជំងឺឆ្លងកូវីដ១៩ កំពុងវាយលុកសហគមន៍ ដែលងាយរងគ្រោះ ជាពិសេសការកើតមានវិសមភាពកាន់តែខ្លាំង និងការរេរាំងដល់កិច្ចខិតខំប្រឹងប្រែងសម្រេចគោលដៅរួមរបស់យើងគឺ «ការកសាងពិភពលោកមួយ ដែលគ្មាននរណាម្នាក់ ត្រូវបានបំភ្លេចចោល។ សម្ដេចតេជោ ហ៊ុន សែន បានបញ្ជាក់ថា បើពិនិត្យជារួម ការរីករាលដាលជំងឺកូវីដ-១៩ រាជរដ្ឋាភិបាលកម្ពុជា អាចគ្រប់គ្រងសភាពការណ៍បានល្អប្រសើរ ហើយសង្គមជាតិយើងទាំងមូល នៅតែបន្តតស៊ូប្រយុទ្ធប្រឆាំង នឹងការឆ្លងរាតត្បាតជំងឺកូវីដ-១៩នេះ។ សម្ដេចតេជោ ហ៊ុន សែន បានបន្ថែមទៀតថា ក្នុងស្មារតីនេះ រាជរដ្ឋាភិបាលកម្ពុជា ប្តេជ្ញាចិត្តបន្តកិច្ចខិតខំប្រឹងប្រែង និងពង្រឹងកិច្ចសហការល្អ ជាមួយនឹងស្ថាប័នរបស់ អង្គការសហប្រជាជាតិ និងប្រទេស ជារដ្ឋភាគីទាំងអស់ ជាពិសេសអង្គការសុខភាពពិភពលោក ក្នុងការប្រយុទ្ធប្រឆាំងនឹងជំងឺឆ្លងកូវីដ-១៩ សំដៅលុបបំបាត់ទាំងស្រុង ជំងឺកូវីដ-១៩ និងការពារសុខុមាលភាព របស់ប្រជាជនកម្ពុជា ក៏ដូចជាប្រជាជនក្នុងពិភពលោក។ នៅក្នុងវិស័យសេដ្ឋកិច្ច រាជរដ្ឋាភិបាលបានដាក់ចេញវិធានការអន្តរាគមន៍ចំនួន៤ ជុំរួចមកហើយ ដែលវិធានការអន្តរាគមន៍ទាំងនោះ មានដូចជា ការអនុគ្រោះពន្ធ ការអនុញ្ញាតមិនឲ្យបង់ប្រាក់វិភាគទានធានារ៉ាប់រងហានិភ័យការងារនិងថែទាំសុខភាព ការផ្តល់ភាពអនុគ្រោះលើលក្ខខណ្ឌឥណទាន ការបង្កើនសន្ទស្សនីយភាពនៅក្នុងទីផ្សារ ការផ្តល់ប្រាប់ឧបត្ថម្ភរយៈពេល២ខែសម្រាប់កម្មករ បុគ្គលិក ក្នុងវិស័យកាត់ដេរនិងទេសចរណ៍ ការរៀបចំកម្មវិធីហិរញ្ញប្បទានពិសេសដើម្បីជួយស្តារលទ្ធភាពនិងលើកទឹកចិត្តអាជីវកម្មសហគ្រាសធុនតូច និងមធ្យម ការរៀបចំវគ្គបណ្តុះបណ្តាលជំនាញ និងការរៀបចំគម្រោងហិរញ្ញប្បទានសម្រាប់ទុនបង្វិលដើម្បីបំពេញតម្រូវការរបស់រោងចក្រ សហគ្រាស និងអាជីវកម្មទាំងអស់។ សម្ដេចតេជោ ហ៊ុន សែន សូមថ្លែងអំណរគុណដល់ជនរួមជាតិទាំងអស់ ជាពិសេសមន្ត្រីសុខាភិបាល ជួរមុខ ដែលបានចូលរួមគាំទ្រ និងរួមចំណែកជាមួយនឹងរាជរដ្ឋាភិបាល ក្នុងការប្រយុទ្ធប្រឆាំងនឹងជំងឺកូវីដ-១៩។ សម្ដេចតេជោ ហ៊ុន សែន ក៏សូមថ្លែងអំណរគុណ ដ៏ជ្រាលជ្រៅបំផុតចំពោះអង្គការសហប្រជាជាតិ ជាពិសេស អង្គការសុខភាពពិភពលោក និងបណ្ដាប្រទេស ជាមិត្តទាំងអស់ ដែលបានគាំទ្រដល់កម្ពុជា ទាំងស្មារតី ទាំង សម្ភារសុខាភិបាល និងវិធីសាស្ដ្រព្យាបាល និងទប់ស្កាត់ការឆ្លងកូវីដ-១៩ ជាពិសេស សាធារណរដ្ឋប្រជាមានិតចិន ប្រទេសជប៉ុន និងសហរដ្ឋអាមេរិក ដែលបានគាំទ្រដល់ប្រជាជនកម្ពុជា នៅក្នុងស្ថានភាពដ៏លំបាកនេះ៕ | 2020-07-09T14:01:30+07:00 | cen.com.kh | https://cen.com.kh/archives/223400.html |
7efc9c1e-8e69-4399-b828-e04dd953d8ee | ភោជនីយដ្ឋាន នៅរាជធានីភ្នំពេញ ចាប់ផ្តើមបើកដំណើរការឡើងវិញ ជាបណ្តើរៗ ខណៈជំងឺកូវីដ១៩ បានធូរស្រាលបន្តិច | ភ្នំពេញ៖ នៅពេលនេះភោជនីយដ្ឋានជាច្រើន នៅរាជធានីភ្នំពេញ ចាប់ផ្តើម បើកដំណើរការឡើងវិញហើយ បន្ទាប់ពីបានផ្អាកដំណើរការ ជាបណ្តោះអាសន្នរយៈពេលប៉ុន្មានខែកន្លងមកនេះ។ ការបើកដំណើរការឡើងវិញ នៃភោជនីយដ្ឋានជាច្រើននៅរាជធានីភ្នំពេញនៅពេលនេះ ធ្វើឡើងស្របពេលដែលរាជរដ្ឋាភិបាលកម្ពុជា ចាប់ផ្តើមប្រកាស និងលើកទឹកចិត្តឱ្យអាជីវកម្មនានា ដែលបម្រើឱ្យវិស័យទេសចរណ៍ និងការកម្សាន្តឱ្យបើកដំណើរការឡើងវិញ។ បច្ចុប្បន្ន បើទោះបីកម្ពុជាគ្រប់គ្រង និងទប់ស្កាត់ការរីករាលដាលជំងឺកូវីដ១៩ បានល្អប្រសើរក៏ដោយតែផលប៉ះពាល់ ផ្នែកសេដ្ឋកិច្ចជារួមនៅតែបន្តអូសបន្លាយនៅឡើយ។ ក្នុងវិបត្តិនេះ រាជរដ្ឋាភិបាលកម្ពុជាបានសម្រេចអនុគ្រោះ ផ្នែកពន្ធដល់វិស័យទេសចរណ៍ ដែលប៉ះពាល់ជាងគេដូចជា សណ្ឋាគារ ផ្ទះសំណាក់ និងភោជនីយដ្ឋានជាដើម ដើម្បីរក្សាលំនឹងអាជីវកម្ម និងជីវភាពរបស់កម្មករនិយោជិត។ ដោយឃើញពីស្ថានភាពធូរស្រាលនៃជំងឺកូវីដ១៩ និងការអនុគ្រោះរបស់រាជរដ្ឋាភិបាលកម្ពុជា ភោជនីយដ្ឋានទន្លេបាសាក់២ ដែលជាភោជនីយដ្ឋានប្រភេទប៊ូហ្វេធំជាងគេ នៅរាជធានីភ្នំពេញ បានបើកដំណើរការឡើងវិញ ហើយចាប់ពីថ្ងៃនេះទៅ បន្ទាប់ពីបានផ្អាករយៈពេលជាង៣ខែ ដោយសារវិបត្តិនៃមេរោគឆ្លងកូវីដ១៩។ លោក រត់ ឆៃ ប្រធានគ្រប់គ្រងភោជនីយដ្ឋានទន្លេបាសាក់២ បានឱ្យដឹងថា ការបើកឡើងវិញ នៃភោជនីយដ្ឋានទន្លេបាសាក់២ នៅពេលនេះស្របពេលដែលតម្រូវការ របស់អតិថិជនបានចាប់ផ្តើម មានការកើនឡើងវិញជាបន្តបន្ទាប់ បន្ទាប់អតិថិជនជាច្រើន បានផ្អាក់ការទទួលទាន និងការរៀបចំកម្មវិធីនៅក្រៅផ្ទះ។ លោក រត់ ឆៃ បានបន្តថា ក្នុងសម័យកាលកូវីដ១៩នេះ វារិតតែសំខាន់ទៅទៀត ដែលភោជនីយដ្ឋានទន្លេបាសាក់២ធ្លាប់បានធ្វើ និងកំពុងធ្វើជារហូតមកដោយគោរពតាមស្តង់ដារអនាម័យ របស់ក្រសួងសុខាភិបាលកម្ពុជា។ ជារួមភោជនីយដ្ឋានទន្លេបាសាក់២ ជាប្រភេទភោជនីយដ្ឋានប៊ូហ្វេ ដែលមានមុខម្ហូបច្រើនជាងគេ និងផ្តល់សេវាកម្មបានច្រើនប្រភេទទាំងបរិមាណ និងគុណភាព។ ភោជនីយដ្ឋានទន្លេបាសាក់២ មានផ្តល់ប្រភេទសេវាកម្មរួមមាន៖ ទទួលពិធីរៀបអាពាហ៍ពិពាហ៍ ការប្រជុំនានា សិក្ខាសាលា ពិធីខួបកំណើត និងពិធីជប់លៀងផ្សេងៗទៀត។ លើសពីនេះទៅទៀត ភោជនីយដ្ឋានទន្លេបាសាក់២ ក៏បម្រើសេវាកម្មផ្គត់ផ្គង់អាហារ ដល់ទីកន្លែងផងដែរ ដែលសេវាកម្មប្រភេទនេះកំពុងមានតម្រូវការច្រើននាពេលបច្ចុប្បន្ននេះ។ សូមបញ្ជាក់ថា ការបើកឡើងវិញជាបន្តបន្ទាប់ នៃភោជនីយដ្ឋានជាច្រើននៅរាជធានីភ្នំពេញ គឺជាផ្នែកមួយនៃយុទ្ធសាស្ត្រ របស់រាជរដ្ឋាភិបាលក្នុងការជំរុញសកម្មភាពសេដ្ឋកិច្ចឡើងវិញ បន្ទាប់ពីរងផលប៉ះពាល់អស់រយៈពេលប៉ុន្មានខែកន្លងមកនេះ៕ | 2020-07-09T10:14:39+07:00 | cen.com.kh | https://cen.com.kh/archives/223286.html |
0f89f30e-a5bd-4490-82e1-ad3680809334 | ហាមយ៉ាងណា ក៍មិនស្ដាប់ដែរ! ពលករខ្មែរប្រុសស្រី២៩នាក់ លួចឆ្លងដែនខុសច្បាប់ តម្រួតថៃ ចាប់បាន… | ពលករខ្មែរប្រុសស្រី២៩នាក់លួចឆ្លងព្រំដែនចេញពីកម្ពុជា ចូលទៅក្នុងទឹកដីថៃ ត្រូវបានសមត្ថកិច្ចចម្រុះថៃឃាត់ខ្លួន កាលពីវេលាម៉ោង២រំលងអធ្រាត្រឈានចូលព្រឹកថ្ងៃទី៧ ខែកក្កដា ឆ្នាំ២០២០ នៅក្នុងស្រុកតាប្រាយ៉ា ប្រទេសថៃ។ នេះបើតាមការឱ្យដឹងពីប្រភពកងកម្លាំងការពារព្រំដែនកម្ពុជា ខេត្តបន្ទាយមានជ័យ។ ពលករទាំង២៩នាក់ មានស្រី១២នាក់នោះ គេមិនទាន់ស្គាល់អត្តសញ្ញាណនៅឡើយទេ។ តែពលករ ទាំងនេះ មិនព្រមបានប្រាប់សមត្ថកិច្ចថៃ ថា ពួកគេឆ្លងដែនចេញពីកម្ពុជា ចូលទៅក្នុងទឹកដីថៃ កាត់ត្រង់ចំណុចភូមិសាស្ត្រណាមួយ ឱ្យច្បាស់នោះទេ ដោយគ្រាន់តែប្រាប់ថា ពួកគេឆ្លងព្រំដែន តាមរយៈមេខ្យល់ ហើយនាំទៅឱ្យឡើងជិះរថយន្តក្នុងទឹកដីថៃ ដើម្បីទៅរកការងារធ្វើ និងបានចំណាយប្រាក់ឱ្យមេខ្យល់ ក្នុងម្នាក់ៗ ចំនួន៣. ០០០បាត ៕ | 2020-07-09T10:00:17+07:00 | kbnnews.com | https://kbn.news/archives/170938 |
a0b4d939-bc61-4eb4-8197-c8249a976ac5 | ស៊ែប៊ីមិនប្រាកដអំពីការដាក់វិធានការរឹតត្បិតកូវីដ១៩ជាថ្មី ក្រោយផ្ទុះបាតុកម្មហិង្សា | ប្រធានាធិបតីស៊ែប៊ីនិងក្រុមមន្ត្រីកាលពីថ្ងៃពុធ បានផ្តល់សញ្ញាមិនជាក់លាក់ថាតើពួកគេនឹងធ្វើតាមគម្រោងដាក់វិធានការបិទរដ្ឋធានីប៊ែលក្រាដជាថ្មី ដើម្បីទប់ស្កាត់ការរាតត្បាតជំងឺកូវីដ១៩ឬយ៉ាងណា ក្រោយពីមានបាតុកររាប់ពាន់នាក់បានចេញមកតវ៉ាហិង្សាប្រឆាំងនឹងវិធានការនេះ។ បាតុករបានចេញមកតវ៉ាក្រោយប្រធានាធិបតីលោក Aleksandar Vucic បានប្រកាសកាលពីថ្ងៃអង្គារថា នឹងដាក់បម្រាមគោចរនៅចុងសប្តាហ៍ ក្រោយករណីស្លាប់ក្នុងមួយថ្ងៃបានកើនដល់ ១៣ នាក់ ហើយអ្នកឆ្លងកូវីដ១៩ថ្មីក្នុងមួយថ្ងៃកើនដល់ជិត ៣០០ នាក់។ ក្រុមប្រឆាំងបានចោទមេដឹកនាំស៊ែប៊ីដែលមាននិន្នាការផ្តាច់ការថា បានរួមចំណែកដល់ការរាតត្បាតកាន់តែខ្លាំងនៃកូវីដ១៩ ដោយលោកប្រញាល់ប្រញាល់ពេកក្នុងការដកវិធានការរឹតត្បិតសកម្មភាពសង្គមលើកទី១ ដើម្បីអនុញ្ញាតឲ្យមានការបោះឆ្នោតជាតិកាលពីថ្ងៃទី២១ ខែមិថុនា និងដើម្បីពង្រឹងអំណាចលោក៕ | 2020-07-09T07:00:00+07:00 | khmer.voanews.com | https://khmer.voanews.com/a/serbia-sends-mixed-signals-on-virus-lockdown-after-clashes-/5494828.html |
9d903b86-5acb-4e19-a394-5b0c5ecbf7f7 | ករណីជំងឺកូវីដ១៩នៅអាមេរិកកើនឡើង ក៏ប៉ុន្តែចំនួនស្លាប់មានកម្រិតទាបឥឡូវនេះ | ចំនួនមនុស្សឆ្លងមេរោគកូរ៉ូណាកំពុងកើនឡើងយ៉ាងខ្លាំងនៅក្នុងសហរដ្ឋអាមេរិក។ ក៏ប៉ុន្តែចំនួនមនុស្សស្លាប់មានកម្រិតទាប។ ការណ៍នេះជាព័ត៌មានល្អ។ ក៏ប៉ុន្តែអ្នកជំនាញរំឭកដាស់តឿនកុំឲ្យបកស្រាយខ្លាំងពេកអំពីរឿងនេះ។ ចំនួនករណីឆ្លងថ្មីបានកើនឡើងយ៉ាងខ្លាំងចាប់តាំងពីពាក់កណ្តាលខែមិថុនាមក។ការឆ្លងជាមធ្យមក្នុងរយៈពេល៧ថ្ងៃនៅពេលឥឡូវនេះមាន៥ម៉ឺនករណីក្នុងមួយថ្ងៃ។ ក៏ប៉ុន្តែចំនួនស្លាប់មកពីជំងឺកូវីដ១៩ បានធ្លាក់ចុះក្នុងរយៈពេលនេះ។ ឥឡូវនេះ មនុស្សស្លាប់ជាមធ្យមក្នុងមួយថ្ងៃមានប្រហែលចំនួន៥រយនាក់។ ពួកវជ្ជបណ្ឌិតបាននិយាយថា វាត្រូវការរយៈពេលរាប់សប្តាហ៍សម្រាប់ជំងឺកូវីដ ១៩ ដើម្បីសម្លាប់មនុស្ស។ ចំនួនមនុស្សដែលសម្រាកព្យាបាលនៅមន្ទីរពេទ្យបានចាប់ផ្តើមកើនឡើងមិនដល់៣សប្តាហ៍ផង។ តាមគម្រោងតាមដានជំងឺកូវីដ១៩បានប្រាប់ឲ្យដឹងថា ចំនួនឆ្លងនោះបានឡើងជិតមួយភាគបី។ លោក Amesh Adalja ជាអ្នកស្រាវជ្រាវជាន់ខ្ពស់នៅឯមជ្ឈមណ្ឌលសន្តិសុខសុខភាពនៅសាកលវិទ្យាល័យ Johns Hopkins បាននិយាយថា ការស្លាប់ទំនងនឹងកើតមានឡើងបន្ទាប់។ លោកបាននិយាយទៀតថា៖ «យើង នឹងឃើញចំនួនមនុស្សស្លាប់កើនឡើងនៅពេលដែលមនុស្សសម្រាកនៅមន្ទីរពេទ្យនិងការប្រើបន្ទប់សង្គ្រោះបន្ទាន់កើនឡើងនោះ»។ មូលហេតុមួយដែលចំនួនមនុស្សស្លាប់មានចំនួនទាបគឺថា មនុស្សជាច្រើនដែលបានឆ្លងមេរោគនោះជាមនុស្សក្មេងៗ ហើយមិនទំនងធ្វើឲ្យកើតជំងឺធ្ងន់។ លោកវេជ្ជបណ្ឌិត Anthony Fauci នាយកវិទ្យាស្ថានជាតិជំងឺឆ្លងអាមេរិកបាននិយាយនៅសន្និសីទកាសែតតាម Facebook ថា «ខ្ញុំសារភាពថា អត្រាស្លាប់មានកម្រិតទាប ពីព្រោះជាទូទៅពួកយុវជនក្មេងៗមានសុខភាពល្អ»៕ | 2020-07-09T07:00:00+07:00 | khmer.voanews.com | https://khmer.voanews.com/a/us-covid-19-cases-rising-but-deaths-flat-for-now-/5495913.html |
6b934edb-209a-41a6-9fb5-ec369ca0ed88 | សង្គមស៊ីវិលបារម្ភថា កង្វះយន្តការតាមដានធ្វើឲ្យពលរដ្ឋក្រីក្រខ្លះ មិនទទួលបានជំនួយសង្គមពីរដ្ឋក្នុងគ្រាកូវីដ១៩ | ពីមុនអ្នកស្រី ពុំ ចាន់ថន រកចំណូលបានប្រមាណជា៣ម៉ឺនរៀលក្នុងថ្ងៃខ្លះ ពីរបរដើរកោសខ្យល់តាមផ្ទះគេ ប៉ុន្តែឥឡូវអ្នកស្រី បាត់ចំណូលនេះទាំងស្រុង ចាប់តាំងពីរដ្ឋាភិបាលប្រកាសវិធានការកាត់បន្ថយការជួបជុំ និងរក្សាគម្លាតពីគ្នាដើម្បីទប់ស្កាត់ការរីករាលដាលនៃជំងឺកូវីដ១៩។ អ្នកស្រីចាន់ថន ដែលជាស្ត្រីមេម៉ាយ ហើយពិការដៃខាងស្តាំមួយចំហៀងត្រឹមស្មាដោយសារអម្បែងគ្រាប់ក្នុងអំឡុងសង្គ្រាមរូបនេះ បច្ចុប្បន្ន ត្រូវពឹងអាស្រ័យលើកូនប្រុសរបស់អ្នកស្រី ដែលធ្វើការក្នុងរោងចក្រកាត់ដេរមួយក្បែរផ្ទះ ស្ថិតក្នុងភូមិគោកឃ្លាង សង្កាត់គោកឃ្លាង ខណ្ឌសែនសុខ រាជធានីភ្នំពេញ ដើម្បីចិញ្ចឹមជីវិត។ ស្ត្រីវ័យ៥៥ ឆ្នាំរូបនេះ បាននិយាយនៅក្នុងផ្ទះប្រក់ស័ង្កសីរបស់អ្នកស្រីថា គ្រួសាររបស់អ្នកស្រីដែលមានសមាជិក៤នាក់ រួមទាំងកូនប្រសារស្រីអាយុ២៣ ឆ្នាំម្នាក់ ដែលកំពុងពរពោះ និងចៅស្រីអាយុបីឆ្នាំម្នាក់ផង ត្រូវពឹងលើប្រាក់ខែប្រមាណ២០០ដុល្លាររបស់កូនប្រុសសម្រាប់ផ្គត់ផ្គង់ជីវភាពរស់នៅប្រចាំថ្ងៃនេះ។ ជាអ្នកដែលមានបណ្ណក្រីក្រម្នាក់ អ្នកស្រីចាន់ថន ដឹងត្រឹមថា បណ្ណនេះអាចឲ្យអ្នកស្រីទទួលបានការព្យាបាលជំងឺពីមន្ទីរពេទ្យរដ្ឋដោយឥតគិតថ្លៃ ប៉ុន្តែអ្នកស្រីនិយាយថា អ្នកស្រីមិនដឹងអំពីប្រាក់ឧបត្ថម្ភពីរដ្ឋសម្រាប់គ្រួសារក្រីក្រដូចជាគ្រួសារអ្នកស្រីទេ។ «ខ្ញុំឮគាត់ [មេឃុំ] ថា ទៅពេទ្យអត់អស់លុយ អីៗ អ៊ីចឹងអត់មានអ្នកណាយកលុយយកកាក់ទេ។ អានេះតេជោគាត់ជួយអ៊ីចឹងៗ។ ខ្ញុំឮតាមគេដែរ ព្រោះអីខ្ញុំទៅក្រោយគេ។ កូនអើយ ខ្ញុំអត់ដឹង។ អត់ដឹងបានលុយបានអី។ អ៊ុំអត់ដឹងទេ»។ មិនខុសគ្នាប៉ុន្មានពីអ្នកស្រី ពុំ ចាន់ថន អ្នកស្រី សាក់ សូនី ដែលរស់នៅចម្ងាយជាង១គីឡូម៉ែត្រ ពីគ្នាក្នុងភូមិឃុំជាមួយគ្នា និងទទួលបានបណ្ណក្រីក្រកម្រិតពីរដែរនោះ បានប្រាប់វីអូអេថា គ្រួសាររបស់អ្នកស្រី ក៏មិនដឹងថា អាចទទួលបានប្រាក់ឧបត្ថម្ភពីរដ្ឋដែរ ក្នុងអំឡុងពេលមានការរីករាលនៃជំងឺកូវីដ១៩នេះ។ និយាយបណ្តើរ ដៃរាវរកបណ្ណក្រីក្ររបស់អ្នកស្រីក្នុងថង់ក្រណាត់បណ្តើរ អ្នកស្រី សាក់ សូនី ដែលមានកូន៥នាក់ក្នុងបន្ទុកបន្ថែមថា មិនត្រឹមតែគ្មានប្រាក់ជំនួយប៉ុណ្ណោះទេ គ្រួសាររបស់អ្នកស្រីថែមទាំងត្រូវគេបណ្តេញចេញពីផ្ទះជួល ដោយសារតែគ្មានប្រាក់បង់ថ្លៃផ្ទះថែមទៀតផង។ «កូនដើររកទៅ !បន្តិចៗទៅ! ដល់ពេលអត់លុយឲ្យគេ ហើយទឹកភ្លើង២០រៀល [ដុល្លារ] ទៀត... ភ្លើងទឹក២០រៀល [ដុល្លារ] ទាំងផ្ទះ ទាំងភ្លើង៧០ដុល្លារ។ ចូលពីរខែ[អត់ឲ្យឈ្នួលផ្ទះគេពីរខែ] ពេលអត់លុយគេដេញខ្ញុំចេញ»។ ដោយបច្ចុប្បន្នស្នាក់អាស្រ័យបណ្តោះអាសន្នជាមួយប្អូនស្រី នៅផ្ទះឈើជាប់ដី ដែលមានស្នាមធ្លុះដោយកន្លែងផងនោះអ្នកស្រី សូនី និយាយដោយទឹកមុខស្ងួត និងរលីងរលោងទឹកភ្នែកម្តងៗថា អ្នកស្រីមិនដឹងថា តើគ្រួសាររបស់អ្នកស្រីនៅអាចទប់ទល់ក្នុងស្ថានភាពដូចសព្វថ្ងៃបានយូរប៉ុណ្ណាទេ ដោយសារអ្នកស្រីបានធ្លាក់ខ្លួនឈឺជំងឺក្រពះធ្ងន់ធ្ងរតាំងពីឆ្នាំ២០១៨មក រហូតត្រូវសម្រាកលើកន្ទេល ដោយមិនអាចប្រកបរបរអ្វីបានដូចមុន។ កំពុងអង្គុយលើគ្រែដែលពោរពេញដោយសម្លៀកបំពាក់គរក្បែរៗនោះ ស្រ្តីវ័យ៤៥ឆ្នាំរូបនេះបន្ថែមថា ស្វាមីរបស់អ្នកស្រីជាកម្មករសំណង់ តែងរកចំណូលបានពី១ម៉ឺន៥ពាន់រៀល ទៅពីរម៉ឺនរៀល ក្នុងមួយថ្ងៃ ប៉ុន្តែ ចាប់តាំងពីមានការរាតត្បាតជំងឺកូវីដ ស្វាមីរបស់អ្នកស្រីថ្ងៃខ្លះ មិនអាចរកចំណូលបាន ដោយសារមិនមានគេហៅធ្វើសំណង់។ «ជួនកាលទៅគេហៅទៅធ្វើទៅ បានទៅ១ម៉ឺន ២ម៉ឺនរៀលទៅ។ ពេលគេហៅ យើងធ្វើ បានបាន។ បើគេអត់ហៅ ក៏អត់ហូបទៅ។ ហើយតាំងពីកូវីដហ្នឹងមក អត់មានអីហូបផងហ្នឹង។ គេអត់ហៅធ្វើសំណង់ទេ ។ អត់មានគេហៅទេ។ អ៊ីចឹងអត់ ... អត់មានអីហូប។ ខ្ញុំមិនទាន់មានបាយហូបផង។ អត់បាយ»។ ស្វាមីរបស់អ្នកស្រី សាក់ សូនី គឺលោក រស់ អាន ដែលកំពុងអង្គុយក្បែរប្រពន្ធទាំងជើងប្រឡាក់ស៊ីម៉ង់ត៍ និយាយថា លោកបាន ឮ អំពីបណ្ណក្រីក្រ ហើយថែមទាំងបានទៅទទួលបណ្ណនេះពីចៅសង្កាត់ផងដែរ ប៉ុន្តែលោកនិយាយថា លោកមិនត្រូវបានប្រាប់ឲ្យដឹងអំពីប្រាក់ឧបត្ថម្ភពីរដ្ឋសម្រាប់គ្រួសារក្រីក្រ ដូចគ្រួសាររបស់លោកទេ។ «អត់បានប្រាប់ផង គ្រាន់តែថា អំណោយពីសម្តេចមកហ្នឹងអាចមកដល់ដៃអ្នកក្រីក្រ។ ហើយអ៊ីចឹងឲ្យយើងថែរក្សាទុកទៅ ព្រោះសម្តេចមិនឲ្យងាប់ទេអ្នកក្រីក្រហ្នឹង»។ គ្រួសារអ្នកស្រី ពុំ ចាន់ថន និងគ្រួសារលោក រស់ អាន ស្ថិតក្នុងចំណោមពលរដ្ឋក្រីក្រចំនួន២០៤គ្រួសារ ក្នុងសង្កាត់គោកឃ្លាងដែលគ្រប់លក្ខណៈសម្បត្តិក្នុងការទទួលបានប្រាក់ឧបត្ថម្ភពីរដ្ឋក្នុងគ្រាកូវីដ១៩នេះ។ នេះ បើយោងតាមលោក គង់ សំបូរ ចៅសង្កាត់រងទី១ នៃសង្កាត់នេះ។ លោក គង់ សំបូរ បានប្រាប់ VOA ក្នុងបទសម្ភាសន៍តាមទូរស័ព្ទមួយ នៅថ្ងៃទី៨ ខែកក្កដាថា រហូតមកដល់ពេលនេះក្នុងចំណោមគ្រួសារទាំង២០៤ មានគ្រួសារមួយចំនួនបានទទួលប្រាក់ឧបត្ថម្ភរួចរាល់ និងមួយចំនួនទៀតមិនទាន់បានទទួលនៅឡើយ ប៉ុន្តែលោកមិនទាន់មានតួលេខជាក់លាក់នៅឡើយ។ លោកចៅសង្កាត់រងទី១រូបនេះបន្ថែមថា ក្នុងពេលបច្ចុប្បន្ន ក៏នៅមានពលរដ្ឋមួយចំនួននៅស្នើសុំបណ្ណក្រីក្រជាបន្តបន្ទាប់ផងដែរ។ លោកចៅសង្កាត់រងទី១ គង់ សំបូរ បន្ថែមថា នៅរាល់ពេលពលរដ្ឋទៅធ្វើបណ្ណក្រីក្រ និងនៅពេលចែកបណ្ណ សង្កាត់តែងប្រាប់ពួកគេថា នេះជាអំណោយសម្រាប់ជួយប្រជាជនក្រីក្រ និងបានប្រាប់ថា ជាថវិការបស់រដ្ឋផងដែរ។ «ប្រាប់ថាជាអំណោយសង្គ្រោះដល់អ្នកក្រីក្រ ដែលក្នុងកូវីដនេះ សម្តេចលោកលះបង់ រាជរដ្ឋាភិបាលលះបង់ មកជួយប្រជាជនក្រីក្រ សម្រាប់ប្រជាជនក្រីក្រ។ បញ្ជាក់ [ថា ជាថវិការដ្ឋ]»។ នៅខែមិថុនា ឆ្នាំ២០២០នេះ រដ្ឋាភិបាលកម្ពុជា បានកំណត់អត្តសញ្ញាណអ្នកក្រីក្រចំនួនជាង៥៦ម៉ឺនគ្រួសារ ឬ ស្មើនឹងចំនួនមនុស្សប្រមាណ២លាន ៣សែននាក់ នៅទូទាំងប្រទេស ដើម្បីផ្តល់ការគាំទ្រផ្នែកសុខាភិបាល និងផ្តល់ប្រាក់ប្រចាំខែក្នុងកម្មវិធីជំនួយសង្គម ក្នុងអំឡុងពេលដែលពលរដ្ឋក្រីក្រទទួលរងផលប៉ះពាល់ដោយសារឥទ្ធិពលនៃជំងឺកូវីដ១៩។ ក្នុងតារាងប្រាក់ឧបត្ថម្ភជូនគ្រួសារក្រីក្រ និងងាយរងគ្រោះដែលកំណត់ក្នុងកម្មវិធីជំនួយសង្គមរបស់រដ្ឋាភិបាល គ្រួសារក្រីក្រតាមទីប្រជុំជននៅភ្នំពេញ និងនៅទីប្រជុំជនតាមខេត្តនានា នឹងទទួលបាន១២ម៉ឺនរៀល ក្នុងមួយគ្រួសារ។ បន្ថែមពីនោះ សមាជិកគ្រួសារម្នាក់ទទួលបាន ៤ម៉ឺនរៀល ទៅ៥២០០០រៀល ហើយកុមារអាយុក្រោម ៥ឆ្នាំ នឹងទទួលបាន ៤ម៉ឺនរៀលក្នុងម្នាក់ៗ។ ចំណែកគ្រួសារក្រីក្រ និងងាយរងគ្រោះនៅតាមជនបទក្នុងបណ្តាខេត្តនានា មួយគឺគ្រួសារនឹងទទួលបានចំនួន៨ម៉ឺនរៀល។ សមាជិកគ្រួសារម្នាក់ទទួលបាន ២៤០០០រៀល និងកុមារអាយុក្រោម៥ឆ្នាំ ទទួលបាន២៤០០០រៀល។ ប៉ុន្តែក្រុមអង្គការសង្គមស៊ីវិលមួយចំនួនលើកឡើងថា នីតិវិវិធីស្មុគស្មាញ និងកង្វះយន្តការតាមដាននិងត្រួតពិនិត្យត្រឹមត្រូវ បានធ្វើឲ្យមានចន្លោះប្រហោងនៅក្នុងការអនុវត្តវិធានការជួយគ្រួសារក្រីក្រ ក្នុងអំឡុងពេលវិបត្តិកូវីដ១៩នេះ។ លោក សន ជ័យ នាយកប្រតិបត្តិប្រចាំប្រទេសកម្ពុជានៃសម្ព័ន្ធភាពគណនេយ្យសង្គម បានប្រាប់វីអូអេក្នុងបទសម្ភាសន៍តាមទូរស័ព្ទ កាលពីថ្ងៃទី២៨ ខែមិថុនាថា លោកបារម្ភថា ការកំណត់អត្តសញ្ញាណជនក្រីក្រដែលធ្វើឡើងដោយមានតែរដ្ឋាភិបាល មិនមានភាគីឯករាជ្យចូលរួម អាចធ្វើឲ្យការកំណត់មានភាពលម្អៀងទៅរកបក្ខពួក និងនិន្នាការនយោបាយ។ «បានន័យថា គណៈកម្មការមួយដែលមានសមាជិកចម្រុះ ពេលនោះវាអាចចូលរួមកាត់បន្ថយនូវការរើសអើងនយោបាយនៅក្នុងការដាក់បញ្ចូលសមាសភាព ឬ ក៏អត្តសញ្ញាណអ្នកក្រីក្រដើម្បីទទួលបានបណ្ណសមធម៌ហ្នឹង។ អ៊ីចឹងបើសិនជាមិនមានគណៈកម្មការចម្រុះដែលមានតួអង្គឯករាជ្យចូលរួមទេ យើងនៅតែមានមន្ទិលអំពីលទ្ធភាពកើតមាននូវការរើសអើងនិន្នាការនយោបាយហ្នឹងដែរ ព្រោះអីយើងដឹងហើយប្រជាពលរដ្ឋនៅមូលដ្ឋាន គាត់មាននិន្នាការនយោបាយផ្សេងៗគ្នាដែរ»។ ចំណែកលោក អ៊ឹម នរិន្ទ ប្រធានកម្មវិធីនៃអង្គការតម្លាភាពកម្ពុជា ប្រាប់ VOA នៅថ្ងៃទី៧ ខែកក្កដា នេះថា បើតាមការសង្កេតរបស់លោកលោកឃើញមានពលរដ្ឋមួយចំនួន ដែលមានជីវភាពគ្រាន់បើក៏ទទួលបានបណ្ណក្រីក្រផងដែរ។ លោកបន្ថែមដោយបារម្ភអំពីនីតិវិធីនោះថា អាចមានការប្រកាន់និន្នាការនយោបាយ។ «អ្នកដែលយើងព្រួយបារម្ភ គឺអ្នកដែលគាត់មាននិន្នាការផ្ទុយពីហ្នឹង។ អាជ្ញាធរមូលដ្ឋានហ្នឹងអាចបង្កជាឧបសគ្គសម្រាប់គាត់ក្នុងការទទួលបានសេវាការឧបត្ថម្ភហ្នឹងពីរដ្ឋាភិបាល។ ជួនកាលយើងធ្លាប់ឮហើយ គាត់តែងប្រើប្រាស់ពាក្យសម្តីថាហេតុអីគាំទ្រគណបក្សដទៃ។ ប៉ុន្តែដល់ពេលមានបញ្ហា ត្រូវការជួយ ហេតុអីមករកគណបក្សកាន់អំណាចអីអ៊ីចឹង។ អ៊ីចឹងបញ្ហាហ្នឹងធ្លាប់មានលើកឡើងកន្លងមកដែរ»។ លោកបន្ថែមថា អាជ្ញាធរដែលកំណត់អត្តសញ្ញាណ និងផ្តល់បណ្ណក្រីក្រដល់ពលរដ្ឋត្រូវប្រាប់ពលរដ្ឋឲ្យច្បាស់អំពីប្រភពថវិកា និងថា មិនត្រូវប្រើប្រាស់ឱកាសនោះដើម្បីកេងចំណេញនយោបាយនោះទេ។ «អ្នកនយោបាយគាត់តែងតែប្រើប្រាស់ឱកាសដើម្បីផលប្រយោជន៍នយោបាយរបស់គាត់។ ឧទាហរណ៍ ដូចជាថវិកា ឬ ក៏គម្រោងអភិវឌ្ឍន៍អីផ្សេងៗជារបស់រដ្ឋ ប៉ុន្តែយើងប្រើពាក្យថា ពីសម្តេច ពីអីអ៊ីចឹង ហើយជួនកាលទៅមានអ្នកខ្លះផ្សារភ្ជាប់ជាមួយគណបក្សទៀត ដែលនេះ វាផ្ទុយពីគោលដៅនៃការប្រើប្រាស់ថវិកាជាតិ ព្រោះថវិកាជាតិសម្រាប់បម្រើប្រជាពលរដ្ ឋហើយមិនមែនជាថវិការបស់បុគ្គលណាម្នាក់ទេ គឺជាថវិការបស់រដ្ឋសម្រាប់កសាងប្រទេសជាតិទាំងមូល»។ កម្មវិធីកំណត់អត្តសញ្ញាណអ្នកក្រីក្រ ធ្វើឡើងដោយមានការគាំទ្រ និងសហការពីសហភាពអឺរ៉ុប អង្គការ UNICEF និងអង្គការ GIZ ដែលជាអង្គការគាំទ្រដោយរដ្ឋាភិបាលអាល្លឺម៉ង់ និងអូស្រ្តាលី។ អ្នកស្រី Erna Ribar ប្រធានផ្នែកគោលនយោបាយសង្គមនៃអង្គការយូនីសេហ្វប្រចាំកម្ពុជា ប្រាប់ VOA ថា យូនីសេហ្វ និងអង្គការដៃគូមួយចំនួនទៀតបានគាំទ្រកម្មវិធីជំនួយសង្គមនាពេលកន្លងមក ដោយផ្តល់សាច់ប្រាក់ទៅស្រ្តីមានផ្ទៃពោះ និងកុមារអាយុក្រោមពីរឆ្នាំជាដើម។ អ្នកស្រីបន្ថែមថា បច្ចុប្បន្ន យូនីសេហ្វបានសហការជាមួយរដ្ឋាភិបាល និងដៃគូពាក់ព័ន្ធ រៀបចំប្រព័ន្ធនេះឡើងវិញ ដើម្បីផ្ទេរសាច់ប្រាក់ដល់គ្រួសារក្រីក្រ និងងាយរងគ្រោះដោយជំងឺកូវីដ១៩ តាមរយៈការផ្តល់ការគាំទ្រផ្នែកបច្ចេកទេស និងហិរញ្ញវត្ថុសម្រាប់ការរចនាកម្មវិធី ប្រព័ន្ធគ្រប់គ្រងព័ត៌មាន កម្មវិធីបណ្តុះបណ្តាល និងក្របខណ្ឌក្នុងការត្រួតពិនិត្យ និងវាយតម្លៃ។ អ្នកស្រីបញ្ជាក់តាមន័យដើមជាភាសាអង់គ្លេស និងត្រូវបានប្រែសម្រួលជាភាសាខ្មែរថា៖ «យើងសង្ឃឹមថា សង្គមស៊ីវិលនឹងចូលរួមតាមដាន ឃ្លាំមើល និងគាំទ្រដល់កម្មវិធីផ្ទេរសាច់ប្រាក់សម្រាប់កូវីដ១៩ និងលើសពីនេះដោយផ្អែកលើគំរូវិជ្ជមាននៃការចូលរួមក្នុងវិស័យផ្សេងៗតាមរយៈក្របខ័ណ្ឌគណនេយ្យភាពសង្គមកម្ពុជា និងកម្មវិធីសម្ព័ន្ធភាព និងបណ្តាញដែលមានស្រាប់ផ្សេងទៀត»។ ចំណែកលោក អូល័រ ឌឺធីនឆែម (Ole Doetinchem) ប្រធានគម្រោងអង្គការ GIZ សម្រាប់ការគាំទ្រអូស្ត្រាលី និងអាល្លឺម៉ង់ចំពោះអត្តសញ្ញាណកម្មគ្រួសារក្រីក្រនៅកម្ពុជា ប្រាប់ VOA តាមរយៈសារអេឡិចត្រូនិច ឬ អ៊ីមែលថា ការកំណត់អត្តសញ្ញាណអ្នកក្រីក្រមានការលំបាក ដោយសារព័ត៌មានជាច្រើន មិនអាចមើលឃើញ និងមិនមែនគ្រាន់តែស្តាប់នោះទេ។ លោកបញ្ជាក់ថា៖ «ក្នុងករណី IDPoor [អត្តសញ្ញាណក្រីក្រ] វិធីសាស្ត្រសំខាន់ដែលត្រូវបានប្រើ គឺប្រូកស៊ី មានន័យថា ការធ្វើតេស្ត។ នេះជាបទសម្ភាសន៍មួយដែលក្រុមគ្រួសារត្រូវបានសួរអំពីស្ថានភាពរបស់ពួកគេ ទាក់ទងនឹងទិដ្ឋភាពជាច្រើន រួមទាំងទ្រព្យសម្បត្តិដែលពួកគេមាន ជម្រកដែលពួកគេរស់នៅ។ តើពួកគេឈឺរឺអត់ ។ល។»។ ក្នុងសន្និសីទមួយនៅទីស្តីការគណៈរដ្ឋមន្ត្រីស្តីពី «នីតិវិធី និងដំណើរការអនុវត្តកម្មវិធីឧបត្ថម្ភប្រាក់ជូនគ្រួសារក្រីក្រ និងងាយរងគ្រោះអំឡុងពេលជំងឺកូវីដ១៩» កាលពីថ្ងៃទី២៥ ខែមិថុនា លោក សំហេង បុរស រដ្ឋលេខាធិការក្រសួងសង្គមកិច្ចថ្លែងថា ការកំណត់អត្តសញ្ញាណពលរដ្ឋក្រីក្រដើម្បីផ្តល់បណ្ណសមធម៌ នឹងនៅតែបន្តធ្វើជាបន្តបន្ទាប់ ដោយលោកជំរុញឲ្យពលរដ្ឋដែលចង់បានបណ្ណក្រីក្រ ទៅទាក់ទងសុំពីមេឃុំ ឬ ចៅសង្កាត់ ដើម្បីឆ្លងកាត់ការសួរនាំអំពីស្ថានភាពរបស់ខ្លួន។ «គ្រួសារក្រីក្ររបស់យើងផ្សេង ដែលលោកគិតថា ស្ថានភាពគ្រួសារបានប្រែប្រួលហើយ អ៊ីចឹងគាត់អាចស្នើសុំរបបណាមួយពីរដ្ឋាភិបាលយើងបាន តាមរយៈការដាក់ពាក្យមកឃុំ ហើយពេលហ្នឹងឃុំ នឹងមាននីតិវិធីមួយចំនួនដើម្បីកំណត់គាត់។ ដូច្នេះខ្ញុំគិតថា ដំណាក់កាលនេះ គឺយើងមាន២លាន ៣សែននាក់ ហើយនឹង៥៦ម៉ឺនគ្រួសារនេះទៅសិន។ ដំណាក់កាលបន្ទាប់ គឺយើងនឹងបន្តទទួលការស្នើសុំជាបន្តបន្ទាប់ទៀត»។ របាយការណ៍របស់ធនាគារពិភពលោកចេញផ្សាយកាលពីចុងខែឧសភា ឆ្នាំ២០២០ បញ្ជាក់ថា ជំងឺកូវីដ១៩ធ្វើឲ្យការងាររបស់ប្រជាពលរដ្ឋកម្ពុជាយ៉ាងតិច ១លាន៧៦ម៉ឺននាក់ ស្ថិតក្នុងហានិភ័យ ហើយថា ភាពក្រីក្រនៅកម្ពុជាក្នុងឆ្នាំ២០២០ អាចនឹងកើនឡើងពី៣ ទៅ១១ ភាគរយ ដោយសារជំងឺកូវីដ១៩ នេះ ប្រសិនបើអ្នកដែលស្ថិតក្នុងវិស័យរងផលប៉ះពាល់ បាត់បង់ចំណូលអស់៥០ភាគរយ ក្នុងរយៈពេល៦ខែជាប់គ្នា។ លោក ថេង បញ្ញាធន ប្រតិភូរាជរដ្ឋាភិបាលកម្ពុជាទទួលបន្ទុកអគ្គនាយកផែនការនៃក្រសួងផែនការ ថ្លែងក្នុងសន្និសីទសារព័ត៌មានកាលពីថ្ងៃទី២៥ ខែមិថុនាថា អ្នកដែលចង់បានបណ្ណក្រីក្រ ត្រូវទៅជួបមេឃុំ ចៅសង្កាត់ ដើម្បីបញ្ជាក់ពីស្ថានភាពគ្រួសារជាមុន ហើយនៅពេលទទួលបានបណ្ណក្រីក្រ ពួកគេត្រូវសួរទៅមេឃុំដើម្បីទទួលបានលេខកូដគណនីវីង ដើម្បីបើកប្រាក់ឧបត្ថម្ភជារៀងរាល់ខែ។ «ប្រជាជនទាំងអស់ដែលមានបណ្ណសមធម៌ ពេលនេះគាត់ត្រូវតែយកទៅចុះបញ្ជីនៅឃុំសង្កាត់ ដើម្បីបង្កើតជា account [គណនី] វីង។ បើគាត់អត់យកទៅចុះទេ គឺបណ្ណនេះ នៅមានតម្លៃនៃការប្រើប្រាស់ហ្នឹង គឺគ្រាន់តែបានទៅពេទ្យ ទៅអីតែប៉ុណ្ណឹងទេ។ ប៉ុន្តែ សម្រាប់ទទួលថវិកាឧបត្ថម្ភពីរដ្ឋាភិបាលកម្ពុជា គឺអត់មានទេ»។ លោក ថេង បញ្ញាធន បន្ថែមថា ប្រជាពលរដ្ឋក្រីក្រដែលបានបើកប្រាក់ឧបត្ថម្ភដំបូងគេ គឺជាអ្នកទទួលបានបណ្ណត្រឹមថ្ងៃទី១ ខែមិថុនា ហើយថា ពលរដ្ឋដែលទទួលបានបណ្ណក្រីក្របន្ទាប់ពីថ្ងៃទី១ខែមិថុនា នឹងត្រូវបើកប្រាក់ឧបត្ថម្ភនាខែបន្តបន្ទាប់។ កាលពីថ្ងៃទី២៤ ខែ មិថុនា លោកនាយករដ្ឋមន្ត្រី ហ៊ុន សែន បានប្រកាសថា កម្មវិធីឧបត្ថម្ភសាច់ប្រាក់ជូនប្រជាពលរដ្ឋ ដែលមានជីវភាពក្រីក្រ និងងាយរងគ្រោះ ក្នុងអំឡុងពេលជំងឺកូវីដ១៩ មិនមែនជាការផ្តល់ប្រាក់អចិន្ត្រៃយ៍នោះទេ ហើយថារដ្ឋាភិបាល នឹងបន្តតាមដាន និងវាយតម្លៃផលប៉ះពាល់ជាក់ស្តែង រៀងរាល់ពីរខែម្តង។ លោកនាយករដ្ឋមន្ត្រី ហ៊ុន សែន បានព្រមានចាត់វិធានការក្តៅលើអាជ្ញាធរមូលដ្ឋានគ្រប់លំដាប់ថ្នាក់ប្រសិនបើហ៊ានឃុំឃិតគ្នាដាក់បញ្ចូលសាច់ញាតិខ្លួនឯងដែលមិនមែនជាគ្រួសារក្រីក្រ និងងាយរងគ្រោះពិតប្រាកដដើម្បីទទួលបានប្រាក់ឧបត្ថម្ភ។ លោកសរសេរបញ្ជាក់កាលពីថ្ងៃទី៣០ ខែ មិថុនា ក្នុងសារលើទំព័រហ្វេសបុករបស់លោកថា៖ «ខ្ញុំនឹងចាត់វិធានការក្តៅ ហើយនឹងមិនមានការលើកលែងឡើយ ប្រសិនបើរកឃើញថា នៅក្នុងភូមិ និងឃុំ/សង្កាត់មួយណាមានករណីមិនប្រក្រតីនេះ កើតមានឡើង»។ ថ្លែងក្នុងសន្និសីទព័ត៌មានលើអំពីភាពមិនប្រក្រតី និងការតវ៉ាទាក់ទងនឹងការអនុវត្តកម្មវិធីឧបត្ថម្ភប្រាក់ ជូនពលរដ្ឋក្រីក្រ និងងាយរងគ្រោះដោយសារជំងឺកូវីដ១៩ នាថ្ងៃទី២ ខែកក្កដាលោក វង សូត្រ រដ្ឋមន្ត្រីក្រសួងសង្គមកិច្ចទទួលស្គាល់ថាមានមន្ដ្រីឃុំ-សង្កាត់មួយចំនួនបានធ្វើការងារមិនប្រក្រតីក្នុងការចែកបណ្ណជូនគ្រួសារក្រីក្រ ប៉ុន្តែលោកមិនបានបញ្ជាក់ទេថា តើរដ្ឋាភិបាលបានចាត់វិធានការជាក់ស្តែងអ្វីខ្លះទៅលើមន្ត្រីទាំងនោះ។ លោកគ្រាន់តែបន្ថែមថា គិតត្រឹមថ្ងៃទី២ខែកក្កដា មានគ្រួសារក្រីក្រជាង៤២ម៉ឺនគ្រួសារ បានទទួលប្រាក់ឧបត្ថម្ភពីរាជរដ្ឋាភិបាលស្មើនឹង៨១% នៃគ្រួសារក្រីក្រ៥៦ម៉ឺនគ្រួសារ។ តែទោះជាយ៉ាងនេះក្តី សម្រាប់អ្នកស្រី សាក់ សូនី ដែលកំពុងមានជំងឺក្រពះនិងមានស្វាមីជាកម្មករសំណង់ ដែលរងផលប៉ះពាល់ដោយសារជំងឺកូវីដផងនោះ មិនទាន់ទទួលបានទឹកប្រាក់ឧបត្ថម្ភនៅឡើយ។ និយាយបណ្តើរ យកដៃជូតទឹកភ្នែកបណ្តើរ អ្នកស្រី សាក់ សូនី សង្ឃឹមថា អ្នកស្រីនឹងទទួលបានប្រាក់ដែលរដ្ឋាភិបាលឧបត្ថម្ភ ដើម្បីអាចជួយគ្រួសារអ្នកស្រីក្នុងអំឡុងពេលអត់មានការងារធ្វើ ឆាប់ៗនេះ។ «បើបានលុយហ្នឹងមកខ្ញុំយកទិញបាយហូប ហើយខ្ញុំទិញថ្នាំមើលខ្លួនហ្នឹង។ ខ្ញុំអត់មានមួយរៀលក្នុងខ្លួនទេ។ ខ្ញុំទិញបាយសម្រាប់ហូប ផ្គង់ផ្គង់គ្រួសារកូន»៕ | 2020-07-09T07:00:00+07:00 | khmer.voanews.com | https://khmer.voanews.com/a/civil-society-concerns-that-the-lack-of-a-monitoring-mechanism-has-prevented-some-poor-people-from-receiving-social-assistance-during-covid-19/5496092.html |
de9d14aa-fe9c-4731-aa28-b9fd613bf9b2 | ករណីគ្រុនចាញ់មួយចំនួននៅខេត្តបាត់ដំបងអាចជាមេរោគកម្រមួយ ប៉ុន្តែមន្រ្តីជំនាញថា អាចព្យាបាលបាន | ស្រុកសំឡូតខេត្តបាត់ដំបង – កាលពីខែកុម្ភៈ លោក យ៉ុម ណុប ជាបុគ្គលិកផ្នែកឡាបូ នៅមណ្ឌលសុខភាពឃុំតាសាញ ក្នុងស្រុកសំឡូត បានពិនិត្យសំណាកឈាមរបស់អ្នកជំងឺគ្រុនចាញ់មួយចំនួន។ បុគ្គលិកសុខាភិបាលដែលមានវ័យ ៤២ ឆ្នាំរូបនេះ មានបទពិសោធន៍ជាង ២០ ឆ្នាំមកហើយ ក្នុងការងារឡាបូ ពាក់ព័ន្ធនឹងជំងឺគ្រុនចាញ់។ ថ្មីៗនេះ ក្រោយការពិនិត្យតាមមីក្រូទស្សន៍ លោកប្រទះឃើញប៉ារ៉ាស៊ីតប្រភេទកម្រមួយ ពីអ្នកជំងឺគ្រុនចាញ់ ក្នុងភូមិចំនួន ៦។ លោក យ៉ុម ណុប ឱ្យដឹងថា តេស្តរោគវិនិច្ឆ័យតាមឧបករណ៍ធ្វើតេស្តរហ័ស (RDT) ដែលមានស្រាប់នៅក្នុងសហគមន៍ អាចតេស្តដឹងអំពីជំងឺគ្រុនចាញ់ដែលបង្កដោយប៉ារ៉ាស៊ីតប្រភេទទូទៅ នៅកម្ពុជា ដូចជាប្លាស្មូដ្យូមហ្វាល់ស៊ីប៉ារ៉ូម (P.Falciparum) ដែលគេស្គាល់ថា ប្រភេទសន្លំ និងប្លាស្មូដ្យូមវីវ៉ាក់ (P.Vivax) ដែលគេស្គាល់ថាជាប្រភេទលាប់។ ប៉ុន្តែ តេស្តរហ័សនេះមិនអាចរកឃើញមេរោគប្រភេទកម្រនោះទេ បើទោះបីជាអ្នកជំងឺទាំងនោះចេញរោគសញ្ញាហើយក៏ដោយ។ លោក យ៉ុម ណុប ប្រាប់វីអូអេថា៖ «និយាយរួមមេរោគហ្នឹងស្រុកនេះ មិនដែលជួបទេអ៊ីចឹងណា៎។ ទើបតែជួបប៉ុន្មានករណី។ បើមើលមីក្រូទស្សន៍បានឃើញ។ មើលនៅនេះដំបូងខ្ញុំគិតថា [P.] malariae ទេ។ យើងធ្វើអាតេស្តរហ័សហ្នឹង មើលអត់ឃើញទេ»។ លោកបន្តថា៖ «ប៉ុន្តែខ្ញុំមើលនៅនេះ ខ្ញុំអត់ដឹងថា វាណូឡេស៊ី (P. Knowlesi) [មេរោគប្រភេទកម្រ] ដែរទាល់តែគេយកទៅប៉ាស្ទ័របានដឹង»។ កាលពីខែមិថុនា មន្រ្តីក្រសួងសុខាភិបាលនិងក្រុមអ្នកវិទ្យាសាស្ត្រនៃវិទ្យាស្ថានប៉ាស្ទ័រកម្ពុជា បានស្រាវជ្រាវក្នុងភូមិមួយចំនួន ក្នុងស្រុកសំឡូត ខេត្តបាត់ដំបង ដែលជាតំបន់គេសង្ស័យថា មានអ្នកជំងឺគ្រុនចាញ់ដែលផ្ទុកប៉ារ៉ាស៊ីត ប្រភេទកម្រប្លាស្មូដ្យូមណូឡេស៊ី។ ក្រុមការងារនេះបានប្រមូលសំណាកឈាមរបស់មនុស្សប្រុសពេញវ័យជាច្រើនរយនាក់ និងចាប់មូសដែកគោល ដើម្បីស្រាវជ្រាវពពួកប៉ារ៉ាស៊ីតនោះ។ លោក យ៉ុម ណុប ក៏បានចូលរួមការប្រមូលសំណាកឈាមយ៉ាងតិចចំនួន ២៥០ ក្នុងភូមិដូនត្រិក ស្រុកសំឡូត។ បុគ្គលិកសុខាភិបាលមួយចំនួន ដែលវីអូអេសាកសួរបានឲ្យដឹងថា ភូមិចំនួន ៦ នៅស្រុកសំឡូត រួមមានភូមិដូនត្រិក ភ្នំរ៉ៃ ឆករកា ស្រែអណ្តូង អូរទន្ទឹម និងអូរច្រាប មានអ្នកជំងឺគ្រុនចាញ់ដែលគេសង្ស័យថា មានផ្ទុកប៉ារ៉ាស៊ីតកម្រប្លាស្មូដ្យូមណូឡេស៊ីនេះ។ នៅកម្ពុជា ពពួកប៉ារ៉ាស៊ីតប្លាស្មូដ្យូម ហ្វាល់ស៊ីប៉ារ៉ូម (P. Falciparum) និងប្លាស្មូដ្យូមវីវ៉ាក់ (P.Vivax)។ ចំណែកប៉ារ៉ាស៊ីតប្លាស្មូដ្យូមណូឡេស៊ី (P.Knowlesi) នេះ ជាប្រភេទប៉ារ៉ាស៊ីតបង្កឱ្យមានជំងឺគ្រុនចាញ់នៅប្រទេសផ្សេងៗទៀត នៅអាស៊ីអាគ្នេយ៍ ជាពិសេសប្រទេសម៉ាឡេស៊ី និងថៃ។ ទោះជាយ៉ាងណា បើតាមការស្រាវជ្រាវកន្លងមកប្រភេទជំងឺគ្រុនចាញ់បង្កឡើងដោយប្លាស្មូដ្យូមណូឡេស៊ីនេះ អាចព្យាបាលបានដោយប្រើថ្នាំដែលមានស្រាប់។ ប៉ារ៉ាស៊ីតប្រភេទនេះមាននៅក្នុងខ្លួនសត្វស្វាព្រៃម្យ៉ាង ដែលអាចចម្លងមកមនុស្សតាមរយៈភ្នាក់ងារចម្លងរោគ គឺសត្វមូសដែកគោលញី។ សត្វស្វាពូជ Maccaca ត្រូវបានគេស្គាល់ថាជាប្រភពនៃប៉ារ៉ាស៊ីតនេះ។ ប្រធានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ប៉ារ៉ាស៊ីតសាស្ដ្រ និងបាណកសាស្ដ្រ លោក ហ៊ុយរ៉េកុល ប្រាប់វីអូអេថា កន្លងមក រដ្ឋាភិបាលបានចុះសិក្សាជាប្រចាំអំពីករណីជំងឺគ្រុនចាញ់ទូទៅនៅស្រុកសំឡូត ហើយបានសិក្សាអំពីករណីសង្ស័យពាក់ព័ន្ធនឹងប្រភេទប៉ារ៉ាស៊ីតប្លាស្មូដ្យូម ណូឡេស៊ីនេះ។ លោកមានប្រសាសន៍ថា៖ «គេចុះទៅសិក្សាហើយតើ...យើងនឹងចេញលទ្ធផលផ្លូវការ។ នៅពេលខាងមុខពេលបញ្ចប់ការបណ្តុះមេរោគអី ករណីអីទាំងអស់ហ្នឹង យើងនឹងនិយាយតាមក្រោយ។ តែលទ្ធផលបឋម គឺមើលហើយ ហើយអវិជ្ជមានទេ…អត់មានអីទេ។ [...] យើងនៅរង់ចាំការស្រាវជ្រាវមួយតង់ទៀត»។ ប្រធានផ្នែកជំងឺគ្រុនចាញ់និងជាអ្នកស្រាវជ្រាវជាន់ខ្ពស់នៃវិទ្យាស្ថានប៉ាស្ទ័រកម្ពុជា លោក Benoit Witkowski ឲ្យដឹងថា វិទ្យាស្ថានប៉ាស្ទ័រកម្ពុជាបានផ្តល់ការគាំទ្រផ្នែកបច្ចេកទេសលើការសិក្សាអំពីករណីនេះ ហើយលទ្ធផលស្រាវជ្រាវកំពុងស្ថិតក្រោមការស្រាវជ្រាវរបស់មជ្ឈមណ្ឌលជាតិប្រយុទ្ធនឹងជំងឺគ្រុនចាញ់។ លោកប្រាប់វីអូអេតាមសារអេឡិចត្រូនិចថា៖ «តាមទិន្នន័យដែលគេសិក្សាពីមុនៗមក បានឲ្យដឹងថា ប្រភេទប៉ារ៉ាស៊ីតប្លាស្មូដ្យូម ណូឡេស៊ីនេះ អាចព្យាបាលបានដោយវិធីសាស្ត្រព្យាបាលដែលមានស្រាប់ ហើយបើតាមអ្វីដែលខ្ញុំដឹង កន្លងមក ប៉ារ៉ាស៊ីតប្រភេទនេះ នៅមិនទាន់មានការស៊ាំថ្នាំនោះទេ»។ ទោះជាយ៉ាងណា ជំងឺគ្រុនចាញ់ដែលបង្កឡើងដោយប្រភេទប៉ារ៉ាស៊ីតប្លាស្មូដ្យូមណូឡេស៊ីនេះ ធ្លាប់ឃើញមាននៅកម្ពុជា កាលពី ១០ឆ្នាំមុន។ នេះបើយោងតាមឯកសារដែលស្រាវជ្រាវដោយវិទ្យាស្ថានប៉ាស្ទ័រកម្ពុជា ក្រោយមានការសិក្សាលើសំណាកចំនួនប្រមាណ ១៥០០ ពីឆ្នាំ ២០០៧ ដល់ ២០១០។ ការសិក្សាស្រាវជ្រាវដោយវិទ្យាស្ថានប៉ាស្ទ័រកាលនោះ បង្ហាញថា មានករណីឆ្លងមេរោគគ្រុនចាញ់ដែលបង្កឡើងដោយប៉ារ៉ាស៊ីតប្លាស្មូដ្យូមណូឡេស៊ីនេះទៅលើមនុស្សចំនួន ២ ករណី នៅខេត្តប៉ៃលិន។ នៅពេលនោះ បានផ្តល់អនុសាសន៍ឲ្យមានការសិក្សាទូលំទូលាយបន្ថែមទៀត ដើម្បីកំណត់ថា តើប៉ារ៉ាស៊ីតប្លាស្មូដ្យូមណូឡេស៊ីនោះជាករណីនាំចូលពីប្រទេសជិតខាង ឬកំពុងឆ្លងក្នុងស្រុក ឬយ៉ាងណា។ កម្ពុជាបានកំណត់គោលដៅលុបបំបាត់មេរោគគ្រុនចាញ់ប្លាស្មូដ្យូមហ្វាល់ស៊ីប៉ារ៉ូម នៅឆ្នាំ ២០២០ និងមេរោគគ្រុនចាញ់គ្រប់ប្រភេទនៅឆ្នាំ ២០២៥។ តាមរបាយការណ៍របស់កម្មវិធីជាតិប្រយុទ្ធនឹងជំងឺគ្រុនចាញ់ចេញផ្សាយ កាលពីខែមេសា ឆ្នាំ ២០២០ប្រទេសកម្ពុជាលែងមានករណីស្លាប់ដោយសារជំងឺគ្រុនចាញ់ចាប់ពីឆ្នាំ ២០១៨។ របាយការណ៍បន្ថែមថា ក្នុងឆ្នាំ ២០១៩ ករណីជំងឺគ្រុនចាញ់ប្រភេទហ្វាល់ស៊ីប៉ារ៉ូម (ប្រភេទសន្លំ) និងចម្រុះមានចំនួន ៤៩៩០ ករណី គឺបានថយចុះ ៧២ ភាគរយ បើប្រៀបធៀបនឹងឆ្នាំ ២០១៨ ដែលមាន ១៨០៥៧ ករណី។ចំពោះករណីគ្រុនចាញ់ប្រភេទវីវ៉ាក់ (ប្រភេទលាប់) ក៏ថយចុះ ៣៩ ភាគរយដែរ។ នៅកម្ពុជាជំងឺគ្រុនចាញ់បង្កឲ្យមានផលប៉ះពាល់ដល់អ្នកដែលរស់នៅក្បែរតំបន់ព្រៃ ហើយក្រុមដែលប្រឈមហានិភ័យកម្រិតខ្ពស់ គឺអ្នកចូលទៅក្នុងព្រៃ ប្រជាជនដែលផ្លាស់មករស់នៅថ្មីៗ និងអ្នកជួញដូរនៅក្នុងតំបន់ព្រៃ។ ស្រុកសំឡូត ស្ថិតនៅជាប់ព្រំដែនជាមួយប្រទេសថៃ នៅខាងលើជួរភ្នំក្រវាញ និងជាតំបន់ព្រៃត្រូពិកនៅសេសសល់ចុងក្រោយនៅកម្ពុជា។ ស្រុកនេះ ក៏ជាអតីតកន្លែងឈរជើងចុងក្រោយរបស់ខ្មែរក្រហមផងដែរ។ អ្នកស្ម័គ្រចិត្តភូមិព្យាបាលជំងឺគ្រុនចាញ់ និងអ្នកភូមិនៅស្រុកសំឡូត បានប្រាប់វីអូអេថា ចាប់ពីដើមខែមីនា រហូតដល់ចុងខែឧសភា អ្នកភូមិតែងចូលព្រៃនៅក្បែរភូមិ ទៅបេះផ្លែសម្រង រកអនុផលព្រៃឈើ និងកាប់ឈើ នៅពេលដំណាំកសិកម្មរបស់ពួកគេ ដែលមានដូចជា ពោត សណ្តែក ដំឡូងមី ធូរ៉េនម្រេច បន្លែផ្សេងៗ ឬស្រូវជាដើមនោះ មិនបានទិន្នផលល្អ ឬគ្មានទីផ្សារ។ លោក តែត វិចិត្រ អ្នកស្ម័គ្រចិត្តភូមិព្យាបាលជំងឺគ្រុនចាញ់ នៅភូមិឆករកា មានប្រសាសន៍ថា យ៉ាងតិចសំណាកឈាមប្រមាណ ២០០ ត្រូវបានប្រមូលពីភូមិនេះ ដើម្បីស្រាវជ្រាវក្រោយមានការរាយការណ៍អំពីការសង្ស័យពាក់ព័ន្ធនឹងប៉ារ៉ាស៊ីតបង្កជំងឺគ្រុនចាញ់ប្រភេទកម្រនេះ។ លោកបន្តថា លោកបានជួបអ្នកជំងឺគ្រុនចាញ់មួយចំនួន ដែលសង្ស័យថាមានពាក់ព័ន្ធនឹងប៉ារ៉ាស៊ីតកម្រនេះ ដែលលោកមិនអាចមិនឃើញតាមរយៈការធ្វើតេស្តរហ័ស។ លោកប្រាប់វីអូអេ៖ «ត្រូវរួសរាន់! មើ! ខ្ញុំជួបម្នាក់នោះគាត់ឈឺតែមួយថ្ងៃទេ។ វាញាក់តែមួយថ្ងៃទេណា៎ ស្រាប់តែមកដល់ខ្ញុំឃើញស្លេកប៉ឹមបាត់ហើយហ្នឹង។ ទុកតែមួយយប់ទៀត គឺត្រូវតែទៅហ្មង! បែកគ្រាប់ឈាមស្លាប់។ លឿនមែនទែនហ្មង! គឺថា ឈឺក្បាលចង់ផ្ទុះ។ មកជួសទៅ! មើលអត់ឃើញ។ខ្ញុំបញ្ជូនទៅ [មណ្ឌលសុខភាព] ភ្លាម»។ លោកឲ្យដឹងថា អ្នកភូមិផ្សេងទៀតដែលត្រឡប់មកវិញពីតំបន់ ដូចគ្នានៅជើងភ្នំត្រងោល ប្រមាណ ៤គីឡូម៉ែត្រពីភូមិ ត្រូវសង្ស័យថា មានមេរោគគ្រុនចាញ់ប្រភេទប្លាស្មូដ្យូមណូឡេស៊ីនេះ។ ការរីករាលដាលនៃកូវីដ១៩ នៅឆ្នាំនេះ បានជំរុញឱ្យអ្នកភូមិដូចជា លោក ទៀក ណាង និងកុមារា សៅ លីហេង សម្រេចចិត្តចូលទៅក្នុងព្រៃទៅជាមួយអ្នកភូមិផ្សេងទៀត បើទោះបីពួកគេមិនធ្លាប់ចូលព្រៃពីមុនក៏ដោយ។ លោក ទៀក ណាង វ័យ២៥ឆ្នាំ ជាឪពុកមានកូនស្រីតូចៗ ២ នាក់ ប្រាប់វីអូអេថា លោកមិនអាចរកចំណូលបានពីចម្ការសណ្តែក និងពោតរបស់លោកទេ ហេតុនេះហើយបានជាលោកទៅស៊ីឈ្នួលកាប់ឆ្ការដីព្រៃនៅតំបន់ភ្នំត្រងោល ដើម្បីរកកម្រៃកាលពីចុងខែមីនា។ លោកនិយាយថា៖ «ដាំមិនសូវបានទេ។ វារាំង។ ហើយឥឡូវឆៃថាវដង្កូវស៊ីអស់ទៀតហើយ»។ ចំណែកកុមារ សៅ លីហេង វ័យ ១៤ ឆ្នាំ ត្រូវផ្អាកការសិក្សាដោយសារសាលារៀនបិទទ្វារទូទាំងប្រទេស អនុវត្តតាមចំណាត់ការរបស់រដ្ឋាភិបាល ដើម្បីទប់ស្កាត់ការរីករាលដាលជំងឺកូវីដ១៩។ កុមារ សៅ លីហេង ជាសិស្សថ្នាក់ទី៧ នៃវិទ្យាល័យសាមគ្គី បានទៅព្រៃជាមួយបងប្អូន ដើម្បីជួយអ្នកជិតខាងប្រវាសដៃដាំរមៀត។ ក្រោយមក ពួកគេចូលទៅព្រៃតំបន់ភ្នំត្រងោល ដើម្បីបេះផ្លែសម្រង។ អ្នកទាំងពីរបានបង្ហាញអាការៈ រងារញ័រញាក់ និងគ្រុនក្តៅ កាលពីអំឡុងខែមេសា។ កុមារ សៅ លីហេង និយាយថា៖« [ខ្ញុំ] ខ្លាចកូរ៉ូណា [ជាង] ពីព្រោះខ្ញុំអត់ធ្លាប់គិតថា ខ្ញុំមានជំងឺគ្រុនចាញ់ផង»។ លោក ហ៊ុយ រ៉េកុល ប្រធានមជ្ឈមណ្ឌលជាតិប្រយុទ្ធនឹងគ្រុនចាញ់ ឲ្យដឹងថា ករណីសង្ស័យមេរោគបង្កជំងឺគ្រុនចាញ់ប្រភេទប្លាស្មូដ្យូមណូឡេស៊ីនេះ «មិនមានអ្វីជាការបារម្ភច្រើននោះទេ»។ លោកបន្តថា៖ «ហេតុអីបានថាអត់សូវបារម្ភ? ព្រោះថាគ្រុនចាញ់ហ្នឹង វាប្រភេទដដែលហ្នឹងទេ គ្រាន់តែថាប្រភពចម្លងវាមកពីសត្វស្វា [ម្យ៉ាង] ហើយបើសត្វស្វាហ្នឹង វានៅក្នុងព្រៃភ្នំមូសហ្នឹង វានៅក្នុងព្រៃភ្នំ វាមិនខុសអីពីមូសផ្សេងទៀត នៅក្នុងព្រៃភ្នំហ្នឹងទេ។ ទោះបីជាមូសផ្សេងទៀត ក៏វាខាំតែទៅលើសត្វទៅលើអីដែរ បើកាលណាវាអត់មានមនុស្ស[សម្រាប់ឲ្យ]បឺតឈាម»។ ការលេចចេញនៃមេរោគគ្រុនចាញ់ប្រភេទប៉ារ៉ាស៊ីតប្លាស្មូដ្យូមណូឡេស៊ី បង្កជាការប្រឈមដ៏សំខាន់មួយនៅក្នុងកិច្ចខិតខំប្រឹងប្រែងលុបបំបាត់ជំងឺគ្រុនចាញ់ នៅអាស៊ីអាគ្នេយ៍ និងពិភពលោក។ នេះបើយោងតាម នៅប្រទេសម៉ាឡេស៊ី៕ | 2020-07-09T07:00:00+07:00 | khmer.voanews.com | https://khmer.voanews.com/a/battambang-malaria-cases-may-be-linked-to-rare-but-treatable-parasite/5496163.html |
608c199b-efa7-4dfe-8064-4f2d85dffbee | ចិនការពារ WHO ដោយរិះគន់អាមេរិកចំពោះការដកខ្លួនពីអង្គការអន្តរជាតិនេះ | ប្រទេសចិនកាលពីថ្ងៃពុធបានការពារអង្គការសុខភាពពិភពលោក WHO និងបានរិះគន់ការសម្រេចចិត្តរបស់សហរដ្ឋអាមេរិកក្នុងការដកខ្លួនចេញពីទីភ្នាក់ងារអង្គការសហប្រជាជាតិនេះ។ អ្នកនាំពាក្យក្រសួងការបរទេសចិនលោក Zhao Lijian និយាយថា ការសម្រេចចិត្តរបស់អាមេរិកបង្ហាញពីឯកតោភាគីនិយម ហើយថា ការដកខ្លួនរបស់អាមេរិកនឹងប៉ះពាល់ដល់កិច្ចប្រឹងប្រែងសាកលប្រឆាំងនឹងការរាតត្បាតនៃជំងឺកូវីដ១៩ ជាពិសេសេនាំឲ្យមានផលប៉ះពាល់ធ្ងន់ធ្ងរដល់ប្រទេសកំពុងអភិវឌ្ឍដែលកំពុងត្រូវការជំនួយអន្តរជាតិ។ រដ្ឋបាលលោកប្រធានាធិបតី ដូណាល់ ត្រាំ បានប្រកាសជាផ្លូវការកាលពីថ្ងៃចន្ទអំពីការដកខ្លួនរបស់សហរដ្ឋអាមេរិកពីអង្គការសុខភាពពិភពលោក ទោះបីការសម្រេចនេះនឹងមិនចូលជាធរមានទេរហូតដល់ឆ្នាំក្រោយ។ នេះមានន័យការសម្រេចនេះអាចនឹងផ្លាស់ប្តូរវិញ ដោយរដ្ឋបាលថ្មី ហើយកន្លងមក លោកអតីតអនុប្រធានាធិបតី Joe Biden ដែលទំនងក្លាយជាបេក្ខជនប្រធានាធិបតីពីគណបក្សប្រជាធិបតីថា លោកនឹងកែប្រែភ្លាមការសម្រេចនេះវិញ ប្រសិនបើលលោកជាប់ឆ្នោតជាប្រធានាធិបតី។ លោកប្រធានាធិបតីត្រាំកន្លងមកបានរិះគន់ខ្លាំងៗការឆ្លើយតបរបស់អង្គការ WHO ចំពោះការផ្ទុះរាតត្បាតនៃជំងឺកូវីដ១៩ និងចោទប្រកាន់អង្គការនេះថា ចំណុះនឹងឥទ្ធិពលចិន។ លោកត្រាំនៅក្នុងសេចក្តីថ្លែងការណ៍មួយបានចោទថា មន្ត្រីចិនមិនអើពើនឹងកាតព្វកិច្ចខ្លួនការរាយការណ៍អំពីជំងឺនេះទៅកាន់អង្គការ WHO និងដាក់សម្ពាធដល់អង្គការនេះឲ្យបំភ័ណ្ឌសាធារណមតិអំពីជំងឺរាតត្បាតនេះដែលមកទល់នឹងពេលនេះបានសម្លាប់ពលរដ្ឋអាមេរិកជាង១៣០.០០០នាក់ហើយ៕ កន្លងមកសហរដ្ឋអាមេរិកជាប្រទេសផ្តល់ជំនួយច្រើនជាងគេដល់អង្គការសុខភាពពិភពលោកដោយផ្តល់ថវិកាប្រមាណ៤៥០លានដុល្លារក្នុងមួយឆ្នាំ៕ | 2020-07-09T07:00:00+07:00 | khmer.voanews.com | https://khmer.voanews.com/a/china-defends-who-lashes-out-at-us-move-to-withdraw/5495709.html |
a6e7b764-7ee3-4dfe-8fb2-d75c25b30170 | ចំនួនអ្នកឆ្លងកូវីដ១៩នៅអាហ្រ្វិកបានកើនលើសកន្លះលាននាក់ | ទ្វីបអាហ្វ្រិកនៅពេលនេះមានចំនួនអ្នកកើតជំងឺកូវីដ១៩ចំនួនជាងកន្លះលាននាក់ហើយ។ នេះបើតាមការប្រកាសកាលពីថ្ងៃពុធរបស់មជ្ឈមណ្ឌលទប់ស្កាត់ជំងឺឆ្លង CDC របស់ទ្វីបអាហ្វ្រិកដែលបានរាយការណ៍តួលេខអ្នកឆ្លងចំនួន៥០៨.០០០នាក់ ដោយប្រទេសអាហ្វ្រិកខាងត្បូងបានក្លាយជាកន្លែងផ្ទុះរាតត្បាតធ្ងន់ធ្ងរថ្មីមួយហើយបានរាយការណ៍ករណីឆ្លងថ្មីក្នុងមួយថ្ងៃចំនួនដល់ជាង១០.០០០នាក់។ មន្ត្រីអង្គការសុខភាពពិភពលោកនិយាយថា គេមិនអាចដឹងចំនួនអ្នកឆ្លងពិតប្រាកដនោះទេក្នុងចំណោមប្រជាជនសរុបចំនួន១.៣០០លាននាក់ ក្នុងប្រទេសចំនួន៥៤ នៃទ្វីបអាហ្វ្រិក ដោយប្រទេសទាំងនេះខ្វះខាតនូវសមត្ថភាពនៃការធ្វើតេស្តរកមេរោគ ហើយប្រព័ន្ធសុខាភិបាលនៅអាហ្វ្រិកក៏មានភាពទន់ខ្សោយ។ នៅជុំវិញពិភពលោក គិតត្រឹមថ្ងៃពុធ វីរុសកូរ៉ូណាបានឆ្លងដល់មនុស្សជាង១១,៨លាននាក់ ហើយជំងឺកូវីដ១៩បាបសម្លាប់មនុស្សចំនួន ៥៤៤.០០០នាក់៕ | 2020-07-09T07:00:00+07:00 | khmer.voanews.com | https://khmer.voanews.com/a/africa-s-confirmed-covid-19-cases-now-above-a-half-million/5495714.html |
056490fa-8b0c-44dd-aca1-d87aa9547741 | កម្ពុជា បន្តបញ្ជូនកងទ័ពមួកខៀវ ៨០នាក់ ទៅចូលរួមរក្សាសន្តិភាពក្រោមឆត្រ UN នៅប្រទេសម៉ាលី បើទោះបីជួបវិបត្តិរាតត្បាតជំងឺកូវីដ-១៩ ក្តី (Video inside) | បើទោះបីជាពិភពលោកកំពុងតែជួបវិបត្តិរាតត្បាតដោយសារតែជំងឺកូវីដ-១៩ ក៏កម្ពុជាមិនរារែកចំពោះការបញ្ជូនកងកម្លាំងមួកខៀវរបស់ខ្លួន ដើម្បីចូលរួមរក្សាសន្តិុភាពក្រោមឆត្រអង្គការសហប្រជាតិជាដាច់ខាត។ ជាក់ស្តែងនៅព្រលបប់ថ្ងៃទី០៨ ខែកក្កដា ឆ្នាំ២០២០នេះ កងវិស្វកម្មថែទាំយន្តហោះរបស់កម្ពុជា ចំនួន៨០នាក់ ក្នុងនោះមានកងកម្លាំងជានារីចំនួន ៧នាក់ ដែលទៅបំពេញបេសកកម្មនៅប្រទេសម៉ាលី ដើម្បីជំនួសកងទ័ពមួកខៀវកម្ពុជា ចំនួន៨០នាក់ ដែលត្រូវបញ្ចប់បេសកកម្ម ហើយនឹងវិលត្រឡប់មកមាតុភូមិវិញបនៅថ្ងៃទី១០ ខែកក្កដា ខាងមុខនេះ។ នេះជាការបញ្ជាក់របស់នាយឧត្តមសេនីយ៍ សែម សុវណ្ណនី អគ្គនាយកមជ្ឈមណ្ឌលជាតិគ្រប់គ្រង កងកម្លាំងរក្សាសន្តិភាព បោសសម្អាតមីន និងកាកសំណល់សង្គ្រាម បញ្ជាក់ប្រាប់អ្នកសារព័ត៌មាន ក្នុងឱកាសជូនដំណើរកងទ័ពមួកខៀវកម្ពុជា នៅព្រលានយន្តហោះ VIP។ ជាមួយគ្នានេះដែរ នាយឧត្តមសេនីយ៍ សែម សុវណ្ណនី បានថ្លែងថា កម្លាំងដែលត្រូវបញ្ជូនទៅបំពេញបេសកកម្មនៅប្រទេសម៉ាលីនេះ គឺពួកគាត់បានធ្វើចត្តាឡីស័ក តាមវិធានសុខាភិបាលរយៈពេល១៤ថ្ងៃ មុននឹងបញ្ជូនទៅបំពេញបេសកកម្មក្នុងតំបន់ប្រតិបត្តិការរបស់ខ្លួន។ បន្ថែមពីនេះកងកម្លាំងដែលចេញទៅបំពេញបេសកកម្មនៅក្នុងប្រទេសម៉ាលី ទាំងអស់ត្រូវបានបញ្ជាក់សុខភាពយ៉ាងច្បាស់លាស់ ដើម្បីធានាថាពួកគេទាំងអស់នេះ មិនមានផ្ទុកជំងឺកូវីដ-១៩។ បន្ទាប់ពីទៅដល់ប្រទេសម៉ាលី កងទ័ពមួកខៀវកម្ពុជាទាំង៨០នាក់នេះ ក៏នឹងត្រូវធ្វើចត្តាឡីស័ករយៈពេល១៤ថ្ងៃនៅទីនោះដូចគ្នាផងដែរ។ នាយឧត្តមសេនីយ៍ សែម សុវណ្ណនី បានបន្តថា សម្រាប់កងទ័ពមួកខៀវកម្ពុជា ទាំង៨០នាក់នេះ នឹងបំពេញបេសកកម្មនៅក្នុងតំបន់ចំនួន២ គឺតំបន់ទេសាលី និងតំបន់គីដាល់។ ដោយឡែកសម្រាប់កងទ័ពមួកខៀវកម្ពុជា ដែលនឹងបញ្ចប់បំពេញបេសកកម្មនៅប្រទេសម៉ាលីវិញ នៅថ្ងៃទី១០ ខែកក្កដា ខាងមុខនេះ នឹងត្រូវ យកទៅធ្វើចត្តាឡីស័ក តាមវិធានសុខាភិបាលរយៈពេល១៤ថ្ងៃផងដែរ ដើម្បីធានាថាពួកគាត់មិនមានផ្ទុកជំងឺកូវីដ-១៩ ជាដើម។ នាយឧត្តមសេនីយ៍ សែម សុវណ្ណនី បានឱ្យដឹងថា ការបន្តបញ្ជូនកងកម្លាំងមួកខៀវរបស់ខ្លួនទៅចូលរួមបំពេញបេសកកម្មក្រោមឆត្រអង្គការសហប្រជាជាតិ នៅក្នុងប្រទេសដែលកំពុងតែរុកគួនដោយសារសង្គ្រាមនេះ គឺជាស្របតាមសេចក្តីថ្លែងការណ៍របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅក្នុងមហាសន្និបាតអង្គការសហប្រជាជាតិ គឺកម្ពុជានៅតែបន្តប្តេជ្ញាចិត្តចូលរួមបញ្ជូនកងកម្លាំងរបស់ខ្លួនរក្សាសន្តិភាពរបស់អង្គការសហប្រជាជាតិ, បន្ថែពីនេះជាការយកចិត្តទុកដាក់ដល់កងទ័ពមួកខៀវកម្ពុជា លោក Antonio Guterres អគ្គលេខាធិការអង្គការសហប្រជាជាតិ បានផ្ញើសារលិខិតជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីចូលរួមរំលែកទុក្ខចំពោះមរណភាពរបស់ នាយទាហានមួកខៀវមួយរូប នៅប្រទេសម៉ាលី។ នាយឧត្តមសេនីយ៍ បានបញ្ជាក់ថា បើទោះបីកម្ពុជា ជាប្រទេសតូចពិត ប៉ុន្តែ កម្ពុជា ជាសមាជិកមួយដ៏សកម្មក្នុងការបញ្ជូនកងកម្លាំងរបស់ខ្លួន ដើម្បីចូលរួមបំពេញបេសកកម្មមនុស្សធម៌ក្នុងប្រទេសកំពុងតែមានវិបត្តិសង្គ្រាមផងដែរ។ បើគិតជាង១០ឆ្នាំមកនេះ កងកម្លាំងកម្ពុជា មានស្នាដៃជាច្រើនក្នុងពេលបំពេញបេសកកម្មនៅក្រៅប្រទេស។ រហូតមកឆ្នាំ២០២០នេះ សន្ទុះនៃការបញ្ជូនកងកម្លាំងជាស្ត្រី មានការកើនឡើងជាង ១៧ភាគរយ និងជាប់ចំណាត់ថ្នាក់លេខ១៧ ក្នុងចំណោមប្រទេស១២៧ ដែលបញ្ជូនកងកម្លាំងជានារី និងជាប់លេខ២ ក្នុងតំបន់អាស៊ីអាគ្នេយ៍ ដែលអនុញ្ញាតឱ្យចូលរួមបំពេញបេសកកម្មរក្សាសន្តិភាពក្រោមឆត្រអង្គការសហប្រជាជាតិ។ សូមបញ្ជាក់ថា កាលពីថ្ងៃទី២៩ ខែឧសភា ឆ្នាំ២០២០ កន្លងទៅនេះ មានកងកម្លាំងរក្សាសន្តិភាពកម្ពុជា១រូប បានបាត់បង់ជីវិត បន្ទាប់ពីឆ្លងជំងឺកូវីដ១៩ នៅប្រទេសម៉ាលី។ ទាហានដែលបានទទួលមរណភាពនេះ គឺលោកឧត្តមសេនីយ៍ទោ ស សាវី អាយុ៦៣ឆ្នាំ មានទីលំនៅភូមិចុងបឹង ឃុំម្កាក់ ស្រុកអង្គស្នួល ខេត្តកណ្តាល។ រហូតដល់ពេលនេះ កម្ពុជាមានកងកម្លាំង៥កង សរុបចំនួន៧៨៧នាក់ កំពុងបំពេញបេសកកម្មរក្សាសន្តិភាព ក្រោមឆ័ត្ររបស់អង្គការសហប្រជាជាតិ ក្នុងនោះមានលីបង់, ស៊ូដង់, ស៊ូដង់ខាងត្បូង, ម៉ាលី និងអាហ្វ្រិកកណ្តាល៕ | 2020-07-09T01:03:00+07:00 | freshnewsasia.com | https://m.freshnewsasia.com/index.php/en/localnews/164695-2020-07-08-11-03-36.html |
1b8cca43-1403-4209-99de-27b9bc72d45a | ពេលនេះករណីឆ្លងជំងឺ COVID-19 នៅរុស្ស៊ីកើនលើស ៧០០,០០០នាក់ហើយ! | អាជ្ញាធរសុខាភិបាលរុស្ស៊ី បានរាយការណ៍ឲ្យដឹងនៅថ្ងៃពុធនេះថា ក្នុងរយៈពេល ២៤ម៉ោងកន្លងទៅ ប្រទេសនេះបានកត់ត្រាករណីឆ្លង COVID-19 ថ្មីៗបន្ថែម ចំនួន ៦,៥៦២ករណី ដែលនាំឲ្យចំនួនសរុបនៃអ្នកឆ្លងនៅទូទាំងប្រទេស បានកើនដល់ ៧០០,៧៩២នាក់។ នេះបើតាមការចេញផ្សាយដោយ ទីភ្នាក់ងារព័ត៌មានស៊ីនហួរ នាល្ងាចថ្ងៃពុធ ទី០៨ ខែកក្កដា ឆ្នាំ២០២០។ របាយការណ៍ដដែលខាងលើនេះ បានគូសបញ្ជាក់ទៀតថា នៅក្នុងរយៈពេលដូចគ្នា ប្រទេសរុស្ស៊ីក៏បានរកឃើញអ្នកស្លាប់ថ្មីៗដោយសារ COVID-19 ចំនួន ១៧៣នាក់ និងអ្នកជាសះស្បើយ ៨,៦១៣នាក់បន្ថែមទៀតផងដែរ។ ប្រការនេះវាធ្វើឲ្យ អ្នកស្លាប់សរុបកើនដល់ ១០,៦៦៧នាក់ ខណៈអ្នកជាសះស្បើយវិញបានកើនដល់ ៤៧២,៥១១នាក់។ គួរជម្រាបថា ទីក្រុងម៉ូស្គូ ដែលជាតំបន់រងគ្រោះធ្ងន់ធ្ងរជាងគេបំផុតរបស់ប្រទេស បានរ៉ាប់រ៉ងចំនួនអ្នកឆ្លង ២២៦,៧៩៥នាក់តែឯង បន្ទាប់ពីបានរកឃើញករណីថ្មីៗចំនួន ៦២១នាក់ បន្ថែមកាលពីថ្ងៃអង្គារម្សិលមិញនេះ៕ | 2020-07-08T23:50:00+07:00 | freshnewsasia.com | https://m.freshnewsasia.com/index.php/en/internationalnews/164685-2020-07-08-09-50-19.html |
dbd3118d-3a62-4d14-8ed0-7a7329317c3a | លិខិតមិត្តអ្នកអាន៖ ហួសចិត្ត! វិទ្យុអាមេរិកសរសើរវៀតណាម តែបង្អាប់កម្ពុជា រឿងប្រយុទ្ធប្រឆាំងជំងឺកូវីដ១៩ (Video inside) | ថ្ងៃនេះជិះកង់បណ្តើរស្តាប់វិទ្យុសំឡេងសហរដ្ឋអាមេរិកផ្សាយជាខេមរភាសា (VOA) បណ្តើរ។ បន្ទាប់ពីការផ្សាយព័ត៌មានជាហូរហែ ក៏ឮពីការផ្សាយរបស់គេនិយាយពីបញ្ហាជំងឺកូវីដ១៩នៅកម្ពុជា។ គេបានផ្សាយថា កម្ពុជាឆ្លងជំងឺកូវីដ១៩តិចព្រោះតែសំណាង ព្រោះតែពលរដ្ឋភ័យខ្លាចចេះការពារ និងអំណោយផលពីការជួយទប់ស្កាត់របស់ប្រទេសជិតខាង។ ពេលឮព័ត៌មាននេះភ្លាមចង់តែផ្តួលកង់ភ្លាមៗ ដើម្បីសរសេរសំណេរតបនឹងការផ្សាយនេះ តែទោះយ៉ាងណាប្រឹងអត់ធ្មត់ ទ្រាំរហូតដល់បញ្ចប់គោលដៅនៃការជិះកង់ក្នុងថេរៈវេលា៦០នាទី។ ជាទម្លាប់របស់ខ្ញុំពេលជិះកង់ហាត់ប្រាណ តែងបើកស្តាប់វិទ្យុបរទេសផ្សាយជាខេមរភាសាមួយនេះ ដើម្បីស្តាប់ព័ត៌មាន និងចង់ដឹងថាគេនិយាយអ្វីខ្លះពីកម្ពុជា។ កាលពីខែមុន ខ្ញុំបានឮវិទ្យុបរទេសផ្សាយជាខេមរភាសាមួយនេះផ្សាយពីបញ្ហាជំងឺកូវីដ១៩នៅក្នុងប្រទេសវៀតណាម។ ការផ្សាយនោះ គេបានកោតសរសើរពីចំណាត់ការរបស់រដ្ឋាភិបាលវៀតណាម ដែលបានដាក់ចេញនូវវិធានការ និងចំណាត់ការផ្សេងៗ ដើម្បីការពារជំងឺកូវីដ១៩។ វិទ្យុនេះបានផ្សាយថា ការដែលវៀតណាមដាក់ចេញវិធានការបិទប្រទេស បិទសាលារៀន បិទអាហារដ្ឋាន កន្លែងកម្សាន្ត និងការឆ្លើយតបផ្សេងៗទៀតរបស់រដ្ឋាភិបាល របស់អាជ្ញាធរវៀតណាម ទើបធ្វើឱ្យវៀតណាម ទទួលបានជោគជ័យលើការប្រយុទ្ធប្រឆាំងជំងឺកូវីដ១៩ ដោយមានអ្នកឆ្លងតិចតួច។ នៅយប់ថ្ងៃទី០៧ ខែកក្កដា វិទ្យុនេះ ក៏បានផ្សាយផងដែរ ពីការឆ្លងតិចតួចនៃជំងឺកូវីដ១៩នៅកម្ពុជា។ តែក្នុងការផ្សាយនេះ គេមិនបានសរសើរពីចំណាត់ការរបស់រាជរដ្ឋាភិបាលកម្ពុជា ដូចសរសើររដ្ឋាភិបាលវៀតណាមនោះឡើយ។ គេបានចាត់ទុកការឆ្លងតិចតួចនៅកម្ពុជា មកពីសំណាង មកពីប្រជាពលរដ្ឋចេះភ័យខ្លាច និងមួយវិញទៀត មកពីប្រទេសជិតខាងកម្ពុជា គេមានចំណាត់ការល្អទើបកម្ពុជាទទួលចំហាយឥទ្ធិពលពីចំណាត់ការទាំងនោះ។ លោក មែន គឹមសេង អ្នកយកព័ត៌មាននៃវិទ្យុ VOA និងជាអ្នកតាក់តែងអត្ថបទនេះឡើង គេបានដកស្រង់សម្តីរបស់អ្នកជំនាញ របស់អ្នកវិភាគបញ្ហាសង្គមដែលជាជនជាតិអាមេរិក និងអ្នកមាននិន្នាការមិនគាំទ្ររាជរដ្ឋាភិបាលឱ្យបង្ហាញពីទស្សនៈរបស់ពួកគេ។ អ្នកជំនាញអាមេរិក គេបានលើកឡើងថា គេមិនជឿថា កម្ពុជាអាចមានសមត្ថភាពទប់ស្កាត់ជំងឺកូវីដ១៩បាននោះទេ ព្រោះប្រព័ន្ធសុខាភិបាលនៅក្នុងប្រទេសនេះទន់ខ្សោយ ខណៈដែលប្រទេសរបស់គេ (អាមេរិក) ដែលជាអ្នកខ្លាំងពូកែស្ទើរគ្រប់រឿងនោះ មានអ្នកឆ្លងជំងឺសាកលមួយនេះយ៉ាងច្រើនលើសបណ្តាប្រទេសនានាក្នុងលោក។ ក្នុងការផ្សាយនេះ គេមិនបានជួបសាកសួរមន្ត្រីជំនាញ ឬមន្ត្រីរបស់រាជរដ្ឋាភិបាលនោះឡើយ ហើយគេក៏មិនបានលើកសូម្បីតែបន្តិចអំពីចំណាត់ការរបស់រាជរដ្ឋាភិបាលកម្ពុជា តាំងពីដើមឆ្នាំ រហូតដល់ពេលបច្ចុប្បន្នក្នុងការប្រយុទ្ធប្រឆាំងជំងឺកូវីដ១៩នេះឡើយ។ ដើម្បីប្រយុទ្ធប្រឆាំងនឹងជំងឺកូវីដ១៩នេះ តាំងពីរកឃើញមួយករណីនៅខេត្តព្រះសីហនុ ក្នុងខែមករា ប្រមុខរាជរដ្ឋាភិបាលបានចេញមុខធ្វើសន្និសីទព័ត៌មានភ្លាមៗ និយាយពីបញ្ហាជំងឺនេះ បន្ទាប់មកនៅតាមសាលារៀនត្រូវបានដាក់វិធានការការពារជំងឺកូវីដ១៩ ដោយតម្រូវធ្វើអនាម័យលាងសំអាតដៃជាដើម។ ជាបន្តបន្ទាប់មកទៀតនៅពេលរកឃើញអ្នកជំងឺកើតបន្តបន្ទាប់ជាករណីឆ្លងពីក្រៅប្រទេស រាជរដ្ឋាភិបាលបានដាក់ចេញនូវចំណាត់ការជាច្រើនទៀត ដូចជាបិទប្រទេស បិទពិធីបុណ្យចូលឆ្នាំ បិទសាលារៀន បិទខារ៉ាអូខេ បិទក្លឹបកម្សាន្ត បិទរោងភាពយន្ត ហាមប្រមូលផ្តុំ បិទជើងហោះហើរពីប្រទេសមានអ្នកឆ្លងច្រើននៅអឺរ៉ុប អាមេរិក និងអ៉ីរ៉ង់ផងដែរ វិធានការដាក់ម៉ាស៊ីនចាប់កំដៅ និងវិធានការអនាម័យនៅតាមច្រកចេញចូលប្រទេសត្រូវបានធ្វើបន្តបន្ទាប់។ គណៈកម្មការថ្នាក់ជាតិ និងអន្តរក្រសួង ត្រូវបានបង្កើតឡើង ដើម្បីត្រៀមធ្វើប្រតិបត្តិការឆ្លើយតប ទប់ស្កាត់ និងប្រយុទ្ធប្រឆាំងជំងឺកូវីដ១៩ឱ្យបានទាន់ពេលវេលា។ វីដេអូអប់រំ និងបទចម្រៀង ស្តីពីការអនុវត្តន៍វិធានការអនាម័យការពារជំងឺកូវីដ១៩ ត្រូវបានផលិតចេញជាហូរហែ និងផ្សព្វផ្សាយយ៉ាងទូលំទូលាយ។ ឧឃោសនស័ព្ទត្រូវបានចាតឱ្យចាក់បំពងតាមភូមិ ដើម្បីបញ្ជ្រៀបការយល់ដឹងពីការបង្ការជំងឺកូវីដ១៩នេះ។ ក្រុមការងារថ្នាក់ជាតិរបស់រាជរដ្ឋាភិបាល ចុះចែកបណ្ណផ្សព្វផ្សាយដល់ខ្នងផ្ទះប្រជាពលរដ្ឋ។ បន្ថែមពីលើនោះប្រមុខរាជរដ្ឋាភិបាល បានចេញមកអំពាវនាវស្ទើររៀងរាល់ថ្ងៃតាមបណ្តាញសង្គម ដើម្បីក្រើនរំលឹកដល់ប្រជាពលរដ្ឋឱ្យយកចិត្តទុកដាក់ថែទាំសុខភាព និងប្រុងប្រយ័ត្នចំពោះជំងឺកូវីដ១៩។ មកដល់ពេលនេះ ទោះបីវិធានការបិទប្រទេសត្រូវបានបន្ធូរបន្ថយ តែវិធានការអនាម័យ និងវិធានការបង្ការជំងឺកូវីដ១៩នៅតែបន្តពង្រឹងដដែល។ ក្រុមគ្រូពេទ្យស្ម័គ្រចិត្តត្រូវបានប្រមូលចូលសមរភូមិប្រយុទ្ធជំងឺកូវីដ១៩។ ថវិកាជាតិត្រូវបានបញ្ចេញ ដើម្បីស្តុកនូវសម្ភារៈ បរិក្ខានានាបម្រុងទុកប្រយុទ្ធនឹងជំងឺកូវីដ១៩។ ថវិកាព្រះរាជទានរបស់ព្រះមហាក្សត្រ និងព្រះវររាជមាតាជាតិខ្មែរ ថ្នាក់ដឹកនាំស្ថាប័នកំពូលរបស់ជាតិ និងមន្ត្រីរាជការ កងកម្លាំងប្រដាប់អាវុធ រួមគ្នាបរិច្ចាគថវិកាជូនរាជរដ្ឋាភិបាល ជូនគណៈកម្មការប្រយុទ្ធប្រឆាំងជំងឺកូវីដ១៩ ទុកធ្វើប្រតិបត្តិការប្រយុទ្ធជំងឺកូវីដ១៩។ តើអ្វីដែលបានរៀបរាប់នេះ មិនមែនជាចំណាត់ការ មិនមែនជាវិធានការរបស់រាជរដ្ឋាភិបាល ដើម្បីប្រយុទ្ធប្រឆាំង និងទប់ស្កាត់ជំងឺកូវីដ១៩ទេឬយ៉ាងណា? តើមិនមែនចំណាត់ការ និងវិធានការទាំងនេះទេឬអី ដែលនាំឱ្យកម្ពុជាមានអ្នកឆ្លងជំងឺកូវីដ១៩តិចតួចនោះ? ការលើកឡើងនេះមិនមែនជាការរិះគន់អ្វីនោះទេ គ្រាន់តែចង់ឆ្លុះបង្ហាញពីចរិតផ្សព្វផ្សាយ និងបច្ចេកទេសរបស់អ្នកផ្សាយព័ត៌មានវិទ្យុបរទេសប៉ុណ្ណោះ។ មួយវិញទៀតយើងក៏មិនអាចបន្ទោសអ្នកព័ត៌មានបាននោះដែរ។ អ្នកព័ត៌មានគាត់គ្មានជម្រើសនោះទេ ទោះបីគាត់ជាពលរដ្ឋខ្មែរ និយាយខ្មែរ តែសុទ្ធសឹងរស់នៅសហរដ្ឋអាមេរិក ហើយវិទ្យុនេះ ត្រូវបានគាំទ្រ និងទ្រទ្រង់ថវិកាដោយអាមេរិក វិទ្យុបង្កើតឡើងដើម្បីទិសដៅ និងជាឧបករណ៍បំពងសំឡេងបម្រើនយោបាយរបស់អាមេរិក ដូច្នេះគ្មានជម្រើសក្រៅពីដើរតាមផ្លូវដែលគេបានគូសវាងនោះឡើយ។ តែសំណាងដែរដែលសម័យនេះ ប្រព័ន្ធផ្សព្វផ្សាយនៅកម្ពុជាសម្បូរបែប មិនមែនមានតិចតួចដូចអំឡុងទសវត្សរ៍ឆ្នាំ៦០ ឬ៧០ទៀតនោះឡើយ។ ដូច្នេះវិទ្យុបរទេសទាំងនេះ គេមិនអាចបង្កព្យុះភ្លៀងបំភ័ន្តត្រចៀក និងភ្នែកពលរដ្ឋខ្មែរបានទៀតនោះឡើយ៕ ដោយ៖ អ្នកជាយរាជធានី | 2020-07-08T21:55:00+07:00 | freshnewsasia.com | https://m.freshnewsasia.com/index.php/en/opinioneditorial/164667-2020-07-08-07-55-23.html |
f75e158e-c812-49e7-9b8a-2b028f47a357 | អភិបាលខេត្តពោធិ៍សាត់៖ «រឿងជម្លោះគ្រប់យ៉ាង បើយើងសន្សំទុកក្នុងខ្លួន វាហាក់បីដូចជាជំងឺមួយដែលគ្មានថ្នាំព្យាបាល» | អភិបាលខេត្តពោធិ៍សាត់លោក ម៉ៅ ធនិន នាថ្ងៃទី០៨ ខែកក្កដា ឆ្នាំ២០២០ បានលើកឡើងថា «ជម្លោះគ្រប់យ៉ាងទាំងអស់ បើយើងសន្សំទុកក្នុងខ្លួន វាហាក់បីដូចជាជំងឺមួយដែលគ្មានថ្នាំព្យាបាល ហើយយើងមានតែបាត់បង់នូវសុខភាព ភាពវ័យឆ្លាត និងសុភមង្គលគ្រប់បែបយ៉ាងនៅក្នុងខ្លួន និងនៅក្នុងជីវភាពរស់នៅប្រចាំថ្ងៃ»។ លោកអភិបាលខេត្ត បានលើកឡើងបែបនេះ នៅលើសាលាឆាន់វត្តដូងជ្រុំ ស្ថិតក្នុងភូមិដូងជ្រុំ ឃុំបឹងបត់កណ្តោល ស្រុកបាកាន ក្នុងឱកាសចុះដោះស្រាយ និងសម្របសម្រួលបញ្ហាប្រឈម ក៏ដូចជាទំនាស់ផ្សេងៗគ្នា ចំនួន៤ករណី ដល់មូលដ្ឋានផ្ទាល់។ សកម្មភានេះ ធ្វើឡើងដោយបានការចូលរួមពីលោកស្រី ឯម ប៉ុណ្ណា តំណាងរាស្ត្រមណ្ឌលពោធិ៍សាត់, សមាជិក សមាជិកាក្រុមប្រឹក្សាខេត្ត, អភិបាលរងខេត្ត, ថ្នាក់ដឹកនាំមន្ទីរពាក់ព័ន្ធ, អាជ្ញាធរស្រុក ឃុំ ភូមិ និងប្រជាពលរដ្ឋយ៉ាងច្រើនកុះករ។ ថ្លែងក្នុងឱកាសបើកកិច្ចដំណោះស្រាយ លោក ម៉ៅ ធនិន បានឱ្យដឹងថា ដោយមិនចង់ឱ្យប្រជាពលរដ្ឋ ធ្វើដំណើរទៅឆ្ងាយដល់សាលាខេត្តនោះ, ថ្នាក់ដឹកនាំខេត្តដោយមានការចូលរួម ពីលោកស្រីតំណាងរាស្ត្រ និងមន្ទីរជំនាញពាក់ព័ន្ធ បានចុះជាប់ និងធ្វើការដោះស្រាយដោយផ្ទាល់ ដើម្បីជម្រះនូវសតិអារម្មណ៍ ឱ្យបានជ្រះស្រឡះទាំងអស់គ្នា។ លោកបានបន្តថា លោកមិនចង់ឱ្យពលរដ្ឋប្រើប្រាស់ពេលវេលាដែលអត់ប្រយោជន៍ ពាក់ព័ន្ធទៅនឹងទំនាស់ព្រំដី រឿងជំពាក់លុយ និងរឿងក្តីក្តាំបន្តិចបន្តួច រហូតទៅដល់បាត់បង់ពេលវេលា បាត់បង់ឱកាស និងបាត់បង់ថវិកាក្នុងគ្រួសារនោះឡើយ។ លោកអភិបាលខេត្តបានបន្ថែមថា យន្តការដែលលោកមកដឹកនាំខេត្តបានជាង ៦ឆ្នាំមកនេះ លោកបានបញ្ចូលខ្លួនជាសមាជិកគ្រួសារម្នាក់ទៀត ជាមួយនឹងប្រជាពលរដ្ឋទូទាំងខេត្ត ក្នុងឋានៈជាកូន ជាក្មួយ ជាបង និងជាប្អូន ហើយលោកនឹងប្រើប្រាស់តួនាទីនេះ ទៅលើសុខទុក្ខពួកគាត់គ្រប់ពេលវេលា។ លោកបានលើកឡើងថា ។ បើតាមលោក គឹម ចន្ថា ប្រធានការិយាល័យប្រជាពលរដ្ឋខេត្តពោធិ៍សាត់ បានឱ្យដឹងថា ការដោះស្រាយក្រៅប្រព័ន្ធតុលាការ របស់លោក ម៉ៅ ធនិន នានិច្ចជាកាល គឺស្របទៅតាមនយោបាយឈ្នះ-ឈ្នះ របស់សម្តេចប្រមុខនៃរាជរដ្ឋាភិបាលកម្ពុជា ដែលតែងតែផ្តល់លទ្ធផលឱ្យគ្រប់ភាគីទាំងសង្ខាង ឈ្នះទាំងអស់គ្នា ដោយគ្មានអ្នកចាញ់។ ក្នុងយន្តការដោះស្រាយនេះ បានផ្តោតសំខាន់ទៅលើភាពយុត្តិធម៌ មិនលំអៀង និងមិនធ្វើឱ្យពួកគាត់មានការថ្នាំងថ្នាក់នោះឡើយ។ លោកប្រធានការិយាល័យប្រជាពលរដ្ឋ បានបន្តថា សម្រាប់ថ្ងៃទី០៨ ខែកក្កដា ឆ្នាំ២០២០នេះ ចាប់តាំងពីម៉ោង ៨៖៤៥នាទីព្រឹក រហូតដល់ម៉ោង ១២៖៥៣នាទីរសៀល លោក ម៉ៅ ធនិន បានប្រើប្រាស់ និងបំពេញតួនាទី ជាអ្នកបម្រើប្រជាពលរដ្ឋ ដោយខិតខំសម្របសម្រួល និងដោះស្រាយនូវរាល់បញ្ហាប្រឈមដោយផ្ទាល់ ដល់មូលដ្ឋាន បានចំនួន៤ករណី និងទទួលទានមីកញ្ចប់ ទឹកក្រូច និងទឹកបរិសុទ្ធ ជាអាហារសម្រន់ជួបជុំគ្នាបញ្ចប់រឿងផងដែរ៕ | 2020-07-08T21:46:00+07:00 | freshnewsasia.com | https://m.freshnewsasia.com/index.php/en/localnews/164666-2020-07-08-07-46-47.html |
8d738d49-6fbe-4903-a23f-a77c04661c77 | លោក នុត ពុធដារ៉ា ផ្តាំផ្ញើព្រះសង្ឃ និងមន្ត្រីរាជការគ្រប់លំដាប់ថ្នាក់ឲ្យយកចិត្តទុកដាក់ថែរក្សាសុខភាព ជាពិសេសជំងឺកូវីដ-១៩ | លោក នុត ពុធដារ៉ា អភិបាលរងខេត្តកណ្តាល នៅព្រឹកថ្ងៃទី០៨ ខែកក្កដា ឆ្នាំ២០២០នេះ តំណាងអភិបាលខេត្តកណ្តាល រួចជាមួយលោក លោកស្រី ប្រធានមន្ទីរ លោកអភិបាលស្រុក មន្ត្រីរាជការឃុំ ស្រុក បាននាំយកទេយ្យវត្ថុ និងទៀនវស្សា ទៅប្រគេនព្រះសង្ឃតាមបណ្តាវត្ត ចំនួន៣៥វត្ត ក្នុងស្រុកល្វាឯម ដែលកំពុងចូលព្រះវស្សា រយៈពេល០៣ខែ តាមពុទ្ធានុញ្ញាត ដែលពិធីនេះបានប្រព្រឹត្តទៅនៅវត្តពោធិ៍មាស ឃុំពាមឧកញ៉ាអុង ស្រុកល្វាឯម ខេត្តកណ្តាល។ ក្នុងឱកាសនោះ ក៏មានការនិមន្ដចូលរួមពីព្រះសុធម្មមុនី ភោគរស់ អនុគណស្រុកល្វាឯម និងជាព្រះចៅអធិការវត្តពោធិ៍មាស។ ថ្លែងក្នុងឱកាសនោះ លោក នុត ពុធដារ៉ា បានលើកឡើងអំពីការផ្សាភ្ជាប់គ្នា ដែលមិនអាចកាត់ផ្តាច់បានរវាងវិស័យពុទ្ធចក្រ និងអាណាចក្រ តួយ៉ាងនៅក្នុងរយៈពេល៣ខែ ចាប់ពីថ្ងៃ១រោច ខែអាសាឍ ដល់ថ្ងៃ១៥កើត ខែអស្សុជ ជាពិធីបុណ្យចូលព្រះវស្សា ដែលព្រះសង្ឃពុំអាចនិមន្តចេញពីវត្ត និងបិណ្ឌបាត្រ បានដូចធម្មតាឡើយ ដូច្នេះពុទ្ធបរិស័ទ្ធមានកាតព្វកិច្ច ទំនុកបម្រុងចង្ហាន់ និងសម្ភារយកមកប្រគេនព្រះសង្ឃ តាមសទ្ធាជ្រះថ្លារៀងៗខ្លួន។ ជាក់ស្តែងនៅថ្ងៃនេះ រដ្ឋបាលខេត្តកណ្តាល បាននាំយកទេយ្យទាន និងទៀនព្រះវស្សា មកប្រគេនព្រះសង្ឃដែលគង់ចាំព្រះវស្សាតាមបណ្តាវត្តទាំង៣៥ ក្នុងស្រុកល្វាឯម។ លោកអភិបាលរងខេត្ត ក៏បានលើកឡើងអំពីសន្តិភាព និងការអភិវឌ្ឍ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបាននាំយកសន្តិភាពជូនជាតិ និងប្រជាជន បើគ្មានសន្តិភាពទេនោះ យើងក៏ពុំអាចមានការអភិវឌ្ឍរីកចម្រើន និងជួបជុំគ្នានាំយកទេយ្យវត្ថុ មកប្រគេនព្រះសង្ឃបានដែរ។ លោកអភិបាលរង ក៏បានធ្វើការផ្តាំផ្ញើដល់ព្រះសង្ឃ និងមន្ត្រីរាជការគ្រប់លំដាប់ថ្នាក់ ឲ្យយកចិត្តទុកដាក់ថែរក្សាសុខភាព ជាពិសេស ពាក់ព័ន្ធនឹងជំងឺកូវីដ-១៩ ដោយមិនត្រូវធ្វេសប្រហែសឡើយ៕ | 2020-07-08T21:14:00+07:00 | freshnewsasia.com | https://m.freshnewsasia.com/index.php/en/localnews/164661-2020-07-08-07-14-32.html |
433499dc-967c-472f-866b-4599acc86b94 | ធនាគារជាតិកម្ពុជាដាក់ចេញវិធានការ៣យ៉ាង ដើម្បីគាំទ្រវិស័យធនាគារ ដែលរងផលប៉ះពាល់ដោយសារជំងឺកូវីដ១៩ | ធនាគារជាតិនៃកម្ពុជា (NBC) បានដាក់ចេញនូវវិធានការ៣យ៉ាង ដើម្បីធ្វើយ៉ាងណាគាំទ្រវិស័យធនាគារ ចំពោះផលប៉ះពាល់ពីជំងឺកូវីដ១៩។ នេះបើយោងតាមរបាយការណ៍សន្និបាតបូកសរុបលទ្ធផលការងារ ប្រចាំឆមាសទី១ និងទិសដៅការងារឆមាសទី២ ឆ្នាំ២០២០ របស់ធនាគារជាតិនៃកម្ពុជា ដែលបានរៀបចំឡើងនៅថ្ងៃទី៧ ខែកក្កដា ឆ្នាំ២០២០នេះ ក្រោមការចូលរួមពីលោក ជា ចាន់តូ ទេសាភិបាលធនាគារជាតិនៃកម្ពុជា។ *ទី១៖ ការទម្លាក់អត្រាប្រាក់បម្រុងកាតព្វកិច្ច ដែលគ្រឹះស្ថានធនាគារ និងហិរញ្ញវត្ថុត្រូវរក្សានៅធនាគារជាតិនៃកម្ពុជា ក្រោយទទួលបានប្រាក់បញ្ញើអតិថិជន និងកម្ចីពីបរទេស។ ការពន្យារការអនុវត្តការពង្រឹងទ្រនាប់ដើមទុនបន្ថែម និងការទទួលស្គាល់ប្រាក់ចំណេញ ក្នុងត្រីមាសក្នុងការគណនាដើមទុន។ ការផ្តល់កម្ចីក្នុងអត្រាការប្រាក់ទាប ដល់គ្រឹះស្ថានធនាគារ និងហិរញ្ញវត្ថុ តាមរយៈប្រតិបត្តិការផ្តល់សន្ទនីយភាព ដោយមានការធានា។ លើសពីនេះធនាគារជាតិ បានលើកកម្ពស់បរិយាបន្នហិរញ្ញវត្ថុ និងកិច្ចការពារអតិថិជន ដោយសហការជាមួយភាគីពាក់ព័ន្ធ ដើម្បីបញ្ជ្រាបការអប់រំផ្នែកហិរញ្ញវត្ថុដល់សាធារណជន ការផ្សព្វផ្សាយវិស័យមីក្រូហិរញ្ញវត្ថុនៅកម្ពុជា តាមមូលដ្ឋាន ការដោះស្រាយបណ្តឹងអតិថិជនរបស់គ្រឹះស្ថានធនាគារ និងហិរញ្ញវត្ថុ និងការអភិវឌ្ឍគម្រោងប្រព័ន្ធការពារប្រាក់បញ្ញើជាដើម។ លោកបានជម្រាបទៀថា សេដ្ឋកិច្ចពិភពលោកកំពុងទទួលរងផលប៉ះពាល់ធ្ងន់ធ្ងរ ពីការរីករាលដាលជំងឺកូវីដ១៩ ហើយសេដ្ឋកិច្ចកម្ពុជា ក៏បានទទួលឥទ្ធិពលអវិជ្ជមាននេះផងដែរ ពិសេសវិស័យទេសចរណ៍ កម្មន្តសាល និងសំណង់។ រាជរដ្ឋាភិបាលក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានដាក់ចេញវិធានការ ប្រកបដោយប្រសិទ្ធភាព ក្នុងការទប់ស្កាត់ ការឆ្លងជំងឺកូវីដ១៩។ ជាមួយគ្នានេះ វិធានការគាំទ្រ ចំពោះវិស័យដែលប៉ះពាល់ និងប្រជាពលរដ្ឋងាយរងគ្រោះ ត្រូវបានដាក់ជាបន្តបន្ទាប់ ដែលបានកាត់បន្ថយផលប៉ះពាល់ និងរក្សានិរន្តរភាពនៃអាជីវកម្ម ព្រមទាំងជីវភាពរស់នៅរបស់ប្រជាពលរដ្ឋ។ លោកបានបន្ដថា ជញ្ជីងទូទាត់ត្រូវបានប៉ាន់ស្មានថាមានអតិរេក ដោយសារលំហូរចូលគណនីហិរញ្ញវត្ថុ នៅតែអាចផាត់ទាត់ការកើនឡើងឱនភាព គណនីចរន្តដែលបណ្តាលមកពី ការធ្លាក់ចុះចំណូលពីទេសចរ និងប្រាក់បង្វែររបស់ពលករក្រៅប្រទេស។ ទុនបម្រុងអន្តរជាតិរក្សាបានកម្រិតខ្ពស់ ដែលអាចធានាការនាំចូលទំនិញ និងសេវាសម្រាប់គ្រាបន្ទាប់ប្រមាណ១០ខែ ខ្ពស់ជាងកម្រិតអប្បបរមា សម្រាប់ប្រទេសកំពុងអភិវឌ្ឍន៍គួរមាន(៣ខែ)។ លោកបានបន្ថែមថា អតិផរណារួមមានកម្រិតទាប ក្នុងអត្រា២.៥% ដោយសារការធ្លាក់ថ្លៃក្រុមទំនិញ និងសេវាពាក់ព័ន្ធនឹងប្រេងឥន្ធនៈ ដែលបានបន្ថយសម្ពាធនៃកំណើនថ្លៃក្រុមម្ហូបអាហារ។ ជាមួយគ្នានេះអត្រាប្តូរប្រាក់រៀល ធៀបនឹងប្រាក់ដុល្លារអាមេរិកបានកើនឡើងបន្តិច រូបិយវត្ថុទូទៅ(M2)មានកំណើន១១.៥% ទាបជាងកំណើនក្នុងគ្រាដូចគ្នាឆ្នាំមុន២៣.៤% ជាចម្បងបណ្តាលមកពី កំណើនទាបនៃប្រាក់បញ្ញើជារូបិយប័ណ្ណ៧.២% ដោយសារការថយចុះសកម្មភាពសេដ្ឋកិច្ចក្នុងស្រុក ទោះបីជាប្រាក់បញ្ញើជារៀល បានបន្តកើនឡើងខ្ពស់៤១%ក៏ដោយ។ លោក ជា ចាន់តូ បានឲ្យដឹងទៀថា ចំពោះការអនុវត្តគោលនយោបាយរូបិយវត្ថុ ធនាគារជាតិនៃកម្ពុជា បានទម្លាក់អត្រាប្រាក់បម្រុងកាតព្វកិច្ច លើប្រាក់បញ្ញើ និងកម្ចីអនិវាសជនមកត្រឹម៧% ដែលអាចផ្តល់សន្ទនីយភាពបន្ថែម ដល់គ្រឹះស្ថានធនាគារ និងហិរញ្ញវត្ថុ។ វិស័យធនាគារបន្តមានវឌ្ឍនភាព ប្រកបដោយទំនុកចិត្ត និងបានរួមចំណែកយ៉ាងសកម្ម គាំទ្រសកម្មភាពសេដ្ឋកិច្ច ដោយទ្រព្យសកម្មរបស់គ្រឹះស្ថានធនាគារ និងហិរញ្ញវត្ថុបានកើនឡើង ១៧.៤% (ដល់២០៤% នៃផ.ស.ស.) ឥណទានកើន១៩.៦% (១៣២% នៃផ.ស.ស.) ហើយប្រាក់បញ្ញើកើន១២.៣% (១១៣% នៃផ.ស.ស.)។ ទន្ទឹមនេះបណ្តាញប្រតិបត្តិការ និងសេវាហិរញ្ញវត្ថុបានអភិវឌ្ឍជាបន្តបន្ទាប់ ដោយចំនួនទីស្នាក់ការ និងសាខាគ្រឹះស្ថានធនាគារ និងហិរញ្ញវត្ថុនៅទូទាំងប្រទេសបានកើនដល់២.៤៦៥ ហើយម៉ាស៊ីនដក និងដាក់ប្រាក់ស្វ័យប្រវត្តិ (ATM) មានចំនួន៣,០៨១ គណនីប្រាក់បញ្ញើអតិថិជន កើនដល់៨.២លានគណនី និងគណនីឥណទានកើនដល់៣.២ លានគណនី។ លោកបានបន្ដថា ជាមួយនឹងការរីកចម្រើននៃ បច្ចេកវិទ្យាហិរញ្ញវត្ថុ ប្រព័ន្ធទូទាត់សងប្រាក់ត្រូវបានធ្វើទំនើបកម្ម ឱ្យកាន់តែមានប្រសិទ្ធភាព សុវត្ថិភាព និងតម្លៃសមរម្យ។ ប្រព័ន្ធបាគង និងប្រព័ន្ធរីថែលផេត្រូវបានដាក់ឱ្យដំណើរការបឋម ហើយគ្រោងដាក់ឱ្យដំណើរការជាផ្លូវការ ក្នុងពេលឆាប់ៗខាងមុខ។ ទន្ទឹមនេះស្តង់ដា QR កូដ កំពុងត្រូវបានអភិវឌ្ឍ ក្នុងគោលដៅសម្រួលដល់ការទូទាត់ឆ្លងគ្នា រវាងគ្រឹះស្ថានផ្តល់សេវាទូទាត់ និងការអនុវត្តគម្រោងភ្ជាប់ការទូទាត់ ជាមួយប្រទេសក្នុងតំបន់។ ធនាគារជាតិនៃកម្ពុជា បានបន្តគ្រប់គ្រងចរាចរណ៍សាច់ប្រាក់ ប្រកបដោយប្រសិទ្ធភាព និងសុវត្ថិភាព ដើម្បីបំពេញសេចក្តីត្រូវការ របស់ប្រជាជនទូទាំងប្រទេស។ ការប្រើប្រាស់ប្រាក់រៀល កើនឡើងគួរឱ្យកត់សំគាល់ក្នុងឆ្នាំ២០១៩ និងដើមឆ្នាំ២០២០នេះ ដែលឆ្លុះបញ្ចាំងដោយកំណើនរូបិយវត្ថុ ក្នុងចរាចរណ៍៣៦.៤% និងកំណើនសមាមាត្រឥណទានជារៀល ដល់១៣%នៃឥណទានសរុប៕ | 2020-07-08T21:13:00+07:00 | freshnewsasia.com | https://m.freshnewsasia.com/index.php/en/localnews/164660-2020-07-08-07-13-33.html |
bd87e99e-2fa2-4beb-a89c-4709bddbe9cb | មន្រ្តីជាន់ខ្ពស់ក្រសួងមហាផ្ទៃ ក្រើនរំលឹកដល់ប្រជាពុទ្ធបរិស័ទទាំងអស់ត្រូវប្រុងប្រយ័ត្ន និងយកចិត្តទុក្ខដាក់ការពារខ្លួនពីការចម្លងជំងឺកូវីដ-១៩ | លោកឧត្តមសេនីយ៍ឯក ជា តារា អគ្គនាយករង នៃអគ្គនាយកដ្ឋានសវនកម្មផ្ទៃក្នុងក្រសួងមហាផ្ទៃ និងលោក ជិន សារិត កាលពីដើមសប្តាហ៍ កន្លងទៅនេះ បានដឹកនាំអតីតយុទ្ធមិត្ត ជាកងទ័ពជើងទឹក ដែលជាសិក្ខាកាមសាលាវប្បធម៌កងទ័ពស្វាយរលំជំនាន់ទី៨ រួមជាមួយប្រជាប្រជាពលពុទ្ធបរិស័ទ នាំយកទៀនព្រះវស្សា និងទេយ្យទាន ប្រគេនដល់ព្រះសង្ឃគង់ចាំព្រះវស្សា នៅវត្តព្រះពៃស្រពណ៍ ហៅវត្តកំពង់បាស្រូវ ស្ថិតក្នុងភូមិកំពង់បាស្រូវ ឃុំជលសា ស្រុកជលគិរី ខេត្តកំពង់ឆ្នាំង។ មានមតិសំណេះសំណាលសួរសុខទុក្ខ ព្រះសង្ឃ និងលោកតា លោកយាយ ពុទ្ធសាសនិកទាំងអស់ លោកឧត្តមសេនីយ៍ឯក ជា តារា បានជម្រាបអំពីការផ្តូចផ្តើមគំនិត នាំឲ្យកើតមានការជួបជុំអតីតយុទ្ធមិត្តដែលបែកគ្នាជាយូរឆ្នាំ។ លោកក៏បានលើកពីប្រវត្តិតស៊ូសម័យសង្គ្រាម គឺភាគីកងទ័ពជើងទឹកដែលបានឈរជើងនៅក្នុងវត្ត ព្រះពៃស្រពណ៍នេះតែម្តង ហើយកងទ័ពបានសុខ សុវត្ថិភាព ព្រោះជ្រកក្នុងព្រះវិហារវត្តនេះដែលមានបារមីខ្លាំងពូកែណាស់ និងវាយបណ្ដេញក្រុមទាហានខ្មែរក្រហមចេញ ពីក្នុងភូមិនេះបានដោយជោគជ័យ។ ឆ្លៀតក្នុងឱកាសនោះដែរលោកឧត្តមសេនីយ៍ឯក ជា តារា បានក្រើនរំលឹកឲ្យពុទ្ធបរិស័ទទាំងអស់ប្រុងប្រយ័ត្ន និងយកចិត្តទុក្ខដាក់ការពារខ្លួនពីការចម្លងជំងឺកូវីដ-១៩ តាមការណែនាំរបស់ក្រសួងសុខាភិបាលឲ្យបានខ្ជាប់ខ្ជួន។ បន្ថែមពេលនេះលោកក៏បានជម្រាបអំពីការយកចិត្តទុកដាក់ដល់ជីវភាពរស់នៅរបស់ប្រជាពលរដ្ឋគឺកម្មវិធី ឧបត្ថម្ភសាច់ប្រាក់ជូនគ្រួសារក្រីក្រ នឹងងាយរងគ្រោះក្នុងអំឡុងពេលប្រយុទ្ធជំងឺកូវីដ១៩ផងដែរ។ លោកឧត្តមសេនីយ៍ឯក ជា តារា និងយុទ្ធមិត្តកងទព័ជើងទឹក បានប្រគល់ទៀនព្រះវស្សា និងទេយ្យទានជាច្រើនទៀតដល់ព្រះសង្ឃគង់ចាំព្រះវស្សាក្នុងវត្តព្រះពៃស្រពណ៍ មានដូចជា៖ អង្ករ មី ទឹកក្រូច ទឹកសុទ្ធ ទឹកត្រី ទឹកស៊ីអ៊ីវ តែ ស្ករស រួមទាំងសម្ភារៈផ្សេងៗជាច្រើនទៀត និងថវិកាមួយចំនួនទៀតផងដែរ។ ជាមួយគ្នានោះដែរលោកឧត្តមសេនីយ៍ឯក ជា តារា ក៏បានដឹកនាំយុទ្ធមិត្តកងទព័ជើងទឹក ធ្វើពិធីគោរពដល់វិញ្ញាណក្ខន្ធអតីតយុទ្ធជននៃកងទ័ពជើងទឹកដែលបានពលីជីវិត នៅលើសមរភូមិក្នុងស្រុកស្រុកជលគិរីទាំងអស់ និងសូមវិញ្ញាណខន្ធយុទ្ធមិត្តទាំងអស់ បានទៅកាន់សុគតិភព កុំបីឃ្លៀងឃ្លាត៕ | 2020-07-08T21:10:00+07:00 | freshnewsasia.com | https://m.freshnewsasia.com/index.php/en/localnews/164659-2020-07-08-07-10-37.html |
a3444f4e-0e5a-4646-ac74-72bbb923395c | ឧបនាយករដ្ឋមន្រ្តីសេដ្ឋកិច្ចកម្ពុជា អរគុណគ្រប់ដៃគូអភិវឌ្ឍន៍ ដែលបានផ្តល់ជំនួយហិរញ្ញប្បទាន ដល់រាជរដ្ឋាភិបាល ក្នុងការទប់ស្កាត់ជំងឺកូវីដ-១៩ | អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ បានថ្លែងអំណរគុណ ដល់គ្រប់ដៃគូអភិវឌ្ឍន៍ ដែលបានផ្តល់ជំនួយហិរញ្ញប្បទាន ដល់រាជរដ្ឋាភិបាលកម្ពុជា ក្នុងការទប់ស្កាត់ និងបង្កការការរាតត្បាតនៃជំងឺកូវីដ-១៩ និងការស្តារ និងជំរុញកំណើនសេដ្ឋកិច្ច បន្ទាប់ពីជំងឺកូវីដ-១៩។ ការថ្លែងអំណរគុណនេះ ក្នុងឱកាសដែល ឧបនាយករដ្ឋមន្រ្តី អូន ព័ន្ធមុនីរ័ត្ន ប្រធានគណៈកម្មាធិការ ដឹកនាំការងារកែទម្រង់ ការគ្រប់គ្រង ហិរញ្ញវត្ថុសាធារណៈ ដឹកនាំកិច្ចប្រជុំគណៈកម្មាធិការ ដឹកនាំការងារកែទម្រង់ ការគ្រប់គ្រងហិរញ្ញវត្ថុសាធារណៈ ជាមួយដៃគូអភិវឌ្ឍន៍ នាថ្ងៃទី០៧ ខែកក្កដា ឆ្នាំ២០២០ នៅទីស្ដីការក្រសួងសេដ្ឋកិច្ច។ កិច្ចប្រជុំនេះ ពិភាក្សាលើ៖ ១៖ របាយការណ៍វឌ្ឍនភាពប្រចាំឆ្នាំ ២០១៩ នៃការអនុវត្តកម្មវិធីកែទម្រង់ការគ្រប់គ្រងហិរញ្ញវត្ថុសាធារណៈ ដំណាក់កាលទី ៣ និង ២៖ ការឆ្លើយតបទៅនឹងមតិយោបល់របស់ដៃគូអភិវឌ្ឍន៍ លើរបាយការណ៍វឌ្ឍនភាពប្រចាំឆ្នាំ ២០១៩ នៃការអនុវត្ត កម្មវិធីកែទម្រង់ការគ្រប់គ្រងហិរញ្ញវត្ថុសាធារណៈ ដំណាក់កាលទី ៣។ តាមរយៈការរៀបចំជាប្រព័ន្ធវីឌីអូ, កិច្ចប្រជុំនេះ មានការអញ្ជើញចូលរួមពីសំណាក់ ថ្នាក់ដឹកនាំ និងជាសមាជិកគណៈកម្មាធិការ ដឹកនាំការងារកែទម្រង់ ការគ្រប់គ្រង ហិរញ្ញវត្ថុសាធារណៈ, តំណាងដៃគូអភិវឌ្ឍន៍ (សហភាពអឺរ៉ុប ធនាគារពិភពលោក ធនាគារអភិវឌ្ឍន៍អាស៊ី មូលនិធិរូបិយវត្ថុអន្តរជាតិ និងអង្គការយូនីសេហ្វ) និងតំណាងអង្គការក្រៅរដ្ឋាភិបាល ផងដែរ។ ១៖ វឌ្ឍនភាពប្រចាំឆ្នាំ ២០១៩ នៃការអនុវត្តកម្មវិធីកែទម្រង់ការគ្រប់គ្រងហិរញ្ញវត្ថុសាធារណៈ ដំណាក់កាលទី៣៖ ការអនុវត្តការងារកែទម្រង់ ការគ្រប់គ្រងហិរញ្ញវត្ថុសាធារណៈប្រចាំឆ្នាំ២០១៩ សម្រេចបានវឌ្ឍនភាពល្អប្រសើរ លើគ្រប់ផ្នែកនៃក្របខណ្ឌផែនការសកម្មភាពរួម ដំណាក់កាលទី៣ ក្នុងនោះ៖ * នៅតែអាចរក្សាបានជាសារវន្ត ដោយសារប្រសិទ្ធភាពនៃការអនុវត្តផែនការប្រមូលចំណូលសម្រេចបាន១៣១% នៃច្បាប់ថវិកាឆ្នាំ២០១៩ ឬស្មើ ២៧,៧៤០ប៊ីលានរៀល និងចំណាយថវិកាជាតិសម្រេចបាន៩៩.០៥% ឬស្មើ ២៣,៤៦៨ ប៊ីលានរៀល។ * ត្រូវបាន និងកំពុងកសាងតាមរយៈ ការដាក់ឲ្យប្រើប្រាស់ប្រព័ន្ធបច្ចេកវិទ្យាព័ត៌មាន សម្រាប់ការគ្រប់គ្រងហិរញ្ញវត្ថុសាធារណៈ (FMIS) ជាផ្លូវការ នៅគ្រប់អគ្គនាយកដ្ឋាននៃក្រសួងសេដ្ឋកិច្ច និងហិរញ្ញវត្ថុ, រតនាគារទាំង ២៥ រាជធានី-ខេត្ត, មន្ទីរសេដ្ឋកិច្ច និងហិរញ្ញវត្ថុទាំង២៥រាជធានី-ខេត្ត និងក្រសួង-ស្ថាប័នចំនួន៣៧។ * បាន និងកំពុងផ្លាស់ប្តូរប្រព័ន្ធថវិកាកម្ពុជា តាមរយៈការពង្រឹង និងពង្រីកការអនុវត្តថវិកាកម្មវិធី ជាមូលដ្ឋានគ្រឹះសម្រាប់ក្រសួង-ស្ថាប័ន ប្រើប្រាស់ថវិកាជាឧបករណ៍សម្រាប់ ជំរុញការអភិវឌ្ឍតាមវិស័យ។ គិតត្រឹមឆ្នាំ២០១៩, ថវិកាកម្មវិធីត្រូវបានដាក់ឲ្យអនុវត្តគ្រប់ក្រសួង-ស្ថាប័ន និងរដ្ឋបាលខេត្តចំនួន១៨។ រដ្ឋបាលរាជធានី-ខេត្តផ្សេងទៀត នឹងត្រូវដាក់ឲ្យអនុវត្ត ជាបន្តបន្ទាប់រហូតដល់ឆ្នាំ២០២១។ * ក្រសួងសេដ្ឋកិច្ច និងហិរញ្ញវត្ថុ បាននិងកំពុងរៀបចំច្បាប់ ស្តីពីប្រព័ន្ធគ្រប់គ្រងហិរញ្ញវត្ថុថ្មី, កែសម្រួលអនុក្រឹត្យលេខ៨១អនក្រ.បក ចុះថ្ងៃទី១៦ ខែវិច្ឆិកា ឆ្នាំ១៩៩៥ ស្តីពីការបង្កើតការត្រួតពិនិត្យហិរញ្ញវត្ថុ លើការចំណាយថវិការដ្ឋ នៅតាមក្រសួង ខេត្ត-ក្រុង ក្រុងស្វយ័ត រាជធានីភ្នំពេញ និងអង្គការសាធារណៈ និងអនុក្រឹត្យលេខ ៨២ អនក្រ.បក ចុះថ្ងៃទី ១៦ ខែ វិច្ឆិកា ឆ្នាំ ១៩៩៥ ស្តីពីបទបញ្ជាទូទៅ នៃគណនេយ្យសាធារណៈ។ ទន្ទឹមនេះ, រាជរដ្ឋាភិបាលកម្ពុជា បានដាក់ឲ្យអនុវត្តយុទ្ធសាស្រ្តនៃការកែទម្រង់ប្រព័ន្ធថវិកាឆ្នាំ ២០១៨-២០២៥, យុទ្ធសាស្រ្តកៀរគរចំណូលឆ្នាំ ២០១៩-២០២៣, យុទ្ធសាស្រ្តនៃការកែទម្រង់ ប្រព័ន្ធថវិការដ្ឋបាលថ្នាក់ក្រោមជាតិឆ្នាំ ២០១៩-២០២៥, យុទ្ធសាស្រ្តនៃការកែទម្រង់ប្រព័ន្ធលទ្ធកម្មសាធារណៈឆ្នាំ ២០១៩-២០២៥, យុទ្ធសាស្រ្តស្តីពីការកែទម្រង់ប្រព័ន្ធគ្រប់គ្រងការ វិនិយោគសាធារណៈឆ្នាំ ២០១៩-២០២៥ និងយុទ្ធសាស្រ្តស្តីពីការគ្រប់គ្រងបំណុលសាធារណៈឆ្នាំ ២០១៩-២០២៣ ។ យុទ្ធសាស្រ្តនីមួយៗ មានផែនការសកម្មភាពលម្អិត ដើម្បីឱ្យការអនុវត្តប្រកបដោយស្មារតីទទួលខុសត្រូវ, ប្រសិទ្ធភាព និងស័ក្តិសិទ្ធភាព។ * ជាយន្តការសម្រាប់ការគាំទ្រ ការអនុវត្តកម្មវិធីកែទម្រង់ការគ្រប់គ្រងហិរញ្ញវត្ថុសាធារណៈ ប្រកបដោយជោគជ័យ និងចីរភាព, ក.ស.ហ.វ. បានបណ្តុះបណ្តាល មន្រ្តីរាជការ នៃ ក.ស.ហ.វ. និងក្រសួង-ស្ថាប័នចំនួន ១,០៥៩រូប លើជំនាញសេដ្ឋកិច្ច និងហិរញ្ញវត្ថុ ហើយកំពុងរៀបចំការបណ្តុះបណ្តាលតាមប្រព័ន្ធអនឡាញ និងរៀបចំផែនការយុទ្ធសាស្រ្តស្តីពីការកសាងនិងអភិវឌ្ឍន៍សមត្ថភាព ក្នុងក្របខណ្ឌកម្មវិធីកែទម្រង់ការគ្រប់គ្រងហិរញ្ញវត្ថុសាធារណៈ ដំណាក់កាលទី ៤ ។ ការឆ្លើយតបទៅនឹងមតិយោបល់របស់ដៃគូអភិវឌ្ឍន៍ លើរបាយការណ៍វឌ្ឍនភាពប្រចាំឆ្នាំ២០១៩ នៃការអនុវត្តកម្មវិធីកែទម្រង់ ការគ្រប់គ្រងហិរញ្ញវត្ថុសាធារណៈ ដំណាក់កាលទី៣៖ ដើម្បីឆ្លើយតបទៅនឹងស្ថានភាពសេដ្ឋកិច្ចក្នុងបរិការណ៍នៃជំងឺកូវីដ-១៩ និងផ្អែកលើរបាយការណ៍វឌ្ឍនភាពប្រចាំឆ្នាំ ២០១៩ នៃការអនុវត្តកម្មវិធី កែទម្រង់ការគ្រប់គ្រងហិរញ្ញវត្ថុសាធារណៈ ដំណាក់កាលទី៣, ដៃគូអភិវឌ្ឍន៍ រួមគ្នាបានផ្តល់នូវមតិយោបល់ចំនួន ១៩ សម្រាប់ការពង្រឹងការគ្រប់គ្រងហិរញ្ញវត្ថុ សាធារណៈ ដោយគិតគូរពីការលើកកម្ពស់ភាពធន់នៃសង្គម (social resilience) តាមរយៈវិធានការគោលនយោបាយគ្រប់គ្រងវិបត្តិសេដ្ឋកិច្ចនិងសង្គម។ ជារួម, អង្គប្រជុំពិនិត្យឃើញថា ប្រព័ន្ធគ្រប់គ្រងហិរញ្ញវត្ថុសាធារណៈរបស់កម្ពុជា មានភាពរឹងមាំក្នុងការបង្ការទប់ស្កាត់វិបត្តិសេដ្ឋកិច្ច ដែលអាចកើតចេញពីកត្តាខាងក្រៅ។ ជាក់ស្តែង, ចំពោះមុខការថមថយនៃកំណើនសេដ្ឋកិច្ចដោយ សារការរីករាលដាលនៃជំងឺកូវីដ-១៩, អគ្គបណ្ឌិតសភាចារ្យ ឧបនាយករដ្ឋមន្រ្តី បានគូសបញ្ជាក់ថា គណៈកម្មាធិការ គោលនយោបាយសេដ្ឋកិច្ច និងហិរញ្ញវត្ថុ បានរៀបចំយន្តការឆ្លើយតប ដោយបង្កើតនូវក្រុមការងារចំពោះកិច្ចចំនួន៤ ដើម្បី១៖ រៀបចំគោលនយោបាយថវិកា ហិរញ្ញវត្ថុ និងជំនួយសង្គម, ២៖ គ្រប់គ្រងការផ្គត់ផ្គង់ និងតម្លៃទំនិញយុទ្ធសាស្រ្ត, ៣៖ រៀបចំនិងគ្រប់គ្រងយន្តការជំនួយសង្គម និង ៤៖ រៀបចំកញ្ចប់វិធានការខាងរូបិយវត្ថុ និងធនាគារ ដើម្បីគ្រប់គ្រងនិងដោះស្រាយផលប៉ះពាល់។ ជួយដល់ក្រុមហ៊ុនដែលទទួលរងផលប៉ះពាល់ខ្លាំង ដើម្បីឲ្យក្រុមហ៊ុនទាំងនោះ អាចបន្តអាជីវកម្មបាន ក្នុងពេលដ៏លំបាកនេះ ជួយដល់កម្មករនិយោជិក ក្នុងករណីត្រូវបាត់បង់ ឬត្រូវព្យួរការងារ ឲ្យមានលំនឹងជីវភាព និងអាចអភិវឌ្ឍន៍ជំនាញ ព្រមទាំងផលិតភាពការងាររបស់ខ្លួន សម្រាប់អនាគត ជួយទ្រទ្រង់លើកស្ទួយកំណើន ជាពិសេស ជួយដល់សហគ្រាសធុនតូច និងមធ្យម ដែលជាឆ្អឹងខ្នងនៃសេដ្ឋកិច្ចជាតិ កម្មវិធីជំនួយសង្គម ដើម្បីជួយសម្រាលទុក្ខលំបាក និងរក្សាលំនឹងជីវភាពប្រជាជន តាមរយៈការអនុវត្តកម្មវិធីផ្ទេរសាច់ប្រាក់ សម្រាប់ក្រុមគ្រួសារប្រជាជនក្រីក្រ ខ្វះខាត, កម្មវិធីសាច់ប្រាក់ពលកម្ម (cash for work), ការបណ្តុះបណ្តាលជំនាញរយៈពេលខ្លី ដើម្បីបង្កើនលទ្ធភាពបង្កើតអាជីវកម្មផ្ទាល់ខ្លួន និងឈានទៅចាប់ យកការងារក្នុងវិស័យថ្មី។ សម្រាប់ការគ្រប់គ្រងថវិកាឆ្នាំ២០២០នេះ, រាជរដ្ឋាភិបាលបានធ្វើវិចារណកម្មថវិកា ដោយផ្តោតអាទិភាពពិសេស លើការប្រយុទ្ធប្រឆាំងការរីករាលដាលនៃជំងឺកូវីដ-១៩ និងទប់ទល់ផលប៉ះពាល់អវិជ្ជមានមកលើសេដ្ឋកិច្ចជាតិ។ ការធ្វើវិចារណកម្មចំណាយ និងការពង្រឹងប្រសិទ្ធភាពចំណាយនេះ គឺដើម្បីពង្រឹងការគ្រប់គ្រង ចំណាយបន្ទុកបុគ្គលិក ឲ្យបានម៉ឺងម៉ាត់បំផុត ដោយអនុវត្តគោលការណ៍រើសថ្មី ត្រឹមស្មើនឹងចំនួនចូលនិវត្តន៍ ពោលគឺ «រក្សាចំនួនក្របខណ្ឌមន្ត្រីរាជការស៊ីវិល យោធា និងនគរបាល ដូចនៅក្នុងឆ្នាំ ២០១៩» និងធ្វើវិចារណកម្មចំណាយលើមុខសញ្ញាចំនួន ដែលមិនទាន់ចាំបាច់ ឬមិនទាន់ចំាបាច់ខ្លាំង, មិនសូវប៉ះពាល់សកម្មភាពការងារ និងមានសមាសធាតុនាំចូលខ្ពស់ ឬទាំងស្រុង ដើម្បីយកទៅបំពេញមុខចំណាយចំាបាច់ថ្មីៗ។ អគ្គបណ្ឌិតសភាចារ្យ ឧបនាយករដ្ឋមន្រ្តី បានផ្តល់អនុសាសន៍ណែនាំសមាជិកគណៈកម្មាធិការ ដឹកនាំការងារកែទម្រង់ការគ្រប់គ្រងហិរញ្ញវត្ថុសាធារណៈ និងក្រុមការងារ កែទម្រង់ការគ្រប់គ្រងហិរញ្ញវត្ថុសាធារណៈ នៅតាមអង្គភាពក្រោមឱវាទក្រសួងសេដ្ឋកិច្ច និងហិរញ្ញវត្ថុ និងបណ្តាក្រសួង-ស្ថាប័ន ឲ្យបន្តពង្រឹងការអនុវត្តកម្មវិធី កែទម្រង់ការគ្រប់គ្រងហិរញ្ញវត្ថុសាធារណៈ និងបានស្វាគមន៍ ក៏ដូចជាវាយតម្លៃខ្ពស់ចំពោះតំណាងដៃគូអភិវឌ្ឍន៍ ដែលជានិច្ចកាលផ្តល់ នូវកិច្ចសហប្រតិបត្តិការល្អ រួមទាំង ផ្តល់ជាជំនួយបច្ចេកទេស និងធនធានហិរញ្ញវត្ថុ។ អគ្គបណ្ឌិតសភាចារ្យ ឧបនាយករដ្ឋមន្រ្តី ក៏កោតសរសើរ និងវាយតម្លៃខ្ពស់ចំពោះ ក្រុមការងារកែទម្រង់ការគ្រប់គ្រងហិរញ្ញវត្ថុសាធារណៈ នៃក្រសួង-ស្ថាប័ន និងអង្គភាពក្រោមឱវាទក្រសួងសេដ្ឋកិច្ច និងហិរញ្ញវត្ថុ ដែលបានខិតខំបំពេញមុខងារ របស់ខ្លួនជាសេនាធិការ ជូន គ.ហ.ស ទាំងការងារដឹកនាំ, សម្របសម្រួល, គាំទ្រ និងត្រួតពិនិត្យ និងវាយតម្លៃវឌ្ឍនភាពកម្មវិធីកែទម្រង់ការគ្រប់គ្រងហិរញ្ញវត្ថុសាធារណៈ ទាំងប្រចាំត្រីមាស និងប្រចាំឆ្នាំ ប្រកបដោយភាពគ្រប់ជ្រុងជ្រោយ និងឆ្លុះបញ្ចាំងទាំងទិដ្ឋភាពការងារកែទម្រង់ និងប្រព័ន្ធគ្រប់គ្រងហិរញ្ញវត្ថុសាធារណៈ ទាំងមូល៕ | 2020-07-08T20:25:00+07:00 | freshnewsasia.com | https://m.freshnewsasia.com/index.php/en/localnews/164651-2020-07-08-06-25-37.html |
938df35f-d55c-4282-8794-6b9ba64664c1 | សម្តេចហ៊ុន សែន អំពាវនាវពលរដ្ឋឱ្យយកចិត្តទុកដាក់ថែរក្សាសុវត្ថិភាពឱ្យបានល្អ ជាពិសេសកុំឱ្យឆ្លងជំងឺកូវីដ-១៩ | សម្តេចនាយករដ្ឋមន្រ្តី ហ៊ុន សែន បានក្រើនរំលឹកជាថ្មីដល់ប្រជាពលរដ្ឋខ្មែរទាំងអស់ ឱ្យការពារខ្លួនកុំឱ្យឆ្លងជំងឺកូវីដ១៩ ។ សម្តេចថែមទាំងបានអំពាវនាវដល់ពលរដ្ឋដែលទើបមកពីក្រៅប្រទេសទាំងអស់ ឱ្យអនុវត្តតាមការណែនាំរបស់ ក្រសួងសុខាភិបាល ឱ្យបានត្រឹមត្រូវ។ សម្តេចនាយករដ្ឋមន្រ្តី ហ៊ុន សែន បានបង្ហោះសារនៅលើ Facebook នៅថ្ងៃទី០៨ ខែកក្កដា ឆ្នាំ២០២០នេះ ថា៖ «សូមបងប្អូនបន្តយកចិត្តទុកដាក់ថែរក្សាសុវត្ថិភាពឱ្យបានល្អ ជាពិសេសកុំឱ្យឆ្លងជំងឺកូវីដ-១៩។ ត្រូវក្រើនរំលឹកដល់កូនចៅតូចៗនៅក្នុងបន្ទុកឱ្យចេះការពារខ្លួន ហើយឧស្សាហ៍ដុសលាងសម្អាតដៃជាមួយសាប៊ូ ចឹល ឬទឹកអាល់កុល និងពាក់ម៉ាសការពារខ្លួន។ នៅផ្សាររដ្ឋ និងឯកជន តូបឬហាងលក់ឥវ៉ាន់ ភោជនីយដ្ឋាន ហាងកាហ្វេ ផ្ទះសំណាក់ សណ្ឋាគារ ជាពិសេសគ្លីនិក និងមន្ទីរពេទ្យរដ្ឋ និងឯកជនត្រូវមានជែល ឬអាល់កុល និងម៉ាសសម្រាប់អតិថិជនប្រើប្រាស់ចៀសវាងការឆ្លងជំងឺកូវីដ-១៩ ពីម្នាក់ទៅម្នាក់»។ សម្តេចបានបន្ថែមថា៖ «ចំពោះបងប្អូនប្រជាពលរដ្ឋអ្នកធ្វើដំណើរមកពីក្រៅប្រទេស ក្រោយពីបានពិនិត្យសុខភាពមានលទ្ធផលអវិជ្ជមានហើយបានអនុញ្ញាតឱ្យទៅរស់នៅដាច់ដោយឡែកនៅតាមផ្ទះ ចំនួន១៤ថ្ងៃ សូមធ្វើតាមការណែនាំរបស់ក្រសួងសុខាភិបាលឱ្យបានត្រឹមត្រូវ ហាមដើរចេញមានទំនាក់ទំនងក្រៅផ្ទះ ទោះបីគ្មានមន្រ្តីសុខាភិបាលនៅជាមួយជាប់ក៏ដោយ។ ជូនពរបងប្អូនជួបតែសំណាងល្អ នឹងបានចៀសផុតពីជំងឺឆ្លងកូវីដ១៩ គ្រប់ៗគ្នា»។ រហូតមកដល់ពេលនេះ កម្ពុជាបានរកឃើញករណីឆ្លងជំងឺកូវីដ១៩ ចំនួន១៤១ករណី ក្នុងនោះមានអ្នកជំងឺ១៣១នាក់ ត្រូវបានព្យាបាលឱ្យជាសះស្បើយ ខណៈដែលអ្នកជំងឺ១០នាក់ កំពុងសម្រាកព្យាបាលនៅមន្ទីរពេទ្យ។ ករណីឆ្លងថ្មីចុងក្រោយទាំងអស់ គឺសុទ្ធសឹងជាករណីនាំចូល បន្ទាប់ពីមានការហោះហើរពីប្រទេសមួយចំនួនមកកាន់ប្រទេសកម្ពុជាឡើងវិញ។ សូមបញ្ជាក់ថា បណ្តាប្រទេសដែលមានអ្នកឆ្លងចាប់ពី១០០ករណីឡោះងទៅ មាន១៨០ប្រទេស និងដែនដី ក្នុងនោះប្រទេសកម្ពុជាយើងឈរនៅលេខរៀងទី១៧៦ ៕ | 2020-07-08T09:47:13+07:00 | kbnnews.com | https://kbn.news/archives/170794 |
a15a1f69-d06b-40f9-b343-9af5255a951d | អាមេរិកផ្ដល់ប្រាក់ ១.៦០០ លានដុល្លារដល់ក្រុមហ៊ុន Novavax ឲ្យផលិតវ៉ាក់សាំងបង្ការជំងឺកូវីដ១៩ | រដ្ឋាភិបាលសហរដ្ឋអាមេរិកបានចុះកិច្ចសន្យាផ្ដល់ប្រាក់ចំនួន ១.៦០០ លានដុល្លារដល់ក្រុមហ៊ុន Novavax, Inc. ឲ្យផលិតវ៉ាក់សាំងបង្ការជំងឺកូវីដ១៩។ ការចុះកិច្ចសន្យាផ្ដល់ប្រាក់ផលិតវ៉ាក់សាំងបង្ការជំងឺកូវីដ១៩ ដល់ក្រុមហ៊ុនដែលមានទីស្នាក់ការនៅរដ្ឋ Maryland នេះគឺជាគំនិតផ្ដួចផ្ដើមធំបំផុតរបស់រដ្ឋាភិបាលសហរដ្ឋអាមេរិកក្នុងការបង្កើនល្បឿនការផលិតវ៉ាក់សាំងនិងវិធីព្យាបាលជំងឺកូវីដ១៩។ លោក Stanley Erck នាយកប្រតិបត្តិក្រុមហ៊ុន Novavax នេះ គ្រោងនឹងចាប់ផ្ដើមចែកចាយវ៉ាក់សាំងចំនួន ១០០ លានដូសនៅក្នុងត្រីមាសទីបួនឆ្នាំនេះ។ លោកថ្លែងថា គម្រោងនេះប្រហែលជានឹងបញ្ចប់នៅខែមករា ឬខែកុម្ភៈឆ្នាំក្រោយនេះ។ ក្រសួងសុខាភិបាលនិងសេវាពលរដ្ឋ និងក្រសួងការពារប្រទេសរបស់សហរដ្ឋអាមេរិក បានថ្លែងនៅក្នុងសេចក្ដីថ្លែងការណ៍រួមគ្នាមួយថា ដោយសារតែរដ្ឋាភិបាលសហព័ន្ធជាអ្នកផ្ដល់ថវិកាសម្រាប់គំនិតផ្ដួចផ្ដើមនេះ ពួកគេនឹងទទួលបានវ៉ាក់សាំងចំនួន ១០០ លានដូសពីគម្រោងស្រាវជ្រាវនេះ។ កិច្ចសន្យានេះត្រូវធ្វើឡើង ខណៈដែលករណីឆ្លងជំងឺកូវីដ១៩ កំពុងតែកើនឡើងនៅក្នុងសហរដ្ឋអាមេរិក ហើយសហរដ្ឋអាមេរិកក៏ជាប្រទេសដែលមានករណីឆ្លងនិងករណីស្លាប់ដោយសារជំងឺកូវីដ១៩ ច្រើនជាងគេបំផុតនៅក្នុងពិភពលោកផងដែរ។ កំណើនករណីឆ្លងនេះបានធ្វើឲ្យបណ្ដារដ្ឋនិងទីក្រុងមួយចំនួនដាក់វិធានបិទសកម្មភាពសង្គមជាថ្មីទៀត៕ | 2020-07-08T07:00:00+07:00 | khmer.voanews.com | https://khmer.voanews.com/a/novavax-awarded-1-6-billion-to-develop-covid-19-vaccine-/5494170.html |
ac5b7a05-b283-44fc-951e-f04bcce85662 | សហរដ្ឋអាមេរិកប្រាប់អ.ស.បជាផ្លូវការថា ខ្លួនត្រៀមចាកចេញពីអង្គការសុខភាពពិភពលោក | សេតវិមានបានជូនដំណឹងជាផ្លូវការដល់អង្គការសហប្រជាជាតិថា ខ្លួនដកសហរដ្ឋអាមេរិកចេញពីអង្គការសុខភាពពិភពលោក (WHO) ថ្វីបើមានការកើនឡើងនូវករណីជំងឺកូវីដ១៩ក្នុងសហរដ្ឋអាមេរិកក៏ដោយ។ ប្រធានាធិបតីសហរដ្ឋអាមេរិកលោក ដូណាល់ ត្រាំ បានផ្អិបការផ្តល់ថវិការបស់សហរដ្ឋអាមេរិកសម្រាប់អង្គការសុខភាពពិភពលោកកាលពីខែមេសា ហើយមួយខែក្រោយមក បានប្រកាសពីគោលបំណងរបស់លោកចាកចេញពីអង្គការនេះ។ លោកប្រធានាធិបតីត្រាំបានចោទប្រកាន់ថា អង្គការនេះបានលម្អៀងទៅប្រទេសចិននៅក្នុងចំណាត់ការរបស់ខ្លួននៃការផ្ទុះឡើងនូវមេរោគកូរ៉ូណា ហើយទាមទារឲ្យមានការធ្វើកំណែទម្រង់។ លោកប្រធានាធិបតីត្រាំបាននិយាយកាលពីខែឧសភាថា៖ «យើងបានរៀបរាប់ពីការធ្វើកំណែទម្រង់ដែលអង្គការនេះ ត្រូវតែធ្វើនិងចូលរួមដោយផ្ទាល់ ក៏ប៉ុន្តែគេបានបដិសេធពុំព្រមធ្វើ។ ពីព្រោះតែអង្គការនេះបានខកខានធ្វើកំណែទម្រង់ដ៏សំខាន់ យើងសម្រេចផ្តាច់ទំនាក់ទំនងនៅថ្ងៃនេះជាមួយអង្គការនេះ»។ នៅក្រោមច្បាប់របស់អង្គការសុខភាពពិភពលោក ប្រទេសដែលចាកចេញពីអង្គការនេះត្រូវតែផ្តល់ដំណឹងរយៈពេលមួយឆ្នាំ។ ប្រសិនបើលោកប្រធានាធិបតីត្រាំចាញ់ឆ្នោតនៅខែវិច្ឆិកា លោកប្រធានាធិបតីថ្មីអាចសម្រេចស្ថិតនៅក្នុងអង្គការនេះបាន។ សហរដ្ឋអាមេរិកនាំមុខពិភពលោកដោយមានការឆ្លងជំងឺកូវីដ១៩ជិត៣លានករណី ហើយមានមនុស្សស្លាប់ជិត១សែន៣ម៉ឺន១ពាន់នាក់។ ពួកអ្នកជំនាញសុខាភិបាលសហរដ្ឋអាមេរិកបានហៅចំណាត់ការរបស់ប្រធានាធិបតីត្រាំថា មិនគិតវែងឆ្ងាយ ហើយបំផ្លាញកិច្ចសហប្រតិបត្តិការរាប់ទសវត្សរ៍នៅក្នុងការប្រយុទ្ធប្រឆាំងជំងឺទាំងអស់។ លោកវេជ្ជបណ្ឌិត Thomas File Jr. ប្រធានសង្គមជំងឺឆ្លងអាមេរិក និយាយថា៖ «ការបោះបង់ចោលកៅអីរបស់យើងធ្វើឲ្យសហរដ្ឋអាមេរិកចេញពីការធ្វើសេចក្តីសម្រេចសាកលដើម្បីប្រយុទ្ធប្រឆាំងវីរុសនិងការខំប្រឹងប្រែងសាកលដើម្បីអភិវឌ្ឍថ្នាំវ៉ាក់សាំងនិងការព្យាបាល ដោយធ្វើឲ្យយើងងាយទទួលតែគ្រោះថ្នាក់ពីជំងឺកូវីដ១៩ ហើយបាត់បង់តួនាទីរបស់យើងជាមេដឹកនាំខាងសុខភាពសាកល»៕ | 2020-07-08T07:00:00+07:00 | khmer.voanews.com | https://khmer.voanews.com/a/us-formally-tells-un-it-is-pulling-out-of-who-/5494477.html |
537f36bc-34a4-4493-8c3e-33d4bf405854 | លោក Fauci រំឭកដាស់តឿនពលរដ្ឋអាមេរិកាំងកុំឲ្យមើលស្រាល ពេលអត្រាការស្លាប់ដោយជំងឺកូវីដ១៩ ធ្លាក់ចុះ | នៅពេលដែលសហរដ្ឋអាមេរិកមានការឆ្លងមេរោគកូរ៉ូណាទាំងអស់ជិត៣លានករណី អ្នកជំនាញជំងឺឆ្លងកំពូលរបស់អាមេរិកបានរំឭកដាស់តឿនពលរដ្ឋអាមេរិកាំងកាលពីថ្ងៃអង្គារម្សិលមិញកុំឲ្យមើលស្រាលអំពីការធ្លាក់ចុះនៃអត្រាការស្លាប់ក្នុងប្រទេសដោយសារការរាតត្បាតនៃមេរោគកូរ៉ូណានេះ។ លោកវេជ្ជបណ្ឌិត Anthony Fauci ប្រធានវិទ្យាស្ថានជាតិជំងឺឆ្លង បានធ្វើកំណត់សម្គាល់ក្នុងអំឡុងនៃសម័យប្រជុំសួរនិងឆ្លើយជាមួយលោក Doug Jones សមាជិកព្រឹទ្ធសភាសហរដ្ឋអាមេរិកតាមគេហទំព័រ Facebook។ លោកវេជ្ជបណ្ឌិត Fauci បាននិយាយថា៖ «ចូរកុំមិនព្រួយបារម្ភអំពីអត្រាស្លាប់ទាបនេះ។ មានកត្តាជាច្រើនផ្សេងទៀតដែលមានគ្រោះថ្នាក់និងអាក្រក់បំផុតអំពីវីរុសនេះ។ ចូរកុំមើលស្រាលឲ្យសោះ»។ សហរដ្ឋអាមេរិកមានមនុស្សស្លាប់ជាង១សែន៣ម៉ឺន១ពាន់៤រយ៥៧នាក់ដោយសារជំងឺកូវីដ១៩រហូតមកដល់ថ្ងៃពុធនេះ។ នេះបើតាមសាកលវិទ្យាល័យ Johns Hopkins របស់សហរដ្ឋអាមេរិក។ លោកប្រធានាធិបតី ដូណាល់ ត្រាំ បានជំរុញ កាលពីយប់ថ្ងៃអង្គារនៅលើ Twitter ថា៖ «អត្រាស្លាប់មកពីមេរោគកូរ៉ូណាបានធ្លាក់ចុះ១០ដង»។ ក៏ប៉ុន្តែលោកវេជ្ជបណ្ឌិត Fauci បានរំឭកដាស់តឿននៅដើមសប្តាហ៍នេះថា សហរដ្ឋអាមេរិកកំពុងស្ថិតនៅក្នុងការរាតត្បាតនៃរលកទី១យ៉ាងខ្លាំងនៅឡើយ។ ការដាស់តឿននាពេលថ្មីៗនេះរបស់លោកវេជ្ជបណ្ឌិត Fauci ស្តីពីស្ថានភាពនៃការផ្ទុះឡើងមេរោគកូរ៉ូណាក្នុងសហរដ្ឋអាមេរិក បានកើតមានឡើងនៅថ្ងៃជាមួយគ្នាដែលរដ្ឋបាលរបស់ប្រធានាធិបតីត្រាំបានជូនដំណឹងជាផ្លូវការដល់អង្គការសហប្រជាជាតិថា ខ្លួននឹងដកសហរដ្ឋអាមេរិកចេញពីអង្គការសុខភាពពិភពលោក ថ្វីបើមានការកើនឡើងចំនួនករណីនៃជំងឺកូវីដ១៩ក្នុងសហរដ្ឋអាមេរិកក៏ដោយ៕ | 2020-07-08T07:00:00+07:00 | khmer.voanews.com | https://khmer.voanews.com/a/fauci-warns-americans-not-to-give-into-false-complacency-as-covid-19-death-rate-falls-/5494445.html |
92837cfd-20ab-4a82-8612-f955266564b9 | ឧបករណ៍ការពារខ្លួនសម្រាប់បុគ្គលិកពេទ្យនៅសហរដ្ឋអាមេរិកជិតអស់ម្ដងទៀត | ឧបករណ៍ការពារខ្លួនសម្រាប់បុគ្គលិកពេទ្យនៅក្នុងសហរដ្ឋអាមេរិកដែលធ្លាប់ជិតអស់ម្ដងរួចមកហើយ ឥឡូវនេះកំពុងតែជិតអស់ម្ដងទៀត ខណៈដែលជំងឺកូវីដ១៩កំពុងតែឆ្លងរាលដាលកាន់តែខ្លាំង ហើយចំនួនអ្នកជំងឺដែលត្រូវសម្រាកព្យាបាលនៅមន្ទីរពេទ្យក៏កំពុងតែកើនឡើង។ សហជីពគិលានុបដ្ឋាកជាតិមួយកំពុងតែព្រួយបារម្ភថា បុគ្គលិកពេទ្យទាំងនោះនឹងត្រូវប្រើប្រាស់ឧបករណ៍ការពារខ្លួនដែលប្រើហើយឡើងវិញ។ សមាគមវេជ្ជបណ្ឌិតមួយបានព្រមានថា បន្ទប់ពិគ្រោះជំងឺត្រូវបិទ ដោយសារតែពួកគេមិនអាចមានម៉ាស់និងឧបករណ៍ការពារខ្លួនផ្សេងៗទៀត។ សមាជិកសភាខាងគណបក្សប្រជាធិបតេយ្យកំពុងតែជំរុញឲ្យរដ្ឋបាលលោក ត្រាំ រៀបចំយុទ្ធសាស្ត្រថ្នាក់ជាតិមួយដើម្បីទទួលបាននិងចែកចាយឧបករណ៍ការពារខ្លួន ដែលគេរំពឹងថា វិបត្តិជំងឺកូវីដ១៩នឹងកាន់តែអាក្រក់នៅពេលរដូវស្លឹកឈើជ្រុះនៅខែកញ្ញាខាងមុខនេះមកដល់។ នៅពេលដែលវិបត្តិជំងឺកូវីដ១៩នេះផ្ទុះឡើងដំបូងកាលពីខែមីនា និងខែមេសា នៅក្នុងទីក្រុងញូវយ៉ក ស្ថានភាពមានភាពវឹកវរដោយសារតែគិលានុបដ្ឋាកត្រូវប្រើប្រាស់ថង់ប្លាស្ទិកសម្រាប់ដាក់សម្រាមធ្វើជាឧបករណ៍ការពារខ្លួន។ កង្វះខាតនេះឧបករណ៍ការពារខ្លួននេះបានបង្ខំឲ្យរដ្ឋនិងមន្ទីរពេទ្យមួយចំនួនប្រជែងគ្នាដើម្បីបានឧបករណ៍ទាំងនោះ ដោយត្រូវដេញថ្លៃក្នុងតម្លៃខ្ពស់។ ឥឡូវនេះ ឧបករណ៍ការពារខ្លួនមានច្រើនជាងមុន ហើយរដ្ឋនិងមន្ទីរពេទ្យធំៗជាច្រើនបានឲ្យដឹងថា ពួកគេមានឧបករណ៍ការពារខ្លួនគ្រប់គ្រាន់។ ប៉ុន្តែបុគ្គលិកវេជ្ជសាស្ត្រនិងសមាជិកសភាមួយចំនួនកំពុងតែលើកឡើងពីកង្វះខាតឧបករណ៍ការពារខ្លួននៅពេលខាងមុខនេះ៕ | 2020-07-08T07:00:00+07:00 | khmer.voanews.com | https://khmer.voanews.com/a/protective-gear-for-medical-workers-begins-to-run-low-again-/5494171.html |
d72db975-9b15-4ac7-b7c7-6377c4222816 | ស្ត្រីម្នាក់នៅស្រុកត្រាំកក់ ខេត្តតាកែវ ច្រានចោលព័ត៌មានថា ប្ដីរបស់ខ្លួនចង «ក» សម្លាប់ខ្លួន ព្រោះជំពាក់លុយធនាគារ, ជនរងគ្រោះសម្លាប់ខ្លួនដោយសារជំងឺសសៃប្រសាទ | បន្ទាប់ពីបុរសម្នាក់ឈ្មោះ សេម ថា អាយុ៣២ឆ្នាំ បានចង «ក» សម្លាប់ខ្លួនកាលពីម្សិលមិញ នៅផ្ទះរបស់ខ្លួន ក្នុងភូមិត្រាច ឃុំស្រែរនោង ស្រុកត្រាំកក់ ខេត្តតាកែវ ហើយមានការបង្ហោះតាមបណ្ដាញសង្គមថា ជនរងគ្រោះសម្លាប់ខ្លួនព្រោះតែជំពាក់លុយធនាគារ ហើយត្រូវធនាគាររឹបអូសទ្រព្យសម្បត្តិនោះ នៅថ្ងៃទី៧ ខែកក្កដា ឆ្នាំ២០២០នេះ ស្រ្តីជាប្រពន្ធជនរងគ្រោះ បានចេញមុខមកបដិសេធ និងច្រានចោលទាំងស្រុងចំពោះការលើកឡើងដោយគ្មានមូលដ្ឋានបែបនេះ។ អ្នកស្រី សេម ច្រឿន ប្រពន្ធជនរងគ្រោះ បានថ្លែងថា ។ អ្នកស្រីបានបន្តថា កន្លងមកប្ដីអ្នកស្រីដែលមានជំងឺសសៃប្រសាទ ធ្លាប់បានបានចង «ក» និងលេបថ្នាំសម្លាប់ខ្លួនម្ដងហើយ តែត្រូវបានញាតិជិតខាង និងក្រុមគ្រូសារឃើញទាន់ និងបានជួយទាន់ពេលវេលា ក៏ប៉ុន្តែកាលពីម្សិលមិញនេះ ខណៈពេលក្រុមគ្រូសារមិននៅផ្ទះ គាត់ក៏បានចង «ក» សម្លាប់ខ្លួនតែម្ដង។ គួរបញ្ជាក់ថា ក្រោយពីជនរងគ្រោះឈ្មោះ សេម ថា បានបានចង «ក» សម្លាប់ខ្លួន កាលពីថ្ងៃទី៦ ខែកក្កដា នៅផ្ទះរបស់ខ្លួនក្នុងឃុំស្រែរនោង ស្រុកត្រាំកក់ ដោយសារជំងឺសសៃប្រសាទ ដោយបន្សល់ទុកឲ្យក្មេងម្នាក់ក្លាយជាក្មេងកំព្រា មានអ្នកប្រើប្រាស់បណ្ដាញសង្គមមួយចំនួន ដែលមានចរិតដុតឲ្យខ្លោចរោលឲ្យឆៅ បានបង្ហោះសារដោយគ្មានមូលដ្ឋានថា បុរសខាងលើចង «ក» សម្លាប់ខ្លួន ព្រោះតែជំពាក់ប្រាក់ធនាគារ ហើយត្រូវធនាគាររឹបអូសទ្រព្យសម្បត្តិ៕ | 2020-07-08T00:46:00+07:00 | freshnewsasia.com | https://m.freshnewsasia.com/index.php/en/localnews/164586-2020-07-07-10-46-26.html |
7ba0744a-b44f-4a5c-983e-3a49fcb66f88 | លោកស្រី Li Ailan ៖ WHO នឹងយកគំរូដ៏ល្អរបស់អាជ្ញាធរខេត្តបន្ទាយមានជ័យ ក្នុងការទប់ស្កាត់ការរីករាលជំងឺកូវីដ-១៩ ទៅផ្សព្វផ្សាយដល់បណ្តាប្រទេសក្នុងពិភពលោក | លោកស្រី Li Ailan តំណាងអង្គការសុខភាពពិភពលោក ប្រចាំនៅកម្ពុជា បានបញ្ជាក់ថា ខ្លូននឹងយកគំរូដ៏ល្អរបស់អាជ្ញាធរខេត្តបន្ទាយមានជ័យ ក្នុងការបង្ការ ទប់ស្កាត់ការរីករាល់ដាលវីរុសកូវីដ-១៩ និងការអនុវត្តវិធានការរបស់ក្រសួងសុខាភិបាល ទៅផ្សព្វផ្សាយដល់បណ្តាប្រទេសក្នុងពិភពលោក។ ការបញ្ជាក់បែបនេះរបស់លោកស្រី Li Ailan បានធ្វើឡើងនៅក្នុងឱកាសដែលលោកស្រី រួមជាមួយលោកស្រី ឱ វណ្ណឌីន អ្នកនាំពាក្យ និងជារដ្ឋលេខាធិការក្រសួងសុខាភិបាល ចុះបំពេញបេសកម្មនៅទឹកដីខេត្តបន្ទាយមានជ័យ ដើម្បីត្រួតពិនិត្យក្រុមការងារសុខាភិបាលបាល និងសួរសុខទុក្ខក្រុមការងារចម្រុះប្រចាំការទទួលបងប្អូនពលករ នៅច្រកអូរបីជាន់ និងមណ្ឌលចត្តាឡីស័កនៅវិទ្យាល័យកូប ស្រុកអូជ្រៅ នៅថ្ងៃទី០៧ ខែកក្កដា ឆ្នាំ២០២០។ ប្រធាន WHO ប្រចាំកម្ពុជារូបនេះ ក៏បានកោតសរសើរដល់អាជ្ញាធរខេត្តបន្ទាយមានជ័យ ដែលបានដាក់ចេញវិធានការនានា និងមានកិច្ចសហការយ៉ាងល្អប្រសើរ ជាមួយនឹងភាគីថៃ ក្នុងការទទួលបងប្អូនពលករខ្មែរ ដែលភាគីថៃបានបញ្ជូនមកវិញតាមច្រកព្រំដែន ដែលមានការរៀបចំទីតាំងបានយ៉ាងល្អ និងមានប្រសិទ្ធភាព។ លោកស្រី ឱ វណ្ណឌីន និងលោកស្រី Li Ailan ក៏កោតសរសើរអាជ្ញាធរខេត្ត លើការទប់ស្កាក់ការចម្លងកូវីដ-១៩ បានល្អ និងជំរុញឱ្យអាជ្ញាធរខេត្ត ត្រូវបន្តការប្រុងប្រយ័ត្នផ្សព្វផ្សាយពីវិធានការ ទប់ស្កាត់ពីការចម្លងជំងឺនេះ ជាពិសេសករណីនាំចូលពីប្រទេសជិតខាង ក្នុងនោះទប់ស្កាត់ការលួចឆ្លងដែនរបស់បងប្អូនពលករ ដើម្បីទៅរកការងារនៅប្រទេសថៃ ដែលវាជាហានីភ័យខ្ពស់ពីការឆ្លងកូវីដ-១៩។ ក្នុងនោះលោកស្រី ឱ វណ្ណឌីន បានលើកឡើងថា ខេត្តបន្ទាយមានជ័យជាខេត្តជាប់ព្រំដែន ប្រទេសថៃ ដែលជាក្តីព្រួយបារម្ភមួយ ដែលទាមទារឱ្យអាជ្ញាធរត្រូវបង្កើនការទប់ស្កាត់ឱ្យបានខ្ពស់។ ចំពោះការធ្វើដំណើរចេញចូលទៅប្រទេសថៃ ខណៈខេត្តបន្ទាយមានជ័យមានច្រករបៀងច្រើនពិបាកក្នុងការទប់ស្កាត់ ជាពិសេសបងប្អូនពលករលួចឆ្លងដែនទៅទឹកដីថៃ ដែលមកទល់ពេលនេះ មានពលករមកពីថៃជិត៧ម៉ឺននាក់ ហើយក៏បានឆ្លងកាត់ការត្រួតពិនិត្យយ៉ាងយកចិត្តទុកដាក់ពីក្រុមការងារមុនពេលឱ្យចេញដំណើរត្រលប់ទៅមណ្ឌលចត្តាឡីស័ក ឬស្រុកកំណើតរបស់ខ្លួន។ ទន្ទឹមនឹងនោះ លោកស្រីរដ្ឋលេខាធិការ និងតំណាងអង្គការសុខភាពពិភពលោក ប្រចាំកម្ពុជា ក៏បានកោតសរសើរចំពោះអាជ្ញាធរខេត្តរួមនឹងអ្នកពាក់ព័ន្ធ ដែលបានយកចិត្តទុកដាក់ ដាក់ចេញនូវវិធានការផ្សេងៗ ក្នុងការទប់ស្កាត់ការរីករាលដាលពីការចម្លងកូវីដ-១៩ ហើយពលរដ្ឋមានការយល់ដឹង និងអនុវត្តបានយ៉ាងល្អប្រសើរជាមួយនឹងការដាក់នូវវិធានការរបស់អាជ្ញាធរ។ លោកស្រី ឱ វណ្ណឌីន ក៏បានថ្លែងអំណរគុណលោក អ៊ុ រាត្រី អភិបាលខេត្ត ដែលបានខិតខំអំពាវនាវឱ្យកៀគរ ជួយគាំទ្រប្រតិបត្តិការរបស់ក្រុមការងារសុខាភិបាល កងកម្លាំងដែលឈរជើងតាមគោលដៅនានា ពិសេសតាមបន្ទាត់ព្រំដែន។ លោកស្រីរដ្ឋលេខាធិការក្រសួងសុខាភិបាល ក៏បានអំពាវនាវដល់បងប្អូនពលរដ្ឋទូទាំងប្រទស ត្រូវបន្តអនុវត្តនូវវិធានការដែលប្រមុខរាជរដ្ឋាភិបាល បានដាក់ចេញ និងអនុវត្តតាមការណែនាំរបស់ ក្រសួងសុខាភិបាល ដោយអនុវត្តវិធានការអនាម័យលាងសម្អាតដៃជាមួយសាប៊ូទឹកស្អាត អាល់កុល ឬជែលជាពិសេសត្រូវពាក់ម៉ាក់ការពារពេលចេញធ្វើដំណើរតាមទីសាធារណៈផ្សេងៗ៕ | 2020-07-07T23:22:00+07:00 | freshnewsasia.com | https://m.freshnewsasia.com/index.php/en/localnews/164569-2020-07-07-09-22-10.html |
0cacd3ea-667d-45e5-a024-556b2f8903f3 | ពលរដ្ឋនៅតាមសហគមន៍ ហាក់វិលទៅរកសភាពធម្មតាឡើងវិញ ដោយភ្លេចខ្លួន និងខ្វះការប្រុងប្រយ័ត្ន ពីការឆ្លង និងចម្លងពីជំងឺកូវីដ-១៩ | បាត់ដំបង៖ ប្រជាពលរដ្ឋនៅតាមសហគមន៍ ហាក់វិលទៅរកសភាព ធម្មតាឡើងវិញ ដោយភ្លេចខ្លួន និងខ្វះការប្រុងប្រយ័ត្ន ពីការឆ្លងនិងចម្លងពីជំងឺកូវីដ-១៩ ដែលនៅលើពិភពលោកមិនទាន់ស្ងប់នៅឡើយ ហើយវាមានចំណុចល្អ និងចំណុចអាក្រក់ ដែលមន្ត្រីសុខាភិបាលទទួលបាននូវមេរៀន និងបទពិសោធន៍ការងារ។ លោកជំទាវ ឱ វណ្ណឌីន រដ្ឋលេខាធិការក្រសួងសុខាភិបាល បានមានប្រសាសន៍ថា អាជ្ញាធរដែនដីគ្រប់ថ្នាក់ សូមបន្តការយកចិត្តទុកដាក់បន្ថែមទៀត ពាក់ព័ន្ធកន្លងមកយើងបានអនុវត្តនូវវិធានការទប់ស្កាត់បានល្អប្រសើរ ជាពិសេសនៅខេត្តនេះ បានឆ្លើយតបនិងមានវិធានចំណាត់ការបញ្ហាកូវីដ ១៩ ឆ្លើយតបបានទាន់ពេលវេលា។ ក្រសួងនិងអាជ្ញាធរគ្រប់ថ្នាក់ នៅថ្នាក់ក្រោមជាតិត្រូវបន្តនូវការយកចិត្តទុកដាក់បន្ថែមទៀត ជុំវិញបញ្ហាសុខុមាលភាពសាធារណៈទូទៅ ដល់ប្រជាពលរដ្ឋក្នុងខេត្ត ជាពិសេស បញ្ហាប្រឈមពីការកើតឡើងជំងឺរាតត្បាតផ្សេងៗទៀត ពិសេសបញ្ហាប្រឈមពីជំងឺគ្រុនឈាមនិងជំងឺគ្រុនចាញ់ ដែលអាចកើតមានឡើង និងត្រូវតែមានវិធានការបម្រុងជាមុន ក្នុងការទប់ស្កាត់និងការឆ្លើយតបឲ្យបានទាន់ពេលវេលា ដើម្បីជួយដល់សហគមន៍។ ការលើកឡើងបែបនេះ ក្នុងដំណើរបំពេញការងារ រយៈពេល២ថ្ងៃរបស់គណៈប្រតិភូមួយក្រុម នៃក្រសួងសុខាភិបាល ដឹកនាំដោយលោកជំទាវ ឱ វណ្ណឌីន រដ្ឋលេខាធិការក្រសួងសុខាភិបាល និងវត្តមានអមដំណើរពីលោកជំទាវ វេជ្ជបណ្ឌិត លី អេឡែន (Li AiLan) តំណាងអង្គការសុខភាពពិភពលោកWHOប្រចាំកម្ពុជា នៅខេត្តបាត់ដំបង។ លោកជំទាវ ឱ វណ្ណឌីន រដ្ឋលេខាធិការក្រសួងសុខាភិបាល បានមានប្រសាសន៍ថា ថ្នាក់ដឹកនាំសំខាន់ៗ ជាពិសេសថ្នាក់ដឹកនាំនិងមន្ត្រីជំនាញពាក់ព័ន្ធមួយចំនួន នៃមន្ទីរសុខាភិបាលខេត្តបាត់ដំបង និងគ្រោងបន្តដំណើរជួបមន្ត្រីសុខាភិបាល តាមបណ្តាមន្ទីរពេទ្យបង្អែកស្រុក មណ្ឌលសុខភាពឃុំមួយចំនួន និងនៅមណ្ឌលចត្តាឡីស័កនៅតាមច្រកទ្វារព្រំដែនអន្តរជាតិដូង ស្រុកកំរៀង និងស្រុកសំពៅលូន។ ដោយផ្តោតពីការយកចិត្តទុកដាក់ខ្ពស់បន្ថែមទៀត ដើម្បីរួមគ្នាក្នុងការទប់ស្កាត់បង្កើនវិធានការបន្ត ក្នុងកិច្ចការពារកុំឲ្យកើតមានជាថ្មីការឆ្លង និងចម្លងជំងឺកូវីដ-១៩ រលកទី២ នៅក្នុងសហគមន៍ ដោយសារតែការធ្វេសប្រហែសរបស់បងប្អូន។ ដោយសារតែការកត់សម្គាល់របស់ក្រសួង ឃើញថាបងប្អូនប្រជាពលរដ្ឋនៅតាមសហគមន៍ ពួកគាត់ហាក់វិលទៅរកសភាពធម្មតាឡើងវិញ ដោយភ្លេចខ្លួននិងខ្វះការប្រុងប្រយ័ត្ន ពីការឆ្លងនិងចម្លងពីជំងឺកូវីដ-១៩ ខណៈដែលនៅលើពិភពលោកមិនទាន់ស្ងប់នៅឡើយ។ ជំងឺកូវីដ-១៩ ក៏វាមានចំណុចល្អនិងចំណុចអាក្រក់ផងដែរ ដែលធ្វើឲ្យមន្ត្រីសុខាភិបាលទាំងថ្នាក់ជាតិ និងថ្នាក់ក្រោមជាតិ ទទួលបាននូវមេរៀននិងបទពិសោធន៍ការងារផងដែរ។ ឯកឧត្តម ងួន រតនៈ អភិបាលខេត្តបាត់ដំបង បានថ្លែងអំណរគុណពីការយកចិត្តទុកដាក់ របស់ក្រសួង ក៏ដូចរាជរដ្ឋាភិបាលកម្ពុជា ជាពិសេស វត្តមានដៃគូអភិវឌ្ឍន៍ក្នុងវិស័យសុខុមាលភាពសាធារណៈ នៃអង្គការសុខភាពពិភពលោកWHO ដែលបានផ្តល់នូវអនុសាសន៍គន្លឹះសំខាន់ៗ។ កន្លងមកនេះ រដ្ឋបាលខេត្តបាត់ដំបង បានយកចិត្តទុកដាក់យ៉ាងសកម្ម ក្នុងកិច្ចសហការក្នុងការអនុវត្តន៍ការប្រយុទ្ធប្រឆាំងកូវីដ-១៩ ជាមួយនិងមន្ទីរសុខាភិបាលខេត្ត និងគ្រប់ថ្នាក់តាមបណ្តាស្រុក និងគ្រប់សមាសភាពពាក់ព័ន្ធទាំងអស់ទៅតាមគោលការណែនាំ និងវិធានការជាក់លាក់របស់រាជរដ្ឋាភិបាល និងក្រសួងសុខាភិបាល និងវិធានការនានា ដែលអាជ្ញាធរនិងសមត្ថកិច្ចក្នុង ខេត្តបានបំពេញតួនាទី ក្នុងបេសកកម្មជួយដល់ប្រជាពលរដ្ឋ ស្ថិតក្នុងកម្រិតនិងលទ្ធភាព សមត្ថភាពដែលអាចធ្វើបាន និងឆ្លើយតបជួយប្រជាពលរដ្ឋ។ អ្វីជាអនុសាសន៍របស់លោកជំទាវ រដ្ឋបាលខេត្តបាត់ដំបង និងមន្ទីរសុខាភិបាលខេត្ត និងពិភាក្សាពិចារណារៀបចំនូវវិធានការ បង្ការទប់ស្កាត់និងត្រៀមផែនការ ឆ្លើយតបពីការរាតត្បាតនៃជំងឺឆ្លងផ្សេងៗ ជាពិសេសនិងខិតខំក្នុងការលើកកម្ពស់ នូវសុខុមាលភាពសាធារណៈទូទៅ និងធ្វើការចុះអប់រំផ្សព្វផ្សាយ ពីការថែរក្សា អនាម័យ រស់នៅស្អាត បន្ថែមទៀត ដើម្បីបញ្ចៀសឲ្យបានពីការឆ្លង និងចម្លងនូវមេរោគ និងពីការរាតត្បាតជំងឺឆ្លងផ្សេងៗទៀត ដូចជា បញ្ហាកូវីដ-១៩ ជំងឺគ្រុនឈាម និងគ្រុនចាញ់ ជាដើម។ល។ ក្នុងឱកាសចុះពិនិត្យមើល និងសាកសួរសុខទុក្ខ ដល់ក្រុមគ្រូពេទ្យបង្អែកស្រុកប្រតិបត្តិ និងនៅមន្ទីរសុខាភិបាលខេត្តបាត់ដំបង លោកជំទាវ ក៏ឧបត្ថម្ភសម្ភារម៉ាស អាល់កុល ជែល អាវគ្រូពេទ្យ និងថវិកាមួយចំនួន ដល់អង្គភាពមានមន្ទីរពេទ្យបង្អែកស្រុកប្រតិបត្តិមោងឫស្សី មន្ទីរពេទ្យបង្អែកខេត្ត និងមន្ទីរសុខាភិបាលខេត្តផងដែរ៕ | 2020-07-07T17:48:07+07:00 | cen.com.kh | https://cen.com.kh/archives/222790.html |
b988765a-e5ce-4259-8737-db6a0846e06d | នាយឧត្តមសេនីយ៍ គៀត ច័ន្ទថារិទ្ធ បានគាំទ្រចំពោះប្រព័ន្ធតាមដាន និងទប់ស្កាត់ជំងឺកូវីដ-១៩ | ភ្នំពេញ៖ តំណាងក្រុមហ៊ុន EZECOM បានធ្វើបទបង្ហាញពីសារសំខាន់ នៃប្រព័ន្ធតាមដាន និងទប់ស្កាត់ជំងឺកូវីដ-១៩ , ឯកឧត្តម នាយឧត្តមសេនីយ៍ គៀត ច័ន្ទថារិទ្ធ បានមានប្រសាសន៍គាំទ្រចំពោះប្រព័ន្ធនេះ ហើយខាងអគ្គនាយកដ្ឋានអន្តោប្រវេសន៍ មានសិទ្ធិត្រឹមតែធ្វើលិខិតទៅអន្តរក្រសួង។ អគ្គនាយកដ្ឋានអន្តោប្រវេសន៍ បានចេញប្រកាសព័ត៌មានថា នៅព្រឹកថ្ងៃអង្គារ ទី៧ ខែកក្កដា ឆ្នាំ២០២០ ឯកឧត្តម នាយឧត្តមសេនីយ៍ គៀត ច័ន្ទថារិទ្ធ អគ្គនាយក នៃអគ្គនាយកដ្ឋានអន្តោប្រវេសន៍ បានអញ្ជើញចូលរួមកិច្ចប្រជុំ ស្តាប់បទបង្ហាញរបស់ក្រុមហ៊ុន EZECOM ស្តីអំពីប្រព័ន្ធតាមដាន និងទប់ស្កាត់ជំងឺកូវីដ-១៩ នៅអគ្គនាយកដ្ឋានអន្តោប្រវេសន៍។ បទបង្ហាញរបស់ក្រុមហ៊ុន EZECOM នាពេលនេះ ក៏មានការអញ្ជើញចូលរួមពី ឯកឧត្តម ឧត្តមសេនីយ៍ឯក អគ្គនាយករងអន្តោប្រវេសន៍, ប្រធាន-អនុប្រធាននាយកដ្ឋាន និងមន្ត្រីពាក់ព័ន្ធមួយចំនួនទៀតផងដែរ។ ជាកិច្ចចាប់ផ្តើម តំណាងក្រុមហ៊ុន EZECOM បានធ្វើបទបង្ហាញពីសារសំខាន់ នៃប្រព័ន្ធតាមដាន និងទប់ស្កាត់ជំងឺកូវីដ-១៩ នេះថា ប្រព័ន្ធនេះអាចឲ្យដឹងពី ប្រជាពលរដ្ឋ និងជនបរទេស ដែលបានធ្វើដំណើរមកកម្ពុជា និងតាមបណ្តាទីកន្លែងនានា អាចឲ្យដឹងមុខ និងទប់ស្កាត់បានទាន់ពេលវេលា។ បន្ទាប់ពីស្តាប់បទបង្ហាញរួចមក ឯកឧត្តម នាយឧត្តមសេនីយ៍ គៀត ច័ន្ទថារិទ្ធ បានមានប្រសាសន៍គាំទ្រចំពោះប្រព័ន្ធនេះ ហើយខាងអគ្គនាយកដ្ឋានអន្តោប្រវេសន៍ មានសិទ្ធិត្រឹមតែធ្វើលិខិតទៅអន្តរក្រសួង៕ | 2020-07-07T14:25:15+07:00 | cen.com.kh | https://cen.com.kh/archives/222696.html |
5be6b258-4002-4364-a382-0bb909d6a95e | ប្រធានសិទ្ធិមនុស្សសហប្រជាជាតិ៖ ការរាតត្បាតជំងឺកូវីដ១៩ គំរាមកំហែងសន្តិភាព និងការអភិវឌ្ឍ | ឧត្តមស្នងការសហប្រជាជាតិ ទទូលបន្ទុកជនភៀសខ្លួនព្រមានថា ជំងឺកូវី១៩ បានគំរាមកំហែងសន្តិភាពនិងការអភិវឌ្ឍនៅជុំវិញពិភពលោក។ លោកស្រី Michelle Bachelet អំពាវនាវឱ្យធ្វើសកម្មភាពដើម្បីការពារពលរដ្ឋដែលងាយទទួលរងគ្រោះថ្នាក់នៅក្នុងឱកាសបើកសន្និបាតក្រុមប្រឹក្សាសិទ្ធិមនុស្សអង្គការសហប្រជាជាតិលើកទី៤៤។ ប្រធានសិទ្ធិមនុស្សអង្គការសហប្រជាជាតិលើកឡើងថា ការឆ្លងរាតត្បាតជំងឺកូវីដ១៩ បានធ្វើឱ្យមានការផ្លាស់ប្តូរដ៏សំខាន់នូវស្ថានភាពសិទ្ធិមនុស្សជាសកល និងធ្វើឱ្យភាពមិនស្មើគ្នាកាន់តែរីកធំឡើងនៅលើពិភពលោកទាំងមូល។ លោកស្រី Michelle Bachelet បានលើកឡើងថា ក្រុមជនជាតិភាគតិចចម្រុះជាតិសាសន៍ និងជនជាតិដើម ជាជនដែលស្ថិតក្នុងចំណោមជនរងគ្រោះខ្លាំងបំផុត ដោយជំងឺឆ្លងដែលសម្លាប់ជីវិតមនុស្សនេះ។ លោកស្រីក៏បានបន្ថែមផងដែរថា វាជាការពិតផងដែរ ដែលថាពលរដ្ឋដើមកំណើតអាហ្វ្រិកបន្តប្រឈមមុខការរើសអើងពូជសាសន៍ និងឱកាសមិនស្មើភាពគ្នានៅក្នុងវិស័យជាច្រើន ដូចជាការអប់រំ និងការទទួលបានការងារធ្វើជាដើម។ លោកស្រី Bachelet បានសម្តែងការខកចិត្តចំពោះសេចក្តីរាយការណ៍ផ្សេងៗទាក់ទងនឹងការម៉ាក់ងាយ ការរើសអើង និងការស្អប់ចំពោះជនជាតិភាគតិច និងជនអន្តោប្រវេសន៍ នៅក្នុងប្រទេសជាច្រើនដូចជាប្រទេសស្រីលង្កា ឥណ្ឌា ប៊ុលហ្គារី ហាយទី អ៊ីរ៉ាក់ និងប៉ាគីស្ថានជាដើម។ លោកស្រី បានអំពាវនាវឱ្យមានសកម្មភាពជាបន្ទាន់មួយ ដើម្បីបញ្ចប់នូវភាពអយុត្តិធម៌ និងអំពើហិង្សាពីសំណាក់មន្រ្តីអនុវត្តច្បាប់ក៏ដូចជាការបញ្ចប់ការរើសអើងពូជសាសន៍ជាប្រព័ន្ធដែលកំពុងកើតមានក្នុងប្រទេសជាច្រើន។ «ការប្រកាន់ពូជសាសន៍បណ្តាលឱ្យមនុស្សស្លាប់។ ការដកហូតនូវសិទ្ធិសង្គម និងសេដ្ឋកិច្ចពីពលរដ្ឋក៏បណ្តាលឱ្យមនុស្សស្លាប់ដែរ។ ហើយការស្លាប់ និងការឈឺចាប់ទាំងនេះធ្វើឱ្យមានការខូចខាតដល់សង្គមទាំងមូល។ ជំងឺកូវីដ១៩ គឺដូចជាឧបករណ៍ស្ទង់កម្តៅដែលផ្ទុះឡើង និងបានជួយបន្ថែមកម្តៅដោយភាពបរាជ័យជាប្រព័ន្ធ ក្នុងការលើកស្ទួយសិទ្ធិមនុស្ស។ បើគ្មានការសម្រេចចិត្តដោយរដ្ឋ និងអន្តរជាតិជាបន្ទាន់នោះទេ ជំងឺរាតត្បាតនេះនឹងបញ្ចប់នូវក្តីសង្ឃឹមដើម្បីសម្រេចបាននូវគោលដៅអភិវឌ្ឍន៍ក្នុងឆ្នាំ២០៣០»។ លោកស្រី Bachelet ក៏បានរិះគន់ប្រទេសមួយចំនួន ដូចជាប្រទេសរុស្ស៊ី ចិននិងប្រទេសអេហ្ស៊ីប ក្នុងការប្រើប្រាស់ជំងឺកូវីដ១៩ ដើម្បីបង្ក្រាបអ្នកកាសែត ការបញ្ជេញមតិ និងការជួបជុំជាដើម។ លោកស្រីក៏បានព្រមានផងដែរថា ជំងឺរាតត្បាតនេះ កំពុងគំរាមកំហែងយ៉ាងធ្ងន់ធ្ងរចំពោះសន្តិភាពក្នុងស្រុក និងតំបន់។ លោកស្រីក៏បានកត់សម្គាល់ផងដែរពីស្ថានភាពសិទ្ធិមនុស្ស និងមនុស្សធម៌ ក្នុងប្រទេសយេម៉ែន និងប្រទេសស៊ីរី ដែលកំពុងហែកហួរដោយសង្រ្គាម ថាមានលក្ខណៈអាក្រក់ ក្នុងខណៈពេលដែលជំងឺផ្លូវដង្ហើមនេះកំពុងវាយលុកយ៉ាងខ្លាំងនោះ។ «ខ្ញុំក៏បារម្ភផងដែរដែលស្ថានភាពដ៏ធ្ងន់ធ្ងរ ក្នុងតំបន់ Sahel អាចធ្លាក់ដុនដាបកាន់តែខ្លាំងថែមទៀត ខណៈដែលការប៉ះពាល់នៃជំងឺកូវីដ១៩ បានបង្កើនភាពឈឺចាប់ ភាពក្រីក្រ និងទុក្ខសោករបស់ពលរដ្ឋកាន់តែខ្លាំង។ ទន្ទឹមនឹងនេះដែរ ក្រុមជ្រុលនិយមប្រដាប់អាវុធក៏បានពង្រឹងនូវឥទ្ធិពលរបស់ខ្លួនលើសហគមន៍ក្នុងស្រុក ក្នុងផ្នែកកណ្តាល និងផ្នែកខាងជើងប្រទេសម៉ាលី ផ្នែកភាគខាងជើងប្រទេសបូគីណាហ្វាសូ (Burkina Faso) និងផ្នែកខ្លះនៃប្រទេសឆាដ។ ដោយឡែកក្នុងប្រទេសស៊ូដង់ខាងត្បូងវិញ ជំងឺកូវីដ១៩អាចមានភាពកាន់តែអាក្រក់ និងធ្វើឱ្យមានការប៉ះពាល់កាន់តែខ្លាំងឡើងដល់ពលរដ្ឋរបស់ប្រទេសនេះ»។ អង្គការសុខភាពពិភពលោក WHO លើកឡើងថា ប្រជាជនប្រមាណជាង១០លាននាក់នៅលើពិភពលោកទទួលរងការប៉ះពាល់ដោយវីរុសកូរ៉ូណា ហើយមានមនុស្សជាងកន្លះលាននាក់ បានស្លាប់ដោយសារជំងឺនេះ។ អង្គការ WHO ព្រមានថាបញ្ហាធ្ងន់ធ្ងរជាងនេះ អាចនឹងកើតមានឡើងទៅថ្ងៃមុខ ហើយថាវិធីតែមួយគត់ដើម្បីកម្ចាត់ការរាតត្បាតជំងឺនេះ គឺប្រទេសទាំងអស់ ត្រូវសាមគ្គីគ្នា។ លោកស្រីប្រធានឧត្តមស្នងការសិទ្ធិមនុស្ស Bachelet យល់ស្របចំពោះរឿងនេះ។ លោកស្រីថា ប្រទេសនានាត្រូវធ្វើការរួមគ្នា ដើម្បីធ្វើឱ្យមានភាពប្រសើរឡើងសម្រាប់ប្រទេសទាំងអស់។ លោកស្រីព្រមានថា ការខ្វះកិច្ចសហប្រតិបត្តិការអន្តរជាតិ និងការប្រឹងប្រែងរកចំណេញផ្ទាល់ខ្លួន ឬផលចំណេញខាងនយោបាយ ដោយមិនគិតគូរអំពីសុខភាពសាធារណៈរបស់ពលរដ្ឋ នឹងធ្វើឱ្យជំងឺរាតត្បាតនេះបន្តរីករាលដាលខ្លាំង និងប៉ះពាល់ដល់ការធ្វើឱ្យប្រសើរឡើងវិញនៃសេដ្ឋកិច្ច៕ | 2020-07-07T07:00:00+07:00 | khmer.voanews.com | https://khmer.voanews.com/a/covid-19-pandemic-threatens-peace-development-un-rights-chief-says/5493169.html |
9f4208e4-3e42-427c-8bc5-fc654bebed6d | អូស្ត្រាលីបិទច្រកព្រំដែនរវាងរដ្ឋជាលើកដំបូងក្នុងរយៈពេល ១០០ ឆ្នាំ ដើម្បីទប់ស្កាត់ជំងឺកូវីដ១៩ | ព្រំប្រទល់រវាងរដ្ឋពីរដែលមានមនុស្សច្រើនកកកុញបំផុតនៅក្នុងប្រទេសអូស្ត្រាលីនឹងត្រូវបិទចាប់ពីថ្ងៃអង្គារនេះទៅ ដោយមិនមានកាលកំណត់។ នេះបើយោងតាមការបញ្ជាក់របស់លោក Daniel Andrews អភិបាលរដ្ឋ Victoria កាលពីថ្ងៃចន្ទ។ ការប្រកាសនេះត្រូវបានធ្វើឡើង បន្ទាប់ពីមានការផ្ទុះរាលដាលជំងឺកូវីដ១៩នៅក្នុងរដ្ឋដែលលោកដឹកនាំ។ ការសម្រេចនេះគឺជាលើកដំបូងក្នុងរយៈពេល ១០០ ឆ្នាំ ដែលច្រកព្រំដែនរវាងរដ្ឋ Victoria និងរដ្ឋ New South Wales ត្រូវបិទ។ ការបិទច្រកព្រំដែនជាផ្លូវការរវាងរដ្ឋទាំងពីរនេះត្រូវបានធ្វើឡើងកាលពីឆ្នាំ ១៩១៩ ក្នុងអំឡុងពេលដែលមានការផ្ទុះរាលដាលជាសាកលនៃជំងឺគ្រុនផ្ដាសាយធំ ហៅ Spanish flu។ ករណីឆ្លងជំងឺកូវីដ១៩នៅក្នុងទីក្រុង Melbourn នៃរដ្ឋ Victoria បានកើនឡើងខ្លាំងក្នុងរយៈពេលប៉ុន្មានថ្ងៃនេះ ដែលធ្វើឱ្យអាជ្ញាធរអនុវត្តវិធានការរក្សាគម្លាតពីគ្នាក្នុងតំបន់ចំនួន ៣០ និងត្រូវហាមឃាត់មិនឱ្យអ្នករស់នៅក្នុងអគារផ្ទះល្វែងរបស់រដ្ឋចំនួន ៩ ចេញចូលទៅណាបានឡើយ។ រដ្ឋ Victoria នេះ បានរាយការណ៍ថាមានករណីឆ្លងថ្មីនៃជំងឺកូវីដ១៩ ចំនួន ១២៧ ករណីក្នុងរយៈពេលមួយយប់ ដែលនេះគឺជាតួលេខឆ្លងប្រចាំថ្ងៃខ្ពស់បំផុត ចាប់តាំងពីជំងឺរាតត្បាតនេះកើតមានមក។ រដ្ឋនេះក៏បានរាយការណ៍ថាមានករណីស្លាប់ចំនួន ១ ផងដែរ ដែលនេះគឺជាករណីស្លាប់ដំបូងបង្អស់នៅទូទាំងប្រទេសក្នុងរយៈពេលជាងពីរសប្ដាហ៍មកនេះ។ ប្រទេសអូស្ត្រាលីមានករណីស្លាប់ដោយសារជំងឺកូវីដ១៩សរុបចំនួន ១០៥ ករណី៕ | 2020-07-07T07:00:00+07:00 | khmer.voanews.com | https://khmer.voanews.com/a/australia-closes-state-border-for-first-time-in-100-years-to-halt-coronavirus/5492741.html |
071382fb-6ed9-4df7-bc2d-cb1e611382ff | សហរដ្ឋអាមេរិកប្រឹងប្រែងទប់ទល់នឹងការកើនឡើងនៃករណីឆ្លងជំងឺកូវីដ១៩ | ដោយសារចំនួនអ្នកឆ្លងជំងឺកូវីដ១៩ ជារៀងរាល់ថ្ងៃនៅក្នុងសហរដ្ឋអាមេរិក បានកើនឡើងប្រហែល ២ ដង នៃចំនួនអ្នកឆ្លងជំងឺនេះកាលពីខែមុន អ្នកជំនាញកំពូលខាងផ្នែកជំងឺឆ្លងរបស់សហរដ្ឋអាមេរិក បានហៅស្ថានភាពនៃការឆ្លងរាលដាលនេះថា «មិនល្អទាល់តែសោះ»។ នៅក្នុងការសន្ទនាតាមអនឡាញមួយកាលពីថ្ងៃច័ន្ទម្សិលមិញ លោកវេជ្ជបណ្ឌិត Anthony Fauci ប្រធានវិទ្យាស្ថានជាតិផ្នែកអាឡ៊ែកហ្ស៊ី និងជំងឺឆ្លង បានលើកឡើងអំពីករណីកើនឡើងនៃការឆ្លងជំងឺកូវីដ១៩ បន្ទាប់ពីបណ្ដារដ្ឋនានានៅក្នុងសហរដ្ឋអាមេរិកបានដកការដាក់កំហិតជាច្រើនចេញ ដែលកន្លងមកបានដាក់ដើម្បីទប់ស្កាត់ការឆ្លងរាលដាលនៃជំងឺកូវីដ១៩ នេះ។ លោក Fauci បានប្រៀបធៀបស្ថានការណ៍នេះ ទៅនឹងស្ថានការណ៍ដែលកំពុងកើតឡើងនៅទ្វីបអឺរ៉ុប ដែលនៅទីនោះ បណ្ដាប្រទេសនានាមានករណីឆ្លងកើនឡើង បន្ទាប់ពីបានបើកដំណើរការប្រទេសឡើងវិញ ប៉ុន្តែការកើនឡើងនេះ គឺបានកើតឡើងបន្ទាប់ពីមានការធ្លាក់ចុះយ៉ាងខ្លាំងពីកម្រិតកំពូលនៃការឆ្លង។ លោក Fauci បានបញ្ជាក់ដូច្នេះថា៖ «ករណីឆ្លងបានកើនឡើង មិនដែលធ្លាក់ចុះឲ្យដល់ចំណុចទាបបំផុតនោះទេ ហើយឥឡូវនេះ ករណីឆ្លងបានកើនឡើងជាថ្មី។ វាជាស្ថានការណ៍ធ្ងន់ធ្ងរ ដែលយើងត្រូវតែដោះស្រាយជាបន្ទាន់»។ ករណីឆ្លងជំងឺកូវីដ១៩ បានកើនឡើងនៅក្នុងរដ្ឋចំនួនប្រហែល ៤០ ក្នុងចំណោមរដ្ឋទាំង ៥០ នៅក្នុងសហរដ្ឋអាមេរិក។ នៅក្នុងលិខិតមួយច្បាប់កាលពីថ្ងៃច័ន្ទម្សិលមិញ សមាគមវេជ្ជសាស្ត្រអាមេរិក សមាជិកគិលានុប្បដ្ឋាយិកាអាមេរិក និងសមាគមមន្ទីរពេទ្យអាមេរិក បានជំរុញឲ្យពលរដ្ឋអាមេរិកាំងពាក់ម៉ាស់ រក្សាគម្លាតពីគ្នា និងលាងដៃឲ្យបានស្អាត៕ | 2020-07-07T07:00:00+07:00 | khmer.voanews.com | https://khmer.voanews.com/a/us-grapples-with-coronavirus-surge-/5492999.html |
bba4c1e8-05f0-4447-bde5-db9c9c0044d4 | ក្រុមការងារចុះជួយស្រុកបាណន់ ខេត្តបាត់ដំបង ទទូចឲ្យប្រជាពលរដ្ឋរួមគ្នា ទប់ស្កាត់ការរីករាលដាលជំងឺកូវីដ១៩ រលកទី២ | សមាជិកគណៈកម្មាធិការកណ្តាលបក្សប្រជាជនកម្ពុជា អនុប្រធានក្រុមការងារចុះជួយស្រុកបាណន់ ខេត្តបាត់ដំបង និងជាប្រធានក្រុមការងារចុះជួយមូលដ្ឋានឃុំភ្នំសំពៅ លោកបណ្ឌិត ហែម ថេង បានលើកឡើងថា ការស្រឡាញ់គាំទ្រគណបក្សប្រជាជន នឹងបន្តដឹកនាំឆ្ពោះទៅរកការកសាង ការអភិវឌ្ឍនឱ្យមានការរីកចម្រើនសម្រាប់ប្រទេសជាតិ និងប្រជាជនពិសេស ដល់អ្នកបន្តវេណក្មេងជំនាន់ក្រោយរក្សាកេរ្តិ៍ដំណែល សុខសន្តិភាពឱ្យបានគង់វង្សយូអង្វែងតទៅមុខ។ ការលើកឡើងបែបនេះរបស់លោកបណ្ឌិត ហែម ថេង បានធ្វើឡើងនៅថ្ងៃទី០៦ ខែកក្កដា ឆ្នាំ២០២០នេះ នៅក្នុងដែលលោកបានដឹកនាំសហការ នាំទៀនវស្សា និងទេយ្យទានប្រគេវត្តចំនួន៥ រួមមាន៖ វត្តភ្នំសំពៅ វត្តកន្ទុយក្រពើ វត្តភ្នំអណ្តើក វត្តទ្រុងមាន់ និងវត្តចែក្តា។ លោកបណ្ឌិត ហែម ថេង បានឱ្យដឹងថា ដើម្បីគោរពតាមទំនៀមទម្លាប់ប្រពៃណីព្រះពុទ្ធសាសនា ក្នុងពិធីបុណ្យចូលព្រះវស្សានេះមានរយៈពេល៣ខែ ដោយចាប់ផ្តើមពីថ្ងៃ១រោច ខែអាសាធ ហើយបញ្ចប់វិញ នៅថ្ងៃទី១៥រោច ខែកក្តិក។ ក្នុងអំឡុងបុណ្យចូលព្រះវស្សានេះ តាមព្រះវិន័យបានកំណត់ថាព្រះសង្ឃមិនអាចនិមន្តចេញទៅបិណ្ឌបាត្រនៅខាងក្រៅបានឡើយ ដោយគង់នៅក្នុងទីអារាមរហូត ដូច្នេះ ទើបប្រជាពលរដ្ឋពុទ្ធបរិស័ទនាំគ្នាយកទៀនព្រះវស្សា និងទេយ្យវត្ថុទៅប្រគេនព្រះសង្ឃ ដើម្បីគង់ចាំព្រះវស្សាអស់ត្រីមាសរហូតមកដល់បច្ចុប្បន្ន។ លោកបណ្ឌិត ហែម ថេង បានផ្តាំថា ដើម្បីទប់ស្កាត់ការរីករាលដាលជំងឺកូវីដ-១៩ រលកទី២ ដ៏សាហាវនេះកុំឱ្យមានឆ្លងបន្តទៀតនោះ សូមប្រជាពលរដ្ឋទាំងអស់នាំគ្នាអនុវត្ត តាមការណែនាំរបស់ ក្រសួង សុខាភិបាល តាមរយៈសម្អាតអនាម័យជាប្រចាំ គឺលាងដៃនឹងសាប៊ូ លាងដៃជាមួយអាល់កុល និងជែលឱ្យបានញឹកញាប់ ជារៀងរាល់ថ្ងៃមុន និងក្រោយកាន់របស់អ្វីមួយឬនៅពេលហូប ចំណីអាហារ ព្រមទាំងពាក់ម៉ាសជាប្រចាំ ឬពេលចេញទៅក្រៅផ្ទះដែលមានការចាំបាច់បំផុត។ ទេយ្យទានដែលត្រូវបានប្រគេនទាំង ៥វត្ត ក្នុងវត្តនីមួយៗទទួលបាន ទៀតវស្សា១គូ អង្ករ ៥០គីឡូក្រាម ទឹកសុទ្ធ ៥កេស ទឹកក្រូចកូកា៥ កេសទឹកត្រី ស៊ីអ៊ីវ ២យួ ស្ករស ៥គីឡូក្រាម តែគីឡូក្រាម និងបច្ច័យ ៥០ម៉ឺនរៀល៕ | 2020-07-07T00:20:00+07:00 | freshnewsasia.com | https://m.freshnewsasia.com/index.php/en/localnews/164467-2020-07-06-10-20-49.html |
5a424663-f030-4e64-9907-eff8af64941b | លោក នុត ពុធដារ៉ា ប្រាប់ពលរដ្ឋកុំធ្វេសប្រហែសជាមួយជំងឺ COVID-19 | អភិបាលរងខេត្តកណ្ដាលលោក នុត ពុធដារ៉ា នៅថ្ងៃទី០៦ ខែកក្កដា ឆ្នាំ២០២០នេះ ក្រើនរំលឹកប្រជាពលរដ្ឋ ក៏ដូចជាព្រះសង្ឃគ្រប់អង្គ មិនត្រូវធ្វេសប្រហែសជាមួយការឆ្លងរីករាលដាល នៃជំងឺ COVID-19 នោះឡើយ ខណៈពិភពលោកទាំងមូល មិនរកឃើញថ្នាំព្យាបាលជំងឺរាតត្បាតមួយនេះបាននោះទេ។ សារក្រើនរំលឹករបស់លោក នុត ពុធដារ៉ា ធ្វើឡើងក្នុងឱកាសអញ្ជើញរួមជាមួយលោក លោកស្រីប្រធានមន្ទីរ លោកអភិបាលស្រុក ប្រធានក្រុមប្រឹក្សាស្រុក មន្ត្រីរាជការឃុំ ស្រុកបាននាំយកទេយ្យវត្ថុ និងទៀនវស្សា ទៅប្រគេនព្រះសង្ឃតាមបណ្តាវត្តទាំង៤០វត្ត ក្នុងស្រុកខ្សាច់កណ្តាល ដែលកំពុងចូលព្រះវស្សា រយៈពេល០៣ខែ។ ពិធីនេះបានប្រព្រឹត្តធ្វើនៅវត្តស្វាជ្រំ ឃុំស្វាយជ្រំ ស្រុកខ្សាច់កណ្តាល ខេត្តកណ្តាល។ ក្នុងឱកាសនោះ ក៏មានកាអញ្ជើញចូលរួមពី ព្រះឃោសធម្ម លន់ សុគន្ធា ព្រះវិន័យធម៌គណខេត្ត និងជាអនុគណស្រុកខ្សាច់កណ្តាល ព្រះចៅអធិការវត្តស្វាយជ្រុំផងដែរ។ លោក នុត ពុធដារ៉ា បានលើកឡើងអំពីការផ្សាភ្ជាប់គ្នាដែលមិនអាចកាត់ផ្តាច់បានរវាងវិស័យពុទ្ធចក្រ និងអាណាចក្រ តួយ៉ាងនៅក្នុងរយៈពេល៣ខែ ចាប់ពីថ្ងៃ១រោច ខែអាសាឍ ដល់ថ្ងៃ១៥កើត ខែអស្សុជ ជាពិធីបុណ្យចូលព្រះវស្សា ដែលព្រះសង្ឃពុំអាចនិមន្តចេញពីវត្ត និងបិណ្ឌបាត្របានដូចធម្មតាឡើយ ដូច្នេះពុទ្ធបរិស័ទ្ធមានកាតព្វកិច្ច ទំនុកបម្រុងចង្ហាន់ និងសម្ភារយកមកប្រគេនព្រះសង្ឃ តាមសទ្ធាជ្រះថ្លារៀងៗខ្លួន។ ជាក់ស្តែងនៅថ្ងៃនេះ រដ្ឋបាលខេត្តកណ្តាល បាននាំយកទេយ្យទាន និងទៀនព្រះវស្សា មកប្រគេនព្រះសង្ឃដែលគង់ចាំព្រះវស្សាតាមបណ្តាវត្តទាំង៤០ ក្នុងស្រុកខ្សាច់កណ្តាល។ លោកអភិបាលរងខេត្តក៏បានលើកឡើងអំពីសន្តិភាព និងការអភិវឌ្ឍ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបាននាំយកសន្តិភាពជូនជាតិ និងប្រជាជន បើគ្មានសន្តិភាពទេនោះ យើងក៏ពុំអាចមានការអភិវឌ្ឍរីកចម្រើន និងជួបជុំគ្នានាំយកទេយ្យវត្ថុ មកប្រគេនព្រះសង្ឃបានដែរ។ ព្រះឃោសធម្ម លន់ សុគន្ធា ព្រះវិន័យធម៌គណខេត្ត និងជាអនុគណស្រុកខ្សាច់កណ្តាល បានមានសង្ឃដីកាថា នេះជាគម្រូដ៏ល្អមួយសម្រាប់ពុទ្ធបរិស័ទ ក្នុងការប្រគេននូវទេយ្យវត្ថុ នានាដល់ព្រះសង្ឃដែលគង់ចាំព្រះវស្សា ហើយលើកនេះជាលើកទី១ ដែលបានថ្នាក់ខេត្តនាំយកទេយ្យវត្ថុ មកប្រគេនព្រះសង្ឃទាំងអស់ ក្នុងស្រុកខ្សាច់កណ្តាល ហើយធ្វើពិធីធំបែបនេះដោយកន្លងមកថ្នាក់ដឹកនាំ តែងមកជាលក្ខណៈគ្រួសារ និងប្រគេនដាច់ដោយឡែកតាមវត្តនីមួយៗ៕ | 2020-07-06T23:31:00+07:00 | freshnewsasia.com | https://m.freshnewsasia.com/index.php/en/localnews/164456-2020-07-06-09-31-04.html |
81dd4df0-f790-420b-b580-0943ead78fcc | ទេសរដ្ឋមន្ត្រី ស៊ុន ចាន់ថុល ប្រគល់ឧបករណ៍ធ្វើតេស្តរកមេរោគកូវីដ១៩ ចំនួន៤ពាន់ឈុត ជូនក្រសួងសុខាភិបាល ដើម្បីចូលទប់ស្កាត់ជំងឺកូវីដ១៩ | លោកទេសរដ្ឋមន្រ្តី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន នៅព្រឹកថ្ងៃទី០៦ ខែកក្កដា ឆ្នាំ២០២០នេះ បានដឹកនាំមន្ត្រីជំនាញបច្ចេកទេសក្រោមឱវាទក្រសួង និងភាគីពាក់ព័ន្ធនាំយកឧបករណ៍ធ្វើតេស្តរកមេរោគកូវីដ-១៩ ចំនួន ៤,០០០ឈុត (Kits) ប្រគល់ជូនក្រសួងសុខាភិបាល។ ឧបករណ៍ធ្វើតេស្តរកមេរោគកូវីដ-១៩នេះ ជាអំណោយរបស់ក្រសួងសាធារណការ និងដឹកជញ្ជូន ដែលបានធ្វើពិធីប្រគល់-ទទួល នៅស្តីការក្រសួងសុខាភិបាលដោយ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល និងជាប្រធានក្រុមការងារអន្តរក្រសួងប្រយុទ្ធនឹងជំងឺកូវីដ១៩ បានអញ្ជើញទទួលផ្ទាល់។ សូមជម្រាបជូនថា ឧបករណ៍ធ្វើតេស្តរកមេរោគកូវីដ-១៩នេះ ជាឧបករណ៍ផលិតឡើងតាមបច្ចេកវិជ្ជារបស់សាធារណរដ្ឋកូរ៉េ ប្រគល់ជូនក្រសួងសុខាភិបាលជាប្រយោជន៍ សាធារណៈដើម្បីចូលរួមបង្ការនិងទប់ស្កាត់ការឆ្លងរីករាលដាលមេរោគកូវីដ-១៩។ លើសពីនេះទៀតការប្រគល់អំណោយជាសម្ភារនេះ គឺជាការបង្ហាញនូវកិច្ច សហប្រតិបត្តិការ ក្នុងស្មារតីទទួលខុសត្រូវខ្ពស់ប្រកបដោយសាមគ្គីភាព និងគុណធម៌ដែលអាចឆ្លើយតបទៅនឹងការរួមគ្នាប្រយុទ្ធប្រឆាំងនឹងមេរោគកូវីដ-១៩ ដែលជាបញ្ហា ប្រឈមរបស់សកលលោក។ សូមបញ្ជាក់ដែរថា គិតមកដល់ថ្ងៃទី០៦ ខែកក្កដា ឆ្នាំ២០២០នេះ ប្រទេសកម្ពុជារកឃើញអ្នកឆ្លងជំងឺកូវីដ១៩សរុប១៤១នាក់។ ប៉ុន្តែអ្នកជំងឺសរុប ១៣១នាក់ហើយ ត្រូវបានព្យាបាលឱ្យជាសះស្បើយនៅសល់តែ ១០នាក់ទៀតប៉ុណ្ណោះកំពុងសម្រាកព្យាបាល ក្រោមការយកចិត្តទុកដាក់ខ្ពស់បំផុតពីកងទ័ពអាវសដ៏អង់អាចរបស់កម្ពុជា៕ | 2020-07-06T22:35:00+07:00 | freshnewsasia.com | https://m.freshnewsasia.com/index.php/en/localnews/164450-2020-07-06-08-35-08.html |
d295501d-b5c7-414c-a7f9-3219e25982e7 | អភិបាលរងខេត្តកណ្ដាល ផ្ដាំផ្ញើដល់មន្ត្រីរាជការ ព្រះសង្ឃ និងប្រជាពលរដ្ឋ កុំមានការធ្វេសប្រហែសភ្លេចខ្លួន ក្នុងការការពារពីជំងឺកូវីដ១៩ | លោក នៃ ចារី អភិបាលរងខេត្តកណ្ដាល និងលោកស្រីតំណាងឱ្យលោក គង់ សោភ័ណ្ឌ អភិបាលខេត្តកណ្ដាល ព្រមទាំងមន្ត្រីនៃមន្ទីរអង្គភាពជុំវិញខេត្ត អាជ្ញាធរស្រុក និងសហការី នាព្រឹកថ្ងៃទី៦ ខែកក្កដា ឆ្នាំ២០២០នេះ បាននាំយកនូវគ្រឿងបរិក្ខារ ទេយ្យទាន បច្ច័យ ទៀនចំណាំព្រះវស្សាប្រគេនដល់ព្រះសង្ឃ ដែលគង់ចាំ ព្រះវស្សារយៈកាល១ត្រីមាស ចំនួន២៩វត្ត ក្នុងស្រុកកណ្ដាលស្ទឹង ខេត្តកណ្តាល ដែលពិធីនេះប្រារព្ធធ្វើនៅវត្តវិហារបិទមាស។ លោក នៃ ចារី បានលើកឡើងថា ព្រះពុទ្ធសាសនា គឺជាសាសនារបស់រដ្ឋដែលយើងទាំងអស់គ្នាមានជំនឿនិងគោរពប្រតិបត្តិតាម ព្រោះថាព្រះពុទ្ធសាសនាបានផ្តល់ ការអប់រំផ្លូវចិត្តឲ្យប្រព្រឹត្តនូវអំពើល្អ និងចេះជួយយកអាសាគ្នា សាមគ្គីភាពគ្នា រស់នៅក្នុងសង្គមមួយដោយសុខដុមរមនា។ លោកអភិបាលរងខេត្ត ក៏បានផ្ដាំផ្ញើដល់មន្ត្រីរាជការ ព្រះសង្ឃ និងប្រជាពលរដ្ឋ មិនត្រូវមានការធ្វេសប្រហែស និងភ្លេចខ្លួនក្នុងការការពារពីជំងឺកូវីដ-១៩នោះឡើយ ត្រូវអនុវត្តន៍ឱ្យបានខ្ជាប់ខ្ជួននូវវិធានការនានា តាមការណែនាំរបស់ក្រសួងសុខាភិបាល ដើម្បីការពារ និងទប់ស្កាត់នូវការឆ្លងរីករាលដាលនៃជំងឺកូវីដ-១៩ រលកទី២។ សូមជម្រាបថា សម្ភារៈបរិក្ខាដែលបានប្រគេនព្រះសង្ឃ ដល់វត្តទាំង២៩វត្ត រួមមាន៖ បច្ច័យសម្រាប់ចង្ហាន់ព្រះសង្ឃចាំព្រះវស្សាក្នុង១វត្ត ៤០ម៉ឺនរៀល, ទៀន១គូរ អង្ករ៥០គីឡូក្រាម និងស្លាដក១។ ដោយឡែកវត្តវិហារបិទមាស បច្ច័យ៦០ម៉ឺនរៀល អង្ករ២បាវ ទឹកផ្លែឈើ២កេស ទៀនវស្សា ១គូរ ស្លាកដក១ និងព្រះសង្ឃចំនួន៣៦អង្ឃ ក្នុង១អង្គ៤ម៉ឺនរៀល ព្រមទាំងយាយជី តាជី និងពុទ្ធបរិស័ទចំណុះជើងវត្ត ចំនួន៧០នាក់ ក្នុង១នាក់ ថវិកា២ម៉ឺនរៀល៕ | 2020-07-06T20:06:00+07:00 | freshnewsasia.com | https://m.freshnewsasia.com/index.php/en/localnews/164438-2020-07-06-06-06-02.html |
2944a5fe-7d21-4026-b656-e4fec7435691 | អាមេរិកកំពុងព្រួយបារម្ភខ្វះមន្ទីរពេទ្យ ព្រោះអ្នកជំងឺ COVID-19 បន្តកើនឡើងវិញយ៉ាងគំហុក! (Video inside) | បន្ទាប់ពីវិធានការរឹតត្បិតប្រឆាំង COVID-19 ត្រូវបានបន្ធូរបន្ថយ រដ្ឋមួយចំនួនក្នុងសហរដ្ឋអាមេរិក កំពុងប្រឈមមុខនឹងការកើនឡើងវិញនៃករណីឆ្លង ដែលសភាពធ្ងន់ធ្ងរជាងមុន ខណៈមានការព្រួយបារម្ភបន្ថែមពីនេះទៀតថា មន្ទីរពេទ្យជាច្រើនអាចនឹងលែងមាន សមត្ថភាពទទួលព្យាបាលអ្នកជំងឺ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នៅរសៀលថ្ងៃចន្ទ ទី០៦ ខែកក្កដា ឆ្នាំ២០២០។ ប្រធានាធិបតីអាមេរិកលោក ដូណាល់ ត្រាំ បានអះអាងនៅកំឡុងធ្វើសុន្ទរកថា ថ្ងៃបុណ្យឯករាជជាតិកាលពីថ្ងៃទី០៤ ខែកក្កដាថា ៩៩ភាគរយនៃករណីឆ្លង COVID-19 នៅក្នុងសហរដ្ឋអាមេរិក លែងមានការគំរាមកំហែងទាំងស្រុង។ ប៉ុន្តែក្រុមមន្ត្រីសុខាភិបាលអាមេរិកបានព្រមានថា មន្ទីរពេទ្យអាចនឹងលែងមានសមត្ថភាព ទទួលព្យាបាលអ្នកជំងឺដ៏ច្រើនលើសលប់ បើសិនជាករណីឆ្លងនៅតែបន្តកើនឡើង។ បើតាមសាកលវិទ្យាល័យ ចន ហប់ឃីនស៍ (Johns Hopkins) សហរដ្ឋអាមេរិកមានអ្នកស្លាប់ដោយសារ COVID-19 ជិត ១៣០,០០០នាក់ ក្នុងចំណោមអ្នកឆ្លងសរុប ២.៨លាននាក់ ហើយក្នុងរយៈពេល ០៤ថ្ងៃនៃកក្កដានេះ រដ្ឋចំនួន ១៥ បានរាយការណ៍ពីការកើនឡើង នៃករណីឆ្លងយ៉ាងគំហុក ជាពិសេសគឺរដ្ឋតិចសាស់តែម្ដង ដែលមានករណីឆ្លងថ្មីៗដល់ទៅ ៨,២៥៨នាក់ ពេញមួយថ្ងៃសៅរ៍ចុងសប្ដាហ៍កន្លងទៅនេះ ស្របពេលចំនួនអ្នកជំងឺបច្ចុប្បន្ន សម្រាកព្យាបាលនៅមន្ទីរពេទ្យបានកើនដល់ ៧,៨៩០នាក់ បើធៀបទៅនឹង ០២សប្ដាហ៍មុនមានតែ ៣,២៤៧នាក់តែប៉ុណ្ណោះ។ គួរបញ្ជាក់ថា សហរដ្ឋអាមេរិកបច្ចុប្បន្នមានករណីឆ្លង COVID-19 សរុបជិត ៣លានករណី ក្នុងនោះស្លាប់ជាង ១៣ម៉ឺននាក់ និងជាសះស្បើយវិញ ១.២៨លាននាក់ ឈរនៅលំដាប់លេខ ១ លើពិភពលោក៕ | 2020-07-06T19:44:00+07:00 | freshnewsasia.com | https://m.freshnewsasia.com/index.php/en/internationalnews/164433-2020-07-06-05-44-04.html |
61f44fe0-8574-4fcb-8a07-83214b9831a0 | សម្តេចតេជោ ហ៊ុន សែន អំពាវនាវឱ្យប្រជាពលរដ្ឋការពារខ្លួនកុំឱ្យឆ្លងជំងឺកូវីដ១៩ នៅអំឡុងពេលចូលវស្សា (Video inside) | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី០៦ ខែកក្កដា ឆ្នាំ២០២០នេះ បានអំពាវនាវដល់ជនរួមជាតិខ្មែរ ឱ្យមានការកាពារសុខភាពរបស់ខ្លួន កុំឱ្យឆ្លងជំងឺកូវីដ១៩ នៅក្នុងអំឡុងពេលចូលវស្សានេះ។ តាមរយៈបណ្តាញសង្គម Facebook សម្តេចតេជោ ហ៊ុន សែន បានសរសេរយ៉ាងដូច្នេះថា៖ ។ សម្តេច និងសម្តេចកិត្តិព្រឹទ្ធបណ្ឌិត បានផ្ញើសេចក្តីនឹករឮកដល់បងប្អូនជនរួមជាតិ និងព្រះសង្ឃគ្រប់ព្រះអង្គដែលកំពុងគង់ចាំព្រះវស្សាចាប់ពីថ្ងៃទី០៥ ខែកក្កដា ដល់ថ្ងៃទី០៣ ខែតុលា ឆ្នាំ ឮ២០២០។ សម្តេចតេជោ បានថ្លែងអំណរគុណប្រជាពលរដ្ឋ ឧបាសកឧបាសិកា ដែលបាននាំយកទៀនព្រះវស្សានឹងទ័យទានចង្ហាន់ជាច្រើនទៀតប្រគេនដល់ព្រះសង្ឃនៅតាមវត្តអារាម ជាពិសេសវត្តនៅតាមតំបន់ឆ្ងាយដាច់ស្រយាល។ ជាមួយគ្នានេះដែរ សម្តេចអរគុណសមាជិករាជរដ្ឋាភិបាល រដ្ឋសភា ព្រឹទ្ធសភា និងមន្រ្តីសមាជិកសមាជិការគណបក្សប្រជាជនដែលបានចូលរួមចែករំលែកនូវអំណោយជាអង្ករ មី ត្រីខ ម៉ាស សាប៊ូ ចឹល ក្រម៉ា និងថ្នាំពេទ្យចែកជូនដល់បងប្អូនក្រីក្រដែលកំពុងខ្វះខាតនៅទូទាំងប្រទេស។ នៅពេលរសៀលនេះ សម្តេចតេជោ និងសម្តេចកិត្តិព្រឹទ្ធបណ្ឌិត គ្រោងនឹងនាំទ័យយទានមួយចំនួនទៅប្រគេនព្រះសង្ឃដែលកំពុងគង់ចូលព្រះវស្សានៅវត្តចំពុះក្អែក។ សម្តេច និងភរិយា សូមប្រគេនពរដល់ព្រះសង្ឃគ្រប់ព្រះអង្គ និងជូនពរប្រជាពលរដ្ឋទូទាំងប្រទេសជាមួយពរ៤ប្រការគឺ អាយុ វណ្ណៈ សុខៈ ពលៈ និងចៀសផុតពីជំងឺឆ្លងកូវីដ១៩គ្រប់ៗគ្នា៕ | 2020-07-06T18:52:00+07:00 | freshnewsasia.com | https://m.freshnewsasia.com/index.php/en/localnews/164425-2020-07-06-04-52-25.html |
46b8b134-fd0e-44ce-819a-46c846e28013 | ពលរដ្ឋក្រីក្រ និងងាយរងគ្រោះដោយសារជំងឺកូវីដ-១៩ នៅឃុំសាលាវិស័យ ខេត្តកំពង់ធំ ប្រមាណ៨០០គ្រួសារ ទទួលបានសាច់ប្រាក់ពីរាជរដ្ឋាភិបាល | ប្រជាពលរដ្ឋក្រីក្រ និងងាយរងគ្រោះដោយសារផលប៉ះពាល់នៃជំងឺកូវីដ-១៩ នៅឃុំសាលាវិស័យ ស្រុកប្រាសាទបល្ល័ង្ក ខេត្តកំពង់ធំជាង៨០០គ្រួសារ បានទទួលសាច់ប្រាក់ឧបត្ថម្ភ ពីរាជរដ្ឋាភិបាល គិតត្រឹមថ្ងៃទី០៥ ខែកក្តដា ឆ្នាំ២០២០២។ លោក ជិន ហ៊ីន ប្រធានក្រុមប្រឹក្សាឃុំសាលាវិស័យ បានឱ្យដឹងថា រដ្ឋបាលឃុំសាលាវិស័យ បានអនុវត្តបើកសាច់ប្រាក់ជូនប្រជាពលរដ្ឋចំនួន ៨ថ្ងៃហើយ គឺចាប់ពីថ្ងៃទី២៦ ខែមិថុនាឆ្នាំ រហូតមកដល់ថ្ងៃទី៥ ខែកក្កដា។ ឃុំសាលាវិស័យ មានភូមិចំនួន១៩ភូមិ ប្រជាពលរដ្ឋចំនួន ៣,១២០គ្រួសារ ដែលមានប្រជាជនសរុប១៦,៦៦០នាក់ ស្រី៧,៨៨៨នាក់ ក្នុងនោះបានធ្វើសម្ភាសន៍ទទួលបានបណ្ណសមធម៌ពី រាជរដ្ឋាភិបាល ក៏ដូចជាក្រសួងផែនការមានចំនួន ៩៤៥គ្រួសារ ប្រភេទក្រ១ចំនួន៤២៥គ្រួសារ និងប្រភេទក្រ២ចំនួន៥២០គ្រួសារ ក្នុងនោះសរុបក្រ១ និងក្រ២ មានសមាជិកសរុប ៤៤៤០នាក់ ស្រី ២២២០នាក់ រហូតមកដល់ពេលនេះ ការចែកប័ណ្ណសមធម៌ និងបើកសាច់ប្រាក់ជូនគាត់បានចំនួន៨០០គ្រួសារ។ លោកបានបន្តថា ការបើកប្រាក់ និងធ្វើឱ្យអស់តែដោយជួបបញ្ហាខ្លះដោយមានការចំណាកស្រុកការបើកប្រាក់មានភាពយឺតយ៉ាវ។ លោកបានផ្តាំផ្ញើដល់ប្រជាពលរដ្ឋទាំងអស់ សូមទុកដាក់ឯកសារការបើកសាច់ប្រាក់នេះ ឱ្យបានត្រឹមត្រូវហើយប្រសិនជាមានការបាត់ដោយប្រការណាមួយ សូមរាយការណ៍ជូនដល់អាជ្ញាធរ ឃុំជាបន្ទាន់ ដើម្បីធ្វើការស្នើសុំនូវបណ្ណថ្មីសម្រាប់ប្រើប្រាស់នៅពេលក្រោយ។ ក្នុងនោះប្រធានក្រុមប្រឹក្សា បានរំលឹកដល់ប្រជាពលរដ្ឋគ្រប់រូបត្រូវគោរព និងអនុវត្តឱ្យបានខ្ជាប់ខ្ជួននូវវិធានការនានាតាមការកំណត់របស់ក្រសួងសុខាភិបាល និងតរូវបន្តរក្សាការប្រុងប្រយ័ត្នខ្ពស់ ក្នុងការបង្ការ និងការពារនូវការឆ្លងរីករាលដាលនៃជំងឺកូវីដ១៩ ខណៈពេលដែលពិភពលោកកំពុងប្រឈមមុខនឹងការរាត្បាតយ៉ាងខ្លាំងដោយសារជំងឺមួយនេះ។ ប្រជាពលរដ្ឋដែលរស់នៅក្នុងឃុំសាលាវិស័យទាំងមូល សូមថ្លែងអំណរអរគុណដល់រាជរដ្ឋាភិបាលកម្ពុជា ដែលបានយកចិត្តទុកដាក់ទៅលើពួកគាត់ នឹងជួយជ្រោមជ្រែងគ្រប់កាលៈទេសៈដែល ពួកគាត់ កំពុងតែជួបបញ្ហាខ្វះខាតជាបន្តបន្ទាប់ក្នុងដំណាក់កាលដែលប្រទេសកំពុងតែឆ្លងជំងឺកូវីត-១៩ ជាពិសេសអរគុណដល់ប្រមុខថ្នាក់ដឹកនាំដែលមានសម្ដេចតេជោហ៊ុន សែន ជាប្រមុខរាជរដ្ឋាភិបាលនៃកម្ពុជា៕ | 2020-07-06T17:15:00+07:00 | freshnewsasia.com | https://m.freshnewsasia.com/index.php/en/localnews/164414-2020-07-06-03-15-18.html |
193f4102-5ec4-4343-894f-70424e0efe75 | ដោយសារ វីរុសកូវីដ-១៩! កិច្ចប្រជុំកំពូលអាស៊ី-អឺរ៉ុបលើកទី១៣ ដែលកម្ពុជា ធ្វើជាម្ចាស់ផ្ទះត្រូវលើកពេលទៅធ្វើនៅពាក់កណ្តាលឆ្នាំ២០២១វិញ | កិច្ចប្រជុំកំពូលអាស៊ី-អឺរ៉ុបលើកទី១៣ គ្រោងនឹងរៀបចំធ្វើឡើងនៅថ្ងៃទី១៦-១៧ ខែវិច្ឆិកា ឆ្នាំ២០២០ ក្រោមប្រធានបទ «ការពង្រឹងពហុភាគីនិយម ដើម្បីកំណើនរួមគ្នា» ដែលកម្ពុជាធ្វើជាម្ចាស់ផ្ទះ ត្រូវបានកម្ពុជាស្នើលើកពេលទៅប្រព្រឹត្តនៅពាក់កណ្តាលឆ្នាំ២០២១វិញ ដោយសារតែផលវិបាកអាក្រក់នៃការរីករាលដាលជំងឺកូវីដ-១៩ ហើយសំណើនេះទទួលបានការឯកភាពដោយស្មារតីយោគយល់ និងគាំទ្រជាឯកច្ឆន្ទពីសំណាក់ឧត្តមមន្ត្រីអាស៊ី-អឺរ៉ុបទាំងអស់ផងដែរ ។ សំណើរបស់កម្ពុជាសុំលើកពេលកិច្ចប្រជុំកំពូលអាស៊ី-អឺរ៉ុបនេះ បានធ្វើឡើងនៅក្នុងកិច្ចប្រជុំឧត្តមមន្ត្រីអាស៊ី-អឺរ៉ុប(ASEM SOM) តាមប្រព័ន្ធវីដេអូ នៅថ្ងៃទី២-៣ ខែកក្កដា ឆ្នាំ២០២០ ក្រោមអធិបតីភាពលោក សុក ស៊ីផាន់ណា ទីប្រឹក្សាជាន់ខ្ពស់របស់រាជរដ្ឋាភិបាល និងជាឧត្តមមន្ត្រីកម្ពុជាទទួលបន្ទុកកិច្ចប្រជុំអាស៊ី-អឺរ៉ុប ព្រមទាំងមានការចូលពីឧត្តមមន្ត្រីនៃបណ្តាប្រទេសជាដៃគូ ASEM ទាំងអស់ផងដែរ ៕ | 2020-07-06T10:31:33+07:00 | kbnnews.com | https://kbn.news/archives/170404 |
2a0a5905-2bcc-4c64-a04d-a6fc07dcdbbd | តើជំងឺកូវីដ១៩ ជា «ជំងឺនៃក្ដីមេត្តា» ឬ «ជំងឺនៃការស្អប់គុំកួន»? | តើជំងឺឆ្លងរាតត្បាតជាសាកលដូចជាជំងឺកូវីដ១៩ ជាដើម ធ្វើឲ្យសង្គមបែកបាក់ ឬក៏រួបរួមគ្នា? ប្រវត្តិវិទូភាគច្រើន ប្រាកដជាឆ្លើយថានឹងធ្វើឲ្យសង្គមបែកបាក់ជាមិនខាន។ ប្រវត្តិវិទូទាំងនោះថា ជំងឺឆ្លងរាតត្បាតជាសាកល ជាពិសេសការផ្ទុះឆ្លងរាលដាលនៃជំងឺដ៏មហាប្រល័យដែលមិនដឹងប្រភព ទំនងជាបញ្ឆេះឲ្យមានការទម្លាក់កំហុស ការស្អប់គុំកួន និងអំពើហិង្សាទ្រង់ទ្រាយធំកើតឡើង។ ជំងឺប៉េស្តកាលពីសតវត្សទី ១៤ ដែលគេស្គាល់ថាជំងឺរាតត្បាត Black Death ជារឿយៗត្រូវបានគេលើកឡើងថាជា ភស្តុតាងចម្បងនៅក្នុងការគាំទ្រចំពោះអំណះអំណាងនេះ។ ដោយរងការរិះគន់ថា ជាអ្នកបង្កឲ្យមានជំងឺប៉េស្តដ៏ប្រល័យនេះកើតឡើង ជាតិសាសន៍ជ្វីស្វ និងជាតិសាសន៍ភាគតិចផ្សេងទៀតនៅទ្វីបអឺរ៉ុប ត្រូវបានគេសម្លាប់រង្គាលយ៉ាងឃោរឃៅ។ ឧទាហរណ៍មួយទៀត គឺការផ្ទុះឆ្លងរាលដាលនៃជំងឺអាសន្នរោគនៅសតវត្សទី ១៩ ដែលបានបង្កឲ្យមានការវាយប្រហារហិង្សាលើមន្ទីរពេទ្យ និងគ្រូពេទ្យនៅទូទាំងទ្វីបអឺរ៉ុប និងសហរដ្ឋអាមេរិក។ ប៉ុន្តែ នៅពេលដែលជំងឺប៉េស្ត បានផ្ទុះឡើងជាថ្មីម្ដងទៀត វាមិនបានបង្កឲ្យមានការវាយប្រហារទ្រង់ទ្រាយធំលើជាតិសាសន៍ជ្វីស្វ និងជាតិសាសន៍ភាគតិចផ្សេងទៀតនោះទេ។ មួយវិញទៀត ការផ្ទុះឆ្លងរាលដាលនៃជំងឺគ្រុនរោលកាលពីសតវត្សទី ១៥ ការផ្ទុះឆ្លងរាតត្បាតនៃជំងឺ អុតធំកាលពីសតវត្សទី ១៦ ឬក៏ការផ្ទុះឆ្លងរាលដាលដ៏ប្រល័យជាងគេបំផុតនៅក្នុងប្រវត្តិសាស្ត្រនូវជំងឺគ្រុនផ្ដាសាយធំឆ្នាំ ១៩១៨ ដល់ឆ្នាំ ១៩១៩ ដែលគេហៅជាទូទៅថាគ្រុនផ្ដាសាយធំអេស្ប៉ាញនោះ ក៏មិនបានបង្កឲ្យមានការវាយប្រហារទ្រង់ទ្រាយធំលើជាតិសាសន៍ណាមួយដែរ។ លោក Samuel Cohn សាស្ត្រាចារ្យផ្នែកប្រវត្តិសាស្ត្រមជ្ឈិមសម័យនៃសាកលវិទ្យាល័យ Glasgow ដែលបានធ្វើការស្រាវជ្រាវលើជំងឺឆ្លងរាតត្បាតតាំងពីសម័យក្រិកបុរាណមក បានបញ្ជាក់ថា ករណីនេះបង្ហាញថា វាផ្ទុយពីការយល់ឃើញជាទូទៅ ដោយសារមិនមែនរាល់ជំងឺឆ្លងរាលដាលទាំងអស់សុទ្ធតែបង្កឲ្យមានការស្អប់គុំកួន និងអំពើហិង្សានោះទេ។ លោក Cohn បានបន្តថា នៅក្នុងប្រវត្តិសាស្ត្រ ជារឿយៗ ការផ្ទុះឆ្លងរាតត្បាតទ្រង់ទ្រាយធំនៃជំងឺនានានៅលើពិភពលោកកន្លងមក ហាក់មានទំនោរបង្រួបបង្រួមសហគមន៍នានា ដោយជំរុញឲ្យមានក្ដីអាណិតអាសូរ និងការងារស្ម័គ្រចិត្ត។ លោកបានហៅចំណុចនេះថា៖ «ជំងឺនៃក្ដីមេត្តា»។ លោក Cohn បានហៅជំងឺកូវីដ១៩ ថា ជាជំងឺនៃក្ដីមេត្តាស្រដៀងទៅនឹងជំងឺគ្រុនផ្ដាសាយធំអេស្ប៉ាញដែរ ដែលនៅពេលនោះ ពលរដ្ឋអាមេរិកាំងជាច្រើនបានរួមគ្នាជួយអ្នកជំងឺ និងអ្នកត្រូវការជំនួយ។ ទោះបីជាជំងឺកូវីដ១៩ ត្រូវបានគេរិះគន់ថាបានបង្កឲ្យមានឧក្រិដ្ឋកម្មស្អប់គុំកួនប្រឆាំងនឹងជាតិសាសន៍អាស៊ីនៅទូទាំងពិភពលោកក៏ដោយ ក៏លោក Cohn បាននិយាយថា ហេតុការណ៍អស់ទាំងនេះ «ហាក់ដូចជាមិនសូវសំខាន់បើប្រៀបធៀបជាមួយនឹងការស្ម័គ្រចិត្តទ្រង់ទ្រាយធំ និងឆន្ទៈល្អ» ដែលបានជំរុញឡើងដោយជំងឺឆ្លងរាតត្បាតនេះ៕ | 2020-07-06T07:00:00+07:00 | khmer.voanews.com | https://khmer.voanews.com/a/a-disease-of-compassion-or-a-disease-of-hate-/5491706.html |
1a0d73f5-1da4-4456-828a-bd74f39b8dc4 | សង្កាត់មួយនៃប្រទេសអេស្ប៉ាញបានដាក់ឱ្យបិទសកម្មភាពសង្គមឡើងវិញដោយសារមេរោគកូរ៉ូណា | សង្កាត់មួយទាំងមូលនៃភាគពាយ័ព្យនៃប្រទេសអេស្ប៉ាញកំពុងបិទសកម្មភាពមួយសប្តាហ៍ ពីព្រោះតែអាជ្ញាធរភ័យខ្លាចពីការផ្ទុះឡើងនៃជំងឺកូវីដ១៩ទោះបីរដ្ឋាភិបាលសហព័ន្ធបានបញ្ចប់ការបិទសកម្មភាពសង្គមនៅទូទាំងប្រទេសក៏ដោយ។ ពួកមន្រ្តីនៅក្នុងសង្កាត់ La Marina នៅក្នុងតំបន់ Galicia បានដាក់ពួកអ្នកស្រុកទាំងអស់ចំនួន៧ម៉ឺននាក់នៅក្នុងសង្កាត់នោះទាំងមូលឱ្យនៅដាច់ពីគេបន្ទាប់ពីរង្គសាលជាច្រើននៅក្នុងតំបន់នោះបានរាយការណ៍ពីករណីថ្មីនៃជំងឺកូវីដ១៩។ ការធ្វើដំណើរសំខាន់ៗចេញចូលសង្កាត់នោះត្រូវបានអនុញ្ញាត ហើយការប្រមូលផ្តុំមនុស្សលើសពី១០នាក់ទៅត្រូវបានហាមឃាត់។ ការបិទសកម្មភាពសង្គមនេះនឹងស្ថិតនៅរហូតដល់ថ្ងៃសុក្រ។ ការដាក់សង្កាត់ La Marina ស្ថិតក្នុងភាពអាសន្ននេះបានចាប់ផ្តើមមួយថ្ងៃបន្ទាប់ពីពួកអាជ្ញាធរក្នុងក្រុង Lleida នៃតំបន់ Catalonia បានបិទសកម្មភាពសង្គមឡើងវិញដែលបានឆ្លងមនុស្សជាង២សែននាក់។ លោក Jesus Vazquez Almuina រដ្ឋមន្រ្តីក្រសួងសុខាភិបាលតំបន់ Catalonia បាននិយាយថា លោកចង់បញ្ចៀសអ្វីដែលលោកហៅថា «ការកើនឡើងយ៉ាងខ្លាំង» នៃជំងឺកូវីដ១៩នៅក្នុងទីកន្លែងទេសចរណ៍ដ៏មានប្រជាប្រិយភាពចាប់តាំងពីមានការឆ្លង១០ករណីត្រូវបានបញ្ជាក់កាលពី២សប្តាហ៍មុនមក។ អេស្ប៉ាញជាប្រទេសឆ្លងជំងឺកូវីដ១៩ដ៏ខ្លាំងបំផុតមួយនៅក្នុងតំបន់អឺរ៉ុប ដោយមានជាង២សែន៥ម៉ឺនករណី និងមនុស្សស្លាប់២ម៉ឺន៨ពាន់នាក់។ ក៏ប៉ុន្តែរដ្ឋាភិបាលកណ្តាលបានចាប់ផ្តើមបន្ធូរបន្ថយការរឹតត្បិតការធ្វើដំណើរ និងវិធានការផ្សេងៗទៀត។ ពួកអាជ្ញាធរប្រទេសឥណ្ឌាបានបន្តការបិទពាណិជ្ជកម្មវិមានអនុស្សាវរីយ៍ និងកន្លែងទេសចរណ៍សំខាន់ៗផ្សេងទៀតនៅក្នុងតំបន់ Agra រួមទាំងប្រាសាទ Taj Mahal នៅពេលដែលករណីមេរោគកូរ៉ូណានៅក្នុងប្រទេសនោះបន្តកើនឡើង។ មានការឆ្លងជិត២ម៉ឺន៥ពាន់ករណី និងមនុស្សស្លាប់ជាង៦រយនាក់ត្រូវបានរាយការណ៍នៅក្នុងប្រទេសឥណ្ឌាកាលពីថ្ងៃអាទិត្យ៕ | 2020-07-06T07:00:00+07:00 | khmer.voanews.com | https://khmer.voanews.com/a/county-in-spain-reimposes-lockdown-after-new-coronavirus-infections/5491604.html |
758fd221-8b41-458b-ba6b-a81a4c40f5b6 | រដ្ឋមួយចំនួននៅសហរដ្ឋអាមេរិកព្រួយបារម្ភជាថ្មីអំពីការឆ្លងរាលដាលនៃជំងឺកូវីដ១៩ | អាជ្ញាធរមូលដ្ឋាននៅតាមបណ្ដារដ្ឋភាគខាងត្បូងសហរដ្ឋអាមេរិក បានបង្ហាញការព្រួយបារម្ភជាថ្មីកាលពីថ្ងៃអាទិត្យម្សិលមិញ អំពីការកើនឡើងយ៉ាងខ្លាំងនៃការឆ្លងរាលដាលនៃជំងឺកូវីដ១៩ នៅក្នុងរយៈពេលប៉ុន្មានថ្ងៃថ្មីៗនេះ ស្របពេលដែលលោកប្រធានាធិបតី Donald Trump បានច្រានចោលរឿងនេះថា «ពិតជាគ្មានគ្រោះថ្នាក់»។ អ្នកស្រី Kate Gallego អភិបាលក្រុង Phoenix រដ្ឋ Arizona បានបញ្ជាក់នៅក្នុងកម្មវិធី «សប្ដាហ៍នេះ» របស់ទូរទស្សន៍ ABC News ថា៖ «យើងបានបើកដំណើរការអាជីវកម្មក្នុងស្រុកលឿនពេក» បន្ទាប់ពីត្រូវបានបិទកាលពីខែមីនា និងមេសាមក។ ដោយមានអ្នកឆ្លងជំងឺកូវីដ១៩ សរុបចំនួន ៥៩.០០០ នាក់ នៅក្នុងទីក្រុង Phoenix ដែលមានមនុស្សរស់នៅចំនួន ១ លាន ៧ សែននាក់ អ្នកស្រី Gallego បាននិយាយថា៖ «យើងកំពុងជួបវិបត្តិ»។ អ្នកស្រីបន្ថែមថា កន្លែងធ្វើតេស្តរកជំងឺកូវីដ១៩ «ហួសពីសមត្ថភាពរបស់ខ្លួនអាចធ្វើបាន»។ សហរដ្ឋអាមេរិកមានការឆ្លងថ្មីនៃជំងឺកូវីដ១៩ ជាង ៥ ម៉ឺនករណី ក្នុងពេលប៉ុន្មានថ្ងៃថ្មីៗនេះ ភាគច្រើននៅតាមបណ្ដារដ្ឋភាគខាងត្បូង។ អាជ្ញាធរនៅតាមតំបន់មួយចំនួនដែលមានករណីឆ្លងថ្មីខ្ពស់ បានដាក់កំហិតរឹតត្បិតសកម្មភាពសង្គមឡើងវិញ ដើម្បីព្យាយាមបញ្ឈប់ការឆ្លងរាតត្បាតនៃជំងឺនេះ។ ទាក់ទិននឹងការកើនឡើងនៃការឆ្លងនេះ លោកប្រធានាធិបតី Donald Trump បានបញ្ជាក់នៅក្នុងសុន្ទរកថាមួយក្នុងពិធីជប់លៀងនៅសេតវិមានកាលពីយប់ថ្ងៃសៅរ៍ថា ករណីឆ្លងថ្មីចំនួន «៩៩%» គឺ «ពិតជាគ្មានគ្រោះថ្នាក់» នោះទេ។ លោក Trump នៅបន្តប្រមើលមើលថា វ៉ាក់សាំងការពារជំងឺកូវីដ១៩ នឹងត្រូវបង្កើតឡើងក្នុងពេលឆាប់ៗខាងមុខនេះ។ ប៉ុន្តែ ស្នងការទីភ្នាក់ងារម្ហូបអាហារ និងឱសថ លោក Stephen Hahn បានប្រាប់ទូរទស្សន៍ ABC ថា៖ «ខ្ញុំមិនអាចប្រមើលមើលបានទេ ថាវ៉ាក់សាំងនឹងមានពេលណានោះ»៕ | 2020-07-06T07:00:00+07:00 | khmer.voanews.com | https://khmer.voanews.com/a/new-us-concern-about-coronavirus-spread/5491438.html |
4d567a53-83d0-4469-9312-6abfd1061f69 | ករណីឆ្លងមេរោគកូរ៉ូណាក្នុងប្រទេសឥណ្ឌាឥឡូវនេះបានស្ថិតលំដាប់ទី៣ក្នុងពិភពលោក | ឥណ្ឌាបានរាយការណ៍ពីការឆ្លងមេរោគកូរ៉ូណាថ្មីជាង២ម៉ឺន៣ពាន់ករណីនៅថ្ងៃចន្ទ នេះដោយធ្វើឱ្យមានចំនួនសរុបរបស់ឥណ្ឌាក្នុងអំឡុងនៃការរាតត្បាតមានច្រើនលើសប្រទេសរុស្ស៊ីបានក្លាយជាប្រទេសមានការឆ្លងទី៣ក្នុងពិភពលោក។ ឥណ្ឌាឥឡូវនេះស្ថិតនៅតែពីក្រោយសហរដ្ឋអាមេរិក និងប្រេស៊ីលចំពោះចំនួនសរុបករណីឆ្លងនៃមេរោគកូរ៉ូណា។ ឥណ្ឌាបានបិទការធ្វើដំណើរអន្តរជាតិ ក៏ប៉ុន្តែរដ្ឋាភិបាលបានលុបចោលការរឹតត្បិតបណ្តើរៗលើពួកទេសចរណ៍ក្នុងស្រុកដើម្បីព្យាយាមលើកស្ទួយសេដ្ឋកិច្ច។ ក៏ប៉ុន្តែនៅក្នុងរដ្ឋ Uttar Pradesh ដែលជារដ្ឋមានប្រជាពលរដ្ឋច្រើនជាងគេបំផុតនៅឥណ្ឌា ពួកមន្រ្តីបានបន្តបិទពាណិជ្ជកម្ម វិមានអនុស្សាវរីយ៍ និងកន្លែងទេសចរណ៍សំខាន់ៗផ្សេងទៀតនៅក្នុងទីក្រុង Agra រួមមានប្រាសាទ Taj Mahal នៅពេលដែលការរាលដាលនៃជំងឺកូវីដ១៩បន្ត។ ខណៈដែលរដ្ឋាភិបាលក្នុងប្រទេសជាច្រើនប្រវេសប្រវាស់ធ្វើការឆ្លើយតបដល់មេរោគកូរ៉ូណា ពួកអ្នកវិទ្យាសាស្រ្តមួយក្រុមដែលមានគ្នា២៣៩នាក់មកពីប្រទេសចំនួន៣២ កំពុងអំពាវនាវដល់អង្គការសុខភាពពិភពលោកឱ្យធ្វើបច្ចុប្បន្នភាពគោលការណ៍ណែនាំទាក់ទិននឹងការរាលដាលនៃមេរោគកូរ៉ូណាតាមខ្យល់។ ពួកអ្នកវិទ្យាសាស្រ្តនិយាយថា មានភស្តុតាងថា វីរុសនោះអាចស្ថិតនៅក្នុងខ្យល់រយៈពេលយូរ ហើយថា ចំណែកតូចៗនោះអាចឆ្លងមនុស្ស។ នៅក្នុងប្រទេសអូស្រ្តាលី ពួកមន្រ្តីបានប្រកាសនៅថ្ងៃចន្ទនេះពីការបិទព្រំដែនរវាងរដ្ឋ Victoria និងរដ្ឋ New South Wales ដែលជារដ្ឋ២មានប្រជាពលរដ្ឋច្រើនបំផុតបន្ទាប់ពីការឆ្លងថ្មីបានកើនឡើងយ៉ាងខ្លាំង។ ការបិទនេះគ្មានពេលកំណត់ហើយកត់សម្គាល់ជាលើកទី១នៃចំណាត់ការបែបនេះនៅក្នុងប្រទេសអូស្រ្តាលីចាប់តាំងពីការរាតត្បាតគ្រុនផ្តាសាយធំកាលពី១រយឆ្នាំមុន។ ប្រទេសក្រិកបានប្រាប់ឱ្យដឹងថា ខ្លួនកំពុងហាមឃាត់ពួកអ្នកធ្វើដំណើរមកពីប្រទេសស៊ែប៊ី (Serbia) រហូតដល់ថ្ងៃទី១៥ ខែកក្កដា បន្ទាប់ពីចំនួនករណីឆ្លងនៅទីនោះបានកើនឡើង៕ | 2020-07-06T07:00:00+07:00 | khmer.voanews.com | https://khmer.voanews.com/a/india-s-coronavirus-case-count-now-third-highest-in-world-/5491587.html |
2e2e9f64-2b50-4471-8d94-495b3d50045f | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះផ្សព្វផ្សាយពីវិធីទប់ស្កាត់ និងការពារជំងឺកូវីដ១៩ ជូនប្រជាពលរដ្ឋក្នុងខណ្ឌព្រែកព្នៅ រាជធានីភ្នំពេញ | ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តធ្វើការផ្សព្វផ្សាយ អំពីវិធីសាស្ត្រការពារ និងទប់ស្កាត់នៃការឆ្លងជំងឺកូវីដ១៩ ជូនដល់ប្រជាពលរដ្ឋនៅតាមមូលដ្ឋាន គឺនៅសង្កាត់ ពន្សាំង ខណ្ឌព្រែកព្នៅ រាជធានីភ្នំពេញ ស្របតាមអនុសាសន៍របស់រាជរដ្ឋាភិបាលកម្ពុជា បាននិងកំពុងពង្រឹងយ៉ាងខ្លាំងបំផុត ចំពោះជំងឺកាចសាហាវ (កូវីដ១៩) មួយប្រភេទនេះ។ ការបន្តចុះផ្សព្វផ្សាយស្តីអំពីវិធីសាស្ត្រការពារ និងទប់ស្កាត់ នៃជំងឺកូវីដ១៩ ជូនប្រជាពលរដ្ឋក្នុងខណ្ឌព្រែកព្នៅ រាជធានីភ្នំពេញ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ធ្វើឡើងនាថ្ងៃទី០៥ ខែកក្កដា ឆ្នាំ២០២០ ដែលដឹកនាំដោយលោក លេង ផាលី រដ្ឋលេខាធិការក្រសួងផែនការ និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងសាខាសកម្មជនក្រុមការងារយុវជនគណបក្សរាជធានីភ្នំពេញ ដែលដឹកនាំដោយលោក នាង បូ ដែលមានចំនួន៥៩នាក់។ ដំណើរចុះណែនាំ និងផ្សព្វផ្សាយរបស់ក្រុមការគ្រូពេទ្យស្ម័គ្រចិត្តលោក ហ៊ុន ម៉ានី ក៏មានការសហការពីលោក សុខ សម្បត្តិ អភិបាលខណ្ឌព្រែកព្នៅ ប្រធានគណបក្សខណ្ឌ ក្រុមការងារគណបក្សខណ្ឌ ក្រុមការងារយុវជនខណ្ឌ គណបក្សសង្កាត់ មណ្ឌលសុខភាព សហភាពសហព័ន្ធយុវជនកម្ពុជាខណ្ឌ សរុប២៦នាក់ ក្រោមអធិបតី លោក នួន ផារ័ត្ន សមាជិកអចិន្រ្តៃយ៍សហភាពសហព័ន្ធយុវជនកម្ពុជា សមាជិកគណៈកម្មាធិការកណ្តាល និងជាប្រធានក្រុមការងារយុវជនគណបក្សប្រជាជនកម្ពុជា រាជធានីភ្នំពេញ តំណាងដ៏ខ្ពង់ខ្ពស់លោក ហ៊ុន ម៉ានី តំណាងរាស្រ្តនៃព្រះរាជាណាចក្រកម្ពុជា និងជាប្រធានសហភាពសហព័នយុវជនកម្ពុជា។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏បានណែនាំដល់ប្រជាពលរដ្ឋពីរបៀប នៃការលាងដៃនឹងអាល់កុល ជាមួយនឹងការបង្រៀនពាក់ម៉ាស ដើម្បីធ្វើយ៉ាងណាការពារ និងទប់ស្កាត់នៃការចូលមេរោគក្នុងខ្លួន។ ក្រៅពីនេះក្រុមការងារក៏បានណែនាំ ឲ្យបងប្អូនប្រជាពលរដ្ឋ ឲ្យមានការរស់នៅស្អាតដោយមានអនាម័យល្អ ជាមួយនឹងការគេងស្អាត ហូបស្អាត ដើម្បីធ្វើយ៉ាងណាឲ្យពួកគាត់យល់កាន់តែច្បាស់ អំពីការថែទាំសុខភាព ចៀសផុតពីជំងឺកូវីដ១៩ និងជំងឺផ្សេងៗទៀតផងដែរ។ ជាងនេះទៅទៀត ក្រុមការងារទាំងអស់ក៏បានចែកជូននូវទឹកអាល់កុល និងថ្នាំពេទ្យ រួមនិងការពិនិត្យព្យាបាលដោយឥតគិតថ្លៃរួមមានជំងឺ៖ ជំងឺផ្លូវចិត្ត, សន្លាក់ឆ្អឹង, ក្រពះ, ពោះវៀន និង ជំងឺទូទៅ រួមនិងមានការចែកថ្នាំ មុលទីវីតាម៉ីន និងវីតាម៉ីនសេ ជូនប្រជាពលរដ្ឋចំនួន១៤៧គ្រួសារ សរុបមានប្រជាពលរដ្ឋចំនួន១៥០នាក់ ដែលមានគោលបំណងធំបំផុតនោះគឺ ចង់ឃើញប្រជាពលរដ្ឋទាំងអស់មានសុខភាពល្អ និងក្នុងន័យលើកកម្ពស់វិស័យសុខាភិបាលមួយកម្រិតផងដែរ។ ក្រៅពីការផ្សព្វផ្សាយ ជូនប្រជាពលរដ្ឋដែលរស់នៅក្នុងខណ្ឌព្រែកព្នៅ រាជធានីភ្នំពេញ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដែលសហការជាមួយនឹងសាខាសកម្មជនក្រុមការងារយុវជនគណបក្សរាជធានីភ្នំពេញ ក៏បានពាំនាំសម្ភារមួយចំនួន ដែលអំណោយដ៏ថ្លៃថ្លារបស់លោក ហ៊ុន ម៉ានី តំណាងរាស្រ្តវ័យក្មេងនៃព្រះរាជាណាចក្រកម្ពុជា និងជាប្រធានកិត្តិយសក្រុមការងារគ្រូពេទ្យស្ម័គ្រចិត ្ត លោក ហ៊ុន ម៉ានី ដែលរួមមានដូចជា៖ នំបុ័ង៣០០ដើម, ទឹកសុទ្ធចំនួន៥០០ដប, ម៉ាស៊ីនវាស់កម្តៅ៣គ្រឿង, ទឹកអាល់កុល និងដបបាញ់ធំ ចំនួន១៥០ដប, ម៉ាស់ចំនួន១៨ប្រអប់ ស្មើ ៩០០ម៉ាស់, សាប៊ូចំនួន ៣០០ដុំ និងក្រដាសរូបភាពផ្សព្វផ្សាយអំពីការថែរក្សាអនាម័យ និងវិធីទប់ស្កាត់កូវីដ១៩ ចំនួន៣០០សន្លឹក ជូនប្រជាពលរដ្ឋក្នុងខណ្ឌព្រែកព្នៅ រាជធានីភ្នំពេញ៕ | 2020-07-05T23:29:00+07:00 | freshnewsasia.com | https://m.freshnewsasia.com/index.php/en/localnews/164373-2020-07-05-09-29-55.html |
66bb2b86-b41e-4930-83d0-9b31da2beaef | ទូតខ្មែរនៅគូវ៉ែត ជូនដំណឹងពីការហោះហើរឡើងវិញរបស់គូវ៉ែត តែភ្ជាប់នឹងលក្ខខណ្ឌបង្ការជំងឺកូវីដ១៩ | ស្ថានទូតខ្មែរប្រចាំនៅប្រទេសគូវ៉ែត បានជូនដំណឹងថា ប្រទេសគូវ៉ែត នឹងបើកជើងហោះហើររបស់ខ្លួនឡើងវិញហើយ នៅថ្ងៃទី០១ ខែសីហា ឆ្នាំ២០២០ខាងមុខនេះ បន្ទាប់ពីផ្អាកមួយរយៈពេលធំព្រោះតែការរាតត្បាតជំងឺកូវីដ១៩។ បើទោះបីជាមានការបើកជើងហោះហើរឡើងវិញយ៉ាងណាក្តី តែប្រទេសគូវ៉ែត បានភ្ជាប់នឹងលក្ខខណ្ឌមួយចំនួនសម្រាប់អ្នកដំណើរ ដើម្បីបង្ការការឆ្លង និងរីករាលដាលជំងឺកូវីដ១៩។ ការជូនដំណឹងរបស់ស្ថានទូតខ្មែរនៅប្រទេសគូវ៉ែត ជាការជម្រាបដល់ប្រជាពលរដ្ឋ សិស្ស-និស្សិតខ្មែរ ដែលកំពុងធ្វើការ និងសិក្សារៀនសូត្រនៅប្រទេសគូវ៉ែត ដើម្បីពួកគេបានត្រៀមលក្ខណៈសម្បត្តិទុកជាមុនបើចង់មានការហោះហើរចេញចូលប្រទេសគូវ៉ែត។ ១៖ ត្រូវមានវិញ្ញាបនបត្របញ្ជាក់សុខភាព ដែលបញ្ជាក់ថាគ្មានមេរោគកូវីដ១៩។ ២៖ ត្រូវចុះហត្ថលេខាលើកិច្ចសន្យា ដោយគោរពឱ្យបានម៉ត់ចត់ និងអនុវត្តតាមការណែនាំរបស់ក្រសួងសុខាភិបាលដែលតម្រូវអោយនៅកន្លែងដែលបានរៀបចំទុក ឬនៅផ្ទះដាច់ដោយឡែក។ ៣៖ តម្រូវឱ្យមានការត្រួតពិនិត្យបញ្ជាក់សុខភាព ដោយមិនបានព្រាងទុក ១០ភាគរយ នៃចំនួនអ្នកដំណើរសរុបដែលមកដល់រដ្ឋគូវ៉ែតសម្រាប់ជើងហោះហើរនីមួយៗ។ ៤៖ អ្នកដំណើរទាំងអស់ត្រូវពាក់ម៉ាស់ ស្រោមដៃ និងវាស់កំដៅ មុនពេលឡើងយន្តហោះ និងពេលមកដល់។ ១៖ អ្នកដំណើរចេញពីរដ្ឋគូវ៉ែត គួរទទួលបានវិញ្ញាបនបត្របញ្ជាក់សុខភាព ថាគ្មានមេរោគកូវ៉ូណា (កូវីដ-១៩) ដោយយោងតាមតម្រូវការរបស់ប្រទេសនីមួយៗដែលទទួលអ្នកដំណើរ។ ២៖ ការផ្តល់វិញ្ញាបនបត្របញ្ជាក់សុខភាពសម្រាប់អ្នកដំណើរ គឺជាការទទួលខុសត្រូវរបស់ក្រុមហ៊ុនសេវាកម្មនៅព្រលានយន្តហោះ។ ៣៖ ត្រូវប្រកាន់ខ្ជាប់នូវតម្រូវការរក្សាសុខភាព ដោយត្រូវពាក់ម៉ាស់ ស្រោមដៃ និងរក្សាគម្លាតពីគ្នា។ ក្នុងសេចក្តីជូនដំណឹងនេះ បានបញ្ជាក់ដែរថា វិញ្ញាបនបត្របញ្ជាក់សុខភាព (PCR) ត្រូវតែបង់ថ្លៃ៕ | 2020-07-05T15:33:00+07:00 | freshnewsasia.com | https://m.freshnewsasia.com/index.php/en/localnews/164342-2020-07-05-01-33-31.html |
531278c3-af87-4f72-b33f-98e7d1401c31 | អ្នកវិទ្យាសាស្ត្រថា ជំងឺកូវីដ១៩ អាចឆ្លងតាមខ្យល់ | សេចក្ដីរាយការណ៍មួយរបស់កាសែត The New York Times បានឲ្យដឹងថា អ្នកវិទ្យាសាស្ត្រមួយ ក្រុមដែលមានគ្នាចំនួន ២៣៩ នាក់ មកពីប្រទេសចំនួន ៣២ នឹងបោះពុម្ពផ្សាយលិខិតចំហមួយច្បាប់នៅក្នុងព្រឹត្តិប័ត្របែបវិទ្យាសាស្ត្រមួយផ្ញើទៅកាន់អង្គការសុខភាពពិភពលោក WHO ក្នុងសប្ដាហ៍នេះ។ ក្រុមអ្នកវិទ្យាសាស្ត្រទាំងនោះចង់ឲ្យអង្គការសុខភាពពិភពលោកកែប្រែអនុសាសន៍របស់ខ្លួនអំពីវិធីបង្ការកុំឲ្យឆ្លងជំងឺកូវីដ១៩។ ក្រុមអ្នកវិទ្យាសាស្ត្រទាំងនោះនិយាយថា ជំងឺកូវីដ១៩ គឺឆ្លងតាមខ្យល់ ដែលមានន័យថា ភាគល្អិតនៃវីរុសកូរ៉ូណាថ្មីដែលបង្កជាជំងឺកូវីដ១៩ នេះ អាចហើរនៅក្នុងខ្យល់ក្នុងបរិវេណបិទជិត និងឆ្លងពីមនុស្សម្នាក់ទៅមនុស្សម្នាក់បាន នៅពេលដែលគេដកដង្ហើមស្រូបយកភាគល្អិតនោះចូលទៅក្នុងខ្លួន។ កន្លងមក អង្គការសុខភាពពិភពលោកបានបញ្ជាក់ថា វីរុសកូរ៉ូណាថ្មីនេះអាចចម្លងពីមនុស្សម្នាក់ទៅមនុស្សម្នាក់ទៀតតាមរយៈតំណក់ទឹកពីផ្លូវដង្ហើម ពោលគឺតំណក់ទឹកពីការក្អក ឬកណ្ដាស់របស់អ្នកជំងឺ ប៉ុន្តែតំណក់ទឹកទាំងនោះធ្លាក់ចេញពីខ្យល់យ៉ាងឆាប់រហ័ស ដោយសារតែទំហំរបស់វាធំ។ កាសែត The New York Times បានឲ្យដឹងថា ប្រសិនបើវីរុសកូរ៉ូណាថ្មីនេះអាចឆ្លងតាមខ្យល់មែននោះ «នោះការគ្រប់គ្រងជំងឺនេះនឹងពិបាកខ្លាំង»។ វិធានការថ្មីក្នុងការបង្ការជំងឺនេះរួមមានដូចជា ការពាក់ម៉ាស់ក្នុងបរិវេណបិទជិត បើទោះជារក្សាគម្លាតពីគ្នាហើយក៏ដោយ ហើយបុគ្គលិកពេទ្យត្រូវពាក់ម៉ាស់ប្រភេទ N95 ជាកំហិត ដើម្បីការពារកុំឲ្យតំណក់ទឹកតូចបំផុតពីផ្លូវដង្ហើមអាចជ្រៀតចូលបាន នៅពេលដែលពួកគេមើលថែអ្នកជំងឺកូវីដ១៩។ លើពីនេះទៅទៀត គេត្រូវកែច្នៃប្រព័ន្ធខ្យល់ចេញចូលដើម្បី «កាត់បន្ថយកុំឲ្យខ្យល់វិលចុះវិលឡើងបាន»។ កាសែត The New York Times បានឲ្យដឹងថា បន្ទាប់ពីបានពិនិត្យមើលឡើងវិញនូវអ៊ីមែលផ្ទៃក្នុងរបស់អង្គការសុខភាពពិភពលោក និងបានសម្ភាសអ្នកវិទ្យាសាស្ត្រចំនួន ២០ នាក់ ដែលរួមមានទាំងអ្នកប្រឹក្សាមួយចំនួនរបស់អង្គការសុខភាពពិភពលោកផងនោះ រូបភាពដែលលេចឡើងបង្ហាញពីអង្គការសុខភាពពិភពលោកនេះគឺថា «ទោះបីជាមានឆន្ទៈល្អក៏ដោយ ក៏អង្គការនេះមិនបានចេញវិធានការផ្អែកតាមវិទ្យាសាស្ត្រនោះទេ»។ កាសែត The New York Times បានរាយការណ៍ថា ការកើនឡើងនូវចំនួនករណីឆ្លងថ្មីនៃជំងឺកូវីដ១៩ បន្ទាប់ពីបើកដំណើរការសេដ្ឋកិច្ចនិងសង្គមវិញនោះ កាន់តែបញ្ជាក់ថា «អ្វីដែលអ្នកវិទ្យាសាស្ត្រជាច្រើនបាននិយាយអស់រយៈពេលជាច្រើនខែមកហើយថា វីរុសកូរ៉ូណាថ្មីអាចចម្លងពីមនុស្សម្នាក់ទៅមនុស្សនៅជុំវិញបានតាមរយៈខ្យល់ក្នុងបរិវេណបិទជិត» នោះ គឺពិតប្រាកដមែន៕ | 2020-07-05T07:00:00+07:00 | khmer.voanews.com | https://khmer.voanews.com/a/scientists-say-coronavirus-is-airborne/5489379.html |
2b29b910-8a88-4ce2-860c-654cf6470268 | អង្គការ WHO៖ ពិភពលោកមានករណីឆ្លងថ្មីប្រចាំថ្ងៃនៃជំងឺកូវីដ១៩ កាលពីថ្ងៃសៅរ៍ ខ្ពស់ជាងពេលណាៗទាំងអស់ | ពិភពលោកមានការកើនឡើងនូវករណីឆ្លងថ្មីនៃជំងឺកូវីដ១៩ នៅក្នុងរយៈពេល ២៤ ម៉ោងកាលពីថ្ងៃសៅរ៍ម្សិលមិញ ខ្ពស់ជាងពេលណាៗទាំងអស់ ដែលមានចំនួន ២១២.៣២៦ ករណី។ នេះបើតាមការបញ្ជាក់របស់អង្គការសុខភាពពិភពលោក WHO។ សហរដ្ឋអាមេរិក ប្រទេសប្រេស៊ីល និងឥណ្ឌា មានការកើនឡើងច្រើនជាងគេបំផុត។ នេះបើយោងតាមរបាយការណ៍ប្រចាំថ្ងៃរបស់អង្គការ WHO។ ការឆ្លងដែលអង្គការ WHO បានរាយការណ៍សម្រាប់ថ្ងៃទី ២៨ ខែមិថុនា គឺមានចំនួន ១៨៩.០៧៧ ករណី។ ការស្លាប់ដោយសារជំងឺកូវីដ១៩ នេះ នៅតែមានជាបន្ត គឺចំនួនប្រហែល ៥ ពាន់នាក់ក្នុងមួយថ្ងៃ។ គិតត្រឹមព្រឹកថ្ងៃអាទិត្យនេះ នៅលើពិភពលោក មានករណីឆ្លងជំងឺកូវីដ១៩ នេះជាង ១១ លាននាក់ហើយ។ នេះបើយោងតាមទិន្នន័យរបស់សាកលវិទ្យាល័យ Johns Hopkins នៅក្នុងសហរដ្ឋអាមេរិក។ នៅក្នុងសហរដ្ឋអាមេរិក មជ្ឈមណ្ឌលគ្រប់គ្រង និងបង្ការជំងឺ បានរាយការណ៍អំពីការកើនឡើងនូវការឆ្លងជំងឺកូវីដ១៩ នេះ ចំនួន ៥២.៤៩២ ករណី សម្រាប់ថ្ងៃសៅរ៍ម្សិលមិញ។ គិតត្រឹមព្រឹកថ្ងៃអាទិត្យនេះ ករណីឆ្លងជំងឺនេះសរុបនៅក្នុងសហរដ្ឋអាមេរិកមានចំនួន ២.៨៣៩.៩១៧ ករណី ដែលក្នុងនោះមានករណីស្លាប់មានចំនួន ១២៩.៦៧៦ ករណី។ នេះបើយោងតាមទិន្នន័យរបស់សាកលវិទ្យាល័យ Johns Hopkins។ ចំណែកឯប្រទេសប្រេស៊ីលវិញ បានរាយការណ៍អំពីការឆ្លងថ្មីចំនួន ៤៨.១០៥ ករណី កាលពីថ្ងៃសៅរ៍ម្សិលមិញ ហើយគិតត្រឹមព្រឹកថ្ងៃអាទិត្យនេះ ទិន្នន័យរបស់សាកលវិទ្យាល័យ Johns Hopkins បានបង្ហាញថា ប្រេស៊ីលមានករណីឆ្លងសរុបចំនួន ១.៥៧៧.០០៤ ករណី ដែលក្នុងនោះមានករណីស្លាប់ចំនួន ៦៤.២៦៥ ករណី។ រីឯនៅប្រទេសឥណ្ឌាវិញ មានការឆ្លងថ្មីចំនួនជិត ២៣.០០០ ករណីកាលពីថ្ងៃសៅរ៍ ហើយបើយោងតាមទិន្នន័យរបស់សាកលវិទ្យាល័យ Johns Hopkins ត្រឹមព្រឹកថ្ងៃអាទិត្យនេះ ប្រទេសនេះមានអ្នកឆ្លងសរុបចំនួន ៦៧៣.១៦៥ នាក់ និងអ្នកស្លាប់សរុបចំនួន ១៩.២៦៨ នាក់៕ | 2020-07-05T07:00:00+07:00 | khmer.voanews.com | https://khmer.voanews.com/a/who-world-has-record-daily-jump-in-coronavirus-cases/5489376.html |
4746b86f-d67c-4dd0-9a37-27d73bcab127 | ទីប្រឹក្សាជាន់ខ្ពស់នៃប្រធានាធិបតីអាហ្វហ្គានីស្ថាន ស្លាប់ដោយសារជំងឺ COVID-19 | ទីប្រឹក្សាជាន់ខ្ពស់របស់ប្រធានាធិបតីអាហ្វហ្គានីស្ថាន លោក ម៉ូហាំម៉ាត់ យូសូហ្វ ហ្គាហ្សាន់ហ្វា (Mohammad Yousuf Ghazanfar) ត្រូវបានគេរាយការណ៍ឲ្យដឹងថា បានទទួលមរណភាពហើយនៅថ្ងៃសុក្រសប្តាហ៍នេះ ដោយសារជំងឺ COVID-19។ នេះបើតាមការចេញផ្សាយ ដោយទីភ្នាក់ងារព័ត៌មានស៊ីនហួរ នាល្ងាចថ្ងៃសៅរ៍ ទី០៤ ខែកក្កដា ឆ្នាំ២០២០។ លោក Ghazanfar ដែលជាទីប្រឹក្សាជាន់ខ្ពស់ ទទួលបន្ទុកអភិវឌ្ឈសេដ្ឋកិច្ចពាណិជ្ជកម្ម និងភាពក្រីក្របានឆ្លងជំងឺ COVID-19 នាពេលថ្មីៗនេះប៉ុណ្ណោះ បន្ទាប់មកលោកក៏បានទៅសម្រាកព្យាបាលជំងឺ នៅប្រទេសតួកគីកាលពីប៉ុន្មានថ្ងៃកន្លងទៅនេះ ហើយក៏បានទទួលមរណភាពនៅទីនោះតែម្តង។ គួរជម្រាបថា រហូតមកទល់ពេលនេះ ប្រទេសអាហ្វហ្គានីស្ថានបានកត់ត្រាករណីឆ្លង COVID-19 សរុបជាង ៣.២ម៉ឺនករណី ដោយក្នុងនោះអ្នកជំងឺ ៨២៦នាក់ស្លាប់បង់ជីវិត និងជិត ២ម៉ឺននាក់ជាសះស្បើយឡើងវិញ៕ | 2020-07-04T23:56:00+07:00 | freshnewsasia.com | https://m.freshnewsasia.com/index.php/en/internationalnews/164320-2020-07-04-09-56-22.html |
ccf8120d-9496-4f52-a72f-c2086209754b | តំណាងរាស្រ្តមណ្ឌលត្បូងឃ្មុំ ក្រើនរំលឹកដល់ប្រជាពលរដ្ឋ ឱ្យបន្តប្រុងប្រយ័ត្នចំពោះជំងឺ COVID-19 | នាព្រឹកថ្ងៃទី៤ ខែកក្កដា ឆ្នាំ២០២០ លោក កែវ ពិសិដ្ឋ តំណាងរាស្រ្តមណ្ឌលត្បូងឃ្មុំ និងជាប្រធានក្រុមការងារចុះជួយឃុំពពេល បានអញ្ជើញចូលរួមពិធីបុណ្យ ប្រគេនទៀនព្រះវស្សាតាមប្រពីណី ទំនៀមទម្លាប់ព្រះពុទ្ធសាសនា ដែលពុទ្ធសាសនិកខ្មែរតែងតែប្រារព្ធធ្វើជារៀងរាល់ឆ្នាំ ចាប់ពីថ្ងៃ១រោច ខែអាសាឍ ដល់ថ្ងៃ១៥កើត ខែអស្សុជ ដើម្បីផ្គត់ផ្គង់ព្រះសង្ឃក្នុងអំឡុងពេលចូលព្រះវស្សា។ ឆ្លៀតក្នុងឱកាសនេះ លោកបានក្រើនរំលឹកដល់ប្រជាពលរដ្ឋ លោកយាយ លោកតា ឱ្យបន្តប្រុងប្រយ័ត្នចំពោះជំងឺកូវីដ១៩ ដែលនៅតែបន្តរីករាលដាលនៅក្នុងប្រទេស និងជុំវិញសកលលោក។ ជាក់ស្តែងលោកបានកត់សម្គាល់ឃើញថា ។ លោកថា កូវីដ១៩ បានបង្កផលប៉ះពាល់យ៉ាងធ្ងន់ធ្ងរដល់សេដ្ឋកិច្ចប្រទេសជាតិ និងជីវភាពរបស់បងប្អូនដែលពឹងផ្អែកទៅលើវិស័យទេសចរណ៍ និងវិស័យកាត់ដេរ។ យ៉ាងណាក៏ដោយ ដើម្បីឆ្លើយតបទៅនឹងផល់ប៉ះពាល់នេះ រាជរដ្ឋាភិបាលកម្ពុជា បានចាត់វិធានការយ៉ាងមានប្រសិទ្ធភាព ក្នុងការដោះស្រាយផលប៉ះពាល់ដល់ជីវភាពរបស់ប្រជាពលរដ្ឋ ដោយបានឧបត្ថមជាថវិកា និងសំភារៈមួយចំនួន ដើម្បីផ្គត់ផ្គង់ដល់គ្រួសារក្រីក្រ និងងាយរងគ្រោះដោយសារកូវីដ១៩នេះ។ ជាចុងក្រោយ លោកបានសំណូមពរដល់បងប្អូនកម្មករ-កម្មការិនី ដែលបាត់បង់ការងារ ឱ្យងាកមកចូលរួមបង្ករបង្កើនផលជាមួយគ្រួសារ ដើម្បីទប់ទល់នឹងជីវភាពប្រចាំថ្ងៃ ក៏ដូចជាជួយជំរុញ ការនាំចេញកសិផលរបស់យើង និងអំពាវនាវដល់ ព្រះសង្ឃ និងពុទ្ធបរិស័ទ្ធទាំងអស់ ឱ្យចូលរួមផ្សព្វផ្សាយអំពីជំងឺកូវីដ១៩ ដើម្បីទប់ស្កាត់ កុំអោយជំងឺនេះឆ្លងចូលដល់សហគមន៍យើង។ ក្នុងឱកាសនេះ លោកបានប្រគេនទៀនព្រះវស្សា និងទេយ្យវត្ថុមួយចំនួន ដល់វត្តចំនួន៣ មានវត្តស្ទឹងជ័យ វត្តពពេល និងវត្តស្រះ នៅក្នុងឃុំពពេល ស្រុកពញាក្រែក ខេត្តត្បូងឃ្មុំ ដែលវត្តនីមួយៗទទួលបាន ទៀនព្រះវស្សា១គូ ទឹកក្រូច៤កេះ ទឹកសុទ្ធ៤កេះ មី៤កេះ ទឹកដោះគោ១កេះ អង្ករ២បេ ស្កសរ២០គីឡូ រួមទាំងបច្ច័យចំនួន៨០ម៉ឺនរៀល ដោយឡែក យាយជី តាជី ១០០នាក់ ក្នុងម្នាក់ៗទទួលបាន ក្រណាត់សរ១ដុំ ប្រេងកូឡា២ប្រអប់ និងថវិកាចំនួន១ម៉ឺនរៀល៕ | 2020-07-04T19:50:00+07:00 | freshnewsasia.com | https://m.freshnewsasia.com/index.php/en/localnews/164295-2020-07-04-05-50-38.html |
4b0c06ce-09af-46ba-89cd-e350b014bcc9 | តំណាងរាស្ដ្រកំពង់ចាម អំពាវនាវឲ្យប្រជាពលរដ្ឋ បន្តអនុវត្តឲ្យបានខ្ជាប់ខ្ជួននូវវិធានការការពាររបស់ក្រសួងសុខាភិបាលពីជំងឺ COVID-19 | លោកបណ្ឌិត ម៉ា ឈឿន តំណាងរាស្ត្រមណ្ឌលកំពង់ចាម និងជាប្រធានក្រុមការងារថ្នាក់កណ្តាលចុះជួយស្រុកជើងព្រៃ បានថ្លែងអំពាវនាវដល់ប្រជាពលរដ្ឋ បន្តគោរព និងអនុវត្តន៍ឲ្យបានខ្ជាប់ខ្ជួននូវវិធានការការពារ របស់ក្រសួងសុខាភិបាល ពីជំងឺកូវីដ១៩ (COVID-19 )។ តំណាងរាស្ត្រ ម៉ា ឈឿន បានថ្លែងបន្តថា «ត្បិតណាស់ថាកម្ពុជាយើង មានសុខសន្ដិភាព តែប្រទេសយើង ក៏ដូចជាប្រទេសលើសកលលោក បច្ចុប្បន្ននេះ កំពុងតែជួបនូវវិបត្ដិជំងឺកូវីដ១៩ ដែលបានបន្ដរាតត្បាតយ៉ាងសាហាវតាមបណ្ដាប្រទេសរាប់លាននាក់ និងស្លាប់ជាច្រើនម៉ឺននាក់។ សម្រាប់កម្ពុជា អ្នកវិជ្ជមានកូវីដ១៩ មានត្រឹមតែ១៤១នាក់ប៉ុណ្ណោះ ហើយមិនមានករណីស្លាប់នោះទេ និងជាសះស្បើយស្ទើរតែទាំងស្រុង ក្រោមការដឹកនាំ និងដាក់ចេញវិធានការប្រកបដោយប្រសិទ្ធិភាពរបស់ ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន នាយករដ្ឋមន្ដ្រីកម្ពុជា»។ តំណាងរាស្ត្រ ម៉ា ឈឿន បានថ្លែងបន្ដថា ក្រៅពីវិធានការ និងសារណែនាំប្រកបដោយប្រសិទ្ធិភាព ក្នុងការគ្រប់គ្រងស្ថានការណ៍បាន ក្នុងការទប់ស្កាត់ជំងឺកូវីដ១៩ មិនឱ្យមានការរីករាលតាមសហគមន៍ រាជរដ្ឋាភិបាលកម្ពុជា ក៏បានសម្រេចបញ្ចេញកញ្ចប់ថវិកាជាតិប្រមាណ ២៥លានដុល្លារអាមេរិកក្នុងមួយខែ ដើម្បីឧបត្ថម្ភដល់ប្រជាពលរដ្ឋមានជីវភាពក្រីក្រ និងងាយរងគ្រោះក្នុងកំលុងពេលប្រយុទ្ធប្រឆាំងនឹងជំងឺកូវីដ១៩ ប្រមាណជា ៥៦ម៉ឺនគ្រួសារផងដែរ ដោយមានការផ្ទៀងផ្ទាត់ត្រឹមត្រូវ ដោយធ្វើយ៉ាងណាការជួយនេះ បានទៅដល់ដីពលរដ្ឋខ្វះខាតពិតប្រាកដ។ ការថ្លែងបែបនេះ របស់តំណាងរាស្ត្រមណ្ឌលកំពង់ចាម ក្នុងឱកាស ប្រគេនទេយ្យទាន និងទៀនព្រះវស្សា ដល់ព្រះសង្ឃគង់ចាំព្រះវស្សា នៅតាមវត្តនីមួយៗក្នុងស្រុកបាធាយ ដែលប្រព្រឹត្តទៅ នៅសាលាបុណ្យ ក្នុងស្រុកកំណើត ភូមិជើងឆ្នុក ស្រុកបាធាយ ខេត្ដកំពង់ចាម នារសៀលថ្ងៃទី០៣ ខែកក្កដា ឆ្នាំ២០២០នេះ។ ជាមួយគ្នានោះ តំណាងរាស្រ្ដ ម៉ា ឈឿន បានថ្លែង «យើងទំាងអស់គ្នា ត្រូវអរគុណសន្ដិភាព មានសនិ្ដភាព ទើបមានការអភិវឌ្ឍន៍ និងមានឱកាសប្រារព្ធពិធីទំនៀមទម្លាប់សាសនាដូចពេលនេះ»។ យើងដឹងហើយថា របបប៉ុលពលដ៏ឃោរឃៅ ៣ឆ្នាំ៨ខែ ២០ថ្ងៃ ប្រទេសជាតិយើងស្ទើរតែសូន្យឈឹង មានតែការ កាប់សម្លាប់ជីវិតមនុស្សយ៉ាងឃោរឃៅជាច្រើនលាននាក់ ខ្លះទៀតស្លាប់ដោយសារអត់អាហារ ហើយក៏គ្មានសូម្បីតែសិទ្ធិរស់រានមានជីវិត។ ប៉ុន្ដែដោយបានគុណបុណ្យរបស់គណបក្សប្រជាជនកម្ពុជា ដែលមាន សម្ដេចតេជោ ហ៊ុន សែន ជាប្រធាន បានពលីកម្មគ្រប់បែបយ៉ាង បូជាស្បែកស្រស់ ឈាមស្រស់ របស់សម្ដេច ដើម្បីចេញទៅតស៊ូរំដោះប្រទេសជាតិ ឱ្យរួចផុតពីរបបប្រល័យពូជសាសន៍ ដូច្នេះ «អគុណសន្ដិភាព» គឺអរគុណសម្ដេចតេជោ ដែលជាថ្នាក់កំពូលរបស់គណបក្ស ដែលដឹកនាំប្រកបដោយភាពឈ្លាសវៃ និងរឹងមាំ៕ | 2020-07-04T14:26:00+07:00 | freshnewsasia.com | https://m.freshnewsasia.com/index.php/en/localnews/164272-2020-07-04-00-26-01.html |
6e6e360b-b1a5-4d85-926e-d47b4679e30a | ប្រយ័ត្នដេកគុក! មេឃុំមេភូមិណាឃុបឃិតគ្នាដាក់គ្រួសារសាច់ញាតិខ្លួនជាជនក្រីក្រ ដើម្បីទទួលបានប្រាក់ឧបត្ថម្ភជំងឺកូវីដ១៩ តិចថាមិនបានប្រាប់មុន… | សម្តេចនាយករដ្ឋមន្ត្រី ហ៊ុន សែន បានរំលឹកដល់មន្ត្រីថ្នាក់ក្រោមជាតិគ្រប់លំដាប់ថ្នាក់ទាំងអស់ ជាពិសេសមន្ត្រីនៅតាមភូមិ និងឃុំ-សង្កាត់ ត្រូវយកចិត្តទុកដាក់ខ្ពស់ និងឱ្យបានច្បាស់លាស់ចំពោះការធ្វើបច្ចុប្បន្នភាពគ្រួសារក្រីក្រ និងជនងាយរងគ្រោះដោយសារជំងឺកូវីដ១៩។ ជាមួយគ្នានេះ សម្តេចក៍បានព្រមានចាត់វិធានការជាថ្មី ដោយមិនមានការលើកលែងនោះឡើយ ចំពោះមន្ត្រីដែលឃុបឃិតគ្នាបន្លំដាក់សាច់ញាតិជាជនក្រីក្រ ដើម្បីទទួលបានប្រាក់ឧបត្ថម្ភពីរាជរដ្ឋាភិបាលនេះ។ ក្នុងកិច្ចប្រជុំគណៈរដ្ឋមន្ត្រីនៅថ្ងៃទី០៣ ខែកក្កដា ឆ្នាំ២០២០ សម្តេចនាយករដ្ឋមន្ត្រី បានព្រមានថា៖ « នឹងចាត់វិធានការក្ដៅ និងមិនមានការលើកលែងឡើយ ចំពោះមន្ត្រីមូលដ្ឋាន ដូចជាថ្នាក់ដឹកនាំភូមិ ឃុំ សង្កាត់ ដែលបន្លំឃុបឃិតគ្នាដាក់បញ្ចូលសាច់ញាតិ បងប្អូន កូនក្មួយខ្លួនឯង ដែលមិនមែនជាគ្រួសារក្រីក្រ និងងាយរងគ្រោះពិតប្រាកដ ក្នុងគោលបំណងទទួលបានប្រាក់ឧបត្ថម្ភពីកម្មវិធីផ្តល់សាច់ប្រាក់ជូនប្រជាពលរដ្ឋដែលមានជីវភាពក្រីក្រនិងងាយរងគ្រោះដោយសារផលប៉ះពាល់នៃជំងឺកូវីដ-១៩នេះ»។ រាជរដ្ឋាភិបាលកម្ពុជា បានសម្រេចបញ្ចេញកញ្ចប់ថវិកាជាតិប្រមាណ ២៥លានដុល្លារអាមេរិកក្នុងមួយខែ ដើម្បីជួយដោះស្រាយការខ្វះខាតក្នុងជីវភាពរបស់ប្រជាពលរដ្ឋមានជីវភាពក្រីក្រ និងងាយរងគ្រោះដោយសារជំងឺកូវីដ១៩ ប្រមាណជា ៥៦ម៉ឺនគ្រួសារនៅទូទាំងប្រទេស។ ការឧបត្ថម្ភនេះមានរយៈពេលពីរខែសម្រាប់ជុំទីមួយនេះ គឺខែមិថុនា និងខែកក្កដា។ ក៏ប៉ុន្តែបើជំងឺកូវីដ១៩ មិនរលត់រលាយទៅវិញទេនោះ រាជរដ្ឋាភិបាលនឹងបន្តឧបត្ថម្ភសាច់ប្រាក់ប្រាក់នៅខែបន្តបន្ទាប់ទៀត។ រាជរដ្ឋាភិបាលបានត្រៀមថវិការហូតដល់ទៅ ១២៥លានដុល្លារ សម្រាប់ដោះស្រាយការលំបាកប្រជាពលរដ្ឋមានជីវភាពក្រីក្រ និងងាយរងគ្រោះដោយសារជំងឺកូវីដ១៩នេះ។ សូមបញ្ជាក់ថា ដើម្បីទទួលបានប្រាក់ឧបត្ថម្ភរបស់រាជរដ្ឋាភិបាល គ្រួសារក្រីក្រ និងងាយរងគ្រោះ ត្រូវមានបណ្ណសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និងបានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ ការឧបត្ថម្ភសាច់ប្រាក់នេះ ត្រូវបានកំណត់ដូចខាងក្រោម៖ ទី១៖ តំបន់ទីប្រជុំជនក្នុងរាជធានីភ្នំពេញ៖ . «សម្រាប់បណ្ណ ក្រ-១» ៖ ក្នុង១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៥២០០០រៀល សម្រាប់សមាជិកគ្រួសារម្នាក់ៗ ហើយបូកបន្ថែម៤ ម៉ឺនរៀលម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម៥ ឆ្នាំ, ជនមានពិការភាព, ជនចាស់ជរាអាយុចាប់ពី៦០ឆ្នាំឡើង និងអ្នកផ្ទុកមេរោគអេដស៍។ . «សម្រាប់បណ្ណ ក្រ-២»៖ ក្នុង១គ្រួសារទទួលបានប្រាក់ចំនួន១២ម៉ឺនរៀល បូកបន្ថែម៣៦០០០រៀល សម្រាប់សមាជិកគ្រួសារម្នាក់ៗ ហើយបូកបន្ថែម ២៨០០០រៀទៀត សម្រាប់សមាជិកនៅក្នុងគ្រួសារដែលជាកុមារអាយុក្រោម៥ឆ្នាំ, ជនមានពិការភាព, ជនចាស់ជរាអាយុចាប់ពី៦០ឆ្នាំឡើង និងអ្នកផ្ទុកមេរោគអេដស៍។ ទី២៖ តំបន់ទីប្រជុំជនក្រៅពីរាជធានីភ្នំពេញ៖ . «សម្រាប់បណ្ណ ក្រ-១» ៖ ក្នុង ១គ្រួសារទទួលបានប្រាក់ចំនួន១២ម៉ឺនរៀល បូកបន្ថែម ៤ម៉ឺនរៀល)សម្រាប់សមាជិកគ្រួសារម្នាក់ៗ ហើយបូកបន្ថែម៤ម៉ឺនរៀលម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី៦០ឆ្នាំឡើង និងអ្នកផ្ទុកមេរោគអេដស៍ ។ . «សម្រាប់បណ្ណ ក្រ-២» ៖ ក្នុង១គ្រួសារទទួលបានប្រាក់ចំនួន១២ម៉ឺនរៀល បូកបន្ថែម២៨០០០រៀល សម្រាប់សមាជិកគ្រួសារម្នាក់ៗ ហើយបូកបន្ថែម ២៨០០០រៀលម្នាក់ទៀត សម្រាប់សមាជិកនៅក្នុងគ្រួសារដែលជាកុមារអាយុក្រោម៥ឆ្នាំ, ជនមានពិការភាព, ជនចាស់ជរាអាយុចាប់ពី៦០ឆ្នាំឡើង និងអ្នកផ្ទុកមេរោគអេដស៍ ។ ទី៣៖ តំបន់ជនបទ៖ . «សម្រាប់បណ្ណ ក្រ១» ៖ ក្នុង១គ្រួសារទទួលបានប្រាក់ចំនួន៨ម៉ឺនរៀល បូកបន្ថែម ២៤០០០រៀល សម្រាប់សមាជិកគ្រួសារម្នាក់ៗ ហើយបូកបន្ថែម២៤០០០រៀលម្នាក់ទៀត សម្រាប់សមាជិកនៅក្នុងគ្រួសារដែលជាកុមារអាយុក្រោម៥ឆ្នាំ, ជនមានពិការភាព, ជនចាស់ជរាអាយុចាប់ពី៦០ឆ្នាំឡើង និងអ្នកផ្ទុកមេរោគអេដស៍ ។ . «សម្រាប់បណ្ណ ក្រ-២» ៖ ក្នុង១គ្រួសារទទួលបានប្រាក់ចំនួន៨ម៉ឺនរៀល បូកបន្ថែម១៦០០០រៀល សម្រាប់សមាជិកគ្រួសារម្នាក់ៗ ហើយបូកបន្ថែម១៦ ០០០រៀលម្នាក់ទៀត សម្រាប់សមាជិកនៅក្នុងគ្រួសារដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី៦០ឆ្នាំឡើង និងអ្នកផ្ទុកមេរោគអេដស៍៕ | 2020-07-04T11:28:15+07:00 | kbnnews.com | https://kbn.news/archives/170248 |
c3e082a9-2667-4c25-b644-8dab54646157 | អ្នកជំងកូវីដ១៩រាប់ពាន់នាក់មិនបានជាសះស្បើយពិតប្រាកដ | វេជ្ជបណ្ឌិតអង់គ្លេស លោកJake Suett បានព្យាបាលពួកអ្នកជំងឺកូវីដ១៩ធ្ងន់ធ្ងរមួយសប្តាហ៍នៅក្នុង មន្ទីរពេទ្យមួយក្នុងស្រុក Norfolk នាប៉ែកខាងកើតនៃចក្រភពអង់គ្លេសនៅមុនពេលលោកធ្លាក់ខ្លួនឈឺដែរ។ ការណ៍នេះ បានកើតមានឡើងកាលពីខែមីនានៅពេលមានការរាតត្បាតជាសាកលនៃជំងឺនេះនៅក្នុងចក្រភពអង់គ្លេស។ នៅពេលនេះគឺមានរយៈពេលជាងបីខែហើយដែលលោកវេជ្ជបណ្ឌិត Jake Suett មិនទាន់បានស្រួលខ្លួនគ្រប់គ្រាន់ដើម្បីវិលត្រឡប់ទៅធ្វើការវិញទេ ហើយលោកកំពុងមានអ្វីដែលគេហៅថា«អាការៈក្រោយជំងឺកូវីដ១៩»។ អ្នកជំនាញខាងការព្យាបាលគ្រាអាសន្នអាយុ៣១ឆ្នាំរូបនេះដែលមានសុខភាពល្អហើយគ្មានជំងឺអ្វីសោះនៅមុនលោកបានឆ្លងជំងឺនេះ បានដកដង្ហើមមិនកើតស្រវាំងភ្នែកនិងក្តៅខ្លួនខ្លាំងផងដែរ។ សាធារណជនផ្តោតការយកចិត្តទុកដាក់ភាគច្រើនទាក់ទងនឹងវីរុសកូរ៉ូណាដែលបណ្តាលឱ្យមានជំងឺកូវីដ១៩គឺចំនួនមនុស្សស្លាប់ដោយសារជំងឺនេះ។ អ្នកនយោបាយនិងពួកមន្ត្រីសោកស្តាយអំពីចំនួនមនុស្សស្លាប់រៀងរាល់ថ្ងៃហើយអន្ទះសារចង់និយាយអំពីអ្នកជំងឺប៉ុន្មាននាក់ដែលបានជាសះស្បើយ។ ក៏ប៉ុន្តែសេចក្តីប្រកាសទាំងនេះមានការលាក់បាំងច្រើនគឺអ្វីដែលលោក Jake Suett និងពួកវេជ្ជបណ្ឌិតឯទៀតៗនិយាយថាមានមនុស្សរាប់ពាន់នាក់នឹងស៊ូទ្រាំដើម្បីឱ្យជាសះស្បើយពីផលប៉ះពាល់នៃជំងឺនេះ។ ហើយមនុស្ស ខ្លះប្រហែលមិនបានជាសះទេ ហើយទំនងជានឹងរងផលវិបាកខាងសុខភាពក្នុងរយៈពេលយូរថែមទៀតផង។ អ្នកជំងឺរាប់ពាន់នាក់ដែលបាន«ជាសះស្បើយ»កំពុងមានអាការៈអស់កម្លាំងខ្លាំងនិងស្ថានភាពឯទៀតៗដែលធ្វើឱ្យខ្សោយអស់កម្លាំង។ លោក Suett បាននិយាយប្រាប់ទូរទស្សន៍ Sky News នៃចក្រភាពអង់គ្លេសថា៖ «អ្វីៗបានល្អប្រសើរជាងមុន» ចាប់តាំងពីលោកបាន«ចំណាយពេលបីថ្ងៃដេកលើគ្រែដើម្បីឱ្យដកដង្ហើមកើត»នៅពេលជំងឺលោកធ្ងន់ធ្ងរខ្លាំង ក៏ប៉ុន្តែស្ថានភាពគ្រាន់បើជាងមុន«បន្តិចម្តងៗ ប៉ុន្តែយឺតណាស់»។ លោកបាននិយាយបន្ថែមថា៖ «ខ្ញុំរាគរូសហើយឈឺដៃជើងផងដែរ»។ សមាគម Chartered Society of Physiotherapy នៃចក្រភពអង់គ្លេសនិយាយថា មនុស្សរាប់ម៉ឺននាក់ដែលបានឆ្លងវីរុសកូរ៉ូណាហើយមានរោគសញ្ញាធ្ងន់ធ្ងរនឹងមានជំងឺនេះក្នុងរយៈពេលយូរ។ ពួកអ្នកមានជំងឺធ្ងន់ធ្ងរជាញឹកញយនឹងខ្សោយខ្លាំង។ បើតាមលោក Marta Lazzeri អ្នកជំនាញអ៊ីតាលីខាងជំងឺផ្លូវដង្ហើមថា ជំងឺនេះបានធ្វើឱ្យសាច់ដុំគ្រឿងដកដង្ហើមខ្សោយហើយមិនសូវមានប្រសិទ្ធភាពទេ។ លោកបានថ្លែងបន្ថែមថា៖ «ពួកអ្នកជំងឺទាំងនេះរាយការណ៍ថា ពួកគេជួនកាលអស់កម្លាំងហើយក៏មានការពិបាកក្នុងការកោរពុកមាត់ឬងូតទឹក»។ ពួកវេជ្ជបណ្ឌិតនិយាយថា ពួកជនដែលឈឺធ្ងន់ធ្ងរមានសួតក្រិន ភាសាអង់គ្លេសហៅថា pulmonary fibrosis ដោយមានការរលាកសួតធ្ងន់ធ្ងរ។ ពួកវេជ្ជបណ្ឌិតអ៊ីតាលីបានរកឃើញថា អ្នកជំងឺបីនាក់ក្នុងបណ្តាអ្នកជំងឺដប់នាក់ដែលឈឺធ្ងន់ធ្ងរនឹងខូចសួតជាអចិន្ត្រៃយ៍។ ពួកអ្នកវិទ្យាសាស្ត្រខាងវីរុសនិងពួកអ្នកជំនាញខាងជំងឺឆ្លងនិយាយថា ពួកគេមិនយល់ច្បាស់អំពីផលវិបាកខាងសុខភាពក្នុងរយៈពេលយូរបណ្តាលមកពីជំងឺកូវីដ១៩ទេ។ លោក David Heymann ជាអ្នកជំនាញខាងជំងឺឆ្លង។ នៅឯការប្រជុំមួយរបស់អង្គការមិនគិតកម្រៃ ឈ្មោះ Chatham House នៃចក្រភពអង់គ្លេស កាលពីសប្តាហ៍ទីបួននៃខែមិថុនា លោកបាននិយាយថា៖ «យើងមិនទាន់ដឹងនៅឡើយទេពីព្រោះយើងកំពុងឋិតនៅក្នុងដំណាក់កាលដំបូងនៃការឆ្លងជំងឺនេះ ទោះជាបញ្ហានេះអាចកើតចំពោះពួកអ្នករួចជីវិតពីជំងឺនេះក៏ដោយ។ក៏ប៉ុន្តែវាហាក់ដូចជាមានអ្នកជំងឺខ្លះមានប្រតិកម្មតទៅទៀតនៅក្នុងសួតដែលបណ្តាលឱ្យពួកគេដកដង្លើមផុតៗហើយយើងសង្ឃឹមថាបញ្ហាទាំងនេះនឹងអាចដោះស្រាយបាន ក៏ប៉ុន្តែយើងមិនទាន់ដឹងថា យ៉ាងណាទេ»។ ពួកអ្នកស្រាវជ្រាវខាងវេជ្ជសាស្ត្រនិយាយថា មានតម្រុយខ្លះអំពីផលប៉ះពាល់ខាងសុខភាពក្នុងរយៈពេលយូរហើយប្រហែលជាអាចប្រមូលបានពីការស្រាវជ្រាវបន្តនៅក្នុងក្រុងហុងកុងអំពីវីរុសកូរ៉ូណាពីរប្រភេទទៀតគឺវីរុស SARS និងវីរុស MERS-CoV។ ការសិក្សាស្រាវជ្រាវអំពីផលប៉ះពាល់ក្នុងរយៈពេលយូរបណ្តាលមកពីជំងឺ SARS បង្ហាញថា៥០%នៃពួកមនុស្សរួចជីវិតពីជំងឺនេះមានការចុះថយច្រើនខាងសមត្ថភាពរាងកាយពីរឆ្នាំបន្ទាប់មក បើប្រៀបធៀបជាមួយពួកមនុស្សដែលមិនបានឆ្លងជំងឺនេះ។ ហើយមានតែ៧៨ភាគរយប៉ុណ្ណោះនៃអ្នកជំងឺ SARS អាចវិលត្រឡប់ទៅធ្វើការវិញ មួយឆ្នាំក្រោយការឆ្លងជំងឺនេះ។ ការសិក្សាស្រាវជ្រាវមួយទៀតបានរកឃើញថា ៤០ភាគរយនៃពួកមនុស្សជាពីជំងឺ SARS នៅតែមានរោគសញ្ញាអស់កម្លាំងខ្លាំងក្នុងពេលជាងបីឆ្នាំបន្ទាប់មក។ សម្រាប់មួយផ្នែកនៃពួកអ្នកជំងឺ ការអស់កម្លាំងខ្លាំងគ្រាន់តែជាផ្នែកតូចមួយនៃបញ្ហាពួកគេប៉ុណ្ណោះ។ ពួកអ្នកជំនាញខាងជំងឺឆ្លងនៅក្នុងទ្វីបអឺរ៉ុប អាមេរិកនិងទ្វីបអាស៊ីនិយាយថា ពួកមនុស្សដែលមានរោគសញ្ញាធ្ងន់ធ្ងរហើយដែលបានដេកព្យាបាលក្នុងមន្ទីរពេទ្យនឹងមានបញ្ហាអស់កម្លាំងខ្លាំងដោយសារការខូចខាតសរីរាង្គសំខាន់ៗក្រៅពីសួត បណ្តាលមកពីវីរុសនេះ។ ពួកវេជ្ជបណ្ឌិតនិយាយថា ពួកអ្នកជំងឺដែលបានដេកព្យាបាលក្នុងមន្ទីរពេទ្យមានការកកឈាម បណ្តាលឱ្យដាច់សរសៃខួរក្បាល គាំងបេះដូង បញ្ហាក្នុងការបត់ជើងតូចនិងផលវិបាកឯទៀតៗដោយមានរួមបញ្ចូលការខូចខួរក្បាលដែលបណ្តាលឱ្យមានផលវិបាកខាងសុខភាពមួយជីវិត។ ការណ៍នេះមិនមែនកើតមានតែលើអ្នកជំងឺចាស់ៗប៉ុណ្ណោះទេ ក៏ប៉ុន្តែអ្នកជំងឺក្មេងៗក៏មានបញ្ហាទាំងនេះដែរ។ ការសិក្សាស្រាវជ្រាវមួយកាលពីដើមឆ្នាំនេះនៅក្នុងក្រុង Wuhan ប្រទេសចិនដែលកើតវីរុសកូរ៉ូណាដំបូងគេបានរកឃើញថា ១២ភាគរយនៃពួកអ្នកជំងឺកូវីដ១៩បានបង្ហាញសញ្ញានៃការខូចបេះដូង។ការសិក្សាស្រាវជ្រាវឯទៀតៗបានរកឃើញភស្តុតាងនៃបញ្ហា myocarditis ដែលជាការរលាកសាច់ដុំបេះដូង។ ហើយប្រមាណ៥០ភាគរយនៃពួកអ្នកជំងឺ SARS-CoV-2 មានបញ្ហាខាងសរសៃប្រសាទ។ពួកវេជ្ជបណ្ឌិតនៅតែមានការខ្វែងគំនិតគ្នាអំពីថាតើជំងឺកូវីដ១៩មានផលប៉ះពាល់បែបណាលើខួរក្បាលហើយថា គេត្រូវមានការសិក្សាស្រាវជ្រាវថែមទៀត។ លោក Robert Stevens ជាសាស្ត្រាចារ្យខាងវិជ្ជាដាក់ថ្នាំសន្លប់សម្រាប់ធ្វើការវះកាត់និងវេជ្ជសាស្ត្រខាងការព្យាបាលជំងឺធ្ងន់ៗនៅឯមហាវិទ្យាល័យវេជ្ជសាស្ត្រនៃសាកលវិទ្យាល័យ Johns Hopkins ក្នុងក្រុង Baltimore រដ្ឋ Maryland។លោកបាននិយាយកាលពីខែមិថុនាថាអាចមានវិធីបួនយ៉ាងដែលជំងឺនេះមានផលប៉ះពាល់លើខួរក្បាល។ លោក Robert Stevens បានកត់សម្គាល់ក្នុងអត្ថាធិប្បាយមួយថា៖«អាចមានលទ្ធភាពមួយថា ប្រព័ន្ធការពាររាងកាយប្រឆាំងនឹងជំងឺនេះមានប្រតិកម្មខ្លាំងពេកនៅក្នុងការព្យាយាមប្រយុទ្ធប្រឆាំងនឹងជំងឺកូវីដ១៩ បណ្តាលឱ្យមានរោគសញ្ញាmaladaptiveដែលជាការរលាកកោសិកានិងសរីរាង្គជាច្រើនដែលគេបានឃើញនៅក្នុងអ្នកជំងឺនេះហើយការខូចទាំងនេះមានច្រើនជាងការខូចបណ្តាលមកពីវីរុសនេះទៅទៀត»។ គ្រុនក្តៅខ្លាំងរហូតដល់កម្រិត អ៊ុកស៊ីសែន ទាបក៏អាចរួមចំណែកក្នុងការធ្វើឱ្យខួរក្បាលគ្មានដំណើរការដែរហើយនាំឱ្យមានការខូចខួរក្បាលក្នុងរយៈពេលយូរថែមទៀតផង។ខួរក្បាលក៏មានផលប៉ះពាល់ដោយការដាច់សរសៃខួរក្បាលបណ្តាលមកពីឈាមកក។ លោក Robert Stevens និងវេជ្ជបណ្ឌិតឯទៀតៗព្រួយបារម្ភថា៖« វីរុសនេះប្រហែលមានសមត្ថភាពចូលក្នុងខួរក្បាលហើយបណ្តាលឱ្យមានការឆ្លងជំងឺធ្ងន់ធ្ងរលឿន។ លោកបានថ្លែងថា៖«ករណីនេះត្រូវបានរាយការណ៍ក្នុងប្រទេសចិននិងប្រទេសជប៉ុនដែលបានរកឃើញ ព័ន្ធុវីរុសនេះនៅក្នុងវត្ថុរាវនៅក្នុងខួរឆ្អឹងខ្នង។នៅក្នុងករណីមួយក្នុងរដ្ឋ Florida វីរុសនេះបានត្រូវរកឃើញនៅក្នុងកោសិកាខួរក្បាល។ ការណ៍នេះប្រហែលកើតមានដោយសារវីរុសនេះចូលទៅក្នុងឈាមឬផ្នែកខាងចុងសរសៃប្រសាទ»។ ទោះណាជានៅក្រោយការរាតត្បាតជាសាកលនៃជំងឺកូវីដ១៩ក៏ដោយក៏ពួកអ្នកជំងឺនៅក្រោយការរាតត្បាតនេះទំនងជានៅតែជាបន្ទុកធ្ងន់មួយលើប្រព័ន្ធសុខាភិបាកសាធារណៈដែលតម្រូវឱ្យមានការពង្រីកកាយសម្បទាពិសេសថែមទៀត៕ | 2020-07-04T07:00:00+07:00 | khmer.voanews.com | https://khmer.voanews.com/a/post-covid-syndrome-plagues-patients/5488735.html |
d488b706-6d76-4d37-a577-17c10c465502 | ប្រធានាធិបតីត្រាំនឹងចូលរួមពិធីបុណ្យឯករាជ្យនៅភ្នំ Rushmore ដែលមិនតម្រូវឲ្យពាក់ម៉ាស់ឬរក្សាគម្លាត | លោកប្រធានាធិបតីដូណាល់ ត្រាំ របស់សហរដ្ឋអាមេរិក នៅថ្ងៃសុក្រនឹងធ្វើដំណើរទៅកាន់វិមានភ្នំ Mount Rushmore នៅរដ្ឋ South Dakotaដើម្បីចូលរួមពីធីបុណ្យឯករាជ្យជាតិមួយថ្ងៃមុនពិធីបុណ្យផ្លូវការ ហើយពិធីនេះត្រូវរពឹងថានឹងមានការចូលរួមពីមនុស្សរាប់ពាន់នាក់។ ថ្វីបើសហរដ្ឋអាមេរិកកំពុងមានករណីឆ្លងកូវីដ១៩ច្រើនជាងគេក្នុងពិភពលោកក្តី ក៏មន្ត្រីក្នុងរដ្ឋ South Dakota ថាពួកគេនឹងមិនតម្រូវឲ្យមានការពាក់ម៉ាស់ឬរក្សាគម្លាតពីគ្នានៅក្នុងពិធីនោះទេ។ ម៉ាស់នឹងត្រូវគេចែកជូនសម្រាប់អ្នកចង់បាន។ កាសែតThe Washington Post បានរាយការណ៍ថា លោកអនុប្រធានាធិបតី Mike Pence បានពន្យារទស្សនកិច្ចលោកមួយថ្ងៃទៅកាន់រដ្ឋ Arizona ក្រោយពីកងការពារសម្ងាត់ Secret Service ម្នាក់បានធ្លាក់ខ្លួនឈឺនិងមានចេញរោគសញ្ញាកូវីដ១៩។ កាលពីថ្ងៃព្រស្បតិ៍ សហរដ្ឋអាមេរិកបានរាយការណ៍អំពីចំនួនឆ្លងកូវីដ១៩ថ្មីជាង៥០.០០០ករណី ដោយចំនួនពាក់កណ្តាលចេញមកពីរដ្ឋបួន គឺ Arizona California Florida និង Texas។ ត្រឹមថ្ងៃសុក្រនៅជុំវិញពិភពលោកវីរុសកូរ៉ូណាបានឆ្លងដល់មនុស្សជាង១០,៩លាននាក់ ហើយជំងឺកូវីដ១៩បានសម្លាប់មនុស្សជាង៥២១.០០០នាក់៕ | 2020-07-04T07:00:00+07:00 | khmer.voanews.com | https://khmer.voanews.com/a/trump-at-mt-rushmore---masks-social-distancing-not-required/5487924.html |
599d2ad8-aabb-4eeb-9a82-f83bf4662022 | រដ្ឋមន្ត្រីការបរទេសប៉ាគីស្ថាន ឆ្លងជំងឺ COVID-19 (Video inside) | រដ្ឋមន្ត្រីក្រសួងការបរទេស ប្រទេសប៉ាគីស្ថាន លោក Shah Mahmood Qureshi ដែលត្រូវបានគេរកឃើញថា មានភាពវិជ្ជមាន នៃជំងឺ COVID-19 នោះ បាននឹងកំពុងរស់នៅដាច់ដោយឡែកពីគេ, នេះបើយោងតាមសារព័ត៌មាន CGTN ចេញផ្សាយនាយប់ថ្ងៃទី៣ ខែកក្កដា ឆ្នាំ២០២០នេះ។ រដ្ឋមន្ត្រីការបរទេសរូបនេះ បានបង្ហោះនៅលើប្រព័ន្ធទំនាក់ទំនង Twitter របស់លោកថា «ខ្ញុំនឹងបន្តបំពេញតួនាទីរបស់ខ្ញុំពីផ្ទះ»។ គួរបញ្ជាក់ថា គិតត្រឹមថ្ងៃទី៣ ខែកក្កដា ឆ្នាំ២០២០នេះ, ប៉ាគីស្ថាន មានករណីឆ្លងវីរ៉ុស COVID-19 ចំនួន២១៧,៨០០ករណី ជាមួយនឹង១០៤,៧០០ករណី បានជាសះស្បើយ និង៤,៤៧០ករណីបានស្លាប់៕ | 2020-07-04T06:56:00+07:00 | freshnewsasia.com | https://m.freshnewsasia.com/index.php/en/internationalnews/164268-2020-07-03-16-56-27.html |
91ed84fe-51c7-4243-b7ec-ab92f45d453e | សភាសម្ព័ន្ធសហជីពជាតិកម្ពុជា សហការជាមួយអាជ្ញាធរខណ្ឌកំបូល ចុះបាញ់ថ្នាំការពារ ជំងឺ COVID-19 នៅតាមបន្ទប់ជួលរបស់កម្មករបានជាង៥០០០បន្ទប់ (Video inside) | នៅរសៀលថ្ងៃទី០៣ ខែកក្កដា ឆ្នាំ២០២០ លោក សោម អូន ប្រធានសភាសម្ព័ន្ធសហជីពជាតិកម្ពុជា លោក ហោ វាសនា អភិបាលរងខណ្ឌកំបូល តំណាងលោក ឃឹម ស៊ុនសូដា អភិបាលនៃគណអភិបាលខណ្ឌកំបូល លោក ម៉ម ម៉ាលី ប្រធានលេខាធិការដ្ឋានគណចលនាសហជីពរាជធានីភ្នំពេញ និងក្រុម សង្គោះបន្ទាន់ ៧១១ បានដឹកនាំក្រុមជំនាញ NACC Team Against COVID-19 ចុះធ្វើយុទ្ឋនាការអប់រំ និងបាញ់ថ្នាំបំភាយសម្លាប់ មេរោគទប់ស្កាត់ ការរីករាលដាលជំងឺកូវីត -១៩ នៅតាមបន្ទប់នៃផ្ទះជួលរបស់កម្មករបានចំនួនជាង៥០០០បន្ទប់ និង នៅអគាររដ្ឋបាលសាលាសង្កាត់កំបូល ខណ្ឌកំបូល រាជធានីភ្នំពេញ ។ លោក ហោ វាសនា អភិបាលរងខណ្ឌកំបូល បានអំពាវនាវដល់បងប្អូនកម្មករ កម្មការនី តាមបន្ទប់ជួល ត្រូវចេះអនាម័យជាប្រចាំ និងចូលរួមគោរពតាម ការណែនាំ របស់ក្រសួង ជំនាញនិងសមត្ថកិច្ចវអាជ្ញាធរដើម្បីទប់ស្កាត់ការឆ្លងជំងឺកូវីតដ៏សាហាវនេះ។ លោកក៏បានថ្លែងអំណរគុណដល់ក្រុមការងារសភាសម្ព័ន្ឋសហជីពជាតិកម្ពុជា និងក្រុម សង្គ្រោះបន្ទាន់៧១១ ដែលបានសហការចុះមកបាញ់ថ្នាំសម្លាប់មេរោគនៅខណ្ឌកំបូលនាពេលនេះ។ លោក សោម អូន ប្រធានសភាសម្ព័ន្ឋសហជីពជាតិកម្ពុជា បានថ្លែងនៅចំពោះមុខកម្មករនិងប្រជាពលរដ្ឋនៅប្កុកផ្ទះជួលថា ដោយមើលឃើញពីបញ្ហាប្រឈម ចំពោះមុខអំពីការរីករាលដាលជំងឺកូវីត១៩នៅលើពិភពលោក ហើយវាបានប៉ះពាល់ផងដែរដល់ប្រទេសកម្ពុជា ទើបសភាសម្ព័ន្ឋសហជីពជាតិកម្ពុជា បានសម្រេចបង្កើតឡើងនូវ ក្រុម ប្រឆាំងជំងឺកូវីដ១៩ «NACC Team Against COVID-19» ដើម្បីរួមចំណែកធ្វើយុទ្ឋនាការជាមួយរដ្ឋាភិបាល ទប់ស្កាត់ការរីករាលដាលជំងឺ កូវីដ-១៩ ដែលជាជំងឺដ៏កាចសហាវបានបំផ្លាញជីវិតមនុស្សនៅលើលោកជាង៥០មុឺននាក់ និងកំពុងតែឆ្លងជាង១០លាននាក់។ លោក សោម អូន បានបន្ថែមថា ទោះបីរាជរដ្ឋាភិបាលកម្ពុជាបានខិតខំទប់ស្កាត់នៃការរីករាលដាលនៃជំងឺកូវីដ១៩ ឲ្យនៅក្នុងកំរិតទាបក៏ដោយ ក៏យើងមិនត្រូវភ្លេចខ្លួន ហើយជាពិសេសយើងត្រូវប្រុងប្រយ័ត្ន និងចូលរួមអនុវត្តវិធានអនាម័យនិងវិធានការរបស់ក្រសួងសុខាភិបាលឲ្យបានទ្វេរដង ។ លោក បានបញ្ជាក់ថា ជំងឺកូវីដ១៩ វាមិនត្រឹមតែសម្លាប់ជីវិតមនុស្សនោះទេ តែវាក៏បានបំផ្លាញសេដ្ឋកិច្ចពិភពលោកទាំងមូល និងបានធ្វើឲ្យប៉ះពាល់ដល់សេដ្ឋកិច្ចប្រទេសកម្ពុជាផងដែរ ។ សូមបញ្ជាក់ ថា បន្ទាប់ពីទទួលបានសម្ភារ:ប្រឆាំងការរីករាលជំងឺវិដ១៩ ពីវេទិកាសម្ព័ន្ឋសង្គមសុីវិលនៃទីស្តីការគណរដ្ឋមន្ត្រី សភាសម្ព័ន្ឋសហជីពជាតិកម្ពុជា បានរៀបចំផែនការសកម្មភាព ដើម្បីចុះយុទ្ឋនាការបាញ់ថ្នាំបំភាយសម្លាប់មេរោគនៅតាមបណ្តាបន្ទប់ជួលកម្មករ និង កន្លែងធ្វើការរបស់កម្មករនៅក្នុងរាជធានីភ្នំពេញ និងបន្តទៅបណ្តាខេត្តផងដែរ៕ | 2020-07-04T04:05:00+07:00 | freshnewsasia.com | https://m.freshnewsasia.com/index.php/en/localnews/164265-2020-07-03-14-05-39.html |
3060af6a-0edf-46b3-a0f6-05e8aa5cb9b3 | កម្ពុជា ធ្វើតេស្ដរកជំងឺកូវីដ-១៩ លើប្រជាពលរដ្ឋជាង៣ម៉ឺននាក់ (Video inside) | លោកស្រី យក់ សម្បត្ដិ រដ្ឋលេខាធិការក្រសួងសុខាភិបាល នៅថ្ងៃទី០៣ ខែកក្កដា ឆ្នាំ២០២០នេះ បានបញ្ជាក់ឲ្យដឹងថា គិតរហូតមកដល់ពេលនេះ វិទ្យាស្ថានប៉ាស្ទ័រ បានធ្វើតេស្ដជិត៣ម៉ឺនតេស្ដហើយ លើប្រជាពលរដ្ឋជាង២ម៉ឺននាក់ និងនៅវិទ្យាស្ថានសុខភាពសាធារណៈ ជាង១ម៉ឺននាក់ ដើម្បីរកកូវីដ-១៩។ ការបញ្ជាក់របស់លោកស្រី យក់ សម្បត្ដិ ធ្វើឡើងក្នុងសន្និសីទសារព័ត៌មាន ស្ដីពីការទប់ស្កាត់ជំងឺកូវីដ១៩ ពីក្រៅប្រទេសចូលមកកម្ពុជា ដែលរៀបចំដោយ ក្រសួងសុខាភិបាល នាព្រឹកថ្ងៃទី០៣ ខែកក្កដា ឆ្នាំ២០២០នេះ។ លោកស្រី យក់ សម្បត្ដិ បានបញ្ជាក់យ៉ាងដូច្នេះថា ។ ជាមួយគ្នានោះ លោកស្រី យក់ សម្បត្ដិ បានឲ្យដឹងទៀតថា ប្រទេសកម្ពុជា ក៏មានបើកជូនលទ្ធភាព ជូនដល់អ្នកដំណើរ ដែលមានបំណងធ្វើដំណើរ ចេញទៅក្រៅប្រទេស ខណៈដែលប្រទេសមួយចំនួន តម្រូវឲ្យមានវិញ្ញាបនបត្របញ្ជាក់ថា គ្មានកូវីដ-១៩។ លោកស្រី យក់ សម្បត្ដិ បានបញ្ជាក់ថា នៅវិទ្យាស្ថានសុខាភាពសាធារណៈ ក្រសួងអនុញ្ញាតឲ្យពលរដ្ឋធ្វើតេស្ដ និងចេញវិញ្ញាបនបត្រជូនពួកគាត់ ដើម្បីបញ្ជាក់ថា មិនមានកូវីដ-១៩ ក្នុងពេលធ្វើដំណើរចេញទៅក្រៅប្រទេស។ លោកស្រី យក់ សម្បត្ដិ បានបញ្ជាក់ទៀតថា ចាប់តាំងពីក្រសួងដាក់ឲ្យធ្វើមក មានប្រជាពលរដ្ឋជិត១ពាន់នាក់ហើយ បានមកធ្វើតេស្ដ ដើម្បីទទទួលបានវិញ្ញាបនបត្រនេះ ដើម្បីធ្វើដំណើរចេញទៅក្រៅប្រទេស។ លើសពីនោះទៀត លោកស្រី យក់ សម្បត្ដិ បានឲ្យដឹងថា ក្រសួងសុខាភិបាល គ្រោងធ្វើមន្ទីរពិសោធន៍កូវីដ១៩ នៅខេត្តសៀមរាប ហើយបន្តទៀត នឹងធ្វើនៅខេត្តបាត់ដំបង និងខេត្តកំពង់ចាម ដើម្បីសម្រួលដល់ការធ្វើតេស្តរកកូវីដ១៩។ សូមជម្រាបថា គិតត្រឹមព្រឹកថ្ងៃ០២ ខែមិថុនា ឆ្នាំ២០២០ នៅកម្ពុជារកឃើញអ្នកឆ្លងជំងឺកូវីដ១៩សរុប ១៤១នាក់។ អ្នកជំងឺសរុប១៣១នាក់ ត្រូវបានព្យាបាលឲ្យជាសះស្បើយ នៅសល់តែ១០នាក់ទៀតប៉ុណ្ណោះ កំពុងសម្រាកព្យាបាល ក្រោមការយកចិត្តទុកដាក់ខ្ពស់បំផុត ពីកងទ័ពអាវសដ៏អង់អាចរបស់កម្ពុជា៕ | 2020-07-03T20:08:00+07:00 | freshnewsasia.com | https://m.freshnewsasia.com/index.php/en/localnews/164205-2020-07-03-06-08-51.html |
c39e501f-3c48-4a06-a563-688f7934bb08 | សម្តេចតេជោ ហ៊ុន សែន អនុញ្ញាតឱ្យកាស៊ីណូបើកទ្វារឡើងវិញ តែត្រូវជួបក្រសួងសុខាភិបាលដើម្បីបំពេញលក្ខខណ្ឌបង្ការជំងឺកូវីដ១៩ | សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានអនុញ្ញាតឱ្យកាស៊ីណូនៅកម្ពុជាអាចបើកទ្វារដំណើរការឡើងវិញ តែត្រូវទៅជួបជាមួយក្រសួងសុខាភិបាល ដើម្បីបំពេញនូវលក្ខខណ្ឌសុខាភិបាលក្នុងការបង្ការការរីករាលដាលជំងឺកូវីដ១៩។ ដំណើរការនេះគឺសម្រាប់តែល្បែងភ្នាល់ និងស្លុតម៉ាស៊ីនប៉ុណ្ណោះ។ ការសម្រេចរបស់សម្តេចតេជោនាយករដ្ឋមន្ត្រី បានធ្វើឡើងនៅក្នុងកិច្ចប្រជុំគណៈរដ្ឋមន្ត្រីនៅព្រឹកថ្ងៃទី០៣ ខែកក្កដា ឆ្នាំ២០២០នេះ។ លោក ផៃ ស៊ីផាន រដ្ឋមន្ត្រីប្រតិភូអមនាយករដ្ឋមន្ត្រី និងជាប្រធានអង្គភាពអ្នកនាំពាក្យរាជរដ្ឋាភិបាល បានបញ្ជាក់លើទំព័រ Facebook យ៉ាងដូច្នេះថា ។ សូមបញ្ជាក់ថា កាលពីខែមេសា កន្លងទៅនេះ សម្តេចតេជោ ហ៊ុន សែន បានសម្រេចបិទកាស៊ីណូនៅទូទាំងប្រទេស ដើម្បីទប់ស្កាត់ការរីករាលដាលជំងឺកូវីដ១៩៕ | 2020-07-03T17:56:00+07:00 | freshnewsasia.com | https://m.freshnewsasia.com/index.php/en/localnews/164186-2020-07-03-03-56-26.html |
5021d58f-6964-4d41-b387-0e6c866964f9 | ព្រឹកថ្ងៃនេះក្រសួងសុខាភិបាល ធ្វើសន្និសីទសារព័ត៌មាន ស្ដីពីការទប់ស្កាត់ជំងឺកូវីដ១៩ ពីក្រៅប្រទេសចូលមកកម្ពុជា | ក្រសួងសុខាភិបាលនៅព្រឹកថ្ងៃទី០៣ ខែមិថុនា ឆ្នាំ២០២០ រៀបចំសន្និសីទសារព័ត៌មានស្ដីពីការទប់ស្កាត់ជំងឺកូវីដ១៩ ពីក្រៅប្រទេសចូលមកកម្ពុជា។ សន្និសីទសារព័ត៌មាននេះ ធ្វើឡើងនៅទីស្ដីការក្រសួងសុខាភិបាល។ សន្និសីទសារព័ត៌មាននេះ ក៏មានគោលបំណងជម្រាបអ្នកសារព័ត៌មាន និងប្រជាពលរដ្ឋអំពីស្ថានភាព និងបច្ចុប្បន្នភាពនៃជំងឺកូវីដ-១៩ ក៏ដូចជារាយការណ៍ពីការរាតត្បាត និងអន្តរាគមន៍ឆ្លើយតបជំងឺនេះ។ ជាពិសេសពីការទប់ស្កាត់ជំងឺកូវីដ១៩ ពីក្រៅប្រទេសចូលមកកម្ពុជា ដែលជាវិធានការដែលក្រសួងបានដាក់ចេញ ចំពោះអ្នកដំណើរគ្រប់ប្រភេទដែលមានលក្ខខណ្ឌ និងបានចែងកន្លងមក រួមទាំងថវិកាធានារ៉ាប់រង និងប្រាក់តម្កល់ តើប្រើប្រាស់នៅពេលណាខ្លះ និងទទួលបានវិញនៅពេលណា? នេះបើតាមការបញ្ជាក់របស់ លោកស្រី យក់ សម្បត្ដិ រដ្ឋលេខាធិការក្រសួងសុខាភិបាល បានថ្លែងប្រាប់អង្គភាពព័ត៌មាន Fresh News ។ សូមជម្រាបថា គិតត្រឹមព្រឹកថ្ងៃ០២ ខែមិថុនា ឆ្នាំ២០២០នេះ នៅកម្ពុជារកឃើញអ្នកឆ្លងជំងឺកូវីដ១៩សរុប ១៤១នាក់។ ប៉ុន្តែអ្នកជំងឺសរុប ១៣១នាក់ហើយ ត្រូវបានព្យាបាលឱ្យជាសះស្បើយ នៅសល់តែ១០នាក់ទៀតប៉ុណ្ណោះកំពុងសម្រាកព្យាបាល ក្រោមការយកចិត្តទុកដាក់ខ្ពស់បំផុតពីកងទ័ពអាវសដ៏អង់អាចរបស់កម្ពុជា៕ | 2020-07-03T13:38:00+07:00 | freshnewsasia.com | https://m.freshnewsasia.com/index.php/en/localnews/164163-2020-07-02-23-38-31.html |
16278b5a-68bd-4032-a00a-be5a4dd0b303 | ជំរុញឲ្យឃុំតាគ្រាម និងអភិបាលស្រុកបាណន់ ត្រូវពន្លឿន និងចុះស្រង់ប្រជាពលរដ្ឋក្រីក្រពិតប្រាកដ ក្នុងមូលដ្ឋាន ដែលងាយរងគ្រោះ ដោយផលប៉ះពាល់ជំងឺកូវីដ-១៩ | បាត់ដំបងៈ ឯកឧត្តម ងួន រតនៈ អភិបាលខេត្តបាត់ដំបង និងជាអនុប្រធានកិត្តិយសាខាកាកបាទក្រហមកម្ពុជាខេត្តបាត់ដំបង បានជំរុញឲ្យឃុំតាគ្រាម និងអភិបាលស្រុកបាណន់ ត្រូវពន្លឿននិងចុះស្រង់ប្រជាពលរដ្ឋក្រីក្រពិតប្រាកដ ក្នុងមូលដ្ឋានដែលងាយរងគ្រោះដោយផលប៉ះពាល់ជំងឺកូវីដ-១៩។ ប្រជាពលរដ្ឋចំនួន៥៥គ្រួសារ ដែលងាយរងគ្រោះ ដោយសារផលប៉ះជំងឺកូវីដ ១៩ដែលរស់នៅក្នុងឃុំតាគ្រាម ស្រុកបាណន់ ខេត្តបាត់ដំបង បានទទួលអំណោយមនុស្សធម៌ ពីសាខាកាកបាទក្រហមកម្ពុជាខេត្តបាត់ដំបង កាលពីថ្ងៃទី២ ខែកក្កដា ឆ្នាំ២០២០នេះ។ ឯកឧត្តម ងួន រតនៈ អភិបាលខេត្តបាត់ដំបង និងជាអនុប្រធានកិត្តិយសសាខាកាកបាទក្រហមកម្ពុជាខេត្តបាត់ដំបង និងឯកឧត្តមបណ្ឌិត ប៊ុត គឹមស៊ាន ប្រធានគណៈកម្មាធិការសាខានិងសហការី ជាច្រើនរូបទៀត បានចុះសួរសុខទុកដោយនាំយកនូវអំណោយមនុស្សធម៌ ផ្តល់ជូនបងប្អូនប្រជាពលរដ្ឋក្រីក្រ និងកំពុងតែជួបនូវផលប៉ះពាល់ដោយសារតែវិបត្តិកូវិដ-១៩។ អំណោយដែលនាំយកទៅចែកជូនដល់ក្រុមគ្រួសារទាំង៥៥គ្រួសារនោះ មានជនចាស់ជរាគ្មានទីពឹង ស្ត្រីមេម៉ាយ ជនក្រីក្រកូនច្រើន និងជនពិការទីទ័លក្រ ខ្លាំងដែលមកពីភូមិទាំង១១ ដែលបានធ្វើឡើងក្នុងបរិវេណ ” វត្តចន្ទតាគ្រាម ” ឃុំតាគ្រាម ស្រុកបាណន់ ខេត្តបាត់ដំបង ដើម្បីជាការឆ្លើយតបពីតម្រូវការជាក់ស្តែង នៃការខ្វះខាតស្បៀងអាហាររបស់បងប្នូន នៅក្នុងដំណាក់កាល ដែលប្រទេសកម្ពុជាកំពុងតែប្រយុទ្ធប្រឆាំងជំងឺកូវីដ ១៩ តាមរយៈការជួបសំណេះសំណាលជាមួយនិងគ្រួសារក្រីក្រ បងប្អូនពិការ និងទីទ័លក្រផងដែរ។ ឯកឧត្តម ងួន រតនៈ អភិបាលខេត្តបាត់ដំបង និងជាអនុប្រធានកិត្តិយសសាខាកាកបាទក្រហមកម្ពុជាខេត្តបាត់ដំបង បាននាំនូវការផ្ដាំផ្ញើសួរសុខទុក្ខពី សម្ដេចកិត្តិព្រឹទ្ធបណ្ឌិត ប៊ុនរ៉ានី ហ៊ុនសែន ប្រធានកាកបាទក្រហមកម្ពុជា ដែលជានិច្ចកាលសម្ដេច តែងតែផ្តោតការយកចិត្តទុកដាក់ គិតគូរខ្ពស់បំផុតចំពោះសុខទុក្ខប្រជាពលរដ្ឋគ្រប់រូប ដោយមិនប្រកាន់រើសអើងវណ្ណៈ ពណ៌សម្បុរជំនឿសាសនា ឬនិន្នាការនយោបាយ ណាមួយឡើយ។ ដោយសារតែវិបត្តិជាសកល ពីកូវីដ-១៩ សម្ដេចកិតិព្រឹទ្ធបណ្ឌិត តែងតែគិតគូរនិងបានយកចិត្តទុក្ខដាក់ខ្លាំង ចំពោះបងប្អូនប្រជាពលរដ្ឋ ដែលងាយរងគ្រោះនៅតាមមូលដ្ឋាន ព្រោះតែវិបត្តិកូវីដ-១៩ វាបានធ្វើឲ្យប៉ះពាល់ដល់សេដ្ឋកិច្ច និងជីវភាពវរបស់បងប្អូន ក្នុងការប្រកបមុខរបរប្រចាំថ្ងៃបង្កផលប៉ះពាល់ដល់ គ្រួសារចាស់ជរានិងគ្មានទីពឹង កុមារកំព្រា ស្ត្រីមេម៉ាយក្រីក្រមានកូនច្រើន អ្នកផ្ទុកមេរោគអេដស៍ និងជនពិការទីទ័លក្រ។ អំណោយមនុស្សធម៌ទាំងអស់នេះ គឺបានមកពីការកៀរគរ តាមរយៈសប្បុរសជននានា ហើយវាគ្រាន់តែអាចជួយសម្រួលនូវការខ្វះខាតជីវភាពរស់នៅ របស់បងប្អូនបានមួយរយៈពេលខ្លីតែប៉ុណ្ណោះ៕ | 2020-07-03T12:19:44+07:00 | cen.com.kh | https://cen.com.kh/archives/221695.html |
6e980cdb-0e55-44bf-9ebf-5bd0af5acfb2 | ព្រឹកនេះ! ក្រសួងសុខាភិបាល ធ្វើសន្និសីទសារព័ត៌មាន ស្ដីពីការទប់ស្កាត់ជំងឺកូវីដ១៩ ពីក្រៅប្រទេសចូលមកកម្ពុជា | នៅព្រឹកថ្ងៃទី៣ ខែមិថុនា ឆ្នាំ២០២០នេះ ក្រសួងសុខាភិបាលនិងរៀបចំសន្និសីទសារព័ត៌មានស្ដីពីការទប់ស្កាត់ជំងឺកូវីដ១៩ ពីក្រៅប្រទេសចូលមកកម្ពុជាដែលធ្វើឡើងនៅទីស្ដីការក្រសួងសុខាភិបាល។ សន្និសីទសារព័ត៌មាននេះ មានគោលបំណងជម្រាបអ្នកសារព័ត៌មាន និងប្រជាពលរដ្ឋអំពីស្ថានភាព និងបច្ចុប្បន្នភាពនៃជំងឺកូវីដ-១៩ ក៏ដូចជារាយការណ៍ពីការរាតត្បាត និងអន្តរាគមន៍ឆ្លើយតបជំងឺនេះផងដែរ៕ | 2020-07-03T09:53:30+07:00 | kbnnews.com | https://kbn.news/archives/170085 |
ae0bedc3-824a-4961-bbfa-24c55d518934 | អ្នកជំនាញថា កម្ពុជាមានសំណាងដោយប្រទេសជិតខាងទប់ស្កាត់វីរុសនិងពលរដ្ឋមានទម្លាប់ល្អ | ប្រទេសកម្ពុជា បានរកឃើញអ្នកឆ្លងវីរុសកូរ៉ូណាដំបូងដែលជាជនជាតិចិនកាលពីចុងខែមករា។ រហូតមកដល់ដើមខែកក្កដានេះ អាជ្ញាធររាយការណ៍ថា មានអ្នកឆ្លងវីរុសតែចំនួន១៤១នាក់ប៉ុណ្ណោះ ហើយគ្រប់ករណីទាំងអស់ គឺជាការចម្លងពីក្រៅប្រទេសដោយគ្មានការឆ្លងនៅក្នុងសហគមន៍ឡើយ។ នេះជាចំនួនតិចតួច បើប្រៀបធៀបនឹងបណ្តាប្រទេសសមាជិកសមាគមអាស៊ានខ្លះដូចជាសិង្ហបុរី ឥណ្ឌូនេស៊ី ម៉ាឡេស៊ីនិងហ្វីលីពីនដែលមានអ្នកឆ្លងយ៉ាងច្រើននិងកំពុងតែកើនឡើង។ ពីដំបូងៗថ្នាក់ដឹកនាំរដ្ឋាភិបាលកម្ពុជា ហាក់មិនសូវផ្តោតការយកចិត្តទុកដាក់លើគ្រោះថ្នាក់នៃជំងឺកូវីដ១៩នេះទេ។ លោកនាយករដ្ឋមន្ត្រី ហ៊ុន សែន ថែមទាំង បានរៀបចំពិធីអធឹកអធមស្វាគមន៍នាវាទេសចរណ៍បរទេស MS Westerdam នៅក្រុងព្រះសីហនុបើទោះបីជាមានប្រទេសជាច្រើនបដិសេធមិនឲ្យចូលចត។ ចៃដន្យល្អ មិនមានអ្នកដំណើរណាម្នាក់ឆ្លងវីរុសឡើយ។ ប៉ុន្តែនៅពេលដែលវីរុសនេះចាប់ផ្តើមរាតត្បាតកាន់តែខ្លាំងដល់បណ្តាប្រទេសនៅអឺរ៉ុបនិងសហរដ្ឋអាមេរិក ថ្នាក់ដឹកនាំកម្ពុជាបានមើលឃើញថា វាមិនមែនជាជំងឺធម្មតាទេ និងបានចាប់ផ្តើមចាត់វិធានការរឹតបន្តឹងនានា ដោយបិទសកម្មភាពការងារនិងអាជីវកម្មមួយចំនួន។ នៅពេលនេះកម្ពុជា មិនទាន់មានអ្នកស្លាប់ដោយសារជំងឺកូវីដ១៩ទេ ហើយក្នុងចំណោមអ្នកឆ្លង គឺបានជាសះស្បើយចំនួន១៣១ នាក់ហើយ។ នេះបើតាមតួលេខរបស់ក្រសួងសុខាភិបាលកម្ពុជា។ អ្នកជំនាញសុខាភិបាល និងវិភាគឯករាជ្យបានសង្ស័យតួលេខដ៏ទាបនេះដោយសារតែប្រព័ន្ធសុខាភិបាលកម្ពុជាខ្សោយហើយក្រុមគ្រូពេទ្យក៏មិនមានបទពិសោធន៍ធ្វើរោគវិនិច្ឆ័យជំងឺកូវីដ១៩ទេ ដែលអាចនាំឲ្យពួកគេអាចច្រឡំនឹងជំងឺផ្សេងៗដែលមានរោគសញ្ញាស្រដៀងគ្នា។ លោកវេជ្ជបណ្ឌិត ខឺតឡែន រ៉ូប៊ីនសុន ( ) សាស្ត្រាចារ្យនៃមហាវិទ្យាល័យសុខាភិបាលប៊្លូមបឺកនៃសាកលវិទ្យល័យចនហប់គីន ដែលស្ថិតនៅរដ្ឋម៉ារីឡែន សហរដ្ឋអាមេរិក បានបញ្ជាក់ប្រាប់វីអូអេក្នុងបទសម្ភាសថា៖ «មិនមានអ្នកស្លាប់ណាម្នាក់គឺខ្ញុំស្ទើរតែជឿជាក់ថាប្រាកដជាការរាប់មិនត្រឹមត្រូវទេ។ កម្ពុជាមានប្រព័ន្ធសុខាភិបាលដែលមិនអាចធ្វើរោគវិនិច្ឆ័យជំងឺកូវីដ១៩បានត្រឹមត្រូវទេពីព្រោះវេជ្ជបណ្ឌិតនិងគិលានុប្បដ្ឋាយិកាមិនធ្លាប់បានជួបជំងឺនេះច្រើនទេ។ ពួកគេអាចនិយាយថានេះប្រហែលជាជំងឺគ្រុនក្តៅ ឬក៏ជាជំងឺអ្វីផ្សេង។ ប៉ុន្តែវាក៏អាចដែរថាបើវាមានក៏ទាបខ្លាំងដែរ។ ប្រហែលជាដោយហេតុផលជាច្រើនគឺកម្ពុជាមិនមានអ្នកឆ្លងច្រើនទេហើយមិនចាំបាច់តម្រូវឲ្យពួកគេត្រូវចូលសម្រាកពេទ្យនិងមិនមានអ្នកស្លាប់ច្រើន។ ខ្ញុំសង្ឃឹមអីចឹងចុះ»។ បើទោះបីជាមានមន្ទិលប៉ុន្តែលោកវេជ្ជបណ្ឌិត ខឺតឡែន រ៉ូប៊ីនសុនបានទទួលស្គាល់ថាបទពិសោធន៍ក្នុងការទប់ស្កាត់ជំងឺឆ្លងនានាដែលតំបន់អាស៊ីជួបប្រទះក៏ជួយដល់ការខិតខំប្រឹងប្រែងរបស់កម្ពុជាដែរ។ ក្នុងនោះមានដូចជាប្រទេសកូរ៉េខាងត្បូងនិងសិង្ហបុរីដែលបានឆ្លើយតបប្រកបដោយប្រសិទ្ធភាព។ លោកវេជ្ជបណ្ឌិត រ៉ូប៊ឺតសុនបានបន្ថែមថា៖ «ប្រទេសទាំងនេះខ្លះមានធនធានច្រើនជាងដូចជាចំណូលមធ្យមក្នុងពលរដ្ឋម្នាក់ជាដើម ប៉ុន្តែគឺប្រហែលជាដោយសារការឆ្លើយតបរបស់វិស័យសុខាភិបាលសាធារណៈនៅក្នុងប្រទេសទាំងនោះដោយផ្តោតលើជំងឺរាតត្បាតជាច្រើន។ ការពិតទៅនៅតំបន់នោះ មានជំងឺឆ្លងជាច្រើនដែលមានដូចជាជំងឺគ្រុនចាញ់និងគ្រុនឈាមជាដើម។ ខ្ញុំមិននិយាយថា ជំងឺកូវីដ១៩ដូចគ្នានឹងជំងឺទាំងនោះទេ ប៉ុន្តែអ្វីដែលខ្ញុំចង់បញ្ជាក់គឺពួកគេមានប្រព័ន្ធតាមដានសុខភាព និងការធ្វើតេស្តរហ័សនិងកំណត់ជំងឺដើម្បីទប់ស្កាត់តាំងពីដើមទី ហើយនៅបន្តតាមដានបើទោះបីជាពួកគេមានធនធានតិចតួចក៏ដោយប៉ុន្តែវាពិតជាជោគជ័យ»។ លោក ក្រែក ផូលីង ( ) អ្នកស្រាវជ្រាវជ្រាវជាន់ខ្ពស់សម្រាប់តំបន់អាស៊ីអាគ្នេយ៍និងជានាយកនៃគម្រោងតម្លាភាពដែនសមុទ្ររបស់មជ្ឈមណ្ឌលសិក្សាយុទ្ធសាស្ត្រអន្តរជាតិ យល់ដូចគ្នានេះដែរ។ លោកបានអះអាងថា ប្រទេសកម្ពុជាបានធ្វើខុសស្ទើរតែគ្រប់បញ្ហាក្នុងនោះ គឺការណ៍ដែលលោក ហ៊ុនសែន បានព្រងើយកន្តើយនឹងចាត់ទុកថា វីរុសនេះមិនសំខាន់ ការបដិសេធមិនរឹតបន្តឹងការធ្វើដំណើរមកពីប្រទេសចិន និងការធ្វើតេស្ត និងព្យាបាលមានចំនួនតិចតួចជាដើម។ លោក ក្រែក ផូលីង បានបញ្ជាក់ប្រាប់វីអូអេក្នុងបទសម្ភាសថា៖ «ខ្ញុំគិតថាលទ្ធផលនៅពេលនេះ គឺដោយសារតែសំណាង។ មានប្រទេសដែលប៉ះពាល់ខ្លះមានសំណាងហើយអ្នកជិតខាងកម្ពុជាខ្លះមានប្រសិទ្ធភាពក្នុងការបិទសកម្មភាពដូចជានៅវៀតណាម និងថៃ រួមគ្នាជាមួយនឹងសមត្ថភាពរបស់ចិនទប់ស្កាត់ការឆ្លងរាលដាលបានដែលទំនងជាផ្តល់ផលប្រយោជន៍ដល់កម្ពុជាពីព្រោះពួកគេបានបិទការធ្វើដំណើរស្ទើរតែទាំងអស់ដែលចូលមកកម្ពុជា»។ ប្រទេសវៀតណាម បានបិទសាលារៀននៅចុងខែមករា និងតម្រូវឲ្យទេសចរត្រូវនៅដាច់ដោយឡែកចំនួន១៤ថ្ងៃចាប់ពីពាក់កណ្តាលខែមីនា។ ក្នុងពេលជាមួយគ្នានេះដែរ ទេសចរដែលមកពីប្រទេសនានាដែលមានដូចជាអឺរ៉ុប និងជប៉ុនក៏មិនបានមកដែរដោយសារតែការរឹតបន្តឹងការធ្វើដំណើរនៅក្នុងបណ្តាប្រទេសទាំងនោះ។ ប្រទេសវៀតណាមត្រូវបានអ្នកជំនាញសរសើរថា ចាត់វិធានការឆ្លើយតបបានល្អ។ រហូតមកដល់ពេលនេះប្រទេសកុម្មុយនីស្តនេះ មានអ្នកឆ្លងតែ៣៥៥នាក់ និងមានអ្នកនៅឈឺតែ១៩នាក់ ក្រៅពីនោះបានជាសះស្បើយអស់ និងមិនមានអ្នកស្លាប់ទេ។ ប្រទេសកម្ពុជា បានបិទទិដ្ឋាការបណ្តោះអាសន្នចំពោះជនបរទេសដែលមកពីប្រទេសដែលបានឆ្លងខ្លាំងដែលមានដូចជាសហរដ្ឋអាមេរិក អេស្ប៉ាញ អាល្លឺម៉ង់ និងអ៊ីតាលីបិទសាលារៀន បិទក្លឹបកំសាន្ត រឹតបន្តឹងការធ្វើដំណើរក្នុងស្រុក ត្រួតពិនិត្យសុខភាពនៅច្រកព្រំដែន ដាក់អ្នកសង្ស័យឲ្យនៅដោយឡែកតាមផ្ទះរយៈពេល១៤ថ្ងៃ និងលុបចោលកម្មវិធីចូលឆ្នាំប្រពៃណីជាដើម។ ប៉ុន្តែការធ្វើតេស្ត គឺនៅមានកំហិតនៅឡើយគឺផ្តោតសំខាន់តែលើអ្នកដែលធ្លាប់ធ្វើដំណើរអន្តរជាតិ។ រហូតមកដល់ពេលនេះ គឺកម្ពុជាបានធ្វើតេស្តចំនួនជាង៣៧.០០០នាក់ប៉ុណ្ណោះ។ នេះបើតាមតួលេខរបស់ក្រសួងសុខាភិបាលកម្ពុជា។ លោក ហេង គីមគង់ អ្នកស្រាវជ្រាវជាន់ខ្ពស់នៃវិទ្យាស្ថាន CICP និងជាបេក្ខជនបណ្ឌិតនៃសាកលវិទ្យាល័យគ្វីនឡែន ក្នុងប្រទេសអូស្ត្រាលី បានបញ្ជាក់ប្រាប់វីអូអេថា៖ «ការណ៍ដែលគាត់ដោះស្រាយបញ្ហាបិទសាលាជាហូរហែអីចឹងទៅរាងលឿនជាងមុន។ ខ្ញុំគិតថា នេះដោយសារតែគាត់ឃើញថា ប្រទេសផ្សេងៗឆ្លងខ្លាំងគាត់ខ្លាចហើយប្រសិនបើអនុញ្ញាតឲ្យឆ្លងពេញប្រទេសមែនវាប៉ះពាល់ដល់គាត់ដែរពីព្រោះគាត់ជាអ្នកដឹកនាំ បើសិនជាឆ្លងច្រើនគាត់ទប់មិនជាប់គឺបញ្ហាប្រទេសជាតិទាំងមូល»។ បន្ថែមលើនេះទម្លាប់ល្អរបស់ពលរដ្ឋកម្ពុជា ក៏ដូចជាពលរដ្ឋអាស៊ីដទៃទៀតដែលពាក់ម៉ាស់នៅពេលណាដែលពួកគេមានសុខភាពមិនសូវល្អ ក៏ជួយបញ្ចៀសវិបត្តិសុខភាពនេះដែរ។ មិនថា តែគ្រាមានជំងឺកូវីដ១៩ទេ គឺសូម្បីតែពេលមានជំងឺក្អក ឬ មិនស្រួលខ្លួន ក៏ពួកគេពាក់ម៉ាស់នៅពេលធ្វើដំណើរតាមរថយន្តក្រុង ឬ នៅកន្លែងធ្វើការ ដែលការណ៍នេះខុសពីទម្លាប់នៅសហរដ្ឋអាមេរិកដែលមានអ្នកខ្លះប្រឆាំងវិញបើអាជ្ញាធរតម្រូវឲ្យពាក់ម៉ាស់ ហើយវាបានក្លាយជារឿងនយោបាយ។ នេះបើតាមការសង្កេតរបស់លោកវេជ្ជបណ្ឌិត រ៉ូប៊ីនសុន។ លោកវេជ្ជបណ្ឌិតរ៉ូប៊ីនសុន ធ្លាប់ធ្វើការងារនៅតំបន់អាស៊ីរយៈពេល២៥ឆ្នាំក្នុងនោះមានប្រទេសកម្ពុជា និងធ្វើការងារតាមជំរុំនៅតាមបណ្តោយព្រំដែនខ្មែរ-ថៃផងដែរ។ លោកបានបញ្ជាក់បន្ថែមថា៖ «មនុស្សពាក់ម៉ាស់គឺជារឿងធម្មតា នៅពេលណាដែលមានការផ្ទុះជំងឺអ្វីមួយកើតឡើងដូចជាករណីឆ្លងលើកនេះគឺត្រូវបានរាយការណ៍តាំងពីចុងខែមករានិងនៅខែកុម្ភៈ ដូច្នេះសម្រាប់ខ្ញុំគឺមិនភ្ញាក់ផ្អើលទេដែលពលរដ្ឋនៅអាស៊ីយល់ដឹងពីវិធីការពារខ្លួន ក៏ដូចជាដើម្បីបង្ហាញការគោរពដល់មនុស្សដទៃថា ខ្ញុំមិនក្អកដាក់មុខអ្នកទេ គឺខ្ញុំពាក់ម៉ាស់»។ លោកបណ្ឌិត អៀ សុផល សាស្ត្រាចារ្យនៃមហាវិទ្យាល័យអុកស៊ីដឹនថល ក្នុងរដ្ឋកាលីហ្វញ៉ាយល់ស្របថា ស្តង់ដាហេដ្ឋារចនាសម្ព័ន្ធទាបរបស់កម្ពុជាបានក្លាយជាពរជ័យលាក់មុខមួយសម្រាប់ពលរដ្ឋកម្ពុជា។ លោកបានបញ្ជាក់ក្នុងសារហ្វេសប៊ុកប្រាប់វីអូអេថា៖ «តួលេខរបស់កម្ពុជាមិនគួរឲ្យជឿទេ ប៉ុន្តែខ្ញុំជឿថាប្រទេសកម្ពុជាមានភ័ព្វសំណាង ដោយសារតែមានផ្លូវមិនល្អនិងហុយធូលី គឺពលរដ្ឋនិយមពាក់ម៉ាស់។ ទន្ទឹមនឹងនោះដែរពួកគេ អត់ចាប់ដៃគ្នាទេ អីចឹងហើយទើបគ្មានការឆ្លងវីរុស។ ទាំងពីរចំណុចនេះ គឺមិនមែនជាវិធានការរបស់រដ្ឋាភិបាលទេ»។ ជំនួយអន្តរជាតិ ក៏បានជួយដល់កិច្ចខិតខំប្រឹងប្រែងរបស់កម្ពុជាដែរ។ ប្រទេសកម្ពុជាបានទទួលជំនួយបរិក្ខាពេទ្យតាំងពីដំបូងទីពីប្រទេសចិន គឺតាំងពីពាក់កណ្តាលខែមីនា។ បន្ទាប់មកទៀតគឺមានជំនួយថវិកាពីប្រទេសជប៉ុន សហរដ្ឋអាមេរិក អឺរ៉ុបនិងស្ថាប័នអន្តរជាតិដែលមានដូចជាធនាគារពិភពលោក។ រដ្ឋាភិបាលសហរដ្ឋអាមេរិកបានផ្តល់ថវិកាជាង១១លានដុល្លារ ដល់កម្ពុជាសម្រាប់ការងារទប់ស្កាត់ជំងឺឆ្លង និងគាំទ្រដល់មន្ទីរពិសោធន៍ជាដើម។ នេះបើតាមទិន្នន័យចងក្រងដោយមជ្ឈមណ្ឌលសិក្សាយុទ្ធសាស្ត្រអន្តរជាតិ។ នៅលើជ្រុងអវិជ្ជមានរដ្ឋាភិបាលកម្ពុជា ក៏បានដាក់វិធានការរឹតបន្តឹងតាមដានពលរដ្ឋបញ្ចេញមតិលើបញ្ហាកូវីដ១៩ដោយអាជ្ញាធរចាត់ទុកថា ផ្សាយព័ត៌មានមិនពិតចំពោះព័ត៌មានណាដែលរិះគន់ និងក៏មានចេញច្បាប់ដាក់ប្រទេសក្នុងគ្រាមានអាសន្នក្នុងគ្រាមានវិបត្តិសុខភាពនេះ បាននាំឲ្យមានការរិះគន់ និងសង្ស័យកាន់តែខ្លាំងលើការឆ្លងវីរុសនេះ នៅកម្ពុជា។ អ្នកស្រី ធិត គឹមហ៊ុន សាស្ត្រាចារ្យខាងបច្ចេកទេសឱសថសាស្ត្រនៃមហាវិទ្យាល័យសហគមន៍Davidson នៅរដ្ឋណ័សការ៉ូឡាញណា បានបញ្ជាក់ក្នុងបទសម្ភាសជាមួយនឹងវីអូអេថា៖ «នៅក្នុងដំណាក់កាលកូវីដ១៩នេះ យើងឃើញថានៅក្នុងប្រទេសកម្ពុជាមានការរឹតត្បិតខ្លាំងបំផុត។ ការរឹតត្បិតនេះ គឺនៅពេលដែលមានជំងឺកូវីដ១៩នេះលើយុវជននិងពលរដ្ឋធម្មតា គឺមិនចាំបាច់លើសកម្មជនគណបក្សសង្គ្រោះជាតិទេ។ គ្រាន់តែយុវជនលើកឡើងថា កូវីដ១៩បានកើតមានហើយនៅទីដែលខ្ញុំរស់នៅក៏មានការគំរាមកំហែងរឹតត្បិតឲ្យមកសុំទោសជាសាធារណៈថា ផ្សាយព័ត៌មានមិនមែនជាការពិត»។ អ្នកស្រី គឹមហ៊ុន យល់ថាការទប់ស្កាត់នេះគឺបន្ទុចបង្អាក់នៃការផ្សព្វផ្សាយដើម្បីស្វែងរកព័ត៌មានពិតព្រោះវានាំឲ្យអ្នកដែលមានរោគសញ្ញាខ្លះប៉ុន្តែមិនច្បាស់លាស់ខ្លួនឯងគឺមិនហ៊ានមកមន្ទីរពេទ្យដើម្បីធ្វើតេស្តរកវីរុសទេ៖ «នៅលើពិភពលោកនេះ គឺមិនថាក្រសួងសុខាភិបាល ឬ ក្រសួងអ្វីទេគឺយើងត្រូវការផ្អែកលើព័ត៌មានពិត ព័ត៌មានដែលចេញពីតាមតំបន់ ហើយយើងអាចស្រាវជ្រាវនូវស្ថិតិនៃការឆ្លងដោយឲ្យមនុស្សបញ្ចេញយោបល់ពិត។ បើសិនជាយើងគំរាមកំហែង និងបន្ទុចបង្អាក់គាត់ ហើយបើគាត់កើតកូរ៉ូណាមែនធ្វើម៉េចគាត់ហ៊ានទៅពេទ្យមើល ហើយធ្វើម៉េចគាត់ហ៊ានថា គ្រួសារខ្ញុំឆ្លងកូវីដ១៩ហើយ»។ ពីខែមករាដល់ខែមិថុនា អាជ្ញាធរកម្ពុជាបានឃាត់ខ្លួនពលរដ្ឋ១៥នាក់ដែលបានពិភាក្សាពីវីរុសនិងចែកចាយអត្ថបទតាមបណ្តាញសង្គម។ ពលរដ្ឋចំនួន៨០នាក់ទៀតត្រូវបានដោះលែងឲ្យនៅ ក្រៅឃុំហើយអាចត្រូវចាប់ខ្លួនវិញពេលណាក៏បាន។ នេះបើតាមរបាយការណ៍របស់អង្គការឃ្លាំមើលសិទ្ធិមនុស្សHuman Rights Watch។ លោក ភីថឺ កែវ អ្នកស្រាវជ្រាវជាន់ខ្ពស់នៃសាកលវិទ្យាល័យសុខាភិបាលស្តែនហ្វឺដ បានចាត់ទុកថាការរាយការណ៍ពីតួលេខទាបជារឿងធម្មតាសម្រាប់ប្រទេសដែលមានប្រព័ន្ធសុខាភិបាលទន់ខ្សោយ។ ប៉ុន្តែ សម្រាប់កម្ពុជាការរាយការណ៍មិនត្រឹមត្រូវ ឬ ដោយលាក់បាំងអាចធ្វើឲ្យគេមើលឃើញថា មេដឹកនាំខ្សោយទៅវិញទេ។ ពីព្រោះនៅសហរដ្ឋអាមេរិកដែលខ្លាំងជាងគេ ប៉ុន្តែមានអ្នកឆ្លងនិងស្លាប់ជាច្រើនម៉ឺននាក់។ ប៉ុន្តែហេតុអ្វីកម្ពុជាបែរជាមានតិច។ លោកបានបន្ថែមថា៖ «សាច់រឿងដែលចេញពីករណីនេះ គឺថាប្រសិនបើអ្នកជាពលរដ្ឋកម្ពុជា គឺអ្នកនឹងនិយាយថា ទោះបីជាសហគមន៍អន្តរជាតិនិយាយថា យ៉ាងម៉េចក៏ដោយគឺពួកយើងអត់ខ្សោយទេ។ បើមិនជឿមើលចំនួនឆ្លងក្នុងប្រទេសយើង។ ខ្ញុំគិតថា នេះគឺជាអ្វីដែលពួកគេកំពុងធ្វើ។ ពួកគេខិតខំលាក់បាំងដើម្បីឲ្យមើលទៅពួកគេឃើញដូចជាមាឌធំជាងការពិត»។ យ៉ាងណាក៏ដោយ លោកវេជ្ជបណ្ឌិត ខឺតឡែន រ៉ូប៊ីនសុននៃសាកលវិទ្យាល័យចនហប់គីនយល់ថាបើសិនជាកម្ពុជាមានអ្នកស្លាប់ដោយកូវីដ១៩ច្រើនដោយមិនបានកត់ត្រាត្រឹមត្រូវក៏មិនអាចលាក់ពីមហាជននិងអ្នកសារព័ត៌មានបានដែរ។ «មានហេតុផលជាច្រើនត្រូវចោទសួរពីភាពពេញលេញនៃទិន្នន័យរបស់កម្ពុជា ប៉ុន្តែប្រសិនបើមានការឆ្លងរាលដាលពាសពេញមែន និងមានមនុស្សសម្រាកពេទ្យនិងស្លាប់ គឺសូម្បីតែរដ្ឋាភិបាលមិនបានតាមដានឲ្យដិតដល់ក៏ដោយក៏បណ្តាញសារព័ត៌មានដូចជាលោកនិងអ្នកដទៃទៀតនឹងរាយការណ៍ពីរឿងនេះហើយ»។ លោក ហេង គីមគង់នៃសាកលវិទ្យាល័យគ្វីនឡែនក៏យល់ដូចនេះដែរ៖ «សម័យហ្វេសប៊ុកនេះពិបាកលាក់បន្តិចហើយ។ កាលពីមុនមានខ្យល់គប៉ុន្មានករណីដែរ។ អីចឹងគេបង្ហោះសង្ស័យថាមានទាក់ទងនឹងកូវីដហើយក្រោយមកទៀតបើសិនជាមានស្លាប់ច្រើនមែនប្រាកដជាមានការរាយការណ៍ និងស៊ែរតាមហ្វេសប៊ុក។ អីចឹងខ្ញុំគិតថា ការសង្ស័យនោះប្រហែលជាមិនត្រឹមត្រូវប៉ុន្មានទេ។ ប្រហែលជាអីចឹង»។ យ៉ាងណាក៏ដោយប្រទេសកម្ពុជានៅតែ បន្តបិទសកម្មភាពមួយចំនួនក្នុងនោះមានគ្រឹះស្ថានអប់រំសិក្សា និងក្លឹបកំសាន្តជាច្រើន បើទោះបីជាសកម្មភាពពាណិជ្ជកម្មមួយចំនួនហាក់វិលមករកភាពធម្មតាវិញហើយក៏ដោយ៕ | 2020-07-03T07:00:00+07:00 | khmer.voanews.com | https://khmer.voanews.com/a/luck-culture-helped-cambodia-fight-covid-19/5486670.html |
6f425db6-1753-4b39-ac6d-6e8489ed76c2 | ព្រឹកស្អែកក្រសួងសុខាភិបាលនឹងធ្វើសន្និសីទសារព័ត៌មាន ស្ដីពីការទប់ស្កាត់ជំងឺកូវីដ១៩ ពីក្រៅប្រទេសចូលមកកម្ពុជា | ក្រសួងសុខាភិបាលនៅព្រឹកថ្ងៃទី០៣ ខែមិថុនា ឆ្នាំ២០២០ស្អែកនេះ នឹងរៀបចំសន្និសីទសារព័ត៌មាន ស្ដីពី ការទប់ស្កាត់ជំងឺកូវីដ១៩ ពីក្រៅប្រទេសចូលមកកម្ពុជា។ សន្និសីទសារព័ត៌មាននេះ នឹងត្រូវធ្វើឡើងនៅទីស្ដីការក្រសួងសុខាភិបាល។ សន្និសីទសារព័ត៌មាននេះ ក៏មានគោលបំណងជម្រាបអ្នកសារព័ត៌មាន និងប្រជាពលរដ្ឋអំពីស្ថានភាព និងបច្ចុប្បន្នភាពនៃជំងឺកូវីដ-១៩ ក៏ដូចជារាយការណ៍ពីការរាតត្បាត និងអន្តរាគមន៍ឆ្លើយតបជំងឺនេះ។ ជាពិសេសពីការទប់ស្កាត់ជំងឺកូវីដ១៩ ពីក្រៅប្រទេសចូលមកកម្ពុជា ដែលជាវិធានការដែលក្រសួងបានដាក់ចេញ ចំពោះអ្នកដំណើរគ្រប់ប្រភេទ ដែលមានលក្ខខណ្ឌ និងបានចែងកន្លងមក រួមទាំងថវិកាធានារ៉ាប់រង និងប្រាក់តម្កល់ តើប្រើប្រាស់នៅពេលណាខ្លះ និងទទួលបានវិញនៅពេលណា? នេះបើតាមការបញ្ជាក់របស់ លោកស្រី យក់ សម្បត្ដិ រដ្ឋលេខាធិការក្រសួងសុខាភិបាល បានថ្លែងប្រាប់អង្គភាពព័ត៌មាន Fresh News នៅមុននេះបន្ដិច។ សូមជម្រាបថា គិតត្រឹមព្រឹកថ្ងៃ០២ ខែមិថុនា ឆ្នាំ២០២០នេះ នៅកម្ពុជា រកឃើញអ្នកឆ្លងជំងឺកូវីដ១៩សរុប ១៤១នាក់។ ប៉ុន្តែអ្នកជំងឺសរុប ១៣១នាក់ហើយ ត្រូវបានព្យាបាលឱ្យជាសះស្បើយ នៅសល់តែ ១០នាក់ទៀតប៉ុណ្ណោះកំពុងសម្រាកព្យាបាល ក្រោមការយកចិត្តទុកដាក់ខ្ពស់បំផុតពីកងទ័ពអាវសដ៏អង់អាចរបស់កម្ពុជា៕ | 2020-07-03T04:33:00+07:00 | freshnewsasia.com | https://m.freshnewsasia.com/index.php/en/localnews/164160-2020-07-02-14-33-57.html |
583850d4-8675-4091-b346-42af2a083016 | មន្ទីរសុខាភិបាលខេត្តកំពង់ឆ្នាំង ផ្សព្វផ្សាយដល់ប្រជាពលរដ្ឋឲ្យចូលរួមសហការទប់ស្កាត់ ការឆ្លងជំងឺគ្រុនឈាមក្នុងរដូវវស្សាឆ្នាំនេះ | ដើម្បីទប់ស្កាត់ការឆ្លងរាលដាល នៃជំងឺគ្រុនឈាមដែលកំពុងកើតឡើងក្នុងរដូវភ្លៀងធ្លាក់នេះ មន្ទីរសុខាភិបាលខេត្តកំពង់ឆ្នាំង បានបើកយុទ្ធនាការចុះអប់រំ ប្រជាពលរដ្ឋពីការឆ្លង ជំងឺគ្រុនឈាម ហើយបានចែកថ្នាំអាប៊ែតដើម្បីកម្ចាត់ដង្កូវទឹក និងមូលខ្លាដែលជាភ្នាក់ងារចម្លងជំងឺគ្រុនឈាម និងសុំឲ្យប្រជាពលរដ្ឋគ្រប់ខ្នងផ្ទះ ត្រូវសហការបំបាត់ឲ្យអស់នូវទីកន្លែងមូសខ្លាពងកូន បើទោះបីឆ្នាំនេះបញ្ហាជំងឺគ្រុនឈាមនៅក្នុងខេត្តមានការថយចុះជាងឆ្នាំ២០១៩ ដល់ទៅ៨០%ក៏ដោយ។ នាល្ងាចថ្ងៃទី២ ខែកក្កដា ឆ្នាំ២០២០ នៅពេលចុះចែកថ្នាំអាប៊ែតតាមខ្នងផ្ទះប្រជាពលរដ្ឋ នៅក្នុងឃុំស្រែថ្មី ស្រុករលាប្អៀរ លោក ប្រាក់ វ៉ុន ប្រធានមន្ទីរសុខាភិបាល បានថ្លែងបញ្ជាក់ថា នៅសប្តាហ៍ទី២៨ ឆ្នាំ២០២០នេះ អត្រានៃជំងឺគ្រុនឈាមលើកុមារ និងមនុស្សពេញវ័យក្នុងខេត្តកំពង់ឆ្នាំង មានប្រមាណជាង៩០ករណី ដែលក្នុងសប្តាហ៍ទី២៨ ឆ្នាំ២០១៩ មានកើតជំងឺគ្រុនឈាមរហូតដល់ជាង៤០០ករណី។ បើទោះបីមាន ការឆ្លងជំងឺគ្រុនឈាមថយចុះក៏ពិតមែន ប៉ុន្តែមន្ទីរសុខាភិបាលបានអប់រំណែនាំ និងសំណូមពរឲ្យប្រជាពលរដ្ឋត្រូវយកចិត្តទុកដាក់ខ្ពស់បន្ថែមទៀតក្នុងការបង្ការទប់ ស្កាត់ឈានទៅបំបាត់អោយអស់នៃជំងឺនេះតែម្តង។ លោកប្រធានមន្ទីរសុខាភិបាលបានបន្តថា ប្រជាពលរដ្ឋទាំងអស់ត្រូវចូលរួមទប់ស្កាត់ការឆ្លងជំងឺគ្រុនឈាមនេះ តាមរយៈការធ្វើអនាម័យក្នុងបរិវេណគេហដ្ឋាន បំផ្លាញជម្រកមូស ខ្លា បើកទ្វារបង្អួចឱ្យមានពន្លឺគ្រប់គ្រាន់នៅ ពេលថ្ងៃ។ ជាងនេះទៅទៀត ត្រូវឱ្យកុមារគេងក្នុងមុង និងស្លៀកសំលៀកបំពាក់ជាប់ខ្លួនដើម្បីការពារកុំឱ្យមូសខ្លាខាំ។ មួយវិញទៀត ត្រូវដាក់ថ្នាំអាប៊ែតក្នុងពាងដើម្បីសម្លាប់ដង្កូវ ទឹក និងមូសខ្លា។ ហាមប្រើប្រាស់ថ្នាំអាស្ពៀរីនដាច់ខាតលើកុមារ និងមនុស្សពេញវ័យពេលសង្ស័យថាមានជម្ងឺគ្រុនឈាម។ លោកក៏បានផ្តាំផ្ញើដល់ប្រជាពលរដ្ឋគ្រប់ខ្នងផ្ទះ ត្រូវប្រញាប់បញ្ចូនកូន ឬមនុស្សពេញវ័យមកមន្ទីរពេទ្យឱ្យបានទាន់ពេលវេលា ក្នុងករណីកូនក្តៅខ្លួនខ្លាំង និងមានកន្ទួលក្រហមលើស្បែក ដែលសង្ស័យថាមានបញ្ហាជំងឺ គ្រុនឈាម។ ប្រសិនបើមានការបណ្តែត បណ្តោយឱ្យកុមារ ឬមនុស្សពេញវ័យក្តៅខ្លួនខ្លាំងរយៈពេលយូរ និងអាចបង្កគ្រោះថ្នាក់ដល់អាយុជីវិត៕ | 2020-07-03T00:55:00+07:00 | freshnewsasia.com | https://m.freshnewsasia.com/index.php/en/localnews/164140-2020-07-02-10-55-08.html |
74f4dec4-9d55-4f60-a99f-73a7aa6ccf89 | UPDATE: ទឹកប្រាក់វិភាគទានប្រាក់បៀរវត្សដោយស្ម័គ្រចិត្ត ពីមន្រ្តីសាធារណៈ ជូនមូលនិធិប្រយុទ្ធប្រឆាំងជំងឺកូវីដ១៩ កើនដល់ជិត ៤២ពាន់លានរៀលហើយ | គិតត្រឹមថ្ងៃទី០២ ខែកក្កដា ឆ្នាំ២០២០នេះ ថ្នាក់ដឹកនាំ និងមន្រ្តីសាធារណៈចំនួន ៨៥ ០៧៤នាក់ មកពីក្រសួង ស្ថាប័ន ចំនួន៤២ បានចូលរួមវិភាគទានប្រាក់បៀវរត្សដោយស្ម័គ្រចិត្ត ជូនមូលនិធិប្រយុទ្ធប្រឆាំងជំងឺកូវីដ១៩ ដោយមានចំនួនទឹកប្រាក់សរុបកើនដល់ ៤១ ៩៦៦ ៧១៥ ០០០រៀល ឬប្រហាក់ប្រហែលជាង១០លានដុល្លារសហរដ្ឋអាមេរិក។ សូមបញ្ជាក់ថា រាជរដ្ឋាភិបាលកម្ពុជា កាលពីថ្ងៃទី១៨ ខែមីនា ឆ្នាំ២០២០ បានចេញសេចក្តីសម្រេចមួយ បង្កើតគណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ គណៈកម្មការនេះដឹកនាំដោយ សម្តេចតេជោ ហ៊ុន សែន អមដោយអនុប្រធានប្រធាន៥រូប និងសមាជិកជា៤០នាក់ ដែលក្នុងនោះមាន២០នាក់ មកពីបណ្តាក្រសួងស្ថាប័នផ្សេងៗ និងសមាជិកដទៃទៀតជាអភិបាលរាជធានីខេត្តទាំងអស់នៅកម្ពុជា៕ | 2020-07-03T00:22:00+07:00 | freshnewsasia.com | https://m.freshnewsasia.com/index.php/en/localnews/164128-2020-07-02-10-22-14.html |
41c884b7-bfde-45dc-81d3-fca0713e7dcd | លោក ប៉ាន សូរស័ក្តិ អរគុណអាមេរិកចំពោះការផ្តល់ថវិកា ១១លានដុល្លារ សម្រាប់ដោះស្រាយបញ្ហា ពេលមានវិបត្តិដោយជំងឺកូវីដ១៩ | ក្នុងនាមរាជរដ្ឋាភិបាលកម្ពុជា និងប្រជាជនកម្ពុជា លោក ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម បានថ្លែងអំណរគុណយ៉ាងជ្រាលជ្រៅចំពោះសហរដ្ឋអាមេរិក ដែលបានឧបត្ថម្ភថវិកាប្រមាណ ១១លានដុល្លារសហអាមេរិក ដើម្បីជួយកម្ពុជាដោះស្រាយផលប៉ះពាល់ផ្នែកសេដ្ឋកិច្ច និងសុខភាពរបស់ប្រជាជនក្នុងកំលុងពេលនៃការរាតត្បាតដោយជំងឺកូវីដ១៩។ ការថ្លែងអំណរគុណនេះ បានធ្វើឡើងក្នុងពេលលោក ប៉ាន សូរស័ក្តិ អញ្ជើញចូលរួមពិធីអបអរសាទរខួបលើកទី២៤៤ នៃទិវាឯករាជ្យជាតិរបស់សហរដ្ឋអាមេរិក ដែលបានប្រារព្វទ្បើងនៅសណ្ឋាគារ Le Royal រាជធានីភ្នំពេញ នៅថ្ងៃពុធ ទី០១ ខែកក្កដា ឆ្នាំ២០២០ ឯកឧត្តម ប៉ាន សូរស័ក្តិ រដ្ឋមន្រ្តីក្រសួងពាណិជ្ជកម្ម។ ក្នុងឱកាសនោះ លោករដ្ឋមន្ត្រីពាណិជ្ជកម្ម ក៏បានសំដែងនូវការអបអរសាទរ និងការជូនពរដ៏កក់ក្តៅបំផុតដល់ប្រជាជន និងរដ្ឋាភិបាលសហរដ្ឋអាមេរិក។ លោករដ្ឋមន្ត្រីបានលើកឡើងថា ទិវានេះពិតជាឱកាសដ៏វិសេសវិសាលមួយព្រោះថា ការប្រារព្ធខួបលើកទី២៤៤ នៃទិវាបុណ្យឯករាជ្យជាតិរបស់សហរដ្ឋអាមេរិកក្នុងឆ្នាំនេះ ក៏ជាពេលនៃការប្រារឰខួបលើកទី៧០ នៃការបង្កើតទំនាក់ទំនងការទូតរវាងកម្ពុជា និងអាមេរិកផងដែរ។ លោករដ្ឋមន្ត្រី បានលើកទ្បើងអំពីវឌ្ឍនភាព នៃទំនាក់ទំនង និងកិច្ចសហប្រតិបត្តិការរវាងកម្ពុជា និងសហរដ្ឋអាមេរិក តាមរយៈលទ្ធផលជាផ្លែផ្កា រាប់បញ្ចូលទាំងការបង្កើនកិច្ចសហប្រតិបត្តិការសេដ្ឋកិច្ច ពាណិជ្ជកម្ម ការអប់រំ វប្បធម៌ ជំនួយបោសសំអាតមីន ក៏ដូចជាកម្មវិធីរវាងប្រជាជន និងប្រជាជន ជាដើម។ តួយ៉ាងថ្មីៗនេះ ការសុំចូលចតរបស់នាវាទេសចរណ៍ Westerdam នៅកំពង់ផែសមុទ្រក្រុងព្រះសីហនុ ក៏ជាការផ្សារភ្ជាប់ដួងចិត្តរបស់ប្រជាជនទាំងពីរ។ លោករដ្ឋមន្ត្រី ប៉ាន សូរស័ក្តិ ក៏បានបង្ហាញអំពីការដាក់ចេញនូវប្រធានបទសំខាន់ៗចំនួន១២ ដែលនឹងត្រូវរៀបចំធ្វើឡើង ដើម្បីអបអរសាទរដល់ខួប៧០ឆ្នាំនៃទំនាក់ទំនងប្រទេសទាំងពីរផងដែរ។ * ការភ្ជាប់ចំណងរវាងប្រទេសទាំងពីរ ដោយសង្កត់ធ្ងន់លើសារៈសំខាន់ នៃការជំរុញកិច្ចសហប្រតិបត្តិការទ្វេភាគី ផ្អែកលើការគោរពអធិបតេយ្យភាពគ្នាទៅវិញទៅមក និងការគោរពគ្នា ក៏ដូចជាបន្តពង្រឹងថែមទៀតនូវទំនាក់ទំនងប្រទេសទាំងពីរ។ * កម្មវិធីផ្លាស់ប្តូរវប្បធម៌ និងការអប់រំរវាងសហរដ្ឋអាមេរិក និងកម្ពុជា ដែលមានគោលបំណងពង្រឹង និងបង្កើនដំណើរផ្លាស់ប្តូរទស្សនកិច្ច នៃសមាជិកសមាជិកាសភានិងបុគ្គលិកសភាអាមេរិក និងមន្ត្រីរដ្ឋាភិបាលសហរដ្ឋអាមេរិកផ្សេងទៀតមកកម្ពុជា សំដៅឲ្យយល់ងដឹងកាន់តែច្បាស់អំពីវប្បធម៌ និងសង្គម នៃប្រទេសកម្ពុជា។ * ពាក់ព័ន្ធផ្នែកសេដ្ឋកិច្ច ពាណិជ្ជកម្មទ្វេភាគី នៃប្រទេសទាំងពីរមានការកើនឡើងគួរឱ្យកត់សម្គាល់ក្នុង រយៈពេលប៉ុន្មានឆ្នាំចុងក្រោយនេះ ដោយទំហំពាណិជ្ជកម្មសរុបបានកើនឡើងក្នុង ៣៧% ក្នុងឆ្នាំ ២០១៩ បើប្រៀបធៀបទៅនឹងឆ្នាំ ២០១៨ ដែលមានតម្លៃប្រមាណពីជាង ៤ ពាន់លានដុល្លារអាមេរិកដល់ ៥,៨ ពាន់លានដុល្លារអាមេរិក។ * ការចុះហត្ថលេខាលើកិច្ចព្រមព្រៀងរវាងក្រុមប្រឹក្សាអភិវឌ្ឍន៍កម្ពុជា (CDC) និងទីភ្នាក់ងារ USAID នៅឆ្នាំ២០១៩ ដែលមានទឹកប្រាក់សរុបចំនួន ៥៦ លានដុល្លារអាមេរិក សម្រាប់គាំទ្រ វិស័យសុខាភិបាល ការអប់រំ កសិកម្ម និងបរិស្ថាន៕ | 2020-07-02T18:41:00+07:00 | freshnewsasia.com | https://m.freshnewsasia.com/index.php/en/localnews/164069-2020-07-02-04-41-23.html |
1c899656-6daf-48b2-8e1c-76c3cbc45648 | យុវជនម្នាក់ ជិះម៉ូតូចេញពីផ្ទះ មកលោតទឹកសម្លាប់ខ្លួននៅស្ពានព្រះមុនីវង្ស ដោយសារមានបញ្ហាខួរក្បាលមានជំងឺសរសៃប្រសាទច្រើនឆ្នាំ | ភ្នំពេញ : បុរសម្នាក់ជិះម៉ូតូម៉ាកZOOMER.X ចេញពីផ្ទះមកដល់ស្ពាន ព្រះមុនីវង្សចាស់ រួចក៏ដាក់ម៉ូតូចុះ ឡើងបង្កាន់ដៃស្ពានបម្រុងលោតតែប្រជាពលរដ្ឋស្រែកផ្អើលឆាឡា នគរបាលអន្តរាគមន៍ ឃាត់បាន និងនាំយកមកស្នាក់ការប៉ុស្តិ៍ ដើម្បីរកមូលហេតុ កាលវេលាម៉ោង២រសៀលថ្ងៃទី០២ ខែ មិថុនា ឆ្នាំ ២០២០នៅចំណុចស្ពានព្រះមុនីវង្សចាស់ ស្ថិតនៅភូមិព្រែក សង្កាតច្បារអំពៅទី១ ខណ្ឌច្បារអំពៅ ។ នគរបាលបានឲ្យដឹងថា ជនរងគ្រោះឈ្មោះ ចាន់ សុខបញ្ញា អាយុ៣៤ឆ្នាំមុខរបរនៅផ្ទះ ស្នាក់នៅ សង្កាត់ចាក់អង្រែលើ ខណ្ឌមានជ័យដោយមុនកើតហេតុកម្លាំងនគរបាលនាយរងប៉ុស្តិ៍ឈរជើង សម្រួលចរាចរណ៍នៅគល់ស្ពានកន្លែងកើតហេតុ ស្រាប់តែប្រជាពលរដ្ឋជិះម៉ូតូឆ្លងកាត់ស្រែកផ្អើលឆាឡាថា មានបុរសម្នាក់បម្រុងលោតទឹកសម្លាប់ខ្លួន។ បុរសរងគ្រោះលោតចូលក្នុងទឹកទន្លេមេគង្គបាត់ក្រោយមកក៏ហៅទូកអ្នកនេសាទត្រីក្បែរនោះ ជួយស្រង់ភ្លាមៗតែម្ដង តែសំណាងល្អបុរសអណ្ដែតឡើងលើ សង្ស័យចេះហែលទឹកក៏នាំមកស្នាក់ការប៉ុស្តិ៍រង់ចាំស្រាវជ្រាវរកក្រុមគ្រួសារជាក្រោយទៀត ។ នគរបាលបន្តថា ក្រោយមកក៏លួងលោមនិងសួរនាំរកលេខទូរស័ព្ទគ្រួសារ និងបានទឹកអំពៅឲ្យផឹករហូតកន្លះម៉ោង បានឲ្យលេខទូរស័ព្ទមួយខ្សែ ពេលនគរបាលតេទៅសួរមានស្គាល់ឈ្មោះ សុខបញ្ញាដែរឬទេ ? គាត់ប្រាប់ថា ជាឪពុកហើយក៏បានតបមកនគរបាលវិញថា គាត់ខុសអីកុំប្រកាន់ ដោយគាត់មានបញ្ហាខួរក្បាលមានជំងឺសរសៃប្រសាទច្រើនឆ្នាំហើយ រួចបានប្រគល់ម៉ូតូ និងកូនប្រុសឲ្យទៅឪពុកវិញ៕ | 2020-07-02T18:27:43+07:00 | cen.com.kh | https://cen.com.kh/archives/221498.html |
5c7246b0-21f4-45b3-8e96-4a22685f7729 | រសៀលនេះក្រសួងសង្គមកិច្ច ធ្វើសន្និសីទព័ត៌មានលើភាពមិនប្រក្រតី និងការតវ៉ាជុំវិញការអនុវត្តកម្មវិធីឧបត្ថម្ភប្រាក់ជូនពលរដ្ឋក្រីក្រ និងងាយរងគ្រោះដោយសារជំងឺកូវីដ១៩ | នៅវេលាម៉ោងប្រមាណ៣៖០០នាទីរសៀលថ្ងៃទី០២ ខែកក្កដា ឆ្នាំ២០២០នេះ ក្រសួងសង្គមកិច្ច អតីតយុទ្ធជន និងយុវនីតិសម្បទា នឹងរៀបចំសន្និសីទព័ត៌មានស្តីពីវឌ្ឍនភាព បញ្ហាប្រឈម ភាពមិនប្រក្រតី និងការតវ៉ាមួយចំនួនលើការអនុវត្តកម្មវិធីឧបត្ថម្ភសាច់ប្រាក់ជូនពលរដ្ឋក្រីក្រ និងងាយរងគ្រោះក្នុងកំលុងពេលប្រយុទ្ធប្រឆាំងនឹងជំងឺកូវីដ១៩។ សន្និសីទសារព័ត៌មាននេះ នឹងធ្វើឡើងនៅទីស្តីការក្រសួងសង្គមកិច្ច និងយុវនីតិសម្បទា។ រាជរដ្ឋាភិបាលកម្ពុជា បានបញ្ចេញកញ្ចប់ថវិកាប្រមាណ ២៥លានដុល្លារអាមេរិកក្នុងមួយខែ ដើម្បីឧបត្ថម្ភដល់ប្រជាពលរដ្ឋក្រីក្រ និងងាយរងគ្រោះដោយសារជំងឺកូវីដ១៩ ប្រមាណជា ៥៦ម៉ឺនគ្រួសារនៅទូទាំងប្រទេស។ ដំណាក់ការទីមួយ នៃការឧបត្ថម្ភសាច់ប្រាក់នេះ ធ្វើឡើងសម្រាប់ខែមិថុនា និងកក្កដា។ ក៏ប៉ុន្តែប្រសិនបើជំងឺកូវីដ១៩ មិនទាន់រលាយរលត់ទេ ការឧបត្ថម្ភនេះ នឹងធ្វើសម្រាប់ជំហានបន្ទាប់រយៈពេលពីរខែបន្ថែមទៀត ហើយនឹងធ្វើនៅខែបន្តបន្ទាប់ទៀត បើជំងឺកូវីដ១៩មិនទាន់រលាយទេនោះ។ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានអញ្ជើញប្រកាសដាក់ឱ្យអនុវត្តន៍កម្មវិធីនេះជាផ្លូវការកាលពីថ្ងៃទី២៤ ខែមិថុនា ឆ្នាំ២០២០កន្លងទៅនេះ។ សម្តេចតេជោ ហ៊ុន សែន បានប្រកាសថា ការឧបត្ថម្ភសាច់ប្រាក់នេះ ដើម្បីចូលរួមចំណែកដោះស្រាយបញ្ហាជីវភាពរបស់ប្រជាពលរដ្ឋដែលមានជីវភាពក្រក្រ ហើយក៏ជាការបង្ហាញឱ្យឃើញ ពីការយកចិត្តទុកដាក់ខ្ពស់របស់រាជរដ្ឋាភិបាលលើសុខទុក្ខរបស់ប្រជាពលរដ្ឋផងដែរ។ បន្ទាប់ពីប្រកាសអនុវត្តជាផ្លូវការហើយនោះ ក្រសួងសង្គមកិច្ច អតីតយុទ្ធជន និងយុវនីតិសម្បទា ជាអ្នកប្រតិបត្តិករផ្ទាល់លើកម្មវិធីនេះ ក៏បានចាត់ចែងទម្លាក់ថវិកាជូនដល់ប្រជាពលរដ្ឋ ដែលត្រូវទទួលបានការឧបត្ថម្ភនេះ។ បន្ទាប់ពីការអនុវត្តន៍មួយរយៈពេលខ្លីក៏ផ្ទុះឡើងនូវបាតុភាព និងបញ្ហាមួយចំនួនពីតាមមូលដ្ឋាន ដូចជាការលើកឡើងថា មានការកាត់លុយឧបត្ថម្ភ និងការផ្តល់បណ្ណសមធម៌សង្គមដោយមិនតម្លាភាព ធ្វើឡើងតាមខ្សែរយៈ និងតាមសាច់ញាតិជាដើម។ កាលពីថ្ងៃទី៣០ ខែមិថុនា កន្លងទៅនេះ សម្តេចតេជោ ហ៊ុន សែន បានព្រមានចាត់វិធានការក្តៅដោយគ្មានការលើកលែងនោះឡើយ ប្រសិនបើរកឃើញភាពមិនប្រក្រតីលើការអនុវត្តន៍កម្មវិធីឧបត្ថម្ភសាច់ប្រាក់ជូនប្រជាពលរដ្ឋក្រីក្រ និងងាយរងគ្រោះដោយសារជំងឺកូវីដ១៩។ ជាពិសេសការឃុបឃិតគ្នាដាក់សាច់ញាតិខ្លួន ដើម្បីទទួលបានប្រាក់ឧបត្ថម្ភ។ សូមបញ្ជាក់ថា ដើម្បីទទួលបានប្រាក់ឧបត្ថម្ភនេះ គ្រួសារក្រីក្រ និងងាយរងគ្រោះ ត្រូវមានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និងបានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ លោកឧបនាយករដ្ឋមន្ត្រី អូន ព័ន្ធមុនីរ័ត្ន រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ បានគូសបញ្ជាក់ថា ការឧបត្ថម្ភសាច់ប្រាក់នេះនឹងត្រូវផ្តល់ជូនទៅតាមប្រភេទគ្រួសារក្រីក្រ និងងាយរងគ្រោះ។ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៥២០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម៤ ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំឡើង និងអ្នកផ្ទុកមេរោគអេដស៍។ ក្នុង១គ្រួសារ ទទួលបានប្រាក់ចំនួន ១២ ម៉ឺនរៀល បូកបន្ថែម ៣៦ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៨ ០០០៛ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំឡើង និងអ្នកផ្ទុកមេរោគអេដស៍។ ទី២៖ តំបន់ទីប្រជុំជនក្រៅពីរាជធានីភ្នំពេញ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៤ម៉ឺនរៀល)សម្រាប់សមាជិកគ្រួសារម្នាក់ៗ ហើយបូកបន្ថែម ៤ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំឡើង និងអ្នកផ្ទុកមេរោគអេដស៍ ។ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម២៨ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៨ ០០០៛ ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំ ឡើង និង អ្នកផ្ទុកមេរោគអេដស៍ ។ ក្នុង ១គ្រួសារទទួលបានប្រាក់ចំនួន ៨ ម៉ឺនរៀល បូកបន្ថែម ២៤ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៤ ០០០៛ ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំ ឡើង និង អ្នកផ្ទុកមេរោគអេដស៍ ។ ក្នុង ១រួសារទទួលបានប្រាក់ចំនួន ៨ ម៉ឺនរៀល បូកបន្ថែម ១៦ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម១៦ ០០០៛ ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំ ឡើង និងអ្នកផ្ទុកមេរោគអេដស៍៕ | 2020-07-02T18:21:00+07:00 | freshnewsasia.com | https://m.freshnewsasia.com/index.php/en/localnews/164064-2020-07-02-04-21-19.html |
710e786e-8b45-41d6-a557-56151a173dab | នារីជានិស្សិតជិតបញ្ចប់ការសិក្សា! ជិះម៉ូតូឆ្លងផ្លូវ ត្រូវរថយន្តវ៉ាជែងគ្នា បុកស្លាប់ | រថយន្តម៉ាកសាំងយ៉ុង មួយគ្រឿង បើកវ៉ាជែងរថយន្តមួយគ្រឿងទៀតទាំងទទឹងទិស បានជ្រុលចង្កូតទៅបុកនិស្សិតស្រីម្នាក់ កំពុងជិះម៉ូតូឆ្លងកាត់ផ្លូវថ្នល់ បណ្តាលឲ្យស្លាប់ភ្លាមៗ។ ហេតុការណ៍គ្រោះថ្នាក់ចរាចរណ៍ដ៍រន្ធត់នេះ បានកើតឡើងកាលពីវេលាម៉ោង១៦និង៤៥នាទីថ្ងៃទី០១ ខែកក្កដា ឆ្នាំ២០២០ ស្ថិតនៅក្នុងភូមិបន្ទាយយោមរាជ ឃុំប្រាសាទ ស្រុកសន្ទុក ។ សពនារីរងគ្រោះឈ្មោះ ទែន ឡៃឈា អាយុ២៣ឆ្នាំ ជានិស្សិតជិតបញ្ចប់ការសិក្សាទៅហើយ មានទីលំនៅក្នុងភូមិ-ឃុំកើតហេតុ ។ ចំណែកអ្នកបើករថយន្តបង្ក ឈ្មោះ វ័ន វ៉ាន់ធូ ភេទប្រុស មានអាយុ២៣ឆ្នាំ រស់នៅភូមិទួលរការ ឃុំក មុនពេលកើតហេតុ គេឃើញរថយន្តមួយគ្រឿងម៉ាក សាំងយ៉ុង ពាក់ផ្លាកលេខកំពង់ស្ពឺ 2A -1036 ពណ៌ស មានទិសដៅពីត្បូង ទៅជើង ។ លុះមកដល់ចំណុចកើតហេតុ បានវ៉ាជែងនឹងរថយន្ត១គ្រឿងទៀត ក្នុងល្បឿនយ៉ាងលឿន ពេលនោះ នារីនិស្សិតរងគ្រោះជិះម៉ូតូម៉ាកឌ្រីមសង់ C125 ឆ្លងកាត់ថ្នល់ បណ្តាលឲ្យបុកពេញទំហឹង ដួលបោកក្បាលស្លាប់មួយរំពេចតែម្តង ។ ភ្លាមៗនោះ អ្នកបើកបររថយន្តបង្កបានព្យាយាមបើករត់គេចខ្លួនដែរ តែត្រូវសមត្ថកិច្ចតាមចាប់បាន យកទៅអធិការដ្ឋាននគរបាលស្រុក ដើម្បីចាត់ការតាមផ្លូវច្បាប់ ។ ចំណែកសាកសពជនរងគ្រោះបានប្រគល់ទៅសាច់ញាតិយកធ្វើបុណ្យតាមប្រពៃណី៕ | 2020-07-02T11:47:51+07:00 | kbnnews.com | https://kbn.news/archives/169963 |
14ff2ac4-dfac-4bca-91ee-c986771f6437 | សហរដ្ឋអាមេរិកមានការឆ្លងមេរោគកូរ៉ូណាថ្មីចំនួន៥ម៉ឺនករណីក្នុងពេលតែមួយថ្ងៃ | ជាលើកទីមួយចាប់តាំងពីមេរោគកូរ៉ូណាបានមកដល់ក្នុងសហរដ្ឋអាមេរិក ករណីឆ្លងបានឡើងទៅដល់៥ម៉ឺនករណីដែលជាចំនួនឆ្លងជំងឺកូវីដ១៩ខ្ពស់បំផុតក្នុងរយៈពេលតែមួយថ្ងៃ។ តួលេខដែលបានកត់ត្រាកាលពីថ្ងៃពុធម្សិលមិញបាននាំមុខដោយរដ្ឋ California ដែលបានចុះផ្សាយចំនួនឆ្លងថ្មី៩ពាន់៧រយ៤០ករណី។ នេះតាមគម្រោងតាមដានជំងឺកូវីដដែលប្រតិបត្តិការដោយទស្សនាវដ្តី Atlantic បន្ទាប់មករដ្ឋ Texas មានចំនួន៨ពាន់៧៦ករណី។ រដ្ឋ Florida មានការឆ្លងលំដាប់ទី៣ ដោយមានចំនួន៦ពាន់៥រយ៦៣ករណី រដ្ឋ Arizona មាន៤ពាន់៨រយ៧៧ករណី។ រដ្ឋផ្សេងៗទៀតមានការឆ្លងជំងឺកូវីដ១៩ថ្មីខ្ពស់កាលពីថ្ងៃពុធគឺរដ្ឋ Alaska រដ្ឋ Georgia រដ្ឋ Louisiana រដ្ឋ North Carolina និងរដ្ឋ Tennessee។ ចំនួនឆ្លងថ្មីដែលកើនឡើងមិនធ្លាប់មាននេះគឺ កើតឡើងស្របពេលជាមួយនឹងការកើនឡើងនូវអ្នកជំងឺសម្រាកក្នុងមន្ទីរពេទ្យខ្ពស់នៅពេលបច្ចុប្បន្ននេះនៅក្នុងរដ្ឋចំនួន៨ ដោយរដ្ឋ Texas បានរាយការណ៍ថា មានអ្នកជំងឺ៦ពាន់៩រយ៤នាក់ កាលពីថ្ងៃពុធ។ ស្ថានភាពនេះបានធ្វើឲ្យមានវិបត្តិនៅក្នុងរដ្ឋដ៏ធំបង្អស់មួយនេះ ដោយមន្ទីរពេទ្យខ្លះបានឡើងជិតទៅដល់ចំណុះពេញនៃចំនួនផ្ទុកអ្នកជំងឺ។ ចំនួនឆ្លងថ្មីដ៏ខ្ពស់បំផុតដែលមិនធ្លាប់មានកាលពីពេលមុនកាលពីថ្ងៃពុធនៅក្នុងសហរដ្ឋអាមេរិកបានកើតមានឡើងមួយថ្ងៃ បន្ទាប់ពីលោកវេជ្ជបណ្ឌិត Anthony Fauci ប្រធានវិទ្យាស្ថានជាតិសម្រាប់ការពារជំងឺឆ្លងសហរដ្ឋអាមេរិក បានប្រាប់គណៈកម្មាធិការព្រឹទ្ធសភាសហរដ្ឋអាមេរិកថា អត្រាឆ្លងថ្មីនៅពេលបច្ចុប្បន្ននេះ អាចកើនឡើងទ្វេដងទៅដល់១សែនករណីក្នុងមួយថ្ងៃ ប្រសិនបើការកើនឡើងនូវការឆ្លងនៅពេលបច្ចុប្បន្ននេះមិនត្រូវបានរាំងខ្ទប់ទេនោះ៕ | 2020-07-02T07:00:00+07:00 | khmer.voanews.com | https://khmer.voanews.com/a/us-posts-new-single-day-record-of-new-covid-19-infections-/5486107.html |
b788b15e-243d-46ba-bf12-9da5d3af11ea | សត្វគោក្របីនៅស្រុកតាលោសែនជ័យជិត៤០០ក្បាល ទទួលបានការចាក់វ៉ាក់សាំងជំងឺសារទឹក ដោយឥតគិតថ្លៃ ពីមន្ទីរកសិកម្ម ខេត្តពោធិ៍សាត់ (Video inside) | សត្វគោក្របីចំនួន៣៨៧ក្បាល (ក្របី១៤ក្បាល) របស់ប្រជាពលរដ្ឋនៅភូមិបត់រំដួល ឃុំផ្ទះរុង ស្រុកតាលោសែនជ័យ ខេត្តពោធិ៍សាត់ ត្រូវបានដឹកមកចាក់វ៉ាក់សាំង ការពារជំងឺសារទឹក ដោយឥតគិតថ្លៃ ដែលរៀបចំឡើងដោយមន្ទីរកសិកម្ម រុក្ខាប្រមាញ់ និងនេសាទខេត្ត ក្នុងគោលបំណង បង្ការជំងឺរាតត្បាតផ្សេងៗ នារដូវវស្សានេះ ពីព្រោះសត្វពាហនៈ គឺជាកម្លាំងអូសទាញ ដ៏មានសារសំខាន់ របស់បងប្អូនប្រជាកសិករ។ យុទ្ធនាការខាងលើនេះ ធ្វើឡើងនៅថ្ងៃទី០១ ខែកក្កដា ឆ្នាំ២០២០ នៅវត្តបរិវេណវត្តបត់រំដួល ស្ថិតក្នុងភូមិបត់រំដួល ឃុំផ្ទះរុង ស្រុកតាលោសែនជ័យ ខេត្តពោធិ៍សាត់ ក្រោមអធិបតីភាព លោក ម៉ៅ ធនិន អភិបាលខេត្ត ដោយបានការចូលរួមពីលោក អ៊ឹង គឹមលាង អភិបាលរងខេត្ត, លោក ឡាយ វិសិដ្ឋ ប្រធានមន្ទីរកសិកម្ម រុក្ខាប្រមាញ់ និងនេសាទខេត្ត, អាជ្ញាធរស្រុក ឃុំ ភូមិ, ក្រុមបសុពេទ្យ នៃមន្ទីរកសិកម្មខេត្ត, ភ្នាក់ងារពេទ្យសត្វភូមិ និងប្រជាពលរដ្ឋជាច្រើនគ្រួសារ។ បើតាមរបាយការណ៍ របស់លោក ផាត់ សារុន ប្រធានការិយាល័យផលិតកម្ម និងបសុព្យាបាល បានឲ្យដឹងថា ស្រុកតាលោសែនជ័យ មានឃុំចំនួន២ និងមាន៣៥ភូមិ, ភ្នាក់ងារសុខភាពសត្វភូមិ មានចំនួន២៦នាក់ ក្នុងនោះឃុំផ្ទះរុង ១៣នាក់។ ស្ថិតិគោក្របី ក្នុងឆមាសទី១ ឆ្នាំ២០២០នេះ មានចំនួន១២,៩៥៩ក្បាល ដោយឡែកក្នុងឃុំផ្ទះរុងមានសត្វគោក្របី សរុប៣,៧២១ក្បាល (ក្របី៤១០ក្បាល) និងមានកន្លែងចិញ្ចឹមគោ តាមបច្ចេកទេស១កន្លែង។ ជាក់ស្តែងថ្ងៃនេះ ក្រុមការងារបានចុះផ្សព្វផ្សាយ និងកំណត់យកទីតាំងភូមិបត់រំដួល ឃុំផ្ទះរុង ធ្វើការបើកយុទ្ធនាការចាក់វ៉ាក់សាំងសារទឹក ដោយឥតគិតថ្លៃ ជូនប្រជាពលរដ្ឋ១០៥គ្រួសារ ដែលមានសត្វគោក្របី សរុបចំនួន៣៨៧ក្បាល (ក្របី១៤ក្បាល) ហើយត្រូវបានលោក ម៉ៅ ធនិន អភិបាលខេត្ត ដឹកនាំចុះចាក់ផ្ទាល់។ លោកប្រធានការិយាល័យផលិតកម្ម និងបសុព្យាបាល បានធ្វើការក្រើនរំលឹក ដល់ប្រជាពលរដ្ឋ ឱ្យចេះថែរក្សាការពារសត្វគោក្របីរបស់ខ្លួន ដោយរាយការណ៍ជាបន្ទាន់ដល់ភ្នាក់ងារពេទ្យសត្វភូមិ ប្រសិនបើមានជំងឺផ្សេងៗកើតមាន ចៀសវាងបង្កឱ្យមានជំងឺឆ្លងរីករាលដាលកាន់តែធ្ងន់ធ្ងរ។ លោកបានណែនាំដល់បងប្អូនប្រជាកសិករ គួរតែកែប្រែពីការចិញ្ចឹមគោជាជាលក្ខណៈគ្រួសារ មកជាការចិញ្ចឹមគោពាក់កណ្តាលឧស្សហកម្មវិញ ដើម្បីលើកកម្ពស់ជីវភាពគ្រួសារ ធានាបានទាំងគុណភាព សុវត្ថិភាព និងអនាម័យ។ លោក ផាត់ សារុន ក៏បានពន្យល់ពីគុណប្រយោជន៍ នៃការបង្កាត់ពូជសិប្បនិម្មិត ដែលក្នុងនោះមានទាំងចំណេញពេល និងកម្លាំងពលកម្ម, អត្រានៃការបង្កកំណើតខ្ពស់ និងកាត់បន្ថយជំងឺឆ្លង។ ក្រៅពីការងារចិញ្ចឹមសត្វ លោកប្រធានការិយាល័យ បានជំរុញការធ្វើឡជីវឧស្មន័តាមគ្រួសារ ដែលវាអាចសន្សំប្រាក់ សន្សំពលកម្ម សន្សំពេលវេលា សម្រាលការងារផ្ទះ មានសុខភាពល្អ កាត់បន្ថយការបំផ្លាញព្រៃឈើ ផ្ទះសម្បែងស្អាត ការពារបរិស្ថាន កាត់បន្ថយឧស្មន័ផ្ទះកញ្ចក់ បានកាកសំណល់ចុងក្រោយ គឺជីដាក់ស្រែ។ ជាមួយគ្នានោះដែរ ប្រជាពលរដ្ឋដែលជាម្ចាស់គោក្របី ទាំង៣៨៧ក្បាល បានសម្តែងនូវសេចក្តីត្រេកអរជាខ្លាំង ខណៈពេលដែលមានការយកចិត្តទុកដាក់ពីថ្នាក់ខេត្ត និងមន្ទីរ បានចុះចាក់វ៉ាក់សាំងសារទឹក ការពារជំងឺឆ្លង ដល់សត្វគោក្របីរបស់ពួកគាត់៕ | 2020-07-01T23:17:00+07:00 | freshnewsasia.com | https://m.freshnewsasia.com/index.php/en/localnews/164001-2020-07-01-09-17-25.html |
2dfac626-3c47-4ed0-93be-8709912884ac | អ្នកឧកញ៉ា គិត ម៉េង ដឹកនាំកិច្ចប្រជុំពិនិត្យវឌ្ឍនភាព និងស្ថានភាពផលប៉ះពាល់កំឡុងពេលនៃការរាតត្បាតជំងឺកូវីដ១៩ លើវិស័យឯកជនកម្ពុជា | អ្នកឧកញ៉ា គិត ម៉េង ប្រធានសភាពាណិជ្ជកម្មកម្ពុជា និងជាប្រធានសម្របសម្រួលក្រុមការងារទាំង១៣ ផ្នែកឯកជន នៃវេទិការាជរដ្ឋាភិបាលផ្នែកឯកជន បានធ្វើជាប្រធានអង្គប្រជុំស្ដីពី «វឌ្ឍនភាព និងស្ថានភាព ផលប៉ះពាល់កំឡុងពេល នៃការរាតត្បាតជំងឺកូវីដ-១៩ លើវិស័យឯកជន នៅកម្ពុជា។ កិច្ចប្រជុំនេះ រៀបចំធ្វើឡើង នៅអគ្គនាយកដ្ឋានសភាពាណិជ្ជកម្មកម្ពុជា នាព្រឹកថ្ងៃទី០១ ខែកក្កដា ឆ្នាំ២០២០នេះ។ កិច្ចប្រជុំនេះ មានការចូលរួមពីឧកញ៉ា ស៊ីវ ថៃ អនុប្រធានសភាពាណិជ្ជកម្មកម្ពុជា និងជាអ្នកសម្របសម្រួលក្រុមការងារទាំង១៣ ផ្នែកឯកជន និងឧកញ៉ា លឹម ហេង អនុប្រធានសភាពាណិជ្ជកម្មកម្ពុជា និងជាអ្នកសម្របសម្រួលក្រុមការងារ រួមទាំងសហប្រធានក្រុមការងារនីមួយៗ នៃវេទិការាជរដ្ឋាភិបាលផ្នែកឯកជន, សហប្រធាននៃយន្តការភាពជាដៃគូ នៃអគ្គនាយកដ្ឋានពន្ធដារ-ផ្នែកឯកជន និងសហប្រធាននៃយន្តការភាពជាដៃគូគយ-ផ្នែកឯកជន។ ក្រុមការងារ (ក) «កសិកម្ម កសិឧស្សាហកម្ម»៖ ការប្រមូលផលមិនទាន់ពេល ដោយសារតែកង្វះកម្លាំង ពលកម្ម និងការនាំចូលចំណីសត្វមានតម្លៃខ្ពស់ ក្នុងវិស័យចិញ្ចឹមសត្វ លោកឧកញ៉ាស្នើសុំឲ្យមានរោងចក្រ ផលិតចំណីសត្វក្នុងស្រុក ដើម្បីបញ្ចៀសនូវការនាំចូលចំណីសត្វ។ ក្រុមការងារ (ខ) «ទេសចរណ៍»៖ វិស័យទេសចរណ៍នៅខេត្តសៀមរាប មានការធ្លាក់ចុះខ្លាំង ដោយគ្មានភ្ញៀវ ទេសចរជាតិ និងអន្តរជាតិ និងក្នុងការបង់ប្រាក់តម្កល់ «៣,០០០ដុល្លារ» សម្រាប់ចត្តាឡីស័ក ស្នើសុំឲ្យមានទីកន្លែងសមរម្យ សម្រាប់អ្នកចត្តាឡីស័ក ដែលទទួលស្គាល់ដោយក្រសួងសុខាភិបាល និងឲ្យមានការសម្របសម្រួល ពីរាជរដ្ឋាភិបាល ទៅលើថ្លៃជួលទីតាំងប្រកបអាជីវកម្ម និងសុំឲ្យដំណើរការឡើងវិញ នូវកន្លែងកម្សាន្ត និងឲ្យក្រសួងអប់រំ ជ្រើសរើសសាលាអន្តរជាតិមួយចំនួន ធ្វើជាគំរូក្នុងការបើកដំណើរការឡើងវិញ ដោយមានការកំណត់ស្ដង់ដារសុវត្តិភាព ពីក្រសួងសុខាភិបាល។ ក្រុមការងារ (គ) «កម្មន្តសាល សហគ្រាសធុនតូច និងមធ្យម និងសេវា»៖ ស្នើសុំឲ្យមានការយកទំនិញតាំងពិព័រណ៌ មកពីក្រៅប្រទេសមានចំនួនកំណត់ និងសមរម្យ។ ក្រុមការងារ (ង) «សេវាធនាគារ និងហិរញ្ញវត្ថុ»៖ ច្បាប់នៃការលាងសម្អាតសាច់ប្រាក់ថ្មី ស្នើសុំឲ្យរដ្ឋាភិបាលសម្របសម្រួល ឲ្យមានការប្រើប្រាស់សេវាប្រាក់តម្កល់ ៣,០០០ដុល្លារ តាមប្រព័ន្ធធនាគារ។ ក្រុមការងារ (ឆ) «ដឹកជញ្ជូន និងហេដ្ឋារចនាសម្ព័ន្ធ»៖ ស្នើសុំឲ្យរដ្ឋាភិបាលមានការសម្របសម្រួល ឲ្យមានការបើកច្រកព្រំដែនឡើងវិញ តាមការព្រមព្រៀងទ្វេភាគីកម្ពុជា-វៀតណាម។ ក្រុមការងារ (ឈ) «ស្រូវ-អង្ករ»៖ ស្នើសុំឲ្យរាជរដ្ឋាភិបាលបង្កើតនូវមន្ទីរពិសោធន៍ DNA ស្រូវអង្ករ និងពិនិត្យជំងឺស្រូវអង្ករក្នុងស្រុក ដែលទទួលស្គាល់ដោយអន្តរជាតិ និងឲ្យមានរោងចក្រផលិតចំណីសត្វក្នុងស្រក។ ស្នើឲ្យធនាគារអភិវឌ្ឍន៍ជនបទ និងកសិកម្ម ពន្យារពេលនៃការប្រមូលប្រាក់កម្ចីរហូតដល់១២ខែ។ ក្រុមការងារ (ដ) «អប់រំ» ស្នើសុំឲ្យបើកដំណើរការឡើងវិញ នូវសាលារៀនឯកជនទាំងអស់ រួមទាំងក្លឹបហាត់ប្រាណ ទៅតាមស្ដង់ដារសុវត្ថិភាព របស់ក្រសួងសុខាភិបាលក្នុងខែសីហា ឬខែកញ្ញា។ ក្រុមការងារ (ឍ) «សំណង់ និងអចលនទ្រព្យ»៖ សមាគមអ្នកអភិវឌ្ឍលំនៅដ្ឋានកម្ពុជា ស្នើសុំកុំឲ្យមានការដំឡើងពន្ធ ដោយធៀបទៅឆ្នាំ២០១៩។ ជាលទ្ធផលនៃកិច្ចប្រជុំអ្នកឧកញ៉ា គិត ម៉េង បានប្រាប់វិស័យឯកជនថា កុំឲ្យការបារម្មណ៍ទៅបញ្ហា «EBA» ដោយអ្នកឧកញ៉ាមានជំនឿថា រាជដ្ឋាភិបាលអាចនឹង ដោះស្រាយបញ្ហានេះបាន ហើយឆាប់ៗនេះរដ្ឋាភិបាល និងអនុម័ននូវច្បាប់ទាក់ទងល្បែងស៊ីសង អ្នកឧកញ៉ាទទួលយកនូវបញ្ហាប្រឈម និងសំណូមពរពាក់ព័ន្ធនឹងគ្រប់វិស័យ ដើម្បីដាក់ជូនថ្នាក់ដឹកនាំ៕ | 2020-07-01T22:57:00+07:00 | freshnewsasia.com | https://m.freshnewsasia.com/index.php/en/localnews/163992-2020-07-01-08-57-44.html |
812f07af-1086-4e2d-b755-c2c65f9fe57a | រដ្ឋមន្ត្រីសង្គមកិច្ច ទទួលសម្ភារសម្រាប់ការពារជំងឺកូវីដ១៩ ពីអង្គការ UNICEF ដើម្បីជួយដល់កុមាររងគ្រោះ និងងាយរងគ្រោះ | លោក វង សូត រដ្ឋមន្រ្តីក្រសួងសង្គមកិច្ច អតីតយុទ្ធជន និងយុវនីតិសម្បទា នៅថ្ងៃទី០១ ខែកក្កដា ឆ្នាំ២០២០ បានទទួលសម្ភារការពារការចម្លង ជំងឺកូវីដ១៩ មួយចំនួនពីអង្គការ UNICEF។ កម្មវិធីនេះ រៀបចំឡើងដោយមានការអញ្ជើញចូលរួមពីលោក វង សូត រដ្ឋមន្រ្តីក្រសួងសង្គមកិច្ច និងលោក Gianfranco Rotigliano ជាតំណាងអង្គការ UNICEF រួមទាំងមន្រ្តីនៃភាគគីទាំងពីរជាច្រើនផ្សេងទៀត។ លោក វង សូត បានលើកឡើងថា សម្ភារដែលទទួលបាននាពេលនេះ ក្រសួងសង្គមកិច្ច នឹងធ្វើការចែកជូនបន្តដល់កុមារដែល កំពុងស្នាក់នៅកន្លែងថែទាំ និងកុមារ ដែលបានធ្វើសមាហរណកម្ម ទៅកាន់គ្រួសារ សហគមន៍ នៅទូទាំងប្រទេសកម្ពុជា។ ក្នុងនោះ ក្រសួងសង្គមកិច្ច នឹងចាត់ចែងផ្ដល់ជូនសាប៊ូលាងដៃ សម្រាប់កុមារស្នាក់នៅក្នុងមណ្ឌលថែទាំ ក្នុងមួយនាក់ចំនួន៥ដុំ រីឯកុមារសមាហរណកម្ម ទៅគ្រួសារ ឬសហគមន៍ ក្នុងរាជធានីខេត្តទាំង៥ទទួលបាន៥ដុំ ក្នុងមួយនាក់ និងសម្រាប់កុមារសមាហរណកម្ម ក្នុងទីតាំងខេត្ត២០ផ្សេងទៀត ទទួលបាន៧ដុំក្នុងមួយនាក់។ សម្រាប់ជេលលាងដៃវិញ នឹងបែងចែកជូនដល់មន្ទីរ និងបុគ្គលិកសង្គមកិច្ច រីឯម៉ាសការពារនឹងបែងចែកដល់កុមារ កំពុងស្នាក់នៅក្នុងកន្លែងថែទាំ នៅរាជធានីភ្នំពេញ បាត់ដំបង ចំនួន២២កេសក្នុងមួយខេត្ត ហើយខេត្តដទៃផ្សេងទៀតទទួលបានចំនួន ២១កេស ក្នុង១ខេត្ត។ ក្នុងឱកាសទទួលបានជំនួយនេះ រដ្ឋមន្រ្តី វង សូត ក៏បានថ្លែងអំណរគុណដល់អង្គការ UNICEF ដែលកន្លងមកបានជួយកម្ពុជា ជាច្រើនលើការងារសង្គមកិច្ចនេះ រាប់បញ្ចូលកិច្ចការជួយដល់ជនក្រីក្រ ជាពិសេសការងារជួយលើវិស័យកុមារនៅកម្ពុជាឱ្យកាន់តែ មានភាពប្រសើរឡើង។ សម្រាប់ភាគី UNICEF ក៏បានសន្យាបន្តជួយកម្ពុជា លើវិស័យសង្គមកិច្ចបន្តផងដែរ៕ | 2020-07-01T21:54:00+07:00 | freshnewsasia.com | https://m.freshnewsasia.com/index.php/en/localnews/163981-2020-07-01-07-54-02.html |
19f64280-6248-44f3-86c8-ee713cacbfea | មូលនិធិអភិវឌ្ឍន៍ជំនាញបង្កើតកម្មវិធីថ្មីបន្ថែម ជួយសម្រាលផលប៉ះពាល់ពីជំងឺកូវីដ១៩ ដល់និយោជិត និងសហគ្រាសកម្រិតមីក្រូ តូច និងមធ្យម និងអ្នកប្រកបមុខរបរក្នុងសេដ្ឋកិច្ចក្រៅប្រព័ន្ធ | មូលនិធិអភិវឌ្ឍន៍ជំនាញ (Skills Development Fund) ត្រូវបានបង្កើតឡើងដោយរាជរដ្ឋាភិបាល ដើម្បីជំរុញ និងលើកកម្ពស់ការចូលរួមពីវិស័យឯកជនក្នុងការបង្កើតការងារសមរម្យ និងបង្កើនគុណភាពជំនាញ ដើម្បីប្រែក្លាយកម្ពុជាពីសេដ្ឋកិច្ចអតិពលកម្មទៅជាសេដ្ឋកិច្ចផ្អែកលើជំនាញ ក្នុងគោលដៅសម្រេចបាននូវចក្ខុវិស័យរបស់រាជរដ្ឋាភិបាល ក្នុងការក្លាយជាប្រទេសចំណូលមធ្យមកម្រិតខ្ពស់នាឆ្នាំ ២០៣០ និងប្រទេសចំណូលខ្ពស់នាឆ្នាំ ២០៥០។ នៅថ្ងៃទី០១ ខែកក្កដា ឆ្នាំ២០២០នេះ មូលនិធិអភិវឌ្ឍន៍ជំនាញបានដាក់ឱ្យដំណើរការកម្មវិធីថ្មីបន្ថែម (COVID-19 Response Program) ដើម្បីជួយសម្រាលផលប៉ះពាល់ពីជំងឺកូវីដ-១៩ តាមរយៈការផ្តល់ថវិកាសម្រាប់គម្រោងបណ្ដុះបណ្ដាលជំនាញរយៈពេលខ្លី ដល់សហគ្រាសកម្រិតមីក្រូ តូច និងមធ្យម និងអ្នកប្រកបមុខរបរក្នុងសេដ្ឋកិច្ចក្រៅប្រព័ន្ធ។ កម្មវិធីនេះនឹងផ្តល់កញ្ចប់ថវិកាសម្រាប់ការបណ្ដុះបណ្ដាលដល់ឯកត្តបុគ្គល ឬជាក្រុម, ជាក្រុមហ៊ុន និងស្ថាប័នទាំងឡាយ ដែលមានបំណង បណ្ដុះបណ្ដាលជំនាញរយៈពេលខ្លី ទៅដល់បុគ្គលិកសហគ្រាសមីក្រូ ធុនតូច និងមធ្យម អ្នកប្រកបមុខរបរក្នុងសេដ្ឋកិច្ច ក្រៅប្រព័ន្ធ កម្មករ និយោជិតដែលត្រូវព្យួរការងារ និងអ្នកបាត់បង់ការងារដោយសារជំងឺកូវីដ-១៩ ទៅលើជំនាញអក្ខរកម្មឌីជីថល, ជំនាញដំឡើង និងប្រើប្រាស់ឧបករណ៍ទប់ស្កាត់ជំងឺកូវីដ-១៩, ជំនាញទន់, និងជំនាញចាំបាច់នានាដែលមាន តម្រូវការជាក់ស្តែង។ លោក ឈាង វណ្ណារិទ្ធ អគ្គនាយកនៃអគ្គនាយកដ្ឋានគោលនយោបាយនៃក្រសួងសេដ្ឋកិច្ច និងហិរញ្ញវត្ថុ និងជានាយកគម្រោងបានលើកឡើងថា កម្មវិធីឆ្លើយតបនឹងជំងឺកូវីដ-១៩ នេះនឹងចូលរួមចំណែកជាមួយរាជរដ្ឋាភិបាលក្នុងការសម្រាលផលប៉ះពាល់នៃជំងឺកូវីដ-១៩ បានមួយកម្រិត ដល់អ្នកដែលទទួលរងផលប៉ះពាល់ក្នុងរូបភាពជាការព្យួរ ឬបាត់បង់ការងារក្នុងវិស័យទាំងនេះ។ កម្មវិធីនេះនឹងចាប់ផ្តើមដំណើរការ និងទទួលពាក្យស្នើសុំចាប់ពីថ្ងៃនេះតទៅ។ សម្រាប់ព័ត៌មានបន្ថែម អាចទាក់ទងតាមរយៈ * ទូរស័ព្ទដៃ: +855 12 635 294 * ទូរស័ព្ទការិយាល័យ: +855 23 901 583 * ហ្វេសប៊ុកផេក: sdfcambodia ( សូមចុចទីនេះដើម្បីផ្ញើសារ) * សារអេឡិចត្រូនិក: * គេហទំព័រ: តំណរភ្ជាប់ដើម្បីទាញយកឯកសារ៖ ឯកសារគម្រោងកូវីដ-១៩ | 2020-07-01T19:20:00+07:00 | freshnewsasia.com | https://m.freshnewsasia.com/index.php/en/localnews/163960-2020-07-01-05-20-52.html |
fdaf5aad-6672-4b79-9464-eb52b7df542f | សហរដ្ឋអាមេរិកព្រមាន៖ «យើងគួរតែប្រយ័ត្ន ចំពោះជំងឺផ្តាសាយជ្រូកថ្មីនៅចិន ព្រោះវាអាចបង្កជាជំងឺរាតត្បាតសកលដូច COVID-19» (Video inside) | ក្រុមជំនាញនៃសហរដ្ឋអាមេរិក កំពុងតែតាមដានយ៉ាងសកម្ម ចំពោះការរកឃើញជំងឺផ្តាសាយជ្រូកថ្មី ដែលត្រូវបានដាក់ឈ្មោះសម្គាល់ថា G4 EA H1N1 នៅក្នុងប្រទេសចិន ខណៈវីរុសថ្មីនេះត្រូវបានគេជឿជាក់ថា បានវិវឌ្ឍន៍ចេញពីជំងឺ A/H1N1 ដែលធ្លាប់បង្កជាជំងឺរាតត្បាលសកលម្តងកាលពីឆ្នាំ២០០៩។ នេះបើតាមការចេញផ្សាយដោយ Sputnik នាព្រឹកថ្ងៃពុធ ទី០១ ខែកក្កដា ឆ្នាំ២០២០។ ជុំវិញបញ្ហាថ្មីថ្មោងនេះអ្នកជំនាញជាន់ខ្ពស់អាមេរិក ប្រចាំវិទ្យាស្ថានជាតិជំងឺឆ្លង គឺលោក អាន់ថូនី ហ្វរស៊ី (Anthony Fauci) បានព្រមានថា វីរុសថ្មីខាងលើនេះ អាចមានលទ្ធផលបង្កទៅជាជំងឺរាតត្បាតសកល បន្ថែមពីលើជំងឺឆ្លងបច្ចុប្បន្ន COVID-19 ហេតុដូច្នេះសហរដ្ឋអាមេរិក គួរតែយកចិត្តទុកដាក់ចំពោះវាបន្ថែមទៀត»។ លោក Fauci ក៏បានសង្កត់ធ្ងន់ផងដែរថា អាមេរិកគួរតែប្រយ័ត្នខ្លួនទុកជាមុន ដើម្បីកុំឲ្យសេណារីយ៉ូដូចជា COVID-19 កើតមានឡើងជាថ្មី។ កាលពីឆ្នាំ២០០៩ សហរដ្ឋអាមេរិក បានកើតមានករណីឆ្លងជំងឺ H1N1 រហូតដល់ទៅ ៦០.៩លានករណី ក្នុងនោះអ្នកជំងឺចូលសម្រាកមន្ទីរពេទ្យមានចំនួន ២៧៤,០០០នាក់ និងបាត់បង់ជីវិត ១២,៤៦៩នាក់។ ដោយឡែកសម្រាប់ជំងឺ COVID-19 វិញ ករណីឆ្លងនៅអាមេរិកសរុបមានជាង ២.៧លានករណី ក្នុងនោះស្លាប់ ១៣ម៉ឺននាក់ និងជាសះស្បើយវិញជាង ១.១៤លាននាក់។ គួរបញ្ជាក់ថា ក្រុមអ្នកវិទ្យាសាស្ត្រនៅក្នុងប្រទេសចិន បានរកឃើញជំងឺផ្ដាសាយជ្រូកប្រភេទថ្មីមួយ ដែលមានសក្ដានុពលខ្ពស់ អាចក្លាយទៅជាជំងឺឆ្លងរាតត្បាតសកល។ ជំងឺផ្ដាសាយជ្រូកថ្មីខាងលើនេះ ត្រូវបានដាក់ឈ្មោះថា «G4 virus ឬ G4 EA H1N1» និងមានដើមកំណើតកើតចេញពីអំបូរវីរុសផ្ដាសាយជ្រូក H1N1។ H1N1 បានឆ្លងរាតត្បាតពេញសកលលោក កាលពីឆ្នាំ២០០៩។ ក្រុមអ្នកវិទ្យាសាស្ត្រចិន បានឱ្យដឹងទៀតថា G4 virus អាចចម្លងពីសត្វជ្រូកទៅមនុស្ស ប៉ុន្តែវាមានសក្ដានុពលអាចក្លាយទៅជាជំងឺឆ្លងរាតត្បាត សកលដែលអាចឆ្លងយ៉ាងងាយ ពីមនុស្សទៅមនុស្សនៅពេលអនាគត។ បើតាមក្រុមអ្នកវិទ្យាសាស្ត្រចិន ដោយសារតែ G4 virus ជាវីរុសប្រភេទថ្មី មនុស្សមានប្រព័ន្ធភាពសុំាតិច ឬមិនមានតែម្ដងប្រឆាំងនឹងវីរុសនេះទេ ដែលតម្រូវឱ្យមានការតាមដានយ៉ាងយកចិត្តទុកដាក់ ហើយវិធានការគ្រប់គ្រង និងបង្ការនានា គួរតែត្រូវបានដាក់ឱ្យអនុវត្តនៅតាមរោងចក្រ ឬឧស្សាហកម្មពាក់ព័ន្ធនឹង សត្វជ្រូក។ ទោះជាយ៉ាងណា អាជ្ញាធរចិនមិនទាន់បានបញ្ជាក់ថា មានករណីឆ្លងជំងឺនេះ លើមនុស្សនៅឡើយទេ៕ | 2020-07-01T18:47:00+07:00 | freshnewsasia.com | https://m.freshnewsasia.com/index.php/en/internationalnews/163956-2020-07-01-04-47-03.html |
67cc47dd-39ea-4d6e-bb09-2347c737c35f | កូរ៉េខាងត្បូងចាប់ផ្តើមចែកចាយថ្នាំមួយប្រភេទ មានប្រភពពីអាមេរិក ដែលអាចព្យាបាលអ្នកជំងឺ COVID-19 ធ្ងន់ធ្ងរ (Video inside) | ទីភ្នាក់ងារគ្រប់គ្រងជំងឺឆ្លងរបស់កូរ៉េខាងត្បូងបានជូនដំណឹងឲ្យដឹងថា ប្រទេសរបស់ខ្លួនបានបើកស្តុក ដើម្បីចែកចាយថ្នាំរ៉េមដេស៊ីវា (remdesivir) ទៅតាមមន្ទីរពេទ្យនានាដើម្បីព្យាបាលអ្នកជំងឺ COVID-19 ដែលថ្នាំទាំងអស់នេះត្រូវបានបរិច្ចាគ ដោយក្រមហ៊ុនឱសថអាមេរិកជីលីដ (Gilead Sciences) ហើយអាជ្ញាធរក៏គ្រោងនឹងជំរុញឲ្យមាន ការនាំចូលថ្នាំប្រភេទនេះបន្ថែមទៀតផងដែរ។ នេះបើតាមការចេញផ្សាយដោយសារព័ត៌មាន CNA នាព្រឹកថ្ងៃពុធ ទី០១ ខែកក្កដា ឆ្នាំ២០២០។ តាមរយៈសេចក្តីថ្លែងការណ៍របស់ខ្លួន មជ្ឈមណ្ឌលកូរ៉េសម្រាប់ការគ្រប់គ្រង និងបង្ការជំងឺឆ្លង (KCDC) បានគូសបញ្ជាក់យ៉ងដូច្នេះថា ។ KCDC បានបញ្ជាក់ទៀតថា ដំណាក់កាលដំបូងនៃថ្នាំរ៉េមដេស៊ីវា (remdesivir) នឹងបានមកពីការបរិច្ចាគរបស់ក្រមហ៊ុនឱសថអាមេរិក ជីលីដ (Gilead Sciences) រហូតដល់ខែកក្កដា ខណៈពេលដែលអាជ្ញាធរសុខាភិបាលនឹងចរចារតម្លៃសម្រាប់ការផ្គត់ផ្គង់បន្តបន្ទាប់។ គួរជម្រាបថា Remdesivir ត្រូវបានអភិវឌ្ឍ និងផលិតឡើងដោយក្រុមហ៊ុនឱសថអាមេរិក ជីលីដ (Gilead Sciences) ហើយត្រូវបានគេពិនិត្យមើលឃើញនៅក្នុងការធ្វើតេស្ដថា អាចព្យាបាលអ្នកជំងឺ COVID-19 មួយចំនួនឲ្យជាសះស្បើយក្នុងរយៈពេលខ្លី។ រហូតមកទល់ពេលនេះ កូរ៉េខាងត្បូងបានកត់ត្រាករណីឆ្លងសរុប ១២,៨៥០ករណី ក្នុងនោះស្លាប់ ២៨២នាក់ និងជាសះស្បើយ ១១,៦១៣នាក់។ ទោះបីជាមានការផ្ទុះករណីឆ្លងជាចង្កោមថ្មីៗ នាប៉ុន្មានសប្តាហ៍ចុងក្រោយនេះក៏ដោយ ក៏កូរ៉េខាងត្បូងត្រូវបានគេមើលឃើញថា នៅតែអាចគ្រប់គ្រង COVID-19 បានយ៉ាងល្អ៕ | 2020-07-01T18:01:00+07:00 | freshnewsasia.com | https://m.freshnewsasia.com/index.php/en/internationalnews/163940-2020-07-01-04-01-28.html |
1e1d55cc-850b-4797-83c8-8bcb730147c0 | លោក ប្រាក់ សុខុន អញ្ជើញបើកវេទិកាកិច្ចសន្ទនាគោលនយោបាយ ក្រោមប្រធានបទ «មេរៀន និងបទពិសោធន៍របស់កម្ពុជាក្នុងការទប់ស្កាត់ជំងឺកូវីដ-១៩» | នៅព្រឹកថ្ងៃទី០១ ខែកក្កដា ឆ្នាំ២០២០ លោក ប្រាក់ សុខុន ឧបនាយករដ្ឋមន្រ្តី រដ្ឋមន្រ្តីក្រសួងការបរទេស និងសហប្រតិបត្តិការអន្តរជាតិ បានអញ្ជើញជាអធិបតីបើកវេទិកាកិច្ចសន្ទនាគោលនយោបាយ ក្រោមប្រធានបទ «មេរៀន និងបទពិសោធន៍របស់កម្ពុជាក្នុងការទប់ស្កាត់ជំងឺកូវីដ-១៩»។ វេទិកានេះ ត្រូវបានរៀបចំឡើងដោយវិទ្យាស្ថានជាតិការទូត និងទំនាក់ទំនងអន្តរជាតិ ក្នុងទីស្តីការក្រសួង៕ | 2020-07-01T17:31:00+07:00 | freshnewsasia.com | https://m.freshnewsasia.com/index.php/en/localnews/163939-2020-07-01-03-31-22.html |
1f03d049-0dfd-410d-9caa-28b26bf081ad | ជំងឺថ្មីទៀតហើយ! ចិនប្រកាសរកឃើញ «ជំងឺផ្តាសាយជ្រូកប្រភេទថ្មី» ដែលអាចក្លាយជាជំងឺរាតត្បាតសកល (Video inside) | ក្រុមអ្នកវិទ្យាសាស្ត្រនៅក្នុងប្រទេសចិន បានរកឃើញជំងឺផ្ដាសាយជ្រូកប្រភេទថ្មីមួយ ដែលមានសក្ដានុពលខ្ពស់ អាចក្លាយទៅជាជំងឺឆ្លងរាតត្បាតសកល។ នេះបើតាមការចេញផ្សាយដោយសារព័ត៌មាន BBC នៅព្រឹកថ្ងៃពុធ ទី០១ ខែកក្កដា ឆ្នាំ២០២០។ ជំងឺផ្ដាសាយជ្រូកថ្មីខាងលើនេះត្រូវបានដាក់ឈ្មោះថា «G4 virus» និងមានដើមកំណើតកើតចេញពីអំបូរវីរុសផ្ដាសាយជ្រូក H1N1។ H1N1 បានឆ្លងរាតត្បាតពេញសកលលោក កាលពីឆ្នាំ២០០៩។ ក្រុមអ្នកវិទ្យាសាស្ត្រចិន បានឱ្យដឹងទៀតថា G4 virus អាចចម្លងពីសត្វជ្រូកទៅមនុស្ស ប៉ុន្តែវាមានសក្ដានុពលអាចក្លាយទៅជាជំងឺឆ្លងរាតត្បាត សកលដែលអាចឆ្លងយ៉ាងងាយ ពីមនុស្សទៅមនុស្សនៅពេលអនាគត។ គួរបញ្ជាក់ថា បើតាមក្រុមអ្នកវិទ្យាសាស្ត្រចិន ដោយសារតែ G4 virus ជាវីរុសប្រភេទថ្មី មនុស្សមានប្រព័ន្ធភាពសុំាតិច ឬមិនមានតែម្ដងប្រឆាំងនឹងវីរុសនេះទេ ដែលតម្រូវឱ្យមានការតាមដានយ៉ាងយកចិត្តទុកដាក់ ហើយវិធានការគ្រប់គ្រង និងបង្ការនានា គួរតែត្រូវបានដាក់ឱ្យអនុវត្តនៅតាមរោងចក្រ ឬឧស្សាហកម្មពាក់ព័ន្ធនឹង សត្វជ្រូក។ ទោះជាយ៉ាងណា អាជ្ញាធរចិនមិនទាន់បានបញ្ជាក់ថា មានករណីឆ្លងជំងឺនេះ លើមនុស្សនៅឡើយទេ៕ | 2020-07-01T16:22:00+07:00 | freshnewsasia.com | https://m.freshnewsasia.com/index.php/en/internationalnews/163933-2020-07-01-02-22-06.html |
7b1d7547-2667-4687-9367-949658c70dfc | កុំលេងជាមួយថៃ! ឆ្លងដែនខុសច្បាប់ ចាប់ខ្មែរដាក់គុកជិត៣ឆ្នាំ ទើបដោះលែងឲ្យត្រឡប់មកស្រុកវិញ | អ្នកទោសខ្មែរចំនួន៣នាក់ឆ្លងដែនខុសច្បាប់ ត្រូវអាជ្ញាធរថៃចាប់ដាក់គុកជិត៣ឆ្នាំ ទើបដោះលែង និងបញ្ជូនមកឱ្យអាជ្ញាធរកម្ពុជា វិញ កាលពីរសៀលថ្ងៃទី៣០ ខែមិថុនា ឆ្នាំ២០២០ តាមច្រកទ្វារអន្តរជាតិជាំ ស្ថិតក្នុងស្រុកអន្លង់វែង ។ ពលរដ្ឋខ្មែរទាំង៣នាក់នោះ ទី១៖ ឈ្មោះ ថា ទូច ភេទប្រុស អាយុ៤០ឆ្នាំ រស់នៅភូមិលំទង ឃុំលំទង ស្រុកអន្លង់វែង ។ ទី២៖ ឈ្មោះ តេង សឿ ភេទប្រុស អាយុ៤៥ឆ្នាំ រស់នៅភូមិអូរស្វាយ ឃុំអូរស្វាយ ស្រុកត្រពាំងប្រាសាទ និងទី៣៖ ឈ្មោះ ឈុន ដារ៉ា ភេទប្រុស អាយុ៣០ឆ្នាំ រស់នៅភូមិត្រពាំងបី ឃុំព្រះប្រឡាយ ស្រុកត្រពាំងប្រាសាទ ។ អ្នកទោសខ្មែរទាំង៣នាក់នេះ មាន២នាក់ ត្រូវបានថៃចាប់ខ្លួន កាលពីថ្ងៃទី១២ ខែឧសភា ឆ្នាំ២០១៧ និងម្នាក់ទៀតចាប់ខ្លួននៅថ្ងៃទី១២ ខែមិនា ឆ្នាំ២០១៨ ពីបទឆ្លងដែនខុសច្បាប់ ចូលកាប់ឈើគ្រញូងតាមច្រកអូរស្វាយ ក្នុងស្រុកត្រពាំងប្រាសាទ និងត្រូវបាននាំឃុំខ្លួន នៅស្រុកខានលថាឡាក់ ខេត្តស៊ីសាកេត ប្រទេសថៃ។ សមត្ថកិច្ចនៅច្រកទ្វារអន្តរជាតិជាំ បានវាស់កំដៅរកមេរោគកូវីដ១៩ និងលាងសម្អាតខ្លួនប្រាណដោយទឹកអាល់កុល រួចធ្វើការណែនាំអប់រំឱ្យបញ្ឈប់សកម្មភាពឆ្លងដែនខុសច្បាប់ទៀត និងបានអនុញ្ញាតឱ្យវិលត្រឡប់ទៅលំនៅដ្ឋានវិញរៀងៗខ្លួន៕ | 2020-07-01T16:09:38+07:00 | kbnnews.com | https://kbn.news/archives/169831 |
5e797386-bb37-43bd-9fa3-b4e06a86659c | នាយឧត្តមសេនីយ៍ សៅ សុខា ចាត់ទុកប្រព័ន្ធសន្និសីទវីដេអូក្នុងវិស័យបច្ចេកវិទ្យាព័ត៌មានវិទ្យា ដើរតួនាទីសំខាន់ក្នុងការប្រយុទ្ធនឹងជំងឺកូវីដ១៩ | នាយឧត្តមសេនីយ៍ សៅ សុខា អគ្គមេបញ្ជាការរង នៃកងយោធពលខេមរភូមិន្ទ និងជាមេបញ្ជាការ កងរាជអាវុធហត្ថលើផ្ទៃប្រទេស បានថ្លែងចាត់ទុកប្រព័ន្ធសន្និសីទវីដេអូ របស់ក្រុមហ៊ុនមិត្តហ្វូន ក្នុងវិស័យបច្ចេកវិទ្យាព័ត៌មានវិទ្យា បានដើរតួនាទីយ៉ាងសំខាន់ ក្នុងការប្រយុទ្ធប្រឆាំងជំងឺកូវីដ១៩។ ការថ្លែងយ៉ាងដូច្នេះ បានធ្វើឡើងក្នុងកិច្ចប្រគល់ប្រព័ន្ធវីដេអូសន្និសីទ ដល់កងរាជអាវុធហត្ថកម្ពុជា ដែលបានរៀបចំឡើងដោយក្រុមហ៊ុនមិត្តហ្វូន នៅថ្ងៃទី៣០ ខែមិថុនា ឆ្នាំ២០២០។ នាយឧត្តមសេនីយ៍ សៅ សុខា បានបញ្ជាក់ថា ។ លោកក៏នឹងត្រូវលើកកម្ពស់កងរាជអាវុធហត្ថឲ្យយល់ដឹង និងមានការប្រើប្រាស់នូវបច្ចេកវិទ្យាព័ត៌មាន ដោយមិនត្រឹមតែអនុវត្តត្រឹមតួនាទី ឬភារកិច្ចទេ តែក៏ជាការប្រយុទ្ធប្រឆាំងជាមួយនឹងជំងឺកូវីដ១៩ផងដែរ។ លោក ហ្វុង វ៉ាន់ គឿង នាយកប្រតិបត្តិក្រុមហ៊ុនមិត្តហ្វូន តាងនាមតំណាងឲ្យក្រុមហ៊ុនលោកបានថ្លែងអំណរគុណ និងមោទនភាពក្រៃលែងដែលក្រុមហ៊ុនមិត្តហ្វូនបានសហការជាមួយរាជរដ្ឋាភិបាល ដើម្បីដាក់ ដំណើរការប្រព័ន្ធវីដេអូសន្និសីទរបស់ក្រុមហ៊ុនមិត្ដហ្វូន ជូនកងរាជអាវុធហត្ថលើផ្ទៃប្រទេសចំនួន ២៨គ្រឿង ព្រមទាំងផ្តល់ជូនសេវា Leased Line ដែលមានគុណភាពខ្ពស់ សម្រាប់ការតភ្ជាប់ក្នុងអង្គភាពថែមទៀត។ លោកបញ្ជាក់ថា »។ លោកបញ្ជាក់ទៀតថា បុគ្គលិកមិត្តហ្វូនបានផ្តល់ការខិតខំប្រឹងប្រែងយ៉ាងខ្លាំង ដើម្បីបញ្ចប់គម្រោងនេះ ទោះបីជាពេលវេលាកំណត់មានភាពតឹងរឹងក៏ដោយ ហើយសូមថ្លែងអំណរគុណចំពោះកងរាជអាវុធហត្ថកម្ពុជា ដែលបានផ្តល់គម្រោងនេះ ដល់មិត្តហ្វូនសម្រាប់ការអនុវត្ត។ ប្រព័ន្ធសន្និសិទវីដេអូខនហ្វ្រេននេះ មានគុណប្រយោជន៍ជាច្រើនរួមមាន៖ រហ័ស និងងាយស្រួលក្នុងការចាប់ផ្តើមការប្រជុំ ការតម្រង់ទិសដៅផ្សេងៗ ការទំនាក់ទំនងជាសំលេង និងគុណភាពរូបភាពយ៉ាងរលូនជាមួយរូបភាពកម្រិត HD/FullHD និងអនុញ្ញាតឲ្យថតកិច្ចការប្រជុំទុកបាន លើសពីនេះរាល់ព័ត៌មានប្រជុំទាំងអស់ ត្រូវបានរក្សាជាការសម្ងាត់តាមដែលអាចធ្វើទៅបាន។ ក្រៅពីនេះ មិត្តហ្វូនប្តេជ្ញាជួយដោះស្រាយបញ្ហារហូតដល់ ២៤ម៉ោង/៧ថ្ងៃ នឹងឆ្លើយតបមិនយឺតជាង២ម៉ោងបន្ទាប់ពីទទួលបានរបាយការណ៍បញ្ហា ដើម្បីធានាបទពិសោធន៍ថែទាំអតិថិជនឲ្យបានល្អបំផុត។ សូមបញ្ជាក់ផងដែរថា ក្រុមហ៊ុនមិត្តហ្វូនក៏បានផ្តល់នូវដំណោះស្រាយវីដេអូខនហ្វ្រេននេះ តាមរយៈពិធីចុះហត្ថលេខាលើអនុស្សរណៈយោគយល់គ្នា ជាមួយក្រសួងអប់រំយុវជន និងកីឡាកាលពីខែមីនា ដើម្បីដាក់ដំណើរការប្រព័ន្ធអេកូឡូស៊ី Smart Education នៃប្រព័ន្ធគ្រប់គ្រងព័ត៌មានសាលា eLearning eBook និងការផ្តល់ជូនអ៊ីនធឺណិតទៅសាលារៀនដោយឥតគិតថ្លៃ និងកិច្ចការជាច្រើនទៀត។ ដំណោះស្រាយទាំងនេះ ត្រូវបានគេជឿជាក់ថានឹងអនុវត្តសម្រាប់កិច្ចប្រជុំកំពូលៗ ដូចជាកិច្ចប្រជុំកំពូលអាស៊ានអំពីជំងឺ Covid 19 នៅក្នុងខែមេសាកន្លងទៅក្រោមប្រធាន នៃប្រមុខរដ្ឋទាំង១១ប្រទេសនៃសមាជិកអាស៊ាន។ មិត្តហ្វូនក៏បានជួយគាំទ្រដល់ការិយាល័យរដ្ឋាភិបាលដទៃទៀតផងដែរ ដោយផ្តល់នូវប្រព័ន្ធសន្និសីទវីដេអូខនហ្វ្រេន ដោយឥតគិតថ្លៃ ក្នុងកំឡុងពេលមានជំងឺរាតត្បាត Covid 19នេះ៕ | 2020-07-01T15:29:00+07:00 | freshnewsasia.com | https://m.freshnewsasia.com/index.php/en/localnews/163930-2020-07-01-01-29-21.html |
530c60d2-a152-4b21-b4cb-41c0379ac143 | ក្រសួងសុខាភិបាលប្រកាសថា អ្នកជំងឺកូវីដ១៩ម្នាក់ទៀតហើយ ត្រូវបានព្យាបាលជាសះស្បើយ នៅសល់១០នាក់ទៀត (Video inside) | ក្រសួងសុខាភិបាល ប្រកាសឱ្យដឹងនៅព្រឹកថ្ងៃទី០១ ខែកក្កដា ឆ្នាំ២០២០នេះថា អ្នកជំងឺកូវីដ១៩ម្នាក់ទៀតហើយ ត្រូវបានព្យាបាលឱ្យជាសះស្បើយឡើងវិញ ក្រោមកិច្ចប្រឹងប្រែងរបស់ក្រុមគ្រូពេទ្យកម្ពុជា។ បុរសដែលព្យាបាលឱ្យជាសះស្បើយឡើងវិញនេះ ជាជនជាតិឥណ្ឌូនេស៊ី អាយុ ២២ឆ្នាំ ស្នាក់នៅបណ្តោះអាសន្នក្នុងក្រុងព្រះសីហនុ ខេត្តព្រះសីហនុ។ ក្រសួងបានឱ្យដឹងថា បន្ទាប់ពីសម្រាកព្យាបាលអស់មួយរយៈ បុរសរូបនេះត្រូវបានពិនិត្យមិនឃើញមានមេរោគកូវីដ១៩ ចំនួនពីរដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត កាលពីថ្ងៃទី២៨ ខែមិថុនា កន្លងទៅនេះ។ សូមបញ្ជាក់ថា មកដល់ព្រឹកថ្ងៃទី០១ ខែកក្កដា ឆ្នាំ២០២០នេះ រកឃើញអ្នកឆ្លងជំងឺកូវីដ១៩សរុប ១៤១នាក់។ ប៉ុន្តែអ្នកជំងឺសរុប ១៣១នាក់ហើយ ត្រូវបានព្យាបាលឱ្យជាសះស្បើយ នៅសល់តែ ១០នាក់ទៀតប៉ុណ្ណោះកំពុងសម្រាកព្យាបាល ក្រោមការយកចិត្តទុកដាក់ខ្ពស់បំផុតពីកងទ័ពអាវសដ៏អង់អាចរបស់កម្ពុជា៕ | 2020-07-01T14:54:00+07:00 | freshnewsasia.com | https://m.freshnewsasia.com/index.php/en/localnews/163927-2020-07-01-00-54-26.html |
9b117aeb-8fa4-4135-8ae5-343029f4d644 | ដំណឹងល្អ! ព្រឹកនេះអ្នកជំងឺកូវីដ១៩ បានជាសះស្បើយម្នាក់ទៀតហើយ | នៅព្រឹកថ្ងៃទី០១ ខែកក្កដា ឆ្នាំ២០២០នេះ ក្រសួងសុខាភិបាល ប្រកាសថាឪ្យដឹង អ្នកជំងឺកូវីដ១៩ម្នាក់ទៀតហើយ ត្រូវបានព្យាបាលឱ្យជាសះស្បើយឡើងវិញ ក្រោមកិច្ចប្រឹងប្រែងរបស់ក្រុមគ្រូពេទ្យកម្ពុជា។ បុរសដែលព្យាបាលឱ្យជាសះស្បើយឡើងវិញនេះ ជាជនជាតិឥណ្ឌូនេស៊ី អាយុ ២២ឆ្នាំ ស្នាក់នៅបណ្តោះអាសន្នក្នុងក្រុងព្រះសីហនុ ខេត្តព្រះសីហនុ។ ក្រសួងបានឱ្យដឹងថា បន្ទាប់ពីសម្រាកព្យាបាលអស់មួយរយៈ បុរសរូបនេះត្រូវបានពិនិត្យមិនឃើញមានមេរោគកូវីដ១៩ ចំនួនពីរដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត កាលពីថ្ងៃទី២៨ ខែមិថុនា កន្លងទៅនេះ។ សូមបញ្ជាក់ថា មកដល់ព្រឹកថ្ងៃទី០១ ខែកក្កដា ឆ្នាំ២០២០នេះ រកឃើញអ្នកឆ្លងជំងឺកូវីដ១៩សរុប ១៤១នាក់។ ប៉ុន្តែអ្នកជំងឺសរុប ១៣១នាក់ហើយ ត្រូវបានព្យាបាលឱ្យជាសះស្បើយ នៅសល់តែ ១០នាក់ទៀតប៉ុណ្ណោះកំពុងសម្រាកព្យាបាល ក្រោមការយកចិត្តទុកដាក់ខ្ពស់បំផុតពីកងទ័ពអាវសដ៏អង់អាចរបស់កម្ពុជា៕ | 2020-07-01T08:29:53+07:00 | kbnnews.com | https://kbn.news/archives/169709 |
34707e0e-572d-4ccb-b69b-c49fd2800df4 | នាយករដ្ឋមន្ត្រីឥណ្ឌាព្រមានពលរដ្ឋកុំឲ្យធ្វេសប្រហែលនឹងកូវីដ១៩ ខណៈក្រុងខ្លះបន្តការបិទសកម្មភាព | នាយករដ្ឋមន្ត្រីឥណ្ឌាលោក Narendra Modi កាលពីថ្ងៃអង្គារបានព្រមានពលរដ្ឋឥណ្ឌាកុំឲ្យខកខានមិនគោរពតាមវិធានការរឹតត្បិតនានា ដើម្បីបង្ការការបន្តរាតត្បាតនៃវីរុសកូរ៉ូណាដែលបង្កជំងឺកូវីដ១៩ ខណៈដែលលោកបន្តកម្មវិធីសន្តិសុខសង្គមដ៏ធំរបស់ឥណ្ឌារហូតដល់ខែវិច្ឆិកា។ ទីក្រុងខ្លះរបស់ឥណ្ឌាកំពុងត្រៀមពន្យារបន្តការដាក់កំហិតសកម្មភាពទាំងអស់ដើម្បីទប់នឹងការបន្តរាតត្បាតនៃជំងឺកូវីដ១៩ ដែលកំពុងឆ្លងដល់ពលរដ្ឋឥណ្ឌាប្រមាណ២០.០០០នាក់ក្នុងមួយថ្ងៃ។ លោក Modi បានថ្លែងក្នុងការផ្សាយតាមទូរទស្សន៍ថា តាំងពីឥណ្ឌាចាប់ផ្តើមបន្ធូរបន្ថយការរឹតត្បិតសកម្មភាពមក ក៏ពលរដ្ឋកាន់តែច្រើនបានធ្វេសប្រហែសមិនគោរពតាមវិធានរក្សាគម្លាតក្នុងសង្គមនិងការលាងដៃ។ នាយករដ្ឋមន្ត្រីឥណ្ឌាលោក Modi ក៏បានប្រកាសពីការបន្តកម្មវិធីតម្លៃ១២ពាន់លានដុល្លារដើម្បីចែកអាហារដោយឥតគិតថ្លៃដល់ពលរដ្ឋឥណ្ឌា៨០០លាននាក់ ក្រោយពីលោករងការរិះគន់ថា បានទុកឲ្យពលរដ្ឋក្រីក្រត្រូវចិញ្ចឹមខ្លួនឯងក្នុងពេលជាប់បម្រាមធ្វើដំណើរតាំងពីខែមីនា។ គណបក្សប្រឆាំងឥណ្ឌាថា ជំនួយនេះមិនគ្រប់គ្រាន់និងអំពាវនាវឲ្យរដ្ឋាភិបាលផ្តល់ប្រាក់ដោយផ្ទាល់ទៅពលរដ្ឋក្រីក្រ។ គិតត្រឹមថ្ងៃអង្គារ ឥណ្ឌាមានអ្នកឆ្លងវីរុសកូរ៉ូណាចំនួនជាង៥៦៦.០០០នាក់ គឺនៅពីក្រោយតែសហរដ្ឋអាមេរិក ប្រេស៊ីល និងរុស្ស៊ីប៉ុណ្ណោះ និងអ្នកស្លាប់ជាងជិត១៧.០០០នាក់៕ | 2020-07-01T07:00:00+07:00 | khmer.voanews.com | https://khmer.voanews.com/a/india-s-modi-warns-of-coronavirus-negligence-as-some-cities-extend-lockdowns-reuters-/5484316.html |
bfb4527b-1be0-4789-9dae-70f55997a144 | ការស្ទង់មតិឱ្យដឹងថាអ្នកប្រជាធិបតេយ្យ និងសាធារណរដ្ឋមានទស្សនៈខុសគ្នាពីទិដ្ឋភាពជាក់ស្តែងនៃសេដ្ឋកិច្ច | ការស្ទង់មតិនេះត្រូវបានធ្វើឡើងបន្ទាប់ពីករណីឆ្លងជំងឺកូរ៉ូណា កំពុងមានការហក់ឡើងជាថ្មីទៀត នៅក្នុងសហរដ្ឋអាមេរិក។ ការស្ទង់មតិថ្មីមួយដែលធ្វើឡើងដោយទីភ្នាក់ងារព័ត៌មាន The Associated Press និងមជ្ឈមណ្ឌល NORC សំរាប់ការស្រាវជ្រាវកិច្ចការសាធារណៈបានឱ្យដឹងថា អ្នកប្រជាធិបតេយ្យចំនួន៨៥% បានហៅស្ថានភាពសេដ្ឋកិច្ចអាមេរិកបច្ចុប្បន្នថា មានភាព «អន់ថយ» នៅពេលដែលក្រុមអ្នកសាធារណរដ្ឋវិញបាននិយាយថា សេដ្ឋកិច្ចរបស់អាមេរិកមានលក្ខណៈ «ល្អប្រសើរ» នោះ។ នៅពេលដែលហាងទំនិញនានា បានចាប់ផ្តើមបើកឡើងវិញនោះ លោក Peter Morici ដែលជាសេដ្ឋវិទូអភិរក្សម្នាក់ និងជាអតីតប្រធានសេដ្ឋវិទូនៃគណកម្មការពាណិជ្ជកម្មអន្តរជាតិរបស់សហរដ្ឋអាមេរិកជឿជាក់ថា ប្រទេសអាមេរិកកំពុងធ្វើដំណើរលើផ្លូវត្រូវមួយ។ លោក Peter Morici ដែលជាសេដ្ឋវិទូ និងធ្លាប់ជាអតីតសាស្រ្តាចា្យនៃសាកលវិទ្យាល័យ Maryland បានថ្លែងក្នុងសម្តីដើមថា៖ «វិបត្តិ និងភាពអត់ការងារធ្វើមានរយៈពេល៣ខែ តែឥឡូវរឿងនេះមានភាពគ្រាន់បើវិញហើយ។ ដូច្នេះនេះជាសញ្ញាមួយដែលប្រាប់យើងថា យើងធ្វើការងារនេះបានប្រសើរជាងអ្វីដែលយើងបានគិតទុកជាមុន»។ ការស្ទង់មតិថ្មីៗនេះបានបង្ហាញថា ១ភាគ៣នៃពលរដ្ឋអាមេរិកបានហៅសេដ្ឋកិច្ចនាពេលបច្ចុប្បន្នថាមានលក្ខណៈល្អប្រសើរគឺឡើង៧ពិន្ទុបើប្រៀបធៀបនឹងការស្ទង់មតិកាលពីខែឧសភា ប៉ុន្តែនៅតិចជាងការស្ទង់មតិកាលពីខែមករាឆ្ងាយណាស់ ដែលពេលនោះ ពលរដ្ឋអាមេរិកាំងចំនួន៦៧% មានអារម្មណ៍វិជ្ជមានចំពោះរឿងសេដ្ឋកិច្ច។ លោកបណ្ឌិត William Spriggs សាស្ត្រាចារ្យសេដ្ឋកិច្ចនៃសាកលវិទ្យាល័យ Howard គិតថា វាជាការលឿនពេកក្នុងការអបអរចំពោះភាពប្រសើរនៃសេដ្ឋកិច្ចនេះ ហើយលោកបារម្ភថាអាចមានព្យុះសេដ្ឋកិច្ចជាច្រើនទៀតកំពុងតែរំកិលខ្លួនមកជិត។ លោកជំរុញឱ្យសភាអាមេរិក ផ្តល់ជំនួយថ្មីៗទៀត ក្រៅពីកញ្ចប់ជំនួយបច្ចុប្បន្ន ដែលនឹងត្រូវអស់សុពលភាពនៅខែក្រោយនេះ។ លោកបណ្ឌិតថ្លែងក្នុងសម្តីដើមថា៖ «ដូច្នេះហើយ គឺវាមានសារៈសំខាន់ណាស់សំរាប់សភាអាមេរិក ក្នុងពេលនេះ ដើម្បីធានាដល់ពលរដ្ឋ ដោយទុកថវិកាដែលកំពុងជួយដល់ពួកគេក្នុងមួយសប្តាហ៍៦០០ដុល្លារនោះឱ្យនៅដដែល ដែលនេះជាប្រាក់ធានារ៉ាប់រងក្នុងពេលពលរដ្ឋអត់ការងារធ្វើ។ វាមានសារៈសំខាន់ណាស់។ នៅសល់តែមួយខែទៀត ប្រាក់ជំនួយនោះនឹងអស់ហើយ ហើយឱកាសរកការងារធ្វើក៏មិនមានច្រើនផងដែរ។ ពលរដ្ឋអាមេរិកខ្លះដែលបាត់បង់ការងារធ្វើនោះ ពេលនេះបានត្រឡប់ទៅធ្វើការវិញហើយ ប៉ុន្តែពលរដ្ឋប្រមាណជាង១ភាគ៣ ដែលបាត់បង់ចំណូលខ្លះក្នុងគ្រួសារ បានប្រាប់អ្នកស្ទង់មតិថា ពួកគេមិនរំពឹងថាការងារដែលពួកគេធ្លាប់ធ្វើពីមុននោះ នឹងមានឡើងវិញនោះទេ។ លោក Peter Morici ថ្លែងបន្តក្នុងសម្តីដើមថា៖ «នៅក្នុងរបាយការណ៍ការងារក្នុងខែឧសភា មានពលរដ្ឋ៣សែននាក់បន្ថែមទៀត ត្រូវបានគេបញ្ឈប់ពីការងារជាស្ថាពរ។ ទោះបីជាយើងមានការងារថ្មីចំនួន២លាន៥សែនក៏ដោយ ក៏ប៉ុន្តែភាគច្រើនអ្នកទាំងនោះត្រូវបានគេកាត់បន្ថយពីការងារជាបណ្តោះអាសន្នតែប៉ុណ្ណោះ។ កាលពីថ្ងៃព្រហស្បតិ៍ ក្រសួងពាណិជ្ជកម្មអាមេរិករាយការណ៍ថា សេដ្ឋកិច្ចអាមេរិក បានចុះថយក្នុងអត្រា៥% ក្នុងត្រីមាសទី១។ ទីប្រឹក្សាសេដ្ឋកិច្ចរបស់សេតវិមានលោក Larry Kudlow និយាយថា អាមេរិកមិនមានផែនការណាមួយក្នុងការបិទសេដ្ឋកិច្ចជាថ្មីនោះទេ បើទោះបីជាមានករណីនៃការឆ្លងជំងឺកូវីដកើនឡើងជាច្រើនទៀត នៅតាមបណ្តារដ្ឋមួយចំនួនក៍ដោយ។ លោក Larry Kudlow ថ្លែងក្នុងសម្តីដើមថា «យើងនឹងឃើញមានការកើនការឆ្លងខ្លាំងនៅកន្លែងខ្លះ។ ច្បាស់ហើយ។ យើងកំពុងតែជួបរឿងហ្នឹងក្នុងរដ្ឋតិចសាស និងផ្នែកខ្លះក្នុងរដ្ឋភាគត្បូង ដូចជារដ្ឋ Carolinas និងរដ្ឋ Arizona ជាដើម។ យើងត្រូវតែរស់នៅជាមួយស្ថានភាពបែបហ្នឹងហើយ។ លោកគិតថា រឿងទាំងនេះអាចគ្រប់គ្រងបាន៕ | 2020-07-01T07:00:00+07:00 | khmer.voanews.com | https://khmer.voanews.com/a/poll-politics-drive-divergent-views-of-us-economy-/5484265.html |
5cbb4de6-3008-41cc-a825-9f71f4bf3632 | នាយករដ្ឋមន្រ្តីបាហាម៉ាជំរុញពលរដ្ឋកុំឱ្យធ្វើដំណើរទៅកាន់ប្រទេសដែលមានការផ្ទុះមេរោគកូរ៉ូណាខ្លាំង | លោក Hubert Minnis នាយករដ្ឋមន្រ្តីបាហាម៉ាបានជំរុញយ៉ាងខ្លាំងដល់ពលរដ្ឋកុំឱ្យធ្វើដំណើរមិនចាំបាច់ទៅកាន់ប្រទេសនានាដែលជំងឺកូវីដ១៩ កំពុងឡើងឆ្លងខ្លាំងរួមទាំងសហរដ្ឋអាមេរិកដែលជាទីផ្សារទេសចរណ៍ដ៏សំខាន់របស់ប្រទេសបាហាម៉ា។ ក្នុងអំឡុងនៃការថ្លែងសុន្ទរកថាទៅកាន់ប្រទេសជាតិកាលពីថ្ងៃចន្ទលោកនាយករដ្ឋមន្រ្តី Minnis បានប្រាប់ប្រជាពលរដ្ឋបាហាម៉ាថា «ខ្ញុំអង្វរអស់លោកអ្នក។ ខ្ញុំអង្វរសុំឱ្យអស់លោកអ្នកស្ថិតនៅផ្ទះ។ ប្រសិនបើអស់លោកអ្នកត្រូវធ្វើដំណើរសូមមេត្តាមកលេងក្រុមគ្រួសារនៅលើកោះរបស់យើងទៅ»។ សាររបស់លោកនាយករដ្ឋមន្រ្តីកើតមាននៅពេលដែលប្រទេសបាហាម៉ាបានបើកព្រំដែនរបស់ខ្លួនឡើងវិញនៅថ្ងៃពុធនេះ ចាប់តាំងពីការបិទកាលពីខែមីនាមក ពីព្រោះតែការផ្ទុះឡើងនូវជំងឺកូវីដ១៩។ លោកនាយករដ្ឋមន្ត្រីបាននិយាយទៀតថា អ្នកធ្វើដំណើរទៅកាន់ប្រទេសបាហាម៉ាត្រូវតែបង្ហាញថា ពួកគេបានធ្វើតេស្តមេរោគកូរ៉ូណាអវិជ្ជមានក្នុងរយៈពេល៧ថ្ងៃចាប់ផ្តើមពីថ្ងៃទី៧ ខែកក្កដាទៅ។ លោកបាននិយាយទៀតថា ពលរដ្ឋដែលត្រូវចាប់បានអត់ពាក់ម៉ាសនឹងប្រឈមការផាកពិន័យជាប្រាក់២រយដុល្លារ ឬត្រូវជាប់គុករយៈពេលមួយខែ។ ប្រទេសបាហាម៉ាបានបញ្ជាក់ថា មានការឆ្លងមេរោគកូរ៉ូណាជាង១រយករណី និងមនុស្សស្លាប់១១នាក់៕ | 2020-07-01T07:00:00+07:00 | khmer.voanews.com | https://khmer.voanews.com/a/bahamian-pm-urges-citizens-not-to-travel-to-coronavirus-hot-spots-/5484251.html |
cd3bdc10-d30b-459e-bd50-567e90baf36c | លោក Mike Pence ៖ ការស្លាប់ដោយជំងឺកូវីដ១៩ មានកម្រិតទាបបំផុតក្នុងពេលប៉ុន្មានខែនេះ | នៅពេលដែលបន្តមានការព្រួយកង្វល់ក្នុងចំណោមសមាជិកក្រុមការងារទទួលបន្ទុកលើមេរោគកូរ៉ូណារបស់សេតវិមានដែលអនុប្រធានាធិបតីសហរដ្ឋអាមេរិកលោក Mike Pence ដឹកនាំ លោកអនុប្រធានាធិបតីបានសង្កត់ធ្ងន់ពីព័ត៌មានល្អពីស្ថានភាពមេរោគកូរ៉ូណា មុនដំណើរទស្សនកិច្ចរបស់លោកនៅថ្ងៃពុធនេះទៅកាន់រដ្ឋអារីហ្សូណា ដែលជាតំបន់មួយដែលមានការឆ្លងខ្លាំងបំផុត។ លោកអនុប្រធានាធិបតី Pence បានប្រាប់ពួកអ្នកយកព័ត៌មានកាលពីថ្ងៃអង្គារក្នុងអំឡុងនៃដំណើរទស្សនកិច្ចទៅកាន់ទីស្នាក់ការសេវាកម្មសុខភាពសាធារណៈសហរដ្ឋអាមេរិកថា៖ «ការស្លាប់មានកម្រិតទាបបំផុតចាប់តាំងពីខែមីនាមក។ យើង បានស្ថិតនៅក្នុងស្ថានភាពប្រសើរឡើងជាងកាលពី៤ខែមុន សូម្បីតែ២ខែមុននេះក៏ដោយ»។ លោកអនុប្រធានាធិបតី Pence បាននិយាយទៀតថា មានរដ្ឋចំនួន១២ ដែលកំពុងមានករណីឆ្លងនិងភាគរយវិជ្ជមានកើនឡើង ហើយរដ្ឋ២៨ផ្សេងទៀតមានស្ថានភាពមួយនៃស្ថានភាពពីរនេះ។ បន្ថែមពីរដ្ឋអារីហ្សូណា លោកអនុប្រធានាធិបតី Pence ក៏នឹងបំពេញទស្សនកិច្ចនៅសប្តាហ៍នេះទៅកាន់រដ្ឋតិចសាស ដែលជារដ្ឋមានការឆ្លងខ្លាំងបំផុតមួយទៀត។ លោកអនុប្រធានាធិបតី Pence បានប្រកាសថា ក្រុមមួយដែលមានបុគ្គលិកជំនួយសុខាភិបាល៦២នាក់ បានត្រូវដាក់ពង្រាយដោយរដ្ឋបាលចាត់ចែងគ្រាអាសន្នសហព័ន្ធ ដែលឥឡូវនេះកំពុងស្ថិតនៅរដ្ឋអារីហ្សូណា។ ក្រសួងសុខាភិបាលរបស់រដ្ឋបានប្រាប់ឲ្យដឹងថា ចំនួនឆ្លងមេរោគកូរ៉ូណាក្នុងរដ្ឋតិចសាសកាលពីថ្ងៃអង្គារបានឡើងទៅដល់៦ពាន់៩រយ៧៨ករណី ដែលជាចំនួនឆ្លងខ្ពស់បំផុតក្នុងរយៈពេលមួយថ្ងៃចាប់តាំងពីការចាប់ផ្តើមការរាតត្បាតមក។ លោកអនុប្រធានាធិបតីបាននិយាយទៀតថា រដ្ឋទាំង៥០កំពុងបើកសេដ្ឋកិច្ចឡើងវិញ។ ទោះជាយ៉ាងណាក៏ដោយ រដ្ឋចំនួន១៨ បានកាត់បន្ថយសកម្មភាពខ្លះ ជាចំណាត់ការមួយដែលលោកអនុប្រធានាធិបតីបានបញ្ជាក់ថា លោកគាំទ្រទាំងស្រុង៕ | 2020-07-01T07:00:00+07:00 | khmer.voanews.com | https://khmer.voanews.com/a/amid-coronavirus-cases-rising-fatalities-at-lowest-level-in-months-pence-emphasizes/5484564.html |
b42fd7d8-035c-4d91-88e8-6a1cdb6f7b17 | ប្រមុខការទូតកម្ពុជា ចែករំលែកទស្សនៈ៤ចំណុច ក្នុងកិច្ចប្រជុំពិសេសរវាងរដ្ឋមន្ត្រីការបរទេសអាស៊ាន និងអូស្រ្ដាលី ស្ដីពីជំងឺឆ្លងកូវីដ-១៩ (Video inside) | នៅរសៀលថ្ងៃទី៣០ ខែមិថុនា ឆ្នាំ២០២០នេះ ឧបនាយករដ្ឋមន្រ្តី ប្រាក់ សុខុន រដ្ឋមន្រ្តីការបរទេស និងសហប្រតិបត្តិការអន្តរជាតិកម្ពុជា បានចូលរួមកិច្ចប្រជុំពិសេសរវាងរដ្ឋមន្ត្រីការបរទេសអាស៊ាន និងអូស្រ្ដាលី ស្ដីពីជំងឺឆ្លងកូវីដ-១៩ តាមប្រព័ន្ធវីដេអូ។ កិច្ចប្រជុំនេះ ដឹកនាំដោយសហប្រធានប្រទេសម៉ាឡេស៉ី ដែលជាប្រទេសសម្របសម្រួលទំនាក់ទំនងដៃគូសន្ទនាអាស៊ាន-អូស្រ្តាលី នាពេលបច្ចុប្បន្ន និងប្រទេសអូស្រ្ដាលី។ អាស៊ានបានធ្វើការយ៉ាងសកម្ម ចាប់តាំងពីការផ្ទុះឡើងនៃវិបត្តិជំងឺកូវីដ-១៩នេះ ក្នុងការឆ្លើយតបជាសមូហភាព ដែលមិនត្រឹមតែធ្វើការឆ្លើយតបរវាងបណ្តាប្រទេសសមាជិក អាស៊ានប៉ុណ្ណោះទេ ប៉ុន្តែថែមទាំងជាមួយដៃគូខាងក្រៅទៀតផង។ ដំណោះស្រាយដែលប្រកបដោយបុរេសកម្មរបស់អាស៊ាន អាចផ្ញើសារយ៉ាងច្បាស់មួយថា នៅក្នុងពេលមានវិបត្តិ សហគមន៍អន្តរជាតិចាំបាច់ត្រូវបង្កើនការសម្របសម្រួល និងការឆ្លើយតបរួមគ្នា ក៏ដូចជាសាមគ្គីភាពជាអន្តរជាតិ។ អាស៊ាន និងអូស្រ្តាលី ត្រូវរក្សាការប្រុងប្រយ័ត្នជានិច្ចចំពោះការឆ្លងរលកទីពីរនៃជំងឺរាតត្បាតនេះ ខណៈដែលបណ្តាប្រទេសទាំងឡាយកំពុងចាប់ផ្តើមរៀបចំផែនទីបង្ហាញផ្លូវរៀងៗខ្លួន ដើម្បីបន្ធូរបន្ថយការរឹតបណ្តឹងចំពោះជំងឺកូវីដ-១៩។ យើងទាំងអស់គ្នាត្រូវបន្តកិច្ចខិតខំប្រឹងប្រែងបន្ថែមទៀត ដើម្បីកម្ចាត់ជំងឺរាតត្បាតនេះជាមួយគ្នាលើគ្រប់ផ្នែកទាំងអស់ ស្របតាមការប្តេជ្ញាចិត្តរួមគ្នានៅមហាសន្និបាតសុខភាពពិភពលោកលើកទី៧៣។ ជាផ្នែកមួយនៃផែនការស្តារសេដ្ឋកិច្ចឡើងវិញ សកម្មភាពជាក់ស្តែងអាចត្រូវបានសម្រេច តាមរយៈការចុះហត្ថលេខា លើកិច្ចព្រមព្រៀងភាពជាដៃគូសេដ្ឋកិច្ចគ្រប់ជ្រុងជ្រោយតំបន់ (RCEP) នៅពេលវេលាដ៏ឆាប់ខាងមុខ។ អាស៊ាន និងអូស្រ្តាលីគួរតែសហការគ្នានៅគ្រប់កម្រិត ដើម្បីអភិវឌ្ឍ ធ្វើតេស្ត និងបង្កើនផលិតកម្មឱសថ និងវ៉ាក់សាំងការពារ សម្រាប់ជំងឺរាតត្បាតកូវីដ-១៩នេះ ឱ្យបានប្រកបដោយគុណភាព សុវត្ថិភាព និងមានតម្លៃសមរម្យ ដោយធានាថា ប្រជាពលរដ្ឋដែលមានសេចក្តីត្រូវការ អាចមានឱកាសទទួលបានទាន់ពេលវេលានូវឱសថ និងវ៉ាក់សាំងទាំងនេះ ដោយគ្មានការរារាំង៕ | 2020-07-01T01:54:00+07:00 | freshnewsasia.com | https://m.freshnewsasia.com/index.php/en/localnews/163915-2020-06-30-11-54-42.html |
f3afbdaf-01bf-4332-8b91-a8560685bb5d | អភិបាលខេត្តត្បូងឃ្មុំ ជំរុញឱ្យប្រជាកសិករនាំគ្នាបង្កើនការដាំដុះ និងចិញ្ចឹមសត្វ ដើម្បីបង្កើនជីវភាព និងប្រាក់ចំណូលគ្រួសារ ក្នុងគ្រាមានជំងឺកូវីដ១៩ | ក្នុងឱកាសជួបសំណេះសំណាល និងនាំយកគ្រាប់ពូជបន្លែ និងសម្ភារៈអន្តរាគមន៍បន្ទាន់ចែកជូន កសិករចំនួន៦៧គ្រួសារ មកពី៦ឃុំ ក្នុងស្រុកអូរាំងឪ ខេត្តត្បូងឃ្មុំ នាព្រឹកថ្ងៃទី៣០ ខែមិថុនា ឆ្នាំ២០២០នេះ លោក ជាម ច័ន្ទសោភ័ណ អភិបាលខេត្តត្បូងឃ្មុំ បានថ្លែងជំរុញឱ្យប្រជាកសិករនាំគ្នាបង្កើនការដាំដុះដំណាំរួមផ្សំបន្លែបង្ការផ្សេងៗបន្ថែម កុំទុកដីឲ្យនៅទំនេរ ដើម្បីធ្វើឲ្យជីវភាពកាន់តែប្រសើរឡើង ក្នុងពេលប្រទេសមានជំងឺកូវីដ១៩ កំពុងរីករាលដាលនេះ។ ក្នុងពិធីចែកគ្រាប់ពូជបន្លែ និងសម្ភារៈនេះ ក៏មានការអញ្ជើញជាអធិបតីពី លោក ស៊ាក ឡេង ប្រធានក្រុមប្រឹក្សាខេត្ត ព្រមទាំងអភិបាលរងខេត្ត ប្រធាន/ អនុប្រធាន មន្ទីរ/ អង្គភាពជុំវិញខេត្ត និងប្រជាកសិករចូលរួមជាច្រើនរូបទៀត។ លោក ជាម ច័ន្ទសោភ័ណ បានឱ្យដឹងទៀតថា ការដាំដុះបន្លែបង្ការត្រូវតែអនុវត្តគ្រប់រដូវកាលទៅតាមក្រុមគ្រួសារនីមួយៗ ដោយមិនចាំបាច់តែនៅក្នុងអំឡុងកូវីដ១៩ ទើបយើងដាំដុះនោះទេ ពីព្រោះបន្លែបង្ការវាជាតម្រូវការចាំបាច់ណាស់ សម្រាប់យើងទាំងអស់គ្នាទទួលទានប្រចាំថ្ងៃ។ តាមរយៈនៃការដាំដំណាំបន្លែបង្ការនៅជុំវិញ លំនៅដ្ឋានគឺទទួលបានផលប្រយោជន៍ជាច្រើន ក្នុងការរួមចំណែកបង្កើននូវប្រាក់ចំណូល ជីវភាពកាន់តែធូធារ កាត់បន្ថយការចំណាយ និងមិនធ្វើចំណាកស្រុក នោះជាដើម។ ជាមួយគ្នានោះដែរ លោក ជាម ច័ន្ទសោភ័ណ បានជំរុញដល់ប្រជាកសិករទំាងអស់ត្រូវនាំគ្នាធ្វើការដាំដុះគ្រាប់ពូជបន្លែ ទៅតាមលក្ខណៈបច្ចេកទេសកសិកម្ម ឲ្យបានគ្រប់ៗគ្នាព្រោះវាអាចធ្វើឲ្យពលរដ្ឋអាចរកប្រាក់ចំណូល និងជួយសម្រួលដល់ជីវភាពប្រជាកសិករ នៅតាមសហគមន៍ឲ្យមានជីវភាពធូរធាច្រើនជាងមុន។ លោកអភិបាលខេត្ត ក៏បានអំពាវនាវដល់ប្រជាពលរដ្ឋទាំងអស់ ត្រូវតែយកចិត្តទុកដាក់ទៅលើដាំដំណាំបន្លែដែលគ្មានជាតិគីមី ដើម្បីចូលរួមចំណែកក្នុងការលើក ស្ទួយកម្រិតជីវភាពរបស់ប្រជាពលរដ្ឋឲ្យកាន់តែល្អប្រសើរឡើង និងធានានូវសុវត្ថិភាពក្នុងការបរិភោគបន្លែប្រចាំថ្ងៃព្រមទាំងទទួលបានសុខភាពល្អផងដែរ។ លោក ជាម ច័ន្ទសោភ័ណ ក៏បានណែនាំដល់ប្រជាពលរដ្ឋថា ដោយស្ថានភាពបច្ចុប្បន្ននេះជំងឺកូវីដ១៩ កំពុងរីករាលដាលនៅលើសកលលោក ដូច្នេះសូមឱ្យពលរដ្ឋ ទាំងអស់ត្រូវរស់នៅឱ្យមានអនាម័យដោយត្រូវលាងដៃជាមួយសាប៊ូ និងទឹកស្អាត ឬទឹកអាល់កុល ជែលជាប្រចាំចៀសវាងការចាប់ដៃគ្នា ត្រូវប្រើកាយវិការសំពះ ត្រូវពាក់ម៉ាស់ក្នុងទីប្រជុំជន ប្រសិនបើមានអាការៈក្អកមិនបាត់ ក្តៅខ្លួនខ្លាំង សូមប្រញាប់ទៅមណ្ឌលសុខភាព និងមន្ទីរពេទ្យ ឬទូរស័ព្ទទៅលេខ១១៥ ដើម្បីទទួលបានសេវា ពិនិត្យសុខភាព ឱ្យបានត្រឹមត្រូវផងដែរ។ សូមបញ្ជាក់ថា៖ ការចែកគ្រាប់ពូជជូនកសិករចំនួន៦៧គ្រួសារ មកពី៦ឃុំ ក្នុងស្រុកអូរាំងឪ រួមមាន ( ត្រកួន ស្ពៃក្រញាញ់ ស្ពៃចង្កឹះ ស្ពៃតឿ សាឡាត់) និងសម្ភារៈ មានទុយោសាច ថាសបណ្ដុះកូនបន្លែ សំណាញ់ទ្រើង និងកៅស៊ូគ្របរងជាដើម៕ | 2020-07-01T00:59:00+07:00 | freshnewsasia.com | https://m.freshnewsasia.com/index.php/en/localnews/163910-2020-06-30-10-59-43.html |
1620795d-3e90-4593-be6e-f1c82b0e3ac4 | ឆមាសទី១ មន្ទីរពេទ្យរដ្ឋខេត្ដព្រះវិហារ ផ្ដល់សេវាពិនិត្យជំងឺក្រៅជូនពលរដ្ឋជាង១០ម៉ឺនករណី និងសម្រាលកូនជាង២ពាន់នាក់ | ប្រធានមន្ទីរសុខាភិបាលខេត្ដព្រះវិហារ លោកវេជ្ជបណ្ឌិត គួង ឡូ បានថ្លែងឱ្យដឹងថា ក្នុងឆមាសទី១ ឆ្នាំ២០២០ គិតចាប់ពីដើមខែមករា ដល់ចុងខែមិថុនានេះ ប្រជាពលរដ្ឋមកពិនិត្យជំងឺក្រៅសរុបចំនួន ១០២,២៧១ករណី សម្រាប់ករណីថ្មីចំនួន ៩៩,០៥៥ករណី។ លោកវេជ្ជបណ្ឌិត គួង ឡូ បានថ្លែងប្រាប់អង្គភាព័ត៌មាន Fresh News នៅថ្ងៃទី៣០ ខែមិថុនា ឆ្នាំ២០២០នេះទៀតថា ។ ជាមួយគ្នានោះ ចំនួនស្រ្តីរៀបការហើយ កំពុងប្រើប្រាស់ មធ្យោបាយពន្យាកំណើតទំនើប មានចំនួន ១៣,៣៥៧នាក់ ៕ | 2020-07-01T00:37:00+07:00 | freshnewsasia.com | https://m.freshnewsasia.com/index.php/en/localnews/163907-2020-06-30-10-37-16.html |
11da10bc-bd43-4492-9e67-46098d0be0ea | ឆមាសទី១ មន្ទីរពេទ្យរដ្ឋខេត្ដសៀមរាប ផ្ដល់សេវាពិនិត្យជំងឺក្រៅជូនពលរដ្ឋជាង៤០ម៉ឺនករណី និងសម្រាលកូន៥ពាន់នាក់ | ប្រធានមន្ទីរសុខាភិបាលខេត្ដសៀមរាប លោកវេជ្ជបណ្ឌិត ក្រុស សារ៉ាត់ បានថ្លែងឱ្យដឹងថា ក្នុងឆមាសទី១ ឆ្នាំ២០២០ គិតចាប់ពីដើមខែមករា ដល់ចុងខែមិថុនានេះ ប្រជាពលរដ្ឋមកពិនិត្យជំងឺក្រៅសរុបចំនួន ៤១៦,៣២១ករណី សម្រាប់ករណីថ្មីចំនួន ៣៧១,៧៨៥ករណី។ លោកវេជ្ជបណ្ឌិត ក្រុស សារ៉ាត់ បានថ្លែងប្រាប់អង្គភាព័ត៌មាន Fresh News នៅថ្ងៃទី៣០ ខែមិថុនា ឆ្នាំ២០២០នេះទៀតថា ។ ជាមួយគ្នានោះ ក៏មានករណីពន្យារកំណើតច្រើនផងដែរ រហូតដល់ទៅ៣៩,៣៤៧នាក់ សម្រាប់ករណីពន្យារកំណើតលើកដំបូងចំនួន ៣,៧៤០នាក់៕ | 2020-07-01T00:13:00+07:00 | freshnewsasia.com | https://m.freshnewsasia.com/index.php/en/localnews/163900-2020-06-30-10-13-30.html |
06f6fc04-0af2-4ac2-8a51-26b73c4cca8a | ប្រមុខការទូតកម្ពុជា ចូលរួមកិច្ចប្រជុំពិសេសរវាងរដ្ឋមន្ត្រីការបរទេសអាស៊ាន និងអូស្រ្ដាលី ស្ដីពីជំងឺឆ្លងកូវីដ-១៩ តាមប្រព័ន្ធវីដេអូ | នៅរសៀលថ្ងៃទី៣០ ខែមិថុនា ឆ្នាំ២០២០នេះ លោកឧបនាយករដ្ឋមន្រ្តី ប្រាក់ សុខុន រដ្ឋមន្រ្តីការបរទេស និងសហប្រតិបត្តិការអន្តរជាតិកម្ពុជា បានចូលរួមកិច្ចប្រជុំពិសេសរវាងរដ្ឋមន្ត្រីការបរទេសអាស៊ាន និងអូស្រ្ដាលី ស្ដីពីជំងឺឆ្លងកូវីដ-១៩ តាមប្រព័ន្ធវីដេអូ។ កិច្ចប្រជុំនេះ ដឹកនាំដោយសហប្រធានប្រទេសម៉ាឡេស៊ី ដែលជាប្រទេសសម្របសម្រួលទំនាក់ទំនងដៃគូសន្ទនាអាស៊ាន-អូស្រ្តាលី នាពេលបច្ចុប្បន្ន និងប្រទេសអូស្រ្ដាលី។ រដ្ឋមន្រ្តីការបរទេសអាស៊ាន និងអូស្រ្ដាលី បានចាប់ផ្តើមចែករំលែកគ្នាទៅវិញទៅមកនូវបទពិសោធន៍ និងឧត្តម្មានុវត្តន៍ អំពីវិធានការប្រកបដោយប្រសិទ្ធភាពក្នុងការឆ្លើយតបជំងឺ រាតត្បាតជាសកល។ រដ្ឋមន្រ្តីការបរទេសទាំងអស់ ក៏ពិភាក្សាអំពីវិធីសាស្រ្តនានាដើម្បីពង្រឹងបន្ថែមទៀតភាពជាដៃគូ និងកិច្ចសហប្រតិបត្តិការលើគ្រប់វិស័យ ដែលមានផលប្រយោជន៍រួមគ្នា ជាពិសេស កិច្ចសហប្រតិបត្តិការ ជាក់ស្តែងនៅក្នុងគ្រោះអាសន្នសុខភាពសាធារណៈ និងការស្ដារសេដ្ឋកិច្ចឡើងវិញ ក្រោយវិបត្តិជំងឺកូវីដ-១៩ផងដែរ។ ក្រសួងការបរទេស បានបញ្ជាក់ទៀតថា៖ កិច្ចប្រជុំពិសេសតាមប្រព័ន្ធវីដេអូនេះ នឹងក្លាយជាព្រឹត្តិការណ៍ថ្មីសំខាន់មួយទៀតក្នុងភាពជាដៃគូយុទ្ធសាស្រ្តអាស៊ាន-ប្រទេសអូស្រ្តាលី ដើម្បីរៀបចំទិសដៅអនាគតសម្រាប់កិច្ចសហប្រតិបត្តិការទៅវិញទៅមកចំពេលវេលាដ៏លំបាក និងមមាញឹក ដោយសារតែបញ្ហាប្រឈមជាសកលនៃជំងឺឆ្លងកូវីដ-១៩ ដែលពុំធ្លាប់មានពីមុន៕ | 2020-06-30T23:34:00+07:00 | freshnewsasia.com | https://m.freshnewsasia.com/index.php/en/localnews/163892-2020-06-30-09-34-13.html |
ebaad812-a897-4eac-a9e4-7eb06e0b99a0 | ឧបនាយករដ្ឋមន្ត្រី កែ គឹមយ៉ាន អំពាវនាវឲ្យពលរដ្ឋចូលរួមទប់ស្កាត់គ្រឿងញៀន និងការរីករាលដាលជំងឺកូវីដ-១៩ | ថ្ងៃទី៣០ ខែមិថុនា ឆ្នាំ២០២០នេះ នាយឧត្តមសេនីយ៍ កែ គឹមយ៉ាន អ្នកតំណាងរាស្រ្ត ឧបនាយករដ្ឋមន្ត្រី ប្រធានអាជ្ញាធរជាតិប្រយុទ្ធ ប្រឆាំងគ្រឿងញៀន និងជាប្រធានក្រុមការងាររាជរដ្ឋាភិបាល ចុះមូលដ្ឋានខេត្តបន្ទាយមានជ័យ និងលោកស្រី ម៉ៅ ម៉ាល័យ កែ គឹមយ៉ាន ព្រមទាំងក្រុមគ្រួសារ អមដំណើរដោយក្រុមការងារ រាជរដ្ឋាភិបាលចុះមូលដ្ឋានខេត្ត ក្រុង ស្រុក ឃុំ សង្កាត់ និងអាជ្ញាធរមូលដ្ឋាន នាំយកទៀនវស្សា ទេយ្យទាន ទេយ្យវត្ថុ ទៅវេរប្រគេនព្រះសង្ឃមកពីវត្តចំនួន៥០ នៅវត្តប្រាសាទស្រះកណ្តាល (ខ្ចាស់) ឃុំបុស្បូវ ស្រុកព្រះនេត្រព្រះ ខេត្តបន្ទាយមានជ័យ។ ក្នុងឱកាសនោះ នាយឧត្តមសេនីយ៍ កែ គឹមយ៉ាន បានពាំនាំការផ្តាំផ្ញើសួរសុខទុក្ខ ពីសំណាក់សម្តេចតេជោ ហ៊ុន សែន នាយករដ្ឋមន្រ្តី សម្តេចអគ្គមហាពញាចក្រី ហេង សំរិន ប្រធានរដ្ឋសភា សម្តេចវិបុលសេនាភក្តី សាយ ឈុំ និងសម្តេចជាថ្នាក់ដឹកនាំជាតិទាំងអស់ ប្រគេននិងជូនពរចំពោះព្រះថេរានុថេរៈគ្រប់ព្រះអង្គ បងប្អូនជនរួមជាតិនៅខេត្តបន្ទាយមានជ័យទាំងអស់។ ក្នុងឱកាសនោះដែរ នាយឧត្តមសេនីយ៍ កែ គឹមយ៉ាន បានថ្លែងថា រាជរដ្ឋាភិបាល ដឹកនាំដោយសម្តេចតេជោ ហ៊ុន សែន បានគិតគូរខ្លាំងណាស់ ដល់ជីវភាពប្រជាពលរដ្ឋគ្រប់កាលៈទេសៈ ពិសេសក្នុងដំណាកកាលដែលកម្ពុជា ក៏ដូចជាប្រទេសស្ទើរទាំងអស់ លើលោកកំពុងជួបប្រទះបញ្ហាជំងឺកូវីដ-១៩ បានដាក់ចេញនូវ «កម្មវិធីផ្តល់សាច់ប្រាក់ជូនប្រជាពលរដ្ឋដែលមានជីវភាពក្រីក្រ និងងាយរងគ្រោះដោយសារផលប៉ះពាល់នៃជំងឺកូវីដ-១៩» ដើម្បីកាត់បន្ថយការលំបាក ជូនបងប្អូនជាប្រជាពលរដ្ឋក្រីក្រពិតប្រាកដ។ ជាមួយគ្នានេះ នាយឧត្តមសេនីយ៍ កែ គឹមយ៉ាន បានសម្តែងនូវការគោរពដឹងគុណ និងគោរពសេចក្តីស្រឡាញដ៏ជ្រាលជ្រៅបំផុត ចំពោះជនរួមជាតិទាំងអស់ ដែលបានរួមគ្នាចូលរួមជាមួយរាជរដ្ឋាភិបាល ដឹកនាំដោយសម្តេចតេជោ ហ៊ុន សែន ថែរក្សាបាននូវសន្តិភាព អរគុណសន្តិភាព ខិតខំទាញយកផលពីសន្តិភាពកសាង បាននូវមូលដ្ឋានមានសន្តិភាព សន្តិសុខ ពិសេសបានចូលរួម និងសូមបន្តចូលរួមឲ្យបានសកម្ម ក្នុងការបង្ការបញ្ហាគ្រឿងញៀន និងការរីករាលដាលជំងឺកូវីដ-១៩ ធ្វើឲ្យសហគមន៍មានសុវត្ថិភាព មានសុខភាពល្អគ្រប់ៗគ្នា។ បច្ច័យទេយ្យទាន ទេយ្យវត្ថុ និងអំណោយកើតពីសុទ្ធាជ្រះថ្លា របស់នាយឧត្តមសេនីយ៍ កែ គឹមយ៉ាន និងលោកស្រី ម៉ៅ ម៉ាល័យ កែ វេរប្រគេន និងចែកជូន នាឱកាសនោះរួមមាន៖ វេរប្រគេនជូនវត្ត ចំនួន៥០ ដែលក្នុង១វត្ត ទទួលបាន ទៀនវស្សា ១គូ ស្លាដក៥ឈុត អង្ករ ១៥០គីឡូ មី២កេសតូច ស្កសរ១គីឡូ តែ១គីឡូ ទឹកសុទ្ធ៥កេស ទឹកត្រី ៥យួរ ទឹកស៊ីអ៊ីវ៥យួរ ភេសជ្ជៈ៣កេស បច្ច័យចំនួន១,១០០,០០០រៀល។ ក្នុងថ្ងៃដដែលនោះដែរ ក្រោយពីកម្មវិធីបុណ្យចប់ នាយឧត្តមសេនីយ៍ កែ គឹមយ៉ាន បានដឹកនាំក្រុមការងារ ពិនិត្យស្ថានភាពទឹក និងស្រូវ ដែលប៉ះពាល់ ដោយគ្រោះរាំងស្ងួត នៅភូមិបឹងតូច ឃុំសឿ ស្រុកមង្គលបូរី និងបន្តទៅសាកសួរសុខទុក្ខ ប្រជាពលរដ្ឋចំនួន៦គ្រួសារ ដែលទទួលរងគ្រោះ ដោយភ្លើងឆេះផ្ទះ ដោយផ្តល់អំណោយមួយចំនួន ដើម្បីសម្រាលនូវទុក្ខលំបាកប្រជាពលរដ្ឋទាំង៦គ្រួសារ ក្នុងមួយគ្រួសារ ទទួលបានអង្ករ៥០គីឡូក្រាម មី២កេសតូច ទឹកស៊ីអ៊ីវ៣យួរ ទឹកត្រី៣យួរ ត្រីខ២៤កំប៉ុង និងថវិកា៥០ម៉ឺនរៀល៕ | 2020-06-30T21:56:00+07:00 | freshnewsasia.com | https://m.freshnewsasia.com/index.php/en/localnews/163878-2020-06-30-07-56-37.html |
ce306620-b752-4d61-acb1-42b9af2b1e50 | សម្តេចតេជោ ហ៊ុន សែន ប្រកាសចាត់វិធានការក្តៅដោយមិនលើកលែង បើរកឃើញភាពមិនប្រក្រតី លើការឧបត្ថម្ភសាច់ប្រាក់ជូនអ្នកក្រីក្រ និងងាយរងគ្រោះដោយសារជំងឺកូវីដ១៩ (Video inside) | សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានព្រមានចាត់វិធានការក្តៅដោយគ្មានការលើកលែងនោះឡើយ ប្រសិនបើរកឃើញភាពមិនប្រក្រតីលើការអនុវត្តន៍កម្មវិធីឧបត្ថម្ភសាច់ប្រាក់ជូនប្រជាពលរដ្ឋក្រីក្រ និងងាយរងគ្រោះដោយសារជំងឺកូវីដ១៩ ជាពិសេសការឃុបឃិតគ្នាដាក់សាច់ញាតិខ្លួន ដើម្បីទទួលបានប្រាក់ឧបត្ថម្ភ។ សម្តេចតេជោ ហ៊ុន សែន កាលពីថ្ងៃទី២៤ ខែមិថុនា ឆ្នាំ២០២០កន្លងទៅនេះ បានប្រកាសដាក់ឱ្យអនុវត្តន៍កម្មវិធីឧបត្ថម្ភសាច់ប្រាក់ជូនដល់ប្រជាពលរដ្ឋក្រីក្រ និងងាយរងគ្រោះដោយសារជំងឺកូវីដ១៩ ចំនួន ៥៦ម៉ឺនគ្រួសារ ដោយចំណាយថវិកាប្រមាណ ២៥លានដុល្លារអាមេរិកក្នុងមួយខែ។ តាមរយៈទំព័រ Facebook នៅព្រឹកថ្ងៃទី៣០ ខែមិថុនា ឆ្នាំ២០២០នេះ សម្តេចតេជោ ហ៊ុន សែន បានចេញមកក្រើនរំលឹកជាថ្មីឱ្យមានការអនុវត្តន៍ឱ្យបានត្រឹមត្រូវលើការងារឧបត្ថម្ភសាច់ប្រាក់នេះ។ សម្តេចតេជោ ហ៊ុន សែន បានបញ្ជាក់ថា ការងារធ្វើបច្ចុប្បន្នភាពគ្រួសារក្រីក្រ និងជនងាយរងគ្រោះក្នុងកំលុងពេលប្រយុទ្ធនឹងជំងឺកូវីដ១៩ នេះមានសារៈសំខាន់ខ្លាំងណាស់ ដើម្បីធានាថាប្រជាពលរដ្ឋក្រីក្រដែលកំពុងជួបបញ្ហាលំបាកពិតប្រាកដទទួលបាននូវជំនួយឧបត្ថម្ភពីរាជរដ្ឋាភិបាល។ សម្តេចតេជោនាយករដ្ឋមន្ត្រីបន្ថែមថា ការងារនេះ ត្រូវពឹងផ្អែកស្ទើរតែទាំងស្រុងលើអាជ្ញាធរមូលដ្ឋាន គឺមេភូមិ និងក្រុមប្រឹក្សាឃុំ/សង្កាត់ ដែលត្រូវតែធ្វើឱ្យបានច្បាសលាស់ និងហ្មត់ចត់បំផុត។ សម្តេចតេជោ ហ៊ុន សែន ប្រកាសដាក់បទបញ្ជាឱ្យអាជ្ញាធរនៅតាមមូលដ្ឋាននេះត្រូវយកចិត្តទុកដាក់បំពេញលើការងារនេះ ឱ្យបានត្រឹមត្រូវបំផុតចៀសវាងការឃុបឃិតដាក់បញ្ចូលសាច់ញាតិខ្លួនក្នុងបញ្ជីទទួលបានប្រាក់ឧបត្ថម្ភ។ សម្តេចតេជោ បានបញ្ជាក់យ៉ាងដូច្នេះ ។ សម្តេចតេជោ បានប្រកាសចាត់វិធានការក្តៅដោយមិនលើកលែងឡើយ បើរកឃើញភាពមិនប្រក្រតី។ សម្តេចតេជោបានព្រមានយ៉ាងដូច្នេះ ។ សូមបញ្ជាក់ថា ការឧបត្ថម្ភសាច់ប្រាក់ជួយដល់ប្រជាពលរដ្ឋក្រីក្រ និងងាយរងគ្រោះដោយសារជំងឺកូវីដ១៩ នៅជំហានដំបូងមានរយៈពេលពីរខែ គឺខែមិថុនា និងខែកក្កដា។ តែប្រសិនបើជំងឺកូវីដ១៩ នៅតែបន្តយាយី រាជរដ្ឋាភិបាលនឹងបន្តឧបត្ថម្ភសាច់ប្រាក់នេះទៅខែបន្តបន្ទាប់ទៀត។ រាជរដ្ឋាភិបាលបានបញ្ចេញសាច់ប្រាក់សរុបរហូតដល់ទៅ ១២៥លានដុល្លារ ដើម្បីត្រៀមឧបត្ថម្ភដល់ប្រជាពលរដ្ឋក្នុងកំលុងពេលជំងឺកូវីដ១៩រាតត្បាត។ ដើម្បីទទួលបានប្រាក់ឧបត្ថម្ភនេះ គ្រួសារក្រីក្រ និងងាយរងគ្រោះ ត្រូវមានបណ្ឌសមធម៌ ដែលមានសុពលភាព ដោយឈរលើកម្រិតភាពក្រីក្រ៖ ក្រកម្រិត១ (ទីទ័លក្រ) ឬ ក្រកម្រិត២ (ក្រ) និងបានទៅផ្ទៀងផ្ទាត់បញ្ជីឈ្មោះ នៃកម្មវិធីឧបត្ថម្ភសាច់ប្រាក់ជូនគ្រួសារក្រីក្រ ក្នុងកំលុងពេលប្រយុទ្ធប្រឆាំងជំងឺកូវីដ១៩ នៅសាលាឃុំ សង្កាត់ណាមួយ។ លោកឧបនាយករដ្ឋមន្ត្រី អូន ព័ន្ធមុនីរ័ត្ន រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ បានគូសបញ្ជាក់ថា ការឧបត្ថម្ភសាច់ប្រាក់នេះនឹងត្រូវផ្តល់ជូនទៅតាមប្រភេទគ្រួសារក្រីក្រ និងងាយរងគ្រោះ។ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៥២០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម៤ ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំឡើង និងអ្នកផ្ទុកមេរោគអេដស៍។ ក្នុង១គ្រួសារ ទទួលបានប្រាក់ចំនួន ១២ ម៉ឺនរៀល បូកបន្ថែម ៣៦ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៨ ០០០៛ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំឡើង និងអ្នកផ្ទុកមេរោគអេដស៍។ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៤ម៉ឺនរៀល)សម្រាប់សមាជិកគ្រួសារម្នាក់ៗ ហើយបូកបន្ថែម ៤ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំឡើង និងអ្នកផ្ទុកមេរោគអេដស៍ ។ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម២៨ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៨ ០០០៛ ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំ ឡើង និង អ្នកផ្ទុកមេរោគអេដស៍ ។ ក្នុង ១គ្រួសារទទួលបានប្រាក់ចំនួន ៨ ម៉ឺនរៀល បូកបន្ថែម ២៤ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៤ ០០០៛ ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំ ឡើង និង អ្នកផ្ទុកមេរោគអេដស៍ ។ ក្នុង ១រួសារទទួលបានប្រាក់ចំនួន ៨ ម៉ឺនរៀល បូកបន្ថែម ១៦ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម១៦ ០០០៛ ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំ ឡើង និងអ្នកផ្ទុកមេរោគអេដស៍៕ | 2020-06-30T19:49:00+07:00 | freshnewsasia.com | https://m.freshnewsasia.com/index.php/en/localnews/163863-2020-06-30-05-49-43.html |
80e62fd7-820e-476e-9f5e-d99d5c3baab8 | ប្រមុខការទូតកម្ពុជា បានចែករំលែកនូវទស្សនៈ ៤ចំណុច ក្នុងកិច្ចប្រជុំពិសេសរដ្ឋមន្ត្រីការបរទេសអាស៊ាន-អូស្ត្រាលី តាមប្រព័ន្ធវីដេអូ ស្តីពីជំងឺឆ្លងកូវីដ-១៩ | ភ្នំពេញ៖ សេចក្តីប្រកាសព័ត៌មានស្តីពីលទ្ធផលនៃកិច្ចប្រជុំពិសេស រដ្ឋមន្ត្រីការបរទេសអាស៊ាន-អូស្ត្រាលី តាមប្រព័ន្ធវីដេអូ ស្តីពីជំងឺឆ្លងកូវីដ-១៩ នៅថ្ងៃទី៣០ ខែមិថុនា ឆ្នាំ២០២០។ នៅរសៀលថ្ងៃទី៣០ ខែមិថុនា ឆ្នាំ២០២០នេះ ឧបនាយករដ្ឋមន្ត្រី ប្រាក់ សុខុន រដ្ឋមន្ត្រីការបរទេស និងសហប្រតិបត្តិការអន្តរជាតិកម្ពុជា បានចូលរួមកិច្ចប្រជុំពិសេសរវាងរដ្ឋមន្ត្រីការបរទេសអាស៊ាន និងអូស្ដ្រាលី ស្ដីពីជំងឺឆ្លងកូវីដ-១៩ តាមប្រព័ន្ធវីដេអូ។ កិច្ចប្រជុំនេះ ដឹកនាំដោយសហប្រធានប្រទេសម៉ាឡេស៊ី ដែលជាប្រទេសសម្របសម្រួលទំនាក់ទំនងដៃគូសន្ទនាអាស៊ាន-អូស្ត្រាលី នាពេលបច្ចុប្បន្ន និងប្រទេសអូស្ដ្រាលី។ សេចក្តីប្រកាសព័ត៌មាន បានឲ្យដឹងថា ក្នុងកិច្ចប្រជុំនេះ ប្រមុខការទូតកម្ពុជា បានចែករំលែកនូវទស្សនៈ ៤ចំណុច រួមមាន៖ ១)អាស៊ានបានធ្វើការយ៉ាងសកម្ម ចាប់តាំងពីការផ្ទុះឡើងនៃវិបត្តិជំងឺកូវីដ-១៩នេះ ក្នុងការឆ្លើយតបជាសមូហភាព ដែលមិនត្រឹមតែធ្វើការឆ្លើយតបរវាងបណ្តាប្រទេសសមាជិក អាស៊ានប៉ុណ្ណោះទេ ប៉ុន្តែថែមទាំងជាមួយដៃគូខាងក្រៅទៀតផង។ ដំណោះស្រាយដែលប្រកបដោយបុរេសកម្មរបស់អាស៊ាន អាចផ្ញើសារយ៉ាងច្បាស់មួយថា នៅក្នុងពេលមានវិបត្តិ សហគមន៍អន្តរជាតិចាំបាច់ត្រូវបង្កើនការសម្របសម្រួល និងការឆ្លើយតបរួមគ្នា ក៏ដូចជាសាមគ្គីភាពជាអន្តរជាតិ។ ២) អាស៊ាន និងអូស្ត្រាលី ត្រូវរក្សាការប្រុងប្រយ័ត្នជានិច្ចចំពោះការឆ្លងរលកទីពីរនៃជំងឺរាតត្បាតនេះ ខណៈដែលបណ្តាប្រទេសទាំងឡាយកំពុងចាប់ផ្តើមរៀបចំផែនទីបង្ហាញផ្លូវរៀងៗខ្លួន ដើម្បីបន្ធូរបន្ថយការរឹតបណ្តឹងចំពោះជំងឺកូវីដ-១៩។ យើងទាំងអស់គ្នាត្រូវបន្តកិច្ចខិតខំប្រឹងប្រែងបន្ថែមទៀត ដើម្បីកម្ចាត់ជំងឺរាតត្បាតនេះជាមួយគ្នាលើគ្រប់ផ្នែកទាំងអស់ ស្របតាមការប្តេជ្ញាចិត្តរួមគ្នានៅមហាសន្និបាតសុខភាពពិភពលោកលើកទី៧៣។ ៣) ជាផ្នែកមួយនៃផែនការស្តារសេដ្ឋកិច្ចឡើងវិញ សកម្មភាពជាក់ស្តែងអាចត្រូវបានសម្រេច តាមរយៈការចុះហត្ថលេខា លើកិច្ចព្រមព្រៀងភាពជាដៃគូសេដ្ឋកិច្ចគ្រប់ជ្រុងជ្រោយតំបន់ (RCEP) នៅពេលវេលាដ៏ឆាប់ខាងមុខ។ ៤) អាស៊ាន និងអូស្ត្រាលីគួរតែសហការគ្នានៅគ្រប់កម្រិត ដើម្បីអភិវឌ្ឍ ធ្វើតេស្ត និងបង្កើនផលិតកម្មឱសថ និងវ៉ាក់សាំងការពារ សម្រាប់ជំងឺរាតត្បាតកូវីដ-១៩នេះ ឱ្យបានប្រកបដោយគុណភាព សុវត្ថិភាព និងមានតម្លៃសមរម្យ ដោយធានាថា ប្រជាពលរដ្ឋដែលមានសេចក្តីត្រូវការ អាចមានឱកាសទទួលបានទាន់ពេលវេលានូវឱសថ និងវ៉ាក់សាំងទាំងនេះ ដោយគ្មានការរារាំង៕ | 2020-06-30T19:46:05+07:00 | cen.com.kh | https://cen.com.kh/archives/220946.html |
c682cdbd-d3eb-42d0-b3ab-6404c8796633 | តើបងប្អូនប្រជាពលរដ្ឋខ្មែរដែលមានជីវភាពក្រីក្រ និងងាយរងគ្រោះដោយសារជំងឺឆ្លងកូវីដ-១៩ នឹងបានទទួលថវិកាឧបត្ថម្ភដូចម្ត៉េចដែរ? | ភ្នំពេញ៖ បើតាមការផ្សាយព័ត៌មានលើផេកហ្វេសប៊ុក Samdech Hun Sen, Cambodian Prime Minister នៅថ្ងៃទី៣០ខែមិថុនានេះថា កាលពីថ្ងៃទី ២៤ ខែមិថុនា ឆ្នាំ ២០២០ នៅវិមានសន្តិភាព សម្តេចតេជោ ហ៊ុន សែន នាយករដ្ឋមន្ត្រី បានប្រកាសដាក់ចេញនូវ “កម្មវិធីផ្តល់សាច់ប្រាក់ជូនប្រជាពលរដ្ឋដែលមានជីវភាពក្រីក្រ និងងាយរងគ្រោះដោយសារផលប៉ះពាល់នៃជំងឺកូវីដ-១៩” ដូចខាងក្រោម៖ ទី១៖ តំបន់ទីប្រជុំជនក្នុងរាជធានីភ្នំពេញ * «សម្រាប់បណ្ណ [ក្រ-១]» ៖ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៥២០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម៤ ម៉ឺនរៀលម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម៥ ឆ្នាំ, ជាជនមានពិការភាព, ជាជនចាស់ជរាអាយុចាប់ពី ៦០ ឆ្នាំឡើង និង ជាអ្នកផ្ទុកមេរោគអេដស៍។ * «សម្រាប់បណ្ណ [ក្រ-២]»៖ ក្នុង១គ្រួសារ ទទួលបានប្រាក់ចំនួន ១២ ម៉ឺនរៀល បូកបន្ថែម ៣៦ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៨០០០៛ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជាជនមានពិការភាព, ជាជនចាស់ជរាអាយុចាប់ពី ៦០ឆ្នាំឡើង និងជាអ្នកផ្ទុកមេរោគអេដស៍។ ទី២៖ តំបន់ទីប្រជុំជនក្រៅពីរាជធានីភ្នំពេញ * «សម្រាប់បណ្ណ [ក្រ-១]» ៖ ក្នុង១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម ៤ម៉ឺនរៀល) សម្រាប់សមាជិកគ្រួសារម្នាក់ៗ ហើយបូកបន្ថែម ៤ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំឡើង និងអ្នកផ្ទុកមេរោគអេដស៍ ។ * «សម្រាប់បណ្ណ [ក្រ-២]» ៖ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម២៨ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៨ ០០០៛ ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំ ឡើង និង អ្នកផ្ទុកមេរោគអេដស៍ ។ ទី៣៖ តំបន់ជនបទ * «សម្រាប់បណ្ណ [ក្រ-១]» ៖ ក្នុង ១គ្រួសារទទួលបានប្រាក់ចំនួន ៨ ម៉ឺនរៀល បូកបន្ថែម ២៤ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម ២៤ ០០០៛ ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំ ឡើង និង អ្នកផ្ទុកមេរោគអេដស៍ ។ * «សម្រាប់បណ្ណ [ក្រ-២]» ៖ ក្នុង ១រួសារទទួលបានប្រាក់ចំនួន ៨ ម៉ឺនរៀល បូកបន្ថែម ១៦ ០០០៛ សម្រាប់សមាជិកគ្រួសារម្នាក់ៗ ហើយបូកបន្ថែម១៦ ០០០៛ ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំ ឡើង និងអ្នកផ្ទុកមេរោគអេដស៍។ បើតាមសម្តេចតេជោ ហ៊ុន សែន រហូតដល់ពេលនេះកម្ពុជាបានបញ្ចេញប្រាក់១២៥លានដុល្លាររួចទៅហើយ ហើយរាជរដ្ឋាភិបាលនឹងត្រៀមបញ្ចេញថវិកាបន្តទៀត បើសិនជាហេតុការណ៍ផលប៉ះពាល់នៃជំងឺកូវីដ១៩ នេះអូសអន្លាយបន្តទៀត ប៉ុន្តែរាជរដ្ឋាភិបាលនឹងបញ្ឈប់សកម្មភាពវិញផងដែរ បើសិនជាស្ថានភាពបានប្រសើរឡើង៕ | 2020-06-30T16:58:05+07:00 | cen.com.kh | https://cen.com.kh/archives/220898.html |
ee6bf5c1-54ab-455f-a1e0-619a7a158202 | ប្រមុខការទូតកម្ពុជា ចូលរួមកិច្ចប្រជុំពិសេសរដ្ឋមន្ត្រីការបរទេសអាស៊ាន-អូស្ត្រាលី តាមប្រព័ន្ធវីដេអូ ស្តីពីជំងឺឆ្លងកូវីដ-១៩ | ភ្នំពេញ៖ នៅរសៀលថ្ងៃទី៣០ ខែមិថុនា ឆ្នាំ២០២០ ឯកឧត្តម ប្រាក់ សុខុន ឧបនាយករដ្ឋមន្ត្រី រដ្ឋមន្ត្រីការបរទេស និង សហប្រតិបត្តិការអន្តរជាតិ បានអញ្ជើញចូលរួមកិច្ចប្រជុំពិសេសរដ្ឋមន្ត្រីការបរទេសអាស៊ាន-អូស្ត្រាលី តាមប្រព័ន្ធវីដេអូ ស្តីពីជំងឺឆ្លងកូវីដ-១៩ ។ កិច្ចប្រជុំនេះ ដឹកនាំដោយសហប្រធានប្រទេសម៉ាឡេស៊ី ដែលជាប្រទេសសម្របសម្រួលទំនាក់ទំនងដៃគូសន្ទនាអាស៊ាន-អូស្ត្រាលី នាពេលបច្ចុប្បន្ន និងប្រទេសអូស្ដ្រាលី។ ឯកឧត្តម ប្រាក់ សុខុនបានថ្លែងថា ” នៅរសៀលនេះ ខ្ញុំបានចូលរួមកិច្ចប្រជុំពិសេសរដ្ឋមន្ត្រីការបរទេសអាស៊ាន-អូស្ត្រាលី ស្តីពីជម្ងឺឆ្លងកូវីដ-១៩ តាមប្រព័ន្ធវីដេអូ (Video Conference)។ កិច្ចប្រជុំ បានពិភាក្សាអំពីមធ្យោបាយក្នុងការពង្រឹងភាពជាដៃគូ និងកិច្ចសហប្រតិបត្តិការ ក្នុងកិច្ចសហការសង្គ្រោះបន្ទាន់លើផ្នែកសុខភាពសាធារណៈ ក្នុងការប្រយុទ្ធប្រឆាំងនឹងការរីករាលដាលនៃជំងឺឆ្លងកូវីដ-១៩ ដោយផ្ដោតលើវិស័យចំនួន៣ ដែលឆ្លុះបញ្ចាំងពីផលប្រយោជន៍រួម ដែលជាអាទិ៍រួមមាន សន្តិសុខផ្នែកសុខភាព ស្ថិរភាព និងការស្ដារឡើងវិញផ្នែកសេដ្ឋកិច្ច ។ ខ្ញុំក៏បានថ្លែងអំណរគុណចំពោះអូស្ត្រាលី ដែលបានផ្ដល់នូវជំនួយថវិកា ដើម្បីពង្រឹងប្រព័ន្ធសុខភាពសាធារណៈរបស់កម្ពុជា តាមរយៈ «គម្រោងលើកកម្ពស់គុណភាព និងសមធម៌សុខភាព (Health Equity and Quality Improvement Project – H-EQIP)» ក៏ដូចជាបានផ្ដល់នូវការគាំទ្រដោយផ្ទាល់ថែមទៀតដល់កម្ពុជា ខាងផ្នែកវេជ្ជសាស្ត្រ ដើម្បីឆ្លើយតបចំពោះជម្ងឺកូវីដ-១៩”។ រដ្ឋមន្ត្រីការបរទេសអាស៊ាន និងអូស្ដ្រាលី បានចាប់ផ្តើមចែករំលែកគ្នាទៅវិញទៅមកនូវបទពិសោធន៍ និងឧត្តម្មានុវត្តន៍ អំពីវិធានការប្រកបដោយប្រសិទ្ធភាពក្នុងការឆ្លើយតបជំងឺរាតត្បាតជាសកល។ រដ្ឋមន្ត្រីការបរទេសទាំងអស់ ក៏ពិភាក្សាអំពីវិធីសាស្ត្រនានា ដើម្បីពង្រឹងបន្ថែមទៀតភាពជាដៃគូ និងកិច្ចសហប្រតិបត្តិការលើគ្រប់វិស័យ ដែលមានផលប្រយោជន៍រួមគ្នា ជាពិសេស កិច្ចសហប្រតិបត្តិការ ជាក់ស្តែងនៅក្នុងគ្រោះអាសន្នសុខភាពសាធារណៈ និងការស្ដារសេដ្ឋកិច្ចឡើងវិញ ក្រោយវិបត្តិជំងឺកូវីដ-១៩ផងដែរ។ កិច្ចប្រជុំពិសេសតាមប្រព័ន្ធវីដេអូនេះ នឹងក្លាយជាព្រឹត្តិការណ៍ថ្មីសំខាន់មួយទៀតក្នុងភាពជាដៃគូយុទ្ធសាស្ត្រអាស៊ាន-ប្រទេសអូស្ត្រាលី ដើម្បីរៀបចំទិសដៅអនាគតសម្រាប់កិច្ចសហប្រតិបត្តិការទៅវិញទៅមក ចំពេលវេលាដ៏លំបាក និងមមាញឹក ដោយសារតែបញ្ហាប្រឈមជាសកលនៃជំងឺឆ្លងកូវីដ-១៩ ដែលពុំធ្លាប់មានពីមុន៕ | 2020-06-30T16:49:06+07:00 | cen.com.kh | https://cen.com.kh/archives/220891.html |
061d7b8f-d430-4ae3-a219-511938069ed3 | ប្រមុខការទូតកម្ពុជា នឹងចូលរួមកិច្ចប្រជុំពិសេសរវាងរដ្ឋមន្ត្រីការបរទេសអាស៊ាន និងអូស្រ្ដាលី ស្ដីពីជំងឺឆ្លងកូវីដ-១៩ តាមប្រព័ន្ធវីដេអូនៅរសៀលនេះ | នៅរសៀលថ្ងៃទី៣០ ខែមិថុនា ឆ្នាំ២០២០នេះ លោកឧបនាយករដ្ឋមន្រ្តី ប្រាក់ សុខុន រដ្ឋមន្រ្តីការបរទេស និងសហប្រតិបត្តិការអន្តរជាតិកម្ពុជា នឹងចូលរួមកិច្ចប្រជុំពិសេសរវាងរដ្ឋមន្ត្រីការបរទេសអាស៊ាន និងអូស្រ្ដាលី ស្ដីពីជំងឺឆ្លងកូវីដ-១៩ តាមប្រព័ន្ធវីដេអូ។ នេះបើតាមការប្រកាសរបស់ក្រសួងការបរទេសកម្ពុជា ដែលបណ្តាញព័ត៌មាន Fresh News ទទួលបាន។ កិច្ចប្រជុំនេះ ដឹកនាំដោយសហប្រធានប្រទេសម៉ាឡេស៊ី ដែលជាប្រទេសសម្របសម្រួលទំនាក់ទំនងដៃគូសន្ទនាអាស៊ាន-អូស្រ្តាលី នាពេលបច្ចុប្បន្ន និងប្រទេសអូស្រ្ដាលី។ រដ្ឋមន្រ្តីការបរទេសអាស៊ាន និងអូស្រ្ដាលី នឹងចែករំលែកគ្នាទៅវិញទៅមកនូវបទពិសោធន៍ និងឧត្តម្មានុវត្តន៍ អំពីវិធានការប្រកបដោយប្រសិទ្ធភាពក្នុងការឆ្លើយតបជំងឺ រាតត្បាតជាសកល។ រដ្ឋមន្រ្តីការបរទេសទាំងអស់ ក៏ពិភាក្សាអំពីវិធីសាស្រ្តនានាដើម្បីពង្រឹងបន្ថែមទៀតភាពជាដៃគូ និងកិច្ចសហប្រតិបត្តិការលើគ្រប់វិស័យ ដែលមានផលប្រយោជន៍រួមគ្នា ជាពិសេស កិច្ចសហប្រតិបត្តិការ ជាក់ស្តែងនៅក្នុងគ្រោះអាសន្នសុខភាពសាធារណៈ និងការស្ដារសេដ្ឋកិច្ចឡើងវិញ ក្រោយវិបត្តិជំងឺកូវីដ-១៩ផងដែរ។ ក្រសួងការបរទេស បានបញ្ជាក់ទៀតថា៖ កិច្ចប្រជុំពិសេសតាមប្រព័ន្ធវីដេអូនេះ នឹងក្លាយជាព្រឹត្តិការណ៍ថ្មីសំខាន់មួយទៀតក្នុងភាពជាដៃគូយុទ្ធសាស្រ្តអាស៊ាន-ប្រទេសអូស្រ្តាលី ដើម្បីរៀបចំទិសដៅអនាគតសម្រាប់កិច្ចសហប្រតិបត្តិការទៅវិញទៅមកចំពេលវេលាដ៏លំបាក និងមមាញឹក ដោយសារតែបញ្ហាប្រឈមជាសកលនៃជំងឺឆ្លងកូវីដ-១៩ ដែលពុំធ្លាប់មានពីមុន៕ | 2020-06-30T16:14:00+07:00 | freshnewsasia.com | https://m.freshnewsasia.com/index.php/en/localnews/163837-2020-06-30-02-14-05.html |
Subsets and Splits
No community queries yet
The top public SQL queries from the community will appear here once available.